
OBLICI LAŽNE SVIJESTI U POSLIJERATNOM 
HRVATSKOM ROMANU 


Branimir Donat 


Među velike duhovne varke što nam ih svakodnevno nudi civili- 
zacija XX stoljeća spada i tzv. zabavna književnost, jednako kao i svi 
ostali beletrizirani oblici lažne svijesti koji se u različnim modifikaci- 
jama i s vrlo različitim namjerama serviraju čitateljstvu kao krepka 
duhovna hrana. 

Različite zelene, žute, ružičaste ili crne, kolekcije već samom bojom 
svojih korica ili pak zaštitnih omota otkrivaju čitaocima svoj duhovni 
identitet, a vrlo često i samu strukturu. Čak i neuki čitalac koji jedva 
i zaslužuje taj časni naziv neće posegnuti rukom za nekom knjigom 
ružičaste serije ukoliko namjerava čitati neki akcioni i brutalni kri- 
minalistički ili avanturistički roman. U vezi s tom željom njegova će 
ruka, pokrenuta nekim uvjetnim refleksom, posegnuti samopouzdano 
za nekom knjigom crnih, eventualno zelenih korica. Suvremeni čitalac 
u eri masovne kulture kao disciplinirani pješak koji pomno dešifrira 
k6d svakog treptaja prometnog semafora, već prema signalnoj boji oči- 
tava poruku i pravilno reagira na prethodno dogovoreno značenje sva- 
ke pojedine boje. Taj čitalac kao da je s različnim konstitutivnim ele- 
mentima svoje kulture programiran za određeni tip razonode i on se 
prema tome odlučuje za određeni tip književnosti, ali kako se književ- 
nost još uvijek nalazi u znaku iluzije da je iskaz duhovnog, ona još 


uvijek nije spremna da uz pojedino djelo tiska prospekt koji će biti | 


detaljan poput prospekta nekog tehničkog proizvoda. Vrlo često — 
služeći se u pisanju eufemizmima — ona i sama, barem u graničnim 
situacijama, biva žrtvom jednog od brojnih eufemizama naše civiliza- 
cije. Dakle, taj čitalac iz mase, čitalac koji je u dobroj mjeri produkt 
slobodnog vremena poseže za takvom literaturom koja je i sama nastala 
kao zadovoljenje ove njegove psihološke potrebe ispunjenja samoće 
nekim stereotipnim, no ipak u stanovitoj mjeri konotativnim sadrža- 
jem. Odlučivši se za određeni tip književnosti, taj čitalac industrijske 
epohe zahtijeva enigmu, no napomenimo odmah, ta enigma, taj problem 
ili tajna moraju biti rješivi i na kraju čitalac se ni po koju cijenu ne 
smije ostaviti u dilemi konačnog ishoda. 

'Ta sloboda i mogućnost izbora u prvi mah govori u prilog tog 
anonimnog čitaoca i njegove slobodne odluke, ali zapravo isključuje 
mogućnost pravog izbora, kao i šansu istinskog otkrića. Tražeći tipično 
čitač se vrlo često odlučio za tipizirano. 


Naoko, ova dilema pričinja se kao da se ne odnosi na suvremenu 
hrvatsku književnost, koja je i načinom distribucije i svojom struktu- 
rom, koja je bliža elitnom, negoli masovnom tipu kulture, još uvijek 
determinirana ambicijama književnosti koja govori isključivo o istin- 
skim vrijednostima, iako možemo tipološki odrediti nekoliko dominant- 
nih oblika književnosti u kojima se javlja kao predmet istinskog roma- 
nesknog angažiranja bavljenje lažnim oblicima svijesti, koje su, kao što 
se vidi iz ranije spomenutog primjera na književnom tržištu Zapada 
strogo determinirane i uključene u zabavljačku književnost i namijenje- 
ne nestvaralačkoj dokolici ljudi umorna i troma duha. 

Iako suvremena hrvatska književnost rubriku zabavna književnost 
pozna prije kao apstraktnu kategoriju bibliografske decimalne klasifi- 
kacije negoli kao realni sadržaj takve bibliotečne razdiobe, strukture 
koje određuju taj tip književnosti prisutne su u brojnim djelima koja 
svoju stvaralačku površnost kriju iza apstraktnih ambicija ratnog, psi- 
hološkog, kroničarskog, satiričnog ili socijalnog romana. 

Međutim, prije nego pokušamo odrediti tipološke mutacije romana 
koji emanira la žnu svijest pokušat ćemo opisati uvjete koji pot- 
pomažu razvitak zabavne književnosti i koji je na kraju određuju. Či- 
talac koji samo želi ispuniti svoju dokolicu čitanjem ne stvara odnos 
između sebe, djela i društva, on se ne pokušava kroz individualni govor 
integrirati u jezik socijuma, već isključivo zahtijeva standardizirane 
konfekcijske produkte koji ga zadovoljavaju (jer zabavna književnost 
predstavlja neposredno ispunjenje načela užitka) aproksimativnošću 
srednjih vrijednosti kojima operira njegova unaprijed programirana 
»mašta« (a tako je možemo nazvati samo u navodnicima!). 

Mi ne želimo pojavu zabavne književnosti isključivo tumačiti soci- 
jalnim determinizmima, jer književno djelo ne tumače njegovi uzroci, 
već odnosi i splet značenja u njemu samom, te teleološke i intencionalne 
potrebe da se fiksira stanovita svijest o oblicima čovjekova postojanja, 
dok čitaoci od zabavne književnosti zahtijevaju da unutar jasno odre- 
čenog rastera njihove mogućnosti percepiranja i spoznavanja prepozna- 
ju odnose među ljudima unutar polja snažnog naboja uzbudljivih i 
neočekivanih zbivanja koja podrazumijevaju stanovitu neočekivanost, 
neizvjesnost situacija, pa čak i nemogućnost njihova ostvarenja u svako- 
dnevnim uvjetima civiliziranog društva koje je mnoge oblike svog po- 
sredovanja između pojedinca i ustanova kodificiralo tako da je znak 
postao nosilac nedvosmislenog značenja. U toj književnosti i likovi i 
situacije javljaju se u funkciji ikonskih znakova. 

Na ulazu u predjele gdje se javlja i gdje je tražena zabavna knji- 
ževnost kao plod i posljedica industrijske proizvodnje knjiga i stvara- 
nja mentaliteta potrošačkog društva kao prvo javlja se pitanje je li 
to uopće književnost. U tijeku minulih stoljeća, no još podosta godina 
poslije Guttenbergova pronalaska, zabavna i zabavljačka književnost 
živjela je u sretnoj simbiozi ili možda još određenije rečeno, u sretnom 
konkubinatu, pa ponekad čak i u nimalo zazornom incestu s ozbiljnom 
književnošću. Unutar ovog prožimanja nastaje tzv. beletristika. Uko- 
liko se pak radilo o djelima tzv. pučke ili naivne imaginacije, ona su 
znala biti ekstraliterarna, pa su i granice uza sva prožimanja bile oči- 
gledne, ali isto tako vrlo često i zajedničke književnosti i neknji- 
ževnosti.? 

1 Jurij M. Lotman: Tezisy k probleme »iskustvo v rjadu modđelirujuščih sistem«. 
Trudy po znakovym sistemam III, Tartu 1967. str. 131. 


2 S tog stajališta gledano čine mi se neobično instruktivne knjige: Jean-Pierre: 
Bayard: Histoire des ićgendes, PUF, Que sais-je? No 670., te Histoire des livres popu- 
ldires ou de la littćrature du cotportage Charla Nisarđa. 

Istražujući fenomen romana lažne svij esti potrebno je istaći 
dva bitna oslonca. Prvi je sociološke prirode i nalazi se u neposrednom 
odnosu prema društvenim strukturama i institucijama, dok je drugi 
morfološki i odnosi se na istraživanje struktura koje unutar jednog 
književnog djela, jednog sadržaja očituju neko »opće mišljenje«. Ba- 
veći se fenomenom popularne književnosti A. Gramsci je ostavio ne- 
koliko vrlo dragocjenih opaski koje mogu biti ishodištem daljnjih pri- 
bližavanja.? 

Književnost lažne svijesti predstavlja folklor svih onih in- 
tencija koje na području znanstvene, političke, filozofske i književne 
misli dominiraju u istom vremenu; između ostalog karakteriziraju je 
općenitost i naivnost, mehanicizam zaključaka koji se zasnivaju na 
preduvjerenjima i primitivnost analogija. Te granice su postojane, no 
upravo kada je riječ o poslijeratnoj hrvatskoj književnosti one su ne- 
vidljive, jer tu književnost više ne resi pitoreskna i živa pučka mašta, 
već u prvom redu idejna pseudoperfektnost. U romanesknoj praksi to 
znači da je pisac sveznadar, da svaka socijalna činjenica ima jasno 
vidljive uzroke, a svaka egzistencijalna dilema uvjerljivo sročen od- 
govor.* 

Naivni socijalni determinizam, ekonomski i na kraju idejni me- 
hanicizam blijedi su nadomjestak onog naivnog, ali ponekad i životnog 
mobilizatorskog duha djela pučke imaginacije. koja na čitaoca djeluje 
neobično dojmljivo, jer je pučki čitalac uvijek kontenuist, tj. on se 
poistovjećuje s junacima i situacijama, a njegovo ocjenjivanje zbilje 
je kategorično i nalazi stvarnost smještenu unutar koordinatnog sustava 
određenog odnosom dobra i zla, bogatstva i siromaštva. Iako se u na- 
šem slučaju ne radi o djelima koja su postigla veliki uspjeh kod čitalaca, 
ipak ta djela na stanoviti način predstavljaju suvremeni književni fol- 
klor koji se više ne prenosi od usta do usta, štaviše on se ni u obliku 
knjige ne prenosi od ruke do ruke (sve su to malotiražne knjige), ali 
je ideološki bio pripreman posredstvom sveukupnog potencijala sred- 
stava javnih komunikacija, te podređen interesima političke pragmatike." 


Upravo apelirajući na kontenuizam publike trivijalna književnost 
oslanja se isključivo na zaplet, avanturu, neobičnost, izuzetnu hrabrost, 
mudrost, nacionalizam, sentimentalizam, pa čak i internacionalizam kao 
amblem. Mjesto takve književnosti lako je odredivo, iako je mnogo teže 
iz tijela neke nacionalne književnosti sa sigurnošću izdvojiti ona djela 
koja se nedvojbeno mogu smatrati trivijalnima. 


Zabavna književnost kao i ova književnost lažne svijesti, koja, do- 
dajmo odmah, nije gotovo nikada zabavna, predstavljaju oblike utilita- 
rističke književnosti. Utilitarizam piščeve zamisli, a ne intencionalnost 
umjetničkog djela, političke i kulturne okolnosti koje degradiraju stan- 
dard neke nacionalne književnosti, također predstavljaju kvalitetu na 
koju valja računati pri analizi fenomena na kojima se književnost 
lažne svijesti temelji, kao i strukture kroz koje se ona očituje. 
Ako kriterije sadržajnosti zadovoljavaju uglavnom djela koja su zatvo- 
rena, eliptična i logična unutar konstrukcije koja nosi određenu ideju 
posve nezavisno od jezične, psihološke, pa čak i političke stvarnosti, 

3 . 
mig a fo JE ai o olakaa; 


Letteratura e vita nazionale, Einaudi 1966. i to posebno poglavlja Carattere non 
nazionale-popolare della letteratura italiana, te Osservazioni sul folclore. 


4 O tim je pitanjima kod nas pisao samo Branislav Zeljković. 


* Kao posebnu temu sociološkog i semiološkog istraživanja nekih determinanti 
hrvatske književnosti 20 stoljeća predstavljalo bi istraživanje odnosa protumađarske 


orijentacije Marije Jurić Zagorke i pseuđodomoljubne, zapravo trivijalno shematične: 


strukture njenih pučkih romana. ' 

otvoreno djelo karakteristično za modernu književnost a priori u svi- 
jesti nekultiviranog čitaoca postaje sinonim »nezabavne« književnosti, 
a u trenucima kada padnu zavjese eufemizama ona postaje i sinonim 
za »dosadnu« književnost. 

Kako riječ kriza ne silazi s pozornice međunarodnih, kao i nacio- 
nalnih rasprava o književnosti i društvenim pitanjima, ne griješimo 
ako istaknemo da je i unutar korpusa hrvatske poslijeratne književ- 
nosti kriza vrijednosti utjecala na stvaranje određenih djela koja su 
(zbog želje da zahvate stvarnost) puna autentičnih podataka, osobnih 
svjedočanstava, kritičkih opservacija i osvrta na neke pojave u poslije- 
ratnoj stvarnosti ili pak na neka opća mjesta iz svjetske književnosti 
i filozofije. Naime, divno otkriće naivnog duha, poznato od davnine 
kao deux ez machina odbačeno je. Zamjena je pronađena u argumen- 
tima politike, ekonomije, memorijalistike, a stari prototip je transplan- 
tiran u još uvijek prazne prostore science fictiona te social fictiona. 

Čitalaštvo, gledano sa stajališta sociologa suvremene masovne kul- 
ture, još uvijek pokazuje potrebu za literaturom kontenuizma, iako je 
poradi raznih ideologijskih razloga domaća produkcija takvih djela u 
poslijeratnom razdoblju bila zapostavljena. Međutim, ta se potreba 
kompenzirala intenzivnim objavljivanjem knjiga Zagorke, Karla Maya, 
Zane Graya, Margareth Mitchell, Wicki Baum itd.5 

No, dok je trivijalna književnost neposredan odjek zahtjeva mer- 
kantiliziranog tržišta duhovnih vrednota i dobara, književnost, a pose- 
bice romani lažne svijesti javljaju se mahom kao proizvodi jedne 
institucionalizirane književnosti koja se poput one trivijalne stvara po 
mjeri, kroji prema točno određenim shematima. U oba slučaja, takvo 
književno djelo nije određeno svojim vlastitim unutrašnjim razlozima 
— već konvencijama uvjetne društvenosti“. Značenja ne izrastaju iz 
govora narativnih elemenata već iz jezika narativne strukture shemata. 
Tako su u velikom nizu romana s ratnom tematikom i znakovi i zna- 
čenja postojana i statična i po nekoj čudnoj logici prenose se iz romana 
u roman. Značenja u tim djelima nisu određena samo množinom pre- 
poznatljivih elemenata, već stalno vidljivom željom (a možda i nekom 
istinskom potrebom) da se govori o poznatom. 

Zabavna književnost čedo je visoko industrijskog društva. Možemo 
je također smatrati i funkcijom apsolutne pismenosti i prividne kulture 
koja od književnosti zahtijeva uvijek samo aktualizaciju, pa je prema 
tome dokumentarnog ili iluzionističkog karaktera ili pak pruža zaborav 
kroz opijum sentimentalne bajke te tako istodobno isključuje sva ostala 
moguća značenja, osim onog koje je opravdanje već spomenutih kate- 
gorija koordinatnog sustava. 

Pisac zabavne, kao i književnosti lažne svijesti može pisati 
čak i vrlo tendenciozno djelo, a da struktura njegova romana i tome 
uprkos ostane trivijalna, shematična, usporedljiva s predloškom u svakoj 
fazi svoje metamorfoze. Nevelik roman Biser i svinje? Ivana Dončevića 
napisan je uoči rata i u sebi krije sve postulate naše lijeve populističke 
i socijalno angažirane književnosti. To je kolaž niza feljtonskih rješe- 
nja, no važno je upozoriti da je piščeva ambicija u svojoj srži i bila 
feljtonistička, jer ni narativna sredstva nisu nimalo drugačija. 


* Kao dragocjena indicija mogli bi nam poslužiti podaci o nakladama knjiga 
spomenutih pisaca, te zanimanje za njihova djela u javnim knjižnicama. 


7 Jurij M. Lotman: ibid. 
* Roman Biser i svinje tiskan je 1938. god. 

Ovaj primjer nije slučajno izdvojen iz konteksta međuratne hrvat- 
ske književnosti, jer nije teško dokazati stanovitu identičnost postupaka 
u ovom romanu, te onih u romanu Krste Špoljara Mirno podneblje? koji 
je pisan s očito drugačijom namjerom dvadesetak godina kasnije, pa čak 
i pod posve drugačijim dojmovima poticajne literature koja nema ni- 
kakve veze s eventualnim poticajima koji su imali stanovitog udjela u 
komponiranju prijeratnog Dončevićevog romana. 


Evo konstruktivne okosnice, zapravo najave događaja koji će se 
u svakom pojedinom poglavlju desiti: 


GLAVA PRVA u kojoj upoznajemo junakinju ove meobične pripovijesti; i u 
kojoj se istina čini neuvjerljivom a priča istinome 


GLAVA DRUGA u kojoj se govori o Mariji, o bolesti, o Božiću, o gladnim i 
sitim ljudima i o smrti koja završava suzamab 


GLAVA TREĆA koja isključivo govori o zločinu, što se zbrinutim i zado- 
voljnim ljudima neće svidjeti; ali zločin zbog dobra i nije zao čin, nego dobar: 
danas ima odviše predrasudac 


GLAVA ČETVRTA u kojoj se govori o crvenokosom šoferu koji je bio tije- 
lom vrlo ružan a ipak vedre naravi; i koja bi lako mogla biti povod razmi- 
šljanju o zamršenosti ljudskih osjećajad 


GLAVA PETA u kojoj se kratko govori o pijanoj noći s pjesmom bludnica 
na kraju, o sudbonosnom susretu s davnim znancem i najposlije o smrti 
Sofijinoje 

GLAVA ŠESTA koja obrađuje banalnu temu — govori se naime o sreći; i 


koja također pripovijeda o dvjema posve meobičnim snima koje je Carmen 
snila u predvečerje svoje smrtif 


Trivijalnost okosnice fabule je očigledna — ona u hrvatskoj no- 
vijoj književnosti i nije tako nova ni neobična. Već u ranom romanu 
Miroslava Krleže Tri kavalira gospođice Melanije, staromodna pripo- 
vijest iz vremena kad je umirala hrvatska moderna, doduše prikriveno 
iza priče o Rinaldu Rinaldiniju krije se jedna tehnika kazivanja i za- 
pleta vrlo slična upravo romanima ovog rinaldorinaldinijevskog kom- 
pleksa koji je u stanovitoj mjeri bio prisutan i u romanu Mirno pod- 
neblje Krste Špoljara. Ona socijalna, pa čak i ideološka tendencioznost 
na kojoj se temeljio roman Biser i svinje ovdje je nestala, ostala je 
samo naivna ambicija da se komplesnost stvarnosti iskaže kroz sukob 
trivijalnog svakodnevnog i neobičnog — gotovo bismo rekli sakralnog 
područja jedne naivne mitologije grada. U želji da obuhvati sve Špoljar 
nije od zbiljskog dosegao ništa. No na stanovit je način simptomatično 
posizanje za onim natpoglavnim »titlovima« s kojima se u svome Can- 
didu koristio Voltaire prihvativši ih od pikarskog romana. Autor tim 
postupkom sugerira lakoću svog postupka, jednostavnost organiziranja 
sižeja koji je u podjednakoj mjeri zasnovan na konfabulaciji lažne 
svijesti kao i na isječcima iz novina koji bi trebali dočarati zbilj- 


* Krsto Špoljar: Mirno podneblje, Zagreb, Naprijed 1960. 

% Ivan Dončević: Biser i svinje, cit. prema izdanju Potopljeni svijet, Zora, 1963. 
a. str. 377. 
b. str. 393. 
C. str. 398. 
d, str. 414. 
e. str, 432. 
£. str, 441. 


u Miroslav Krleža: Tri kavalira gospođice Melanije, Zagreb 1920. Bez obzira na 


minornost ove proze čini mi se da bi jedna tematska i e 
probleme proznog stvaralaštva ovog Patina sI i jeni 

sku podlogu cjelokupne priče. Navedimo »titlove«!Z onim redom kojim 
smo išli kada je bila riječ o predratnom romanu Ivana Dončevića: 


PRVO POGLAVLJE Kruto držanje ne znači snagu, Tu prljavštinu ne čisti 
ni subotnje pranje. Šoferi nisu za fina društva. Mili se vrlo žuri, a Stanislav 
voli sve platiti. Još ih život nije propisno udesio." 

DRUGO POGLAVLJE Potrebno je dobro izgledati. Stari se Macan ne lovi 
lako. Zašto bi Krameru bilo dosadno? Sretan, što postoje poslovi. 


TREĆE POGLAVLJE Pavle nosi svoj teret. Ishapljene godine! Jednoj dje- 
vojci je neodrživo što mora biti sama sa sobom. Pokojnika se čovjek ne može 
stidjeti. Cijevi kanala ustrajno odvode razmočenu nečist. 


ČETVRTO POGLAVLJE Sve su melodije poslije dva sata iste. Starac u đa- 
voljoj koži ima nešto reći. Tko se osjeća sretan? Mile želi pobjeći od sebe 
i misli da je prekasno. Svatko skriva svoje karte. Stanislav se uvaljuje u 
neprilike.d 

PETO POGLAVLJE Vesna nije određena da bude žena jednog propalog čo- 


vjeka. Život je ponekad vrlo ironičan. Pokušajmo biti bezbrižni! Novac je 
jedino što ostaje čovjeku u njegovoj samoći,“ 

ŠESTO POGLAVLJE Mnogi skrivaju svoje predaje. Kramer ima novaca, ali 
nikad nije potrčao. Čovjek, kog su zvali Stari Mac. Velikođušnost je nesi- 
gurna. Staru ženu lovi njezin bijes. 

SEDMO POGLAVLJE Ne može se imati sve. Pierrotova igra. Stari kompo- 
zitor džez-muzike. Mala svijetla iz djetinjstva, Stanislav ponešto otkriva. Ipak 
je sve bezrazložno.I 


OSMO POGLAVLJE U trci života Pavle sve više zaostaje. Judan mladi čo- 
vjek godinama traži ono, što se ne može nigdje naći. Stara žena želi razgo- 
varati. Nigdje nema tišine.h 

DEVETO POGLAVLJE Veče nesporazuma, Najljepše je zamišljati. Jedna ka- 
rijera počinje porazom. Svjetlost ringa se gasi.i 

DESETO POGLAVLJE Kiša razmekšava sve osim neonskih reklama. Ku- 
mulusi iznad mora i planine. Mila odlazi. Treba izdržati do krajaj 


JEDANAESTO POGLAVLJE Vesna se predaje. Negđje je tamo grad Trst. 
Stari Mac gubi svoju posljednju šansu. Putovanje svršava u tami. Stare težine 
postaju još teže.k 


Problem ideologičnosti došao je sada u drugi plan. Špoljar je želio 
kroz ekspresivnu konfabulaciju iskazati misterij svijeta koji se nalazi 
nadohvat čovjekove svakodnevnice, ali mu i uprkos tome ostaje nedo- 
kučiv, nerazumljiv i neshvatljiv. Špoljar je kroz neku kumičićevsku neo- 
naturalističku romantiku pokušao iskazati te tamne gradske podzemne 
snage koje upravljaju sudbinama i karakterima nekom podzemnom 
magijom. Kao pripovjedač da bi dočarao autentičnost te u biti imagi- 
nirane atmosfere on se mnogo koristi detaljom, tehničkim podacima, 
ali upravo u želji da bude dokumentaran on najviše iznevjerava svoju 
osnovnu iako naivnu intenciju analitike neobičnog u običnom — onda 
kada želi biti konkretan u vremenu, prostoru, u običajima i situacijama. 
Tako uza sve promašaje na kraju dobivamo roman koji bi po nekoj 
svojoj pitoresknosti ipak mogao biti tretiran kao zabavna književnost, 
iako je po mnogo čemu očigledno da autorova namjera nije bila te 
prirode. Možda ovo djelo najviše, a kraći roman istog autora Brod čeka 


12 Krsto Špoljar: Mirno podneblje, Zagreb 1960. 
a. str. 9. 


b 
€. 
d 
e 
£. str. 172. 
5 
i 
j 
k. str. 356. 

do sutra'š nešto manje predstavljaju stanovit napor jednog od pisaca 
generacije »hladnog rata« da se suprotstavi utilitarističkoj ideologično- 
sti s kojom nas je na kraju krajeva zaratio naš ratni i revolucionarno- 
-evokativni roman socrealističke provenijencije. Ali i u ova dva romana 
na kraju prevladava shematičnost koja zamjenjuje narativnu i imagi- 
nativnu kombinatoriku temeljenu na individualnom istraživanju. Kao 
neasimilirani refleks američke poslijeratne proze, ovaj je roman preu- 
zeo od američke literature slumova problematiku i dekor, a ne i teh- 
niku kazivanja i imaginiranja, te predstavlja jedan od specifičnih obra- 
zaca romaneskne neautentičnosti, iako je autorova intencija bila — 
stopiti elemente analitike društvenog života i individualne psihologije 
(to je prije četrdesetak godina pokušavao također August Cesarec ostva- 
rivši teoretski zanimljive rezultate). Vijesti o različnim događajima, 
detalji društvene kronike, fantastična atmosfera nepostojećeg podzem- 
lja i nevjerojatne. makinacije upleteni su u kazivanje a sve u namjeri 
da se dade suvremena verzija naturalističkog akcionog romana. U tome 
je autor uspio samo djelomično jer je umjesto analize krenuo putem 
koji ga je doveo do evociranja fantoma iluzija i zaborava konkretnosti 
tako nužne za svaku prozu koja bi željela u činjenicama iz stvarnosti 
naći potkrepu svog imaginiranja. Rezimirajmo: strast, egzotika, per- 
verzija, primamljiva opojnost avanture i opasnosti, zločin kao povod 
i rezultat neke akcije snažni su motori svake zabavne književnosti, kao 
i velikog dijela književnosti lažne svijesti. 

Enigmatičnost karakteristična za trillere — taj dominantni oblik 
zabavne književnosti — nalazimo u kraćim prozama ozbiljnih pripo- 
vjedača (npr. Neustanovljeno umorstvo! Ivana Slaminga ili Ubio sam 
Petra!* Vojislava Kuzmanovića) ali najčešće se radi samo o motivici, 
a ne o postupcima karakterističnim za zabavnu književnost. 

Kriminalistički roman u svom najtrivijalnijem obliku ne privlači 
našu pažnju, i to zato jer u sebi ne krije nikakvu drugu intenciju osim 
stvaranja zagonetke. Međutim, među afirmiranim suvremenim hrvat- 
skim pripovjedačima našlo ih se nekoliko koji su pod svojim pravim 
ili izmišljenim imenom objavili niz djela u čijem se središtu nalazi 
razotkrivanje zločina. Takve su romane enigmatske problematike pisali 
Ivan Raos i Antun Šoljan, no tek se Branko Belan javlja kao pisac 
koji želi kriminalističkom romanu vratiti stanovitu ozbiljnost. Romani 
Biografija utopljenice!! i Obrasci mržnje'* znače stanovito vraćanje 
digniteta ovom, u hrvatskoj književnosti, zanemarenom žanru. Naime, 
Belan je pokušao svoje detektivske enigme staviti u vrlo određene so- 
cijalne kontekste. Prvi roman događa se u pomalo glembajevskoj inter- 
nacionalnoj atmosferi između Bosne i Beča, između palanke i velegra- 
da, drugi je pak situiran u našoj poslijeratnoj stvarnosti i autor je uz 
analitiku jednog zločina pokušao dati i stanovitu, doduše pojednostav- 
njenu spektralnu analizu društvenih fenomena u poslijeratnim godina- 
ma. Međutim, upravo u trenutku kada želi vječni zločin smjestiti pod 
određeno sunce i unutar konkretnog podneblja djelo postaje zapravo 
romaneskno inferiornije. Belan je pokušao napisati domaći, hrvatski 
kriminalistički roman koji bi sve svoje razloge nalazio u okvirima naše 


4 Krsto Špoljar: Brod čeka do sutra, Zora, Zagreb 1958. te konačna verzija u 
knjizi Krsto Špoljar: Tuđina, Naprijed, Zagreb 1969. 


M Valjalo bi konfrontirati Cesarčev narativni postupak s elementima feljton-ro- 
mana kod Dostojevskog i to s posebnim osvrtom na Cesarčeve poglede izražene u 
njegovim napisima o psihoanalizi i individualnoj psihologiji. 

5 U knjizi: Ivan Slamnig: Neprijatelj, Zora, Zagreb 1959. 


#* TU knjizi: Vojislav Kuzmanović: Ubio sam Petra, Zora, Zagreb 1955. 
11 Branko Belan: Biografija utopljenice, Znanje, Zagreb 1962. 
i* Branko Belan: Obrasci mržnje, Naprijed, Zagreb 1964. 

poslijeratne stvarnosti. Motrimo li roman Obrasci mržnje kao primje- 
rak zabavne književnosti, koja računa da čitaoce uzbuđuje događaji- 
ma i neočekivanim raspletima a ne analitikom unutrašnjosti ljudske 
psihike, otkrivamo njegovu relativnu vrijednost. Racionalni karakter 
klasičnog kriminalističkog romana, dakle djelomice i romana kakav 
predstavlja i Obrasci mržnje danas u sferi suvremenog, literarno vri- 
jednog kriminalističkog romana izumire. Mjesto čiste logike u taj novi 
tip romana polagano se infiltrira erotika i brutalnost s jedne strane, a 
s druge, taj roman želi pronaći svoje opravdanje izvan racionalizma 
engleskog kriminalističkog romana i fantastičnosti i avanturizma fran- 
cuskog kriminalističkog romana, on jednostavno želi biti metafizičan. 
Mjesto negdašnjeg apsolutnog povjerenja u logiku, suvremeni se romano- 
pisac počinje oslanjati na apsurd. Ovaj mali nered koji unosi novi red 
u već petrificiranu strukturu starog, ali ne i uvijek dobrog kriminalis- 
tičkog romana, ugodno osvježuje; međutim, Belan je, kako ćemo vidjeti, 
još uvijek pod utjecajem tradicionalističkog romana, pa uza svu svoju 
stanovitu angažiranost oko aktualnog, ti romani predstavljaju neku 
vrstu belargala za umirenje komotnih duhova prije spavanja. Ipak, 
Obrasci mržnje pružaju stanovitu šansu vjerovanja u mogućnost da se 


.počnu pisati čitljivi, pa čak u stanovitoj mjeri i dobri zabavni akcioni 


romani. Štaviše, Belan nam je ponudio i suca istražitelja Armina Ben- 
ka, koji bi mogao postati prilično prihvatljiv prototip skromnog, logič- 
nog i ukratko »čovjekolikog« junaka koji s uspjehom slijedi čudne 
putove ljudskih postupaka i savjesti. Nije to neki nadobudni natčovjek, 
sveznalica zadovoljan svojom ograničenošću, to je prilično siv, a ipak 
na stanovit način superioran junak. Ne oslanja se na bljeskove hiro- 
vite lucidnosti, već mnogo više povjerenja pokazuje prema svim onim 
naoko nevažnim detaljima koji bi mogli biti fragmenti jedne još sa- 
krivene ili pak zaboravljene a istodobno značajne činjenice. On poku- 
šava od tih krhotina rekonstruirati mozaik hipotetičnih mogućnosti 
koje vode prema rješenju zagonetke koja stoji pred njim. Stoga je Be- 
lan svojom metodom istraživanja prije arheolog negoli psiholog... 


... Ema Šćetinac vlasnica uglednog modnog salona nađena je utopljena 
u Neretvi. Nesreća se zbila za vrijeme njenog ljetovanja na Boračkom jezeru 
s ljubavnikom, tj. nećakom svog muža. Muž joj je homoseksualac koji je 
ušao u brak iz dva glavna razloga: prvo da se zaštiti od sankcija društva i 
drugo, budući da je Ema još prije rata bila jedna karika u njemačkoj oba- 
vještajnoj službi kojoj je i on pripadao — povezuje ih zajednička tamna 
prošlost. Bivši špijun pokazuje veliku sklonost prema svom nećaku koji je 
gotovo preko svoje volje zamijenio ranijeg Eminog ljubavnika Dulu Milo- 
baru. Rješenje tajanstvenog zločina nalazi se unutar četverokuta lica koja 
su bila bliska Emi. Tu je njezin suprug, zatim bivši ljubavnik Dule Milobara, 
nećak Pavle Crnolatac, te misteriozni stranac Valent Porgess alias Anatol 
Novotny. Kod svakog otkrivamo motiv za Emino umorstvo. U konstruiranju 
ekvivoknih situacija autor je pokazao tehničku vještinu i uvjerljivu kombi- 
natoriku, ali je istodobno, da bi stvorio atmosferu i opravdao zaplet, nanizao 
čitav jedan lanac izuzetnosti sve u nadi da će tako ostvariti u romanu dimen- 
ziju estetske zanimljivosti potkrepljujući kombinatoriku detaljima iz jedne 
djelomično konkretne sredine u kojoj nailazimo na dosta svježe evociranih 
detalja našeg poslijeratnog života. 


U analitici ovog vrlo važnog fenomena možemo istraživanju poje- 
dinih romana pristupiti na nekoliko načina: tema tski, stilski, 
ideološki, te na kraju strukturalno. 

Romane lažne svijesti u naročito velikom broju nalazimo 
među djelima tzv. ratne problematike, i to vjerojatno zato što je činje- 
nica živog sudjelovanja u ratu mnoge pisce ili amatere koji su se pi- 

sanja prihvatili u nadi da će tako sačuvati svoj doživljaj ratne epopeje 
i za buduće naraštaje, fascinirala toliko, da uopće nisu mogli svoje 
iskustvo dati kao svoje već su uvijek posizali za obrascima mitova i 
tako najčešće pisali hagiografije na ratne teme. 

Stapanje ideološkog koncepta sa željom da se piše književnost 
činjenica dovodi do stvaranja hibrida koji mogu imati značajnu ulogu 
pri objašnjenju funkcioniranja književnosti lažne svijesti Te- 
matika ratnog romana u novoj organizaciji hibrida poprima još degra- 
diranije značenje. 

Stapanjem elemenata ideologiziranog ratnog romana sa shematom 
kriminalističkog i avanturističkog žanra, te uklapanjem činjenica iz 
svakodnevnog života, i to jednog vrlo određenog odsječka povijesti, 
proza lažne svij esti počinje se transformirati u prikrivenu za- 
bavnu književnost. 

Kao primjer možemo navesti roman Srebrni upaljač** Ante Cuculića, 
koji podnaslovom govori da je akcioni roman. I u njemu su svijet i sve 


mogućnosti koje čovjeku pružaju svijest i povijest razapeti na onaj 
ranije isticani koordinatni križ mogućnosti i slobode. 


S jedne strane stoji snažan i dobro organiziran Gestapo, a s druge grupi- 
ca omladinaca-ilegalaca. Gestapo pokušava ubaciti svog agenta među ilegalce. 
U trenutku kada je već na domak ostvarenju svog nauma partizanski oba- 
vještajac Jugo Linić raskrinkava ubačenog gestapovskog agenta Viktora 
Drumskog. Roman poslije korištenja raznih rekvizita zabavne književnosti 
završava u romantičnom furiozu trivijalne literature. Istina i pravda pobje- 
đuju iako je sve do samog kraja neizvjesnost bila velika, jer heroini prijeti 
silovanje i smrt, ona je okružena četnicima prepuštena na milost ne samo 
neprijatelju, već i njihovim životinjskim strastima: 


»Uto napolju zaori strahovita puenjava. Rafali su počeli parati oko kuće. 

— Partizani! — panično viknu netko. 

Oficir se okrene načas od Line i užasnuto pogleda u četnika, koji je jurio 
kao bijesan. Ugledavši kroz prozor partizane, kako lete prema njima, četnik 
je navalio kroz vrata u hodnik, pa niz stepenice, zagazivši pritom na Linu. 

— Tu su već... — vikao je. — Partizani su tu! 

Jugo upadne kroz vrata. 

— Predajte se! — poviče gromko. 

Četnički oficir pokuša zakoračiti za četnikom, koji je bježao. Jugo pusti 
rafal. Oficir i četnik skljokaše se jedan preko drugog. 

Jedan partizan potrči uz stepenice za preostalim četnikom, Opali rafal. 
Metak se zarije u četnikovu nogu. 

— Predajem se... — klonulo reče oboreni. Partizan ga zgrabi za grivu 
i povede napolje.<?" 


No kraj mora biti melodramatičan i ovaj recept još jednom poma- 
že autoru da lažnu svijest pruži čitaocima u staniolu apstraktne 
osjećajnosti i papirnatog humanizma: 


»Jugo podigne Linu. 
: — Jesi li živa? Što ti se dogodilo? Govori! — vikao je gotovo izbezum- 
jeno. 

Lina je jedva micala usnama. 

— Izdajnik je tamo — pokaže nemoćno rukom prema kuhinji i klone. 

Na kuhinjskim vratima stajao je Franci Rošal. 

Bez riječi opali hitac prema Jugu, kojega zapeče oštra bol u desnom 
ramenu. 

Jugo podigne šmajser, ali Franci opali još jednom. Pogodi ga ravno 
u ruku. Šmajser padne Jugu iz ruke... 

Uto drugi rafal pokosi Francija. Zoran skoči do njega, držeći spreman 
svoj šmajser, iz kojega se pušilo. Doletio je u posljednji čas. 

Franci je još davao znakove života. 


1 Ante Cuculić: Srebrni upaljač, Naprijed, Za reb 1959. 
m ibid. str. 205. : panja Pes 

— Pobijedio si — reče u hropcu i stakleni mu pogled postade mutan. 

Jedna granata grunu u sam krov kuće. Krov poče gorjeti. 

Zoran prihvati Juga, koji je osjećao, da ga hvata slabost. Priskočiše i 
drugi, s nosilima. 

Lina se teturajući držala uz njih. 

Granate su sve gušće padale po njenoj kući, Kuća je gorjela. 

Osjećala je, kako joj oganj prži leđa. Nije imala hrabrosti da se okrene. 
Pogled joj je bio prikovan uz nosila, u kojima se Jugu počela vraćati 
snaga... 


Jako smo žrtvovali podosta prostora za navode, djelo ni po čemu 
nije izuzetne vrijednosti i značenja, no po mnogim skučenim prikazi- 
vačkim elementima ono je simptomatično. — Rat, narodnooslobodilačka,, 
pa zatim i klasna borba transformirana je na ikonični jezik westerna 
i »krimića«. Apstrakna pravda mora biti zadovoljena, čovjek ne smije 
doći u pitanje, a pobjeda isto tako. Ovaj hibrid idejnog (tematika 
NOB-e) akcionog (špijunaža) i moralističkog (zadovoljenje pravde) uzet 
je tek kao primjer i sa stanovitom sociološkom implikacijom. Naime, 
Srebrni upaljač objavljen je u biblioteci“ koja po pravilu nije objav- 
ljivala djela zabavne i avanturističke književnosti, u biblioteci koja ni- 
kada nije objavljivala trivijalnu (što ne znači da nije objavljivala ujed- 
no i slabu, pa čak i lošu književnost), a niti je uspjela lansirati domaću 
komercijalnu zabavnu književnost. Upravo ove činjenice govore u pri- 
log naše teze da je ovo, kao i toliko slična romaneskna djela u poslije- 
ratnom razdoblju objavljeno kao varka sui generis, kao neposredno 
mrtvorođenče književnosti lažne svijesti. Memorijalistika, isto 
kao i satirički roman, dokumentarne kronike kao i pokušaji da se u 
obliku romana iskaže neko stanje suvremenog čovjeka ili pak jednog 
društvenog fenomena, također se javljaju kao romaneskni oblici pri- 
kladni da se mjesto stvarnog suprotstavljanja životu i besmislu u nje- 
mu suprotstave svojom zaobilaznošću onom izvornom viđenju svih tih 
fenomena s kojima se zanima književnost koja ne želi biti fascinirana 
ničim što ne živi autentični život mašte ili povijesnih činjenica. 

Zanimljiva je pojava da književnost la žne svijesti nalazi- 
mo upravo u djelima koja posredstvom romanesknog postupka poku- 
šavaju rekonstruirati revolucionarni rast pojedinca, klase ili zajednice. 

Ljubo Leontić pripada naraštaju mladojugoslavena, dakle onim 
omladincima koji su u različitim oblicima pridonosili aktivnim angaži- 
ranjem u politici rušenju Austro-Ugarske Monarhije i stvaranju Kralje- 
vine SHS. Njegova politička karijera predstavlja zanimljiv materijal za 
socijalno političku analitiku pedesetak posljednjih godina političkih 
zbivanja kod nas, međutim, kada taj svjedok brojnih prelomnih poteza 
u tom razdoblju hrvatske i južnoslavenske politike prihvaća pero i po- 
kušava u formi romansirane kronike evocirati zbivanja i ličnosti tog 
burnog razdoblja, onda odjednom ozbiljan političar postaje nepouzdani 
memorijalist i naivni romansijer. Romansirane kronike Kronika bez 
naslovažš i Između dva rata)“ djelomice se događaju u političkom kru- 
gu djelomično sličnom onom koji opisuje Ivan Meštrović u Uspome- 
nama na političke ljude i događaje** — s mnogo više autentičnosti, kao 
i pripovjedačke umješnosti. Posebice u Kronici bez naslova Leontić je 
u svoju romantičnu priču (koja bi na stanoviti način trebala predstav- 
ljati njegovu osobnu stvaralačku biografiju) ugradio mnogo dokume- 

ži ibid. str. 205—206. 

22 Naprijed, Zagreb. 

2 Ljubo Leontić: Kronika bez naslova, Zora, Zagreb 1961. 

* Ljubo Leontić: Između dva rata, Zora, Zagreb 1965 


s Ivan Meštrović: Uspomene na političke ljude i događaje, Matic hrvatska 
Zagreb 1969. Pp j gađaje, a hrvatska, 

nata, sjećanja, rekonstrukcija i po toj osobini približio se intencijama 
romana činjenica koji je tridesetih godina u svijetu, a naročito među 
nekim sovjetskim konstruktivistima imao velik broj zagovornika, no 
Leontiću je posve nepoznata tehnika i intencije suvremene proze, šta- 
više, ono što je dokumentaristički uspio obraditi na primjer jedan 
Viktor Car Emin u Danuncijadiž* Leontiću ostaje nedokučivo. U tim za- 
pisima nalazimo nešto od onog vremena i problematike koju je tako- 
đer kasnije pokušao romaneskno srediti Miroslav Krleža u romanu 
Zastave?" svjedočanstava iz krugova u kojima se kretao i Ivan Meštro- 
vić. Mjesto političkog ili barem povijesnog romana dobili smo dvije 
monotono pisane knjige koje umjetnički ne raslojavaju u zbivanjima 
nedavne prošlosti mogućnost i slobodu. Virtuelnost, tj. potencijalno zna- 
čenje svih tih zapamćenja, evociranje političkih događaja i ličnosti To- 
maneskno je posve neiskorišteno, jer izbor koji pruža pisac nije izbor 
sudbine već publicističkog opredjeljenja i u ovoj post-festum varijanti 
pruža iluziju sigurnosti koju politički i povijesni roman preziru kao 
očigledan oblik lažne svijesti koja čak i onda kada se krije iza 
paravana iz arhiva citiranih dokumenata ili se oslanja na autentične 
ličnosti iz nedavne povijesti. naših naroda (posebice u knjizi Kronika 
bez naslova) ne postiže razinu autentičnog svjedočanstva, a niti polet 
snažne stvaralačke evokacije doživljenog. Zaljubljen u osobno iskustvo 
povijesti koja na kraju krajeva nije prolazila kroz njega, već mimo 
njega i on je tako spleo vez o osobnoj angažiranosti u tijekovima naše 
nedavne povijesti koja se polako pretvara u romantični mit o jugosla- 
venstvu, a koji se opet transformira u političku i socijalnu kritiku zbi- 
vanja u svijetu i Jugoslaviji u godinama koje su prethodile II svjet- 
skom ratu. Politička evolucija postaje središnja ideja romana koji s 
jedne strane iznevjerava ideologiju, s druge povijest, a s treće knji- 
ževnost. 

Taj tip romana nazvao bih beletriziranom mitologijom građanske 
sigurnosti i on jeiu međuratnom razdoblju bio mnogo češći nego što 
se to danas predmnijeva. To je povijesni roman koji ima samo dimen- 
ziju prošlog, dok sadašnjost i budućnost eliminira u ime svog dobrog 
i dugog pamćenja. Taj tip kronike nikada ne daje ni naslutiti da postoji 
neka za književnost magična formula: incipit vita nuova. 


Upravo zato jer je vitalna književnost opiranje sigurnosti, nas ne. 


može zanimati ova polica političkog osiguranja čovjeka koji je svoj 
život posvetio prije politici negoli revoluciji. Mislim da će biti primjer- 
no navesti jedan odlomak iz djela Nicola Abbagnana Mogućnost i slo- 
boda: »Čovjek se teško odriče mita sigurnosti i stabilnosti vlastitog 
opstanka u svijetu. Smješten u nepostojani svijet, u kojem njegovom 
fizičkom i duhovnom životu u svakom trenutku prijeti tisuću opasnosti, 
on teži da se uhvati za svako vjerovanje koje će mu, makar na fiktivan 
način, dati mir i zadovoljstvo. Procvat magičkih i teozofskih istraživa- 
nja, vjerojatno, nema danas drugi motiv: mnogi na tom području 
traže sigurnost i garanciju koju znanost i filozofija, izgleda, odriču.«?? 
Ukratko to je politika i povijest lišena utopijske dimenzije i ne spada 
u književnost čak uz pretpostavku da zaboravimo na nevješto beletri- 
ziranje životnih i povijesnih činjenica koje bi trebalo predstavljati 
duhovnu vertikalu djela. 


1919 — 1921. Nakladni zavod Hrvatske, Zagreb 1946. 
27 Miroslav Krleža: Zastave I — IV, Zora, Zagreb 1967. 
#2 Nikola Abanjano: Mogućnost i slobođa, Nolit, Beograd 1967. 


* Viktor Car Emin: Danuncijada, romansirana kronisterija riječke tragikomedije 

Do sada smo mahom govorili o romanima u kojima postoji neka, 
makar samo i hipotetična veza između literarnih konvencija nacionalne 
romaneskne tradicije. Taj element iskustvenog koji stoji u nekoj nelo- 
gičnoj oporbi mogućem vrlo je čest u brojnim romanima gdje se na 
romaneskno-memoarski način evocira revolucija ili stasanje naraštaja 
mladih revolucionara. Kao primjer jednog takvog, prividno ambicioz- 
nog, a zapravo neuspjelog romana možemo navesti Olujno doba? Šerifa 
Šehovića. To je priča o prijeratnim skojevcima, također prožeta broj- 
nim autobiografskim elementima, no i ovo djelo, kao i mnoga slična, 
ponovo dokazuje da najbolji povjesnici nisu očevici i sudionici zbiva- 
nja koja opisuju i analiziraju. 

Problem »društvene kritike« dovodi nas do fenomena književnosti 
koja je sva koncentrirana oko reagiranja na društvene imanencije. Ta 
kritika koja je oblicima iskazivanja vrlo široka i različita najčešće pred- 
stavlja način radikalnog odbacivanja zbiljskog. Struktura takvog ro- 
mana je defektna, a imaginacija koju zrači krnja i u biti lažna. 

Politička i umjetnička angažiranost ne idu uvijek ruku ispod ruke. 
Neka umjetnička zamisao socijalnog i etičkog ustrojstva u rukama 
političara-pragmatista pretvara se u parodiju sebe same. Utopistička 
književnost provocirala je mnoge duhove da je pokušaju otjelotvoriti 
u životnu zbilju, ali ta je zbilja opet poticala pisce da se ponovo pri- 
hvate pisanja novih utopija, sada sve jetkijih i bezizlaznijih. Od Uto- 
pije, Grada sunca i Nove Atlantide pa do romana Mi, 1984 i Životinjske 
farme nije zjapio samo ponor, već i vrleti nesporazuma. O tim nespo- 
razumima treba književnost uvijek iznova upozoravati javnost, ona to 
ponekad zaista i čini, ali vrlo često na tu obvezu i zaboravlja. Pisac 
bi po prirodi svoga posla želio imati čiste ruke, ali zbilja oko njega 
ponajčešće nalikuje augijevskim štalama koje mogu očistiti samo rije- 
ke ponornice njegove savjesti, a osim toga sačuvati te ruke čiste zaista 
je oduvijek bilo teško. Ivan Supek nije pisac po vokaciji, njegov svijet 
ne živi autentični život u riječi iako ga elevaciona snaga ideje ponekad 
uzdigne ponad neautentičnosti koju donosi lažna svijest. 

Kk Na primjer: romani Dvoje između ratnih linijaš% ili Proces sto- 
ljeća! poslužit će nam kao oslonac ove naše tvrdnje. Prvi roman 
nedvojbeno je autobiografskog karaktera. Jačanje lijevog studentskog 
pokreta na Zagrebačkom sveučilištu, sukobi s desno orijentiranim or- 
ganizacijama, ilegalni rad, prva politička iskustva (uglavnom gorka), 
početak rata, sumnja u ispravan put, idejna podijeljenost u samim re- 
dovima ljevičara, te romantičan zaplet u kučine ljubavi koji raspliće 
tek jedna sjekira i dvije lešine i na kraju odlazak u partizane. Po svojoj 
intenciji roman Dvoje između ratnih linija trebao bi predstavljati po- 
kušaj političkog romana psihološke provenijencije, međutim radi se o 
djelu koje svojom narativnom strukturom ostaje na nivou evociranja 
a ne iskazivanja i ostvarivanja atmosfere, situacije te likova iz kon- 
kretnosti duhovnog položaja svih tih mladih ljudi bez obzira na kojoj 
se strani barikada nalazili. To je proza koja dodiruje fenomene, ali ih 
na kraju ne analizira fenomenološki, već ideologijski. Da bi unutar te 
koncepcije proza mogla uopće funkcionirati kao fikcija, pripovjedač se 
nužno morao koristiti već ranije spominjanim ikonskim znakovima. Na- 

|, 2» "Šerif Šehović: Olujno doba, Zora, Zagreb 1962. 


%* Ivan Supek: Dvoje između ratnih linija, Mladost, Zagreb 1959. 
" Ivan Supek: Proces Stoljeća, Naprijed; Zagreb 1963. > . 

ma sada jedino preostaje da pokušamo te znakove klasificirati unutar. 


skale relativno poznatih djela. U ovakvim slučajevima analogije su još 
uvijek najkorisnije, sama deskripcija često u potpunosti zaboravi na 
aksiologiju djela, na parametre vrijednosnog sustava. Odnos protago- 
nista iz kluba studenata pacifista prema blijedom namjerniku neodre- 
đene političke prošlosti i individualističko-anarhističkog odnosa prema 
partijskoj disciplini odavno je poznat sa stranica književnosti koja se 
ne usuđuje ulaziti u rizična istraživanja pravih ljudskih odnosa, nego 
posiže za formulama i klišejima. Moiren s ovog stajališta, roman Dvoje 
između ratnih linija tipološki se nalazi negdje na sredini između Ju- 
naka Pavlove ulice (Mladen je socrealistički Nemeček ili pak neka vr- 
sta Candida u suvremenom politiziranom svijetu), te djela kakva su 
npr. Kako se kalio čelik, Čapajev ili Poraz. Supek je naivno povjerovao 
da njegov Mladen nije žrtva klišeja književnosti tog tipa jer mu je 
pružio iluzornu slobodu kritike, sumnje, ali ne i konačne slobodne 
odluke. — Njegov se junak na kraju krajeva ipak uvijek nađe na strani 
naprednih. Neki proučavatelj studentskog pokreta prepoznat će u mno- 
gim situacijama pa možda čak i likovima ove knjige neke iz realnosti 
preuzete prototipove, no veza između romana i života uvijek je vrlo 
zamršena i ne predstavlja tek goli odraz povijesnih zbivanja. Roman 
istražuje motive, energije koje ljude pokreću, roman rekonstruira i 
konstruira, njegovo pamćenje je nalik pamćenju djeteta koje svaku 
realnu situaciju kroz igru najposlije konfabulira u nešto drugo, no za 
njegov doživljaj zbilje iskonskije i potpunije. 

Proces stoljeća predstavlja romansu na temu savjesti suvremenog 
znanstvenika i svojevrsna je moralističko-psihološka rekonstrukcija 
poznatog Oppenheimerovog slučaja koji je prije petnaestak godina po- 
kazao kakve sve himere stoje danas pred savješću suvremenog uče- 
njaka. Kao proza ovo je djelo zanimljivije, pripovjedač je koncentriran 
na jedan moralni problem i na mogućnost realiziranja potpune čovje- 
kove slobode. Kao filozofski relevantna problematika dileme junaka 
Supekovog romana stoje i danas, no kao prozom oblikovana pitanja 
ona ne nose u sebi onu umjetničku uvjerljivost koju od moderne proze 
zahtijevamo. Kao i većina pripovjedača lažne svijesti i Supek je na 
stanovit način kontenualista. Njegove fabule su relativno jednostavne 
za poimanje osnovne intencije, ali onog trenutka kada bi se ta osnovna 
ideologijska premisa trebala utkati u organizam naracije, putovi te 
simbioze postaju vidljivi, klišeji na koje se kalemi prepoznatljivi, tako 


da sve postaje uočljivo osim vizije koja je pripovjedača kao čovjeka 


u riječi vodila. 

Ivan Supek primjer je angažiranog intelektualca koji vjeruje da 
sredstva borbe s kojima raspolaže u bici za emanicipaciju čovjekova 
duha nisu dostatna za ostvarenje te želje. On zato želi svoj govor pre- 
obraziti posredstvom magije umjetnosti, on želi uz konkretne činje- 
nice analizirati i objasniti mističnu svijest bez obzira pojavljivala se ona 
politički ili religijski, ali svijest se neprestano identificira s konkret- 
nim akcijama, ali ne i predmetima kroz koje se onostrane istine trans- 

“ mutiraju u ovostrane. Poetika tih romana nije zapravo ništa drugo 
negoli politika koju ne doživljavamo kao fenomen, već isključive kao 
ambleme i ikonske znakove jednog politiziranog svijeta. Kada bismo 
većinu Supekovih romana gledali kao golu supstancu, a ne kao kom- 
pleksnu strukturu, onda bi oni po radoznalosti koja ih pokreće (no ne i 
strukturira) zauzeli relativno visoko mjesto na skali perceptivnosti ak- 


= Marx i Engels: Rani rađovi, Naprijed, Zagreb 1961, str. 46. 

tualne problematike određenja čovjeka u političkoj kozmogoniji XX 
stoljeća — no odnos između osjećanja fenomena i njegove umjetničke 
racionalizacije predstavlja jednu od ključnih tajni svake umjetnosti, 
a posebice one, koja želi biti angažirana. U tom stremljenju prema 
konkretizaciji apstraktnog (a to je jedan od najznačajnijih problema 
suvremenog romana uopće, a suvremenog hrvatskog tek parcijalno) 
javlja se kao središnje pitanje nezavisnost čovjeka koji taj svijet po- 
kušava misliti. Da bi se došlo do te nezavisnosti mi ponajčešće tražimo 
neku imaginarnu arhimedovsku točku izvan svijeta i zbilje, ali ta slo- 
boda ne obavezuje i ne pruža ništa drugo osim idealnih laboratorijskih 
uvjeta eksperimentiranja, zapravo motrenja. Nezavisnost se mora ži- 
vjeti i to upravo u svijetu koji je sav ispresijecan barijerama i zabra- 
nama, ponorima i obavezama. 

Mislim da je prikladno navesti jedno pitanje koje je postavio 
Jaspers: »Svaki totalitarni sistem odbaciju nezavisnost čovekovu, bilo 
da kao religijska vera svima postavlja zahtev da je jedino ona istinita, 
bilo da kao država utapanjem svega što je ljudsko u izgradnji aparata 
vlasti ne ostavlja više ništa pojedincu, tražeći čak da i slobodno vreme 
odgovara prihvaćenoj liniji. Nezavisnost kao da se neprimetno gubi 
utapanjem celokupnog postojanja u ono što je tipično, u običaje, u ono 
što se bez ispitivanja samo po sebi razume. 

Filozofirati, međutim, znači boriti se pod svim uslovima za svoju 
unutarnju nezavisnost. Šta je unutarnja nezavisnost? «3 

Zamijenimo ovdje filozofiju s književnošću i mislim da će nam 
odgovor koji je Jaspers pokušao naći pomoći i nama u konkretnoj situ- 
aciji kada smo suočeni s duhovnim ambicijama koje nisu identične 
književnoj i stvaralačkoj snazi. On glasi: »A_ filozofiranje je škola te 
nezavisnosti, a ne posedovanje te nezavisnosti,«* 

Već smo u nekoliko prilika spominjali romane i kronike koji stoje 
tematski u vezi s problematikom rata, narodnooslobodilačkom borbom, 
te socijalističkom izgradnjom. Bez obzira na njihovu individualnu 
strukturu koja će biti gledana dijakrono i sinkrono, romani tog temat- 
skog kruga vrlo često iskazuju negativan odnos prema onoj spoznaji 
na koju nas navodi Jaspers, pa ipak, zaobići ćemo ih jer smatramo da 
one najbolje ili barem najzanimljivije pokreće neka istinska unutrašnja 
energija, dok one posve slabe ta energija ubija i koči. 

Oblik lažne svijesti predočuje i feljtonistički roman U utrobi Za- 
grebačke gore# Vjekoslava Majera, ali njegova intencija povezuje ga 
uz jedan drugi tipološki krug. 

Kako prijeći horizont mogućeg, kako tu zamišljenu liniju koja 
postojano stoji pred nama i neprestano nam kroz približavanje izmiče 
ipak nekako obujmiti jedno je od središnjih pitanja, pa i ambicija 
romana koji ne želi biti izvještaj o nekom događaju ili posjedovanje 
čiste svijesti o tom istom zbivanju, već teži da u generičkoj formi iskaže 


zadnja taj Zenonov paradoks u formi neke opsjedajuće me- 
ore, 


»Ponosili su se Samsonom i slavili ga, ne želeći da priznaju zašto to rade, 
allereni da izvan njihovog načina mišljenja i njihove moći ne postoji ništa 
mi bi ih moglo ugroziti. Ta nisu mogli priznati da im je Samson potreban! 
da u to mogli ni sami sebi reći. Odbijali su da misle o njemu jer su smatrali 
HI je već sve rečeno. Samson je bio mit našega grada, bio je ona neuhvatljiva 

a koja je postojala u svemu i čije je djelovanje bilo neprekidno. 


8 Karl Jaspers: Filozofija egzistencije, Prosveta, Beograd 1967. str. 217. 
% Ibid, str. 224. 
% Vjekoslav Majer: U utrobi Zagrebačke gore, Vlastito izdanje, Zagreb 1956. 

Zlurado sam pratio kako njegova moć raste i kako grad pod njim po- 
staje sve manji. Ljudi su se gubili u njegovoj ogromnoj sjeni. Potiskivao 
ih je čak i iz njih samih. Tijekom vremena naš grad postane Samsonov i 
samo je po njemu mogao da se obilježi. Sve stare vrijednosti i sva njihova 
skrivena ljepota iščezoše pred opsadom snage i gluposti.<35 


U ovih devet rečenica ispripovijedan je roman Tomislava Bakarića 
Kako je umro grad, iako je autor, da bi tu činjenicu romaneskno po- 
kušao objasniti, morao napisati gotovo dvije stotine stranica. 

.U pripovjedačkoj umjetnosti postoje obrasci koje je bar u ovom 
slučaju gotovo nemoguće stvaralački apsorbirati i iskoristiti u nekom 
novom dekanonizatorskom značenju, u nekoj novoj stvaralačkoj inten- 
ciji. Njihova je struktura toliko zaokružena, zatvorena i definitivna za 
stanovito razdoblje, da ju je teško koristiti čak i u funkciji ironične pa- 
rafraze. Njezino značenje, iako možda i nije lagano prevodivo na jezik 
pojmova i ideja, postoji, jer ono nedvojbeno odgovara određenim situa- 
cijama i stanjima koje suvremena umjetnost prikazuje kao da su domi- 
nantna u ovom trenutku, no kritičar se teško oslobađa uvjerenja kako 
upravo u ovih nekoliko rečenica, zatim u atmosferi romana u cjelini 
postoji nešto organski strano. Paradigmatičan kafkijansko-kamijevski 
karakter osnovnih odnosa je tako snažan i poseban da je autoru go- 
tovo bilo nemoguće stvoriti organizam fikcije u kojem bi shema srasla 
s tijelom priče, kazivanja ili romanesknog objektiviranja (na primjer 
tehnikom kolažiranja autentičnih dokumenata). Uzorak posuđen ili čak 
preuzet od Kafke u ovom tipu književnosti neprestano izbija u prvi 
plan, njega ne mogu prekriti ni debeli namazi pokosti kao i sveg onog 
što bi trebalo imati funkciju »štofa« romana. Taj neosvojivi obrazac 
kafkijanskog romana infiltrirao se i u suvremenu hrvatsku prozu. U Bo- 
lestiš" Zvonimira Majdaka osjećala se prisutnost one apstraktne sheme 
koja je na kraju Camusovu Kugu degradirala na roman koncepta i filo- 
zofskih iskaza, u svojevrstan marionetski teatar, izgubivši moć kores- 
pondiranja s predmetima, ugušivši sposobnost prikazivanja. Slična sud- 
ba zadesila je i ovaj prvenac Tomislava Bakarića. Autor je prihvatio 
moralizatorski stav a da nigdje nije objasnio zašto je upravo sebe, od- 
nosno, glavno lice unaprijedio do nezahvalne uloge univerzalnog svje- 
doka. U tim romanima glavno je lice glumac koji igra svoju sudbinu, 
ali istodobno to lice je ujedno i statist u rukama sudbine koja se nalazi 
izvan njega, a u čijem znaku živi. U ta predfabricirana stanja apsolut- 
nih situacija svijesti koja ne pozna svoj identitet, u te pomalo klišeizi- 
rane narativne situacije mladi autori pokušavaju unijeti neku svoju 
»proživljenu« problematiku, ali scenerija kojom se služe toliko je ogra- 
ničena u svojoj tipiziranosti, u mogućnosti malog broja mutacija i pro- 
stora za slobodnu stvaralačku kombinatoriku, da sve ono što se slučaj- 
no i zbiva izvan tih već unaprijed markiranih okvira, konačno poprima 
jedno već poznato značenje, jer autor je preuzeo bitnu shemu odnosa, 
odnosno, način kojim dokazuje kauzalnost koja postoji između društve- 
nih akcidentalija i psiholoških transcendiranja u formu alegorije ili 
moralne bajke. Romanopisac u tim slučajevima na žalost uvijek posje- 
duje i čuva u svojoj ruci ključeve značenja, ali to istodobno ne znači 
da romanopisci vladaju i sustavom znakova, odnosno nekim metazna- 
čećim sustavom u kojem će to svoje romaneskno intencionalno značenje 
izraziti posredstvom žive akcije kazivanja, a ne posredstvom alegorije 
i basne — kao rudimentarnijih oblika izražavanja nekih arhetipskih' 
situacija. 


# "Tomislav Bakarić: Kako je umro grad, 1966. str. 6. 
s" Zvonimir.Majdak: Bolest, Zora, Zagreb 1964. | 

"Tomislav Bakarić ostao je na pola puta, odnosno on je krenuo pu- 
tem koji je mnoge zaveo, i odustao je vrlo rano od traganja za novim 
osnovnim slikama, zaboravio je da se novi senzibiliteti mogu izraziti 
samo onda ukoliko i sustav znakova nije predfabriciran i transplanti- 
ran iz nekog drugog medija ili već kanoniziranog djela. I tako, mjesto 
da pokušava otkriti jezik spontanog kazivanja Bakarić polazi od lite- 
rature, od jezika koji više nije u sklopu autentičnog komuniciranja. 
Pri postavljanju ove dijagnoze ne treba biti kročeanac, ali treba poći 
od Croceove vrlo dobre distinkcije da prozni izraz ukoliko je samo 
simbol ili znak nije više riječ, nego ideogramsko predočenje jedne ideje 
o prozi lišene romaneskne živosti. Zašto ova proza nije nadrasla obra- 
zac iz kojeg je dobila prvi poticaj? To je pitanje značajno ne samo 
onda kada mislimo na ograničenost prostora za pjesničku sanjariju već 
i za psihološke, moralne i društvene razloge kao poticaje zbivanja odre- 
čenih u nekoliko ranije citiranih uvodnih rečenica, nego i u odnosu na 
činjenicu da pripovjedač ni u jednom trenutku nije uspio doći do orga- 
nizacionog načela s kojim bi dramski izrazio ono što deklarativno iska- 
zuje ovim riječima: 

»Tu sam iskušavao svoje ludilo i radio sve ono do čega su dolazile moje 
misli. Išao sam do apsurda i vraćao se, slobodan koliko je to moguće, ne 
dodirujući ništa što je bilo izvan mene, sam i potpuni i neograničeni gospo- 
dar svoje slobode. Bilo je doduše trenutaka kada sam shvaćao da je sve to 
zapravo obmana, jer, znao sam — sloboda je uvijek samo u odnosu, tek onda 
kada zadire u tuđu slobodu, kad je dokida ili omogućuje, ona nalazi svoj 
pravi smisao, svoj prostor. Lišena svoje suprotnosti ona gubi svrhu i izlazi 
iz okvira misli, dosežući neki ne-prostor, možda ne-postojanje. Ja sam bio 
u tome izvana, u vakuumu. Bilo je trenutaka kad sam se uzalud tražio, kad 
sam uistinu bio izgubljen i bez granice. Tada sam očajavao. Činilo mi se 
da je i sam svijet izgubio svoje dimenzije i da više nema ničega u što bih 
se mogao pouzdati.« 


Postavlja se pitanje čemu inflacija romana o ljudima bez svojsta- 
va, bez domovine, bez korijena uraštenih u neko konkretno podneblje 
socijalnih i moralnih obaveza? Zabluda mladog romanopisca leži skri- 
vena u njegovu nestvaralačkom odnosu prema jeziku fikcije. Tomislav 
Bakarić, naime, iz jezika ne izažima situacije svog kazivanja, on ih 
govorenjem eventualno potvrđuje, a to predstavlja osnovni oblik ne- 
sporazuma koje legalizira ovaj roman lažne svijesti. 

Roman reduciran na jedno lice, na ispovijest jedne svijesti treba 
biti zaista širok po zamahu i snažan po koncepciji da bismo ga mogli 
prihvatiti kao oblik približavanja čovjekovom postojanju. Čovjek redu- 
ciran na neku svoju spoznaju svijeta ili funkciju unutar društvenog 
organizma koji postoji negdje u daljini kao neostvareni zaborav mit- 
skog ne može biti junak romana, on može biti demonstraciona lutka, 
maneken koji postupa i živi u sferi neke druge svijesti koja ne priznaje 
postojanje svih ovih veza i uzroka koji život i neki dominantni pro- 
blem svode na paradigmu basne i alegorije. Ovaj je roman upropašten 
zbog karakteristične ambicije koja ne dopušta piscu da pokuša od 
naoko nebitne fabule, od zapravo sentimentalne reportaže, načiniti scenu 
na kojoj će, u njegovoj intencionalnoj i intelektualističkoj režiji pro- 
defilirati svijet u svoj svojoj kontradiktornoj otvorenosti; on je radije 
pokušao stvoriti svijet čiste imaginacije, no pri tom se nije uspio oslo- 
boditi predloška koji je tu budnu sanjariju unaprijed sputao otprije 
vrlo dobro poznatim i teško primjenljivim obrascem kafkijanske proze 
koja nije našla korelat s predmetnim svijetom ovog romana. 


s Tomislav Bakarić, ibid. str. 15—16. 

Ova sporedna linija poslijeratnog hrvatskog romana registrirana 
je, iako bi veliku većinu romana po nekim njihovim značajkama mogli 
povezati uz neke druge tipološke oznake, no ovaj aspekt, iako ne pred- 
stavlja isključivo aksiološki pristup, dakle neposredno vrednovanje ro- 
mana, otvara perspektivu kompleksnijeg čitanja i tumačenja suvreme- 
nih hrvatskih romana. 

Različito od pouka preuzetih iz stranih književnosti gdje se kao 
pravilo javljaju pisci koji su talentiraniji od žanra unutar kojeg su 
počeli pisati i zato uskoro prelaze u svijet autentičnije problematike, 
mjesto pravog zabavnog romana u hrvatskoj književnosti nailazimo na 
brojna djela lažne svijesti od kojih su neka ovdje predstavljena 
isključivo u namjeri da se, koliko je to god moguće, sistematizira jedna 
otvorena tipologija. 

Na žalost u suvremenom hrvatskom romanu nije otkriven ni neki 
naš Simenon, Dirrenmati, Boilleau-Narsejac, Dashiell Hammett, možda 
Ray Bradbury, Stanislav Lem ili pak neko drugo od onih imena koja 
otvaraju suvremenoj književnosti nove vidike i privlače nove čitaoce, 
a istodobno mijenjaju i kriterije naših odnosa i zahtjeva prema tradi- 
cionalnoj književnosti. Nas u svakoj prilici moraju zanimati oblici knji- 
ževnog posredovanja u suvremenom društvu, kao i oblici integriranja 
i dezintegriranja društva u suvremenu književnost. 

Još je uvijek aktualno pitanje je li zabavna književnost uopće 
KNJIŽEVNOST i u kojoj mjeri lažna svijest iskazana kroz tu 
književnost uopće i može predstavljati problematiku književne kritike. 
Već je Goethe tvrdio da je jedina prava književnost tendenciozna knji- 
ževnost. Možda nam je ostao dužan podrobnijeg određenja što je to 
što neko književno djelo čini tendencioznim. Da li je to shematičnost 
ili nešto drugo? Mi smo pošli od pretpostavke da je shematičnost oblik 
povezivanja sa čitaocima. Pokušali smo identificirati neke od oblika 
i neke od putova funkcioniranja klišea i obrazaca kao bitnih indikatora 
prisutnosti lažne svijesti. 

Karakter znakovitosti ovih romana primorava nas na semiološka 
istraživanja tih romana, traganje za unutrašnjim i vanjskim oblicima 
manifestiranja životnog, zbiljskog kao i onog neautentičnog shematičnog. 
Znak je medij u kojem gledamo koji putovi vode do dešifriranja jednog 
fenomena i realiziranja nekog određenog, a ne bilo kojeg značenja. 
Taj put nas je doveo do spoznaje o postojanju velikog broja predfabri- 
ciranih značenja i stanovitog niza kumulativnih fabulativnih situacija, 
i to uz pretpostavku da se mogu bez poteškoća prepoznati i percipirati. 
Kada je riječ o djelima upravo ovog tipa književnosti teško je vjero- 
vati u apsolutnu pouzdanost i točnost lucidne pjesničke slike Marian 
Moore da je književnost imaginarni vrt s realnim žabama, jer sve smo 
češće suočeni s primjerima kako taj vrt uz pomoć različitih pomagala 
postaje realan, a one žabe irealne, jer mjesto zbilje dominantnu ulogu 
iskazivanja stvarne problematike preuzima filozofska ili pragmatisti- 
čka teza. Danas kada književno djelo postaje modulator i mediator 
raznolikih značenja funkcija pripovijedanja ili kazivanja ponovo ulazi 
u samo središte pažnje kritike. Kritičar raslojava retoriku svake poje- 
dine slike, a kritika postaje analitika koja otkriva nova značenja, te 
se ni u kojem slučaju više ne zadovoljava isključivo aksiologijom ili 
intendiranjem analognih situacija u romaneskni model, te istraživanjem 
gole faktografije tih, mahom ogromnih genre-slika koje obuhvaćaju 
mnoštvo detalja, jedno središnje socijalno značenje i konačno metazna- 

čenje. Ta slika općeg, amalgam mase pojedinačnih recepcija postaje 
narativna poruka jednog djela i polazište u određivanju njegove ti- 
pologije. 

Pri istraživanju mi smo izdvojili nekoliko slojeva. U prvom uoča- 
vamo takvu vezu odnosa koje možemo usporediti s iskustvom povijesti. 
Tj odnosi koje bismo mogli nazvati ljudske činjenice, nikada ne govore 
samostalno; njihovo značenje počinje djelovati tek u sklopu cjeline, a 
to znači u relaciji ljudskih odnosa, povijesnih događaja i mogućnosti 
predmetnog identificiranja unutar prostora i vremenskih sekvenci jed- 
nog pričanja koje izvještava o svemu tome ali ono samo po sebi ne 
kreira neku moguću svijest. Takav odnos mogli bismo nazvati idealnim 
i on bi u prvom redu bio prepoznatljiv u romanima čija bi struktura 
nalikovala npr. strukturi romana Andrća Malrauxa,? no elementi ove 
dijagnostičke cjeline isto su tako prisutni i na stranicama romana laž- 
ne svijesti gdje se pojavljuju u funkciji lako prepoznatljivih i uz 
socijalnu zbilju neposredno povezanih znakova. 

Drugi sloj ispitivanja treba posvetiti analizi intrige koja je pose- 
bice u djelima trivijalne književnosti i te kako značajna, jer potreba 
da se intrige i prepreke u cijelosti razviju predstavlja ponajčešće je- 
dinu motivaciju pričanja i romanesknog konstruiranja. I zabavnoj i 
ovoj književnosti koju smo pokušali izdvojiti na temelju naše moguć- 
nosti prepoznavanja transplantiranih oblika i njihovog nepovezivanja 
sa svijetom novih čulnih poticaja, neophodna je pouzdanost strukture. 
Svako je lice unaprijed predestinirano upravo za onakvu sudbinu koja 
je potrebna da bi se preuzeta forma stopila sa strukturom. Svako lice 
ili situacija unaprijed je nekim postupkom ili odnosom prema drugim 
licima predestinirano upravo za takvu sudbinu i odnose koji iz takve 
konstelacije proistječu. Obećanje spasa ili neizmjenjivo prokletstvo — 
to su gotovo jedine mogućnosti koje stoje pred piscem i čitaocem. Go- 
tovo je nezamisliva mogućnost da između ova dva stava postoji neka 
mogućnost zamjene, iako oni nisu identični u svijesti pripovjedača i 
svijesti čitaoca. Sve je projektirano unaprijed. Imaginacija je zamije- 
njena apsolutnom planifikacijom, pouzdanost izbora jasnom diferenci- 
jacijom strana, nedvosmislenim odnosom dobra i zla. Ona primitivna, 
ali uvijek privlačna magija povijesno-društvene analogičnosti koja se 
uvijek naročito jarko rasplamsava u tendencioznoj književnosti podja- 
rena narodnom i lokalnom poviješću — a na njih se uvijek u praksi 
Poziva na primjer jedna Marija Jurić Zagorka ili jedan Katedralis — 
kao da je nestala, međutim, njezina preobrazba je očigledna. Promije- 
nila je sferu djelovanja, ali mehanizmi kojima do čitaoca prenosi svijest 
o nečem ostali su isti. 

Između sižejne sheme jedne partizanske pripovijetke i sheme jedne 
tradicionalne avanturističke priče ili romana s izrazitom moralističkom 
namjernošću semiološka, pa čak i semantička razlika je minimalna, Mož- 
da se radi o dva različita strukovna jezika, jer se radi o dva, drugačijim 
detaljima označena svijeta, no ideal kreposti, vrlina odvažnosti i odri- 
canja, putovi kušnje koji stoje pred junacima, te konačno potreba da 
pravda bude zadovoljena, ostaju zajednička svojina ove književnosti 
degradirane svijesti. 

. Bez obzira na osjećaje kojima operiraju i koje žele inducirati u 
svijesti čitateljstva (ma koliko oni na planu apstrakcija bili sveti i uz- 
višeni) način provociranja naše pažnje za ispripovijedano, način orga- 


"* Posebice u romanima Osvajači i Ljudska sudbina. 

niziranja nekih podataka u jedinstvenu strukturu ostaju nezavisni od 
osobnog suočavanja sa zbiljom kao nazivnikom niza odnosa i događaja. 

Riječ koju čitamo, slika koja nas se doima prvi su posrednici u 
prenošenju, a zatim i stvaranju naše vizije općeg. Roland Barthes je 
govorio o retorici slike. Nas u ovim djelima ne zanima slikovitost (jer 
ona je u stanovitoj mjeri neautentična), već retoričnost, a to bi otprilike 
značilo funkcioniranje konotatora. Retorika uvijek polazi od jednog 
dovoljno širokog inventara koji je sadržan u snu, književnosti, slici. 
Taj se inventar mijenja unutar sustava kao kulture i sintagme kao pri- 
rode. U mediju masovne komunikacije (a ovi romani svojom struktu- 
rom i funkcijom također spadaju u ovu sferu) sve te elemente stapaju 
u nekoliko razina simbola koji postaju utočište smisla njihova kazivanja. 

Poredak elemenata koji reguliraju slijed iznenađenja i zapreka, 
idejni žargon kao način ideologijske identifikacije, stupanj piščeve psi- 
hološke, moralne i partijske angažiranosti i upletenosti u dnevnu pro- 
blematiku otkriva nam pod mikroskopom analitičara one zajedničke 
elemente koji tvore i određuju granice jednog degradiranog i postva- 
renog svijeta bez pravog identiteta u zbilji (no istovremeno lagane i 
jednostavne socijalne i povijesne prepoznatljivosti). Većinu tih ili nji- 
ma sličnih romana povezuje između ostalog i neskrivena namjera pisa- 
nja potrošne književnosti. Kult patnje, mudrosti, ustrajnosti, praved- 
nosti, dobrote te njihove negacije — to su zapravo jedine mogućnosti 
unutar kojih može djelovati imaginativna kombinatorika romana ne- 
sretne svijesti. Ovaj svijet lišen problema traži način da se u književ- 
nom djelu pojavi kao funkcija nekog značenja. Lažna sv ijest iz- 
među ostalih, već spomenutih načina, djeluje u neposrednoj vezi s 
jezičnom neutralnošću i naglašenom idejnom volutativnošću koja nema 
dodira s realnim značenjima i poziva se na znakove koji na najjednostav- 
niji i najutilitarniji način prenose narativne poruke koje zadovoljavaju 
potrebe primitivne i trome mašte koja ne traži od književnosti uzne- 
mirujuća pitanja i probleme, već očekuje njihova rješenja ne oslanjajući 
se pri tom na osobnu savjest i zadovoljavajući se degradiranim shema- 
ma koje takva književnost obilno pruža. 


“% Roland Barthes: Rhćtorique des images, Communications £. 

bc ii 


EIRON I ALAZON U SUVREMENOJ HRVATSKOJ PROZI 


UZ ANTOLOGIJU BRUNA POPOVIĆA »NOVI HRVATSKI PROZAICI« 
(Vidik, Split 1969) 


Dalibor Cvitan 


Od dvadeset i devet suvremenih hrvatskih prozaika, koji su zastu- 
pljeni u antologiji B. Popovića »Novi hrvatski prozaici«, jedva pet- 
šest ne zaslužuju, po mom mišljenju, tu počast, ali zato se desetak 
nesumnjivo vrijednih pisaca nezasluženo našlo izvan ove antologije. 
To su, abecednim redom nabrojeni: Ivan Aralica, Branko Belan, Ne- 
djeljko Fabrio, Vojislav Kuzmanović, Mirjana Matić-Halle, Stjepan 
Mihalić, Matko Peić, Dušanka Popović-Dorofejeva, Nikola Pulić, Fedor 
Vidas i Anđelko Vuletić. Osim toga, ako je antologičar tako silno bio 
impresioniran prozom A. Goldsteina, objavljenom po časopisima, ne 
vidim razloga zašto se, prelistavajući časopise, nije zaustavio i na no- 
velama Tomislava Sabljaka (Posljednja večera u »Krugovima« i Ro- 
đenje Jude u »Književniku«). Napomena na kraju knjige, u kojoj se 
antologičar nekima od gore spomenutih pisaca ispričava što ih zbog 
pomanjkanja prostora nije uvrstio u antologiju, samo je još jedan 
dokaz opće neodgovornosti našeg vremena u kojem antologičaru eto 
ne pada ni na pamet da se odrekne pravljenja antologije ukoliko mu 
izdavač ne osigura dovoljno prostora. 

No, kako nam ovdje nije namjera da prvenstveno govorimo o Po- 
povićevoj antologiji — koja je kao što se već i iz dosada rečenog dade 
naslutiti, pravo »dijete našeg vremena«, rezultat kompromisa u izboru 
između moćnih i dobrih pisaca, između tek unovačenih pripadnika ja- 
kih književnih grupa i književnom politikom neobuhvaćenih osamlje- 
nika, pa kad nije plod mezalijanse između znanja i pomanjkanja hra- 
brosti onda je uglavnom spoj dobre volje i lošeg ukusa — to ćemo ovo 
razmatranje, služeći se Popovićevim antologijskim izborom samo kao 
povodom, usmjeriti čim prije na naš glavni zadatak: — na razmatra- 
nje suvremene hrvatske proze i na ono što je po mom mišljenju za 
njenu sudbinu najvažnije, a to su vladajuće tendencije u suvremenoj 
Prozi i vladajući ukus u suvremenoj kritici. 

xH svojoj knjizi Anatomija kritike" poznati američki kritičar, teo- 
pne književnosti i literarni antropolog Northrop Frye, u poglavlju 
la načina« zapaža dva prevladavajuća načina u književnosti: 
» letional« i »thematic«, koji se uvjetno mogu prevesti »izmišljeni« i 
»smisaoni« ili »maštoviti« i »misaoni«. »Izmišljeni« ili »maštoviti« na- 
čin književnosti izražava unutrašnji odnos između junaka proze i nje- 
Eova društva, dok »smisaoni« način izražava vanjski odnos između 


1 Northrop Frye, Anatomy of Criticism, Princeton, New Jersey 1957. 

pisca i njegova društva. Njima bi odgovarala dva vida književnosti 
(od šest što ih je otkrio Aristotel), i to: »mythos« ili radnja i »dianoia« 
ili misao, dok treći vid, »ethos«, koji uključuje i likove i scenu, partici- 
pira podjednako u objema spomenutim vidovima. Frye nas naravno 
upozorava, da se književnost ne može dijeliti na »maštovitu« i »misa- 
onu«, jer je jedno nezamislivo bez drugoga, ali to ne znači da jedna 
književnost, književna škola ili pojedino djelo ne mogu, pojednostav- 
njeno rečeno, biti više okrenuti »mašti« ili »misli«. 


»U takvim vrstama kao što su romani i drame, prvenstveno značenje 
ima unutrašnje zbivanje. U esejima i u lirici prvenstveni značaj ima 
dianoia, ideja ili pjesnička misao (naravno, nešto posve različito od ostalih 
vrsta mišljenja) koju čitatelj dobija od pisca. Najbolji prijevod riječi 
dianoia jest, možda, tema? (ideja, smisao, op. D. C.) i književnost s ovim 
predodžbenim ili pojmovnim značenjem može se nazvati 'tematskom' 
(idejnom, op. D. C.. Kada čitatelj romana pita: "Kako će se ova priča 
svršiti?) on postavlja pitanje o radnji, napose o onom ključnom vidu rad- 
nje koji Aristotel naziva otkriće ili anagnorisis ('prepoznavanje' po Senco- 
vom rječniku, op. D. C.). Ali on također može upitati: 'Što je smisao ove 
priče?" Ovo pitanje odnosi se na dianoia i označava da ideje kao i radnje 
posjeduju svoje elemente otkrića.« 


Prije nego nastavimo s razmatranjem strukturalnih reperkusija ove 
podjele, bacimo samo jedan kratak pogled na poslijeratnu hrvatsku 
prozu. Mislim da ne griješim ako ustanovim kao očevidno da se u toj 
prozi, i prilikom njenog stvaranja od strane autora i prilikom njenog 
razmatranja od strane kritičara, sve manje postavlja pitanje: Kako će 
se ova priča svršiti?, a sve više se pita: Što je smisao ove priče? Ako 
ovu tvrdnju prihvatimo — a mogli bismo je dokazati nebrojenim pri- 
mjerima kritika gonjenih nagonom za otvaranjem utrobe djela i pro- 
nalaženjem smisla u njoj, kao i primjerima pisaca koji tu utrobu pune 
na brzinu progutanim smislovima — onda ćemo ustanoviti da se po- 
slijeratna hrvatska proza kretala od izmišljavačko-maštovitog prema 
tematsko-misaonom načinu, od radnje prema ideji, od unutrašnjeg od- 
nosa između junaka djela i njegova društva prema odnosu između 
pisca i njegova društva. Taj razvoj prepoznat ćemo npr. u razlici iz- 
među internaliziranog, maštovitog, pripovjednog Zimskog ljetovanja 
Vladana Desnice i eksternaliziranih, misaonih Proljeća Ivana Galeba, 
a isto tako ako usporedimo Izgubljeni zavičaj Slobodana Novaka s nje- 
govim kasnijim djelima Tvrdi grad i Mirisi, zlato i tamjan ustanovit 
ćemo da smo prilikom čitanja prvog djela i nehotice postavljali pitanje 
kako će se svršiti?, a prilikom čitanja drugih dvaju djela jedno dru- 
gačije pitanje: Što je smisao ovog djela? ' 

Veća pažnja koja se u poslijeratnoj književnosti pridaje kritici i 
pjesništvu (što u izvjesnim slučajevima dovodi čak i do njihove pre- 
vage), može se također objasniti samo kao pojava u sklopu gore nave- 
denih primjera, što sve zajednički upućuje na rastući značaj dianoie i 
pad mythosa. Od rata naovamo bili smo svjedoci žestokog proganjanja 
naracije, deskripcije, faktografije, sitno-detaljističkog realizma, čime 
je opravdano suzbijana poplava polupismene, provincijalne blagogla- 
goljivosti, ali je neopravdano potcijenjeno značenje pričljivosti, pri- 
povjednosti i čistog izmišljanja, dakle automatičnosti, heteronomnosti 
i mehaničnosti mitske svijesti u usporedbi s teleološkim, autonomnim 


* Ibidem, str. 52; 

duhovnim moćima onog tipa pisaca koji u svom traženju smisla, dia- 
noie, često puta žrtvuju čistu igru fikcija — mit, prastaru jezgru knji- 
ževnosti. 

Nije onda čudo da se u Popovićevoj antologiji nije našla proza 
Mirjane Matić-Halle, Stjepana Mihalića, Dušanke Popović-Dorofejeve 
ili Skitnje Matka Peića, pisaca koji pristupaju svom djelu ne prven- 
stveno kao prenosniku vlastite poruke svijetu, nego najviše kao tom 
samom svijetu. U slučaju ovih pisaca, a njima bismo, u jednom opće- 
nitijem smislu mogli pridružiti i Fabrija, Pulića i Vidasa, manje se 
radi o trijadi pisac-djelo-čitatelj, a više o binarnom sustavu pisac-djelo. 
Drugim riječima, ovim piscima njihovo djelo ne služi prvenstveno kao 
komentar njihovog odnosa prema svom društvu, iako ono to faktično 
može biti, nego kao komentar samog sebe. Ovi pisci ne poručuju mnogo 
čitateljima, oni nemaju neke velike potrebe komuniciranja s čitateljima 
jer su upravo zato i stvorili djelo, da mogu s njim, u tijeku stvaranja 
i tijekom čitave svoje sudbine kao pisca, razgovarati kao sa svojim 
jedinim sugovornikom, partnerom, svijetom — jedinim objektivnim 
realitetom koji izvan njih postoji, a kadar je prihvatiti njihovu su- 
bjektivnost. U neku ruku njihovo je djelo njihov čitatelj i ne postoji 
ništa posredničko treće koje bi se između njih uklopilo ili k njima 
pristupilo. 

|: Istina, pojedini od ovih nabrojenih pisaca »trude se« da poruče 
nešto čitateljima, nastojeći da u skladu sa suvremenim dianojičkim 
shvaćanjem književnosti kao traženja smisla, budu »angažirani«, tj 
zbiljski zainteresirani više za sudbinu humanuma kojemu djelo upu- 
ćuju nego čak i za samo djelo. Međutim, oni su ipak, na dobrobit lite- 
rature, više pisci nego humanisti, a ako je humanost pridržavanje isti- 
ne vlastitog ljudskoga lika, i vjernost iskonskim oblicima ponašanja 
vlastite ljudske jezgre, onda su jednako humani i Narcis i Prometej 
po što su jednako dobri pisci i oni koji su vjerni svojoj želji da u 
a = oma sebi dvojnika — i oni drugi kojima je djelo pretežno put 


»Isticanje razlika koje smo opisali kao 'maštovito' i 'smisaono' 

vara razlici između dva stanovišta književnosti koja se protežu zva 2. 
povijest kritike. Ova dva stajališta jesu estetsko i kreativno, aristotelovsko 
Š longinovsko stajalište književnosti kao proizvoda i stajališta književnosti 
ao procesa. Za Aristotela pjesma je tehne ili estetski umjetni proizvod: 
on je, kao kritičar, većinom zainteresiran za objektivnije prozne oblike a 
Nivo središnje poimanje jest katarza. Katarza podrazumijeva odvaja- 
Boa Pomoirača i od samog umjetničkog djela i od autora. Izraz 'estetska 
. A sada je u kritici općenito prihvaćen, ali on je gotovo tautologija: 
ia Bb: o postoji estetsko opažanje, postoji i emocionalno i intelektualno 
pi ije. koe U smisaonom vidu književnosti postaje istaknutiji vanjski 
Eni ih nae # čitatelja, i u tom slučaju osjećaji sažaljenja ili 
kot e dolaze do izražaja nego što se čiste. Osjećaji se u katarzi čiste 

so da se pripajaju predmetima. Tamo gdje izazivaju reakciju oni nisu 
Pripojeni i ostaju kao ranija stanja duha. Zapazili smo da se strah bez 


predmeta, kao stanje duha starij j 
5 e od strašenja od V 
id e od nečega, sada shvaća kao 


> Postupno dolazimo do jasnijih kontura razlika između dviju vrsta 
pisaca poslijeratne hrvatske proze — razlika koje bismo s pravom mo- 
gli nazvati fundamentalnim, jer nam daju odgovore na mnoga pitanja 
koja:se podjednako tiču i situiranosti i stvaralačke biti naše suvre- 


* Ibidem, str. 68. 

mene proze. Jedna vrsta naginje više katarktičkom načinu, jer se čisti 
vežući svoje osjećaje za predmet djela i poput Narcisa gleda u djelu 
svog dvojnika, ne osjećajući potrebu za trećim dok druge možemo 
nazvati ekstatičkim piscima, o kojima Frye kaže slijedeće: 


»Kao što je katarza središnje shvaćanje aristotelovskog pristupa knji- 
ževnosti, tako je ekstaza ili upijanje središnje shvaćanje longinovskog pri- 
stupa. To je stanje identifikacije u koju su uključeni čitatelj, djelo, i kat- 
kada, bar u idealnom slučaju, i sam autor. Kažemo čitatelj zato jer longi- 
novsko shvaćanje izaziva prvenstveno jednu tematsku (smisaonu, op. D. C.) 
ili individualiziranu reakciju: upotrebljivije je za stihove, kao što je ari- 
stotelovsko shvaćanje upotrebljivije za kazališna djela. Katkada se ipak 
dogodi da uobičajene kategorije pristupa nisu one prave. U Hamletu, kako 
je Eliot pokazao, količina osjećaja koju je glavni junak proizveo prevelika 
je za njihove objekte. Ispravni zaključak koji treba povući iz ovog finog 
zapažanja jest sigurno to da se Hamletu najbolje može pristupiti kao tra- 
gediji Angsta ili melankolije kao stanja u sebi, radije nego kao jednoj 
aristotelovskoj imitaciji akcije. S druge strane, pomanjkanje osjećajnog 
uključivanja u Lycidasu neki su smatrali, uključivši i Johnsona, nedostat- 
kom tog djela ali ispravni zaključak je posve sigurno taj da Lycidasa kao 
i Samsona Agonistesa, treba čitati kao katarzu, u kojoj je sva strast po- 
trošena.«4 


Kad sam podvukao razliku između katarktičkih i ekstatičkih pi- 
saca u poslijeratnoj hrvatskoj prozi, nisam naravno mislio na razliku 
između fizičkih osoba koje pišu nego na razliku između književnih 
sustava, koji se izmjenjuju u jednom te istom piscu. Pa ipak, istina je 
i to, da se jedan takav sustav više javlja u jednom nego u drugom piscu 
i da je nemoguće da pisac od djela do djela mijenja svoje shvaćanje 
života kao odijela. Ustvrdivši ranije da je većina pisaca koji su se 
našli izvan Popovićeve antologije, a po mom mišljenju zaslužuju da 
u nju uđu, obilježena sklonošću prema zapletanju i razmrsivanju radnje, 
izmišljanju što više likova i udubljavanju u odnose među njima, stva- 
rajući tako od djela svog dvojnika i odliv svojih osjećaja, ne želeći da 
iza ramena djela ugledaju čitatelja — samim tim ustvrdio sam nešto 
sasvim određeno o vladajućem ukusu u našoj suvremenoj kritici, koja 
kao što nam pokazuje primjer »Novih hrvatskih prozaika« pretpostav- 
lja dianojički, smisaoni, ekstatički, longinovski način stvaranja — mit- 
skom, maštovitom, katarktičkom, aristotelovskom načinu — isto tako 
kao što pretpostavlja esejističke i poetske odlomke u prozi — odlomci- 
ma čiste radnje i dijaloga. 

Za ovu posljednu tvrdnju dovoljan nam je dokaz Popovićev izbor 
iz djela Petra Šegedina, koji gotovo tendenciozno nastoji ovog istaknu- 
tog prozaika predstaviti kao esejistu i kao pjesnika, što, blago rečeno, 
nije zadatak ove antologije, već neke druge, ako smo još uvijek toliko 
odgovorni pred sobom i pred drugima, da znamo što mislimo pod ri- 
ječju »prozaik«. Uostalom autor antologije i sam priznaje svoju sklonost 
intelektualnom i pjesničkom u prozi: 


»Bar ovi pisci, ukratko, ne uvijek i ne u svemu što pišu, ali sigurno 
u svakih pet velikih minuta svoje proze, u izraženom jezgru svoga nadah- 
nuća (kome se stalno vraćaju sve njihove varijacije na istu temu iz raja 
sviju iluzija izagnanog čovjeka), nesumnjivi su pjesnici nove hrvatske 
proze. Premda ne u tako odsječnoj mjeri, u toliko analitički domišljenoj, 
emotivno jasno odmjerenoj, stilski čistoj i duhovno zreloj snazi, upravo 


* Ibidem, str. 67. 

intelektualno-pjesnički izvori književne proze predstavljaju, nimalo slu- 
čajno, i antologijske vrijednosti u djelima svih drugih aktera na sceni su- 
vremene hrvatske prozaistike.«š 


»Što hoće reći proza, dajmo prozi — a strofa treba magijom da 
dira«, pjevao je Matoš, čisteći poeziju od proze, dok u Popovićevoj 
antologiji doživljavamo da i prozu treba očistiti od proze. Što će onda, 
na kraju, ostati kao proza? Tvrdnja da je ono najbolje u prozi pjes- 
ništvo, ne razlikuje se od duhovitosti kao što su »nema vina do piva« 
(I. Slamnig). Ne tvrdim da »intelektualno-pjesnički izvori književne 
proze«, ne predstavljaju velike vrijednosti u prozi, ali svesti prozu na 
lucidnost mišljenja ili ritamsko-imažistički kontinuum, znači nemati 
pojma o proznoj epistemologiji, o strukturi prozne rečenice, o praiz- 
boru episteme koja je specifično prozna i o nizu drugih kritičkih po- 
dataka o fenomenu proze, bez kojih se, naravno, mora dogoditi da se 
pjesništvo proglašava najvećom vrijednošću proze. Zaključujem: ne tvr- 
dim da je bit proznog u mitsko-maštovito-katarktičko-aristotelovskom 
načinu, ali smatram da se ta bit ne nalazi isključivo ni u dianojičko- 
-smisaono-ekstatično-longinovskom načinu, kako se to dade razu- 
mjeti iz teorija Popovićevog predgovora i iz prakse njegovog antologij- 
skog izbora. Smatram da su u onim najvrednijim proznim ostvarenjima 
oba načina na vlas jednako prisutna, kao dijalektičko jedinstvo u ide- 
alu, dok je realna prozna praksa obojena prevladavanjem čas jednog 
a čas drugog načina. Svako pretpostavljanje jednog načina drugome, 
kakvo je npr. evidentno učinjeno u Popovićevoj antologiji, predstavlja 
dokaz nerazumijevanja biti proznog. 

- Od navedenih Aristotelovih podjela, do Santayaninog mišljenja da 
je bit proznog u tome što se istina proze može reći izvan nje same, dok 
se istina poezije može reći samo njom samom, pa do Sartreove tvrdnje 
da je bit proze u pobuđivanju akcije — prostire se širok dijapazon ovla- 
šnih zapažanja i teorijskih mišljenja o razlikama između proze i poe- 
zije, koje dakako nisu samo razlike shvaćanja književnosti nego razlike 
antropologija i kozmologija. Razlike leže, dakle, u izboru antropološko- 
-kozmološke episteme, a kako je svaki izbor rješenje jedne fundamen- 
talno etičke dileme između pristajanja uz istinu svog ljudskog bića i 
pristajanja uz istinu drugih, za jednog proznog pisca jest npr. barem u 
času stvaranja njegova prozna slika svijeta jedino moguća, jedino isti- 
nita i jedino pravedna. Što je dublja uvjerenost u pravednost svog epi- 
stemološkog praizbora, to je dakako manja mogućnost narušavanja 
njegove čistoće: Drugim riječima, čistoća određenog epistemološkog 
praizbora i snjim povezanog žanra književnosti, u našem slučaju proz- 
nog žanra, nije samo stvar estetske i logičke spoznaje, nego i moralne 
Bo uke, pa zato tvrditi da je u jednom žanru najbolje ono što pripada 
ugom žanru, osim ostalog govori i o nedovoljnoj moralnoj senzibil- 
nosti u sklopu stanovite kritičke funkcije. 
MRdecino EVE takve senzibilnosti mogu npr. objasniti uvr- 
“ e . misa Predanje o lutalici Joni u ovu antologiju. 
m pisca iz kaosa raspršene episteme izabrati određenu ko- 
ije organizirati je u sustav, onda su dva bitna dijela stvaranja: 
a rati i organizirati. Slijedi da treba izabrati samo ono što je neor- 
Brano, da bi se omogućio drugi dio stvaranja. A izbor se vrši ne 
ia o po kriterijima subjektivnosti, nego i objektivnosti, dakle ne sa- 
mo prema »osobnim i društvenim prilagodbama«“ samog subjekta koji 


—- —— i 
: ora hrvatski pjesnici«, str. 8. 
olegomena to the Analysi 
E o ed of ysis of Prose Style, u knjizi The Theory of the 

izabire kako kaže Richard M. Ohmann, nego i prema osobnim i dru- 
štvenim relacijama samih djelića episteme, među kojima biramo svoj 
dio. Jer postoje osobno i društveno prilagođeni, organizirani dijelovi 
episteme i oni neorganizirani, kojima mi svojim izborom moramo po- 
moći da se konstitutivno relativiraju prema drugim dijelovima epi- 
steme i prema Epistemi kao cjelini. Logično je da ćemo se pri izboru 
odlučiti za ove druge, jer kad bi sve episteme bile jednako vrijedne 
izbora, onda izbor naprosto ne bi bio moguć. Osim ostalog čime je 
motiviran, epistemološki izbor proizlazi i iz moralne odluke da se 
odaberu baš oni najneorganiziraniji, najraspršeniji, najnepovezaniji 
dijelovi episteme i da im se pomogne da se uobliče i organiziraju kako 
bi bili što bliže jednoj apsolutnoj, idealnoj Epistemi. Izabrati onaj dio 
episteme, koji je već organiziran i povezan i ne treba mu moralna po- 
moć piščevog epistemološkog izbora, znači ne biti načistu s moralnim 
aspektom stvaralačke funkcije ili čak svjesno žrtvovati moralnu odgo- 
vornost stvaralačke imaginacije estetskom rezultatu njenog tehničkog, 
automatskog procesa. 

Čini mi se da se upravo to dogodilo i u stvaranju Predanja o 
lutalici Joni i u kritičkom odabiranju ovog djela za antologiju. Jer 
svima, koji su ikad došli u doticaj s Biblijom, mit o Joni usječen je 
u svijest kao poznata, koherentna, organizirana epistema »Jona — riba«. 
I ma koliko ga netko pokušavao reinterpretirati aktualizirajući ga, po- 
put Goldsteina, suvremenim egzistencijalno-ontološkim perspektivama, 
on ne može raskinuti već jednom zasnovan odnos između Jone i ribe 
koji od ova dva pojma čini arhetipski dvočlan poput Noje i arke, ba- 
bilonskog tornja, jerihonskih truba itd. Uzalud je Jonu dovoditi u 
odnose prema svim mogućim realitetima, kad ga nije moguće osloboditi 
odnosa prema ribi, jer bi u tom slučaju on prestao biti Jona. A odnos 
prema ribi uvjetuje sve ostale odnose, pa je prema tome epistema »Jona 
— riba« gotova organizirana epistema, koja ne treba moralnu pomoć 
pisca niti mu dopušta onu slobodu kreacije, koja mora biti apsolutna, 
a ne ograničena gotovim književno-ontološkim izgledima. Pa zar Sha- 
kespeare nije od danske legende stvorio Hamleta, a Eliot od Golden 
Bougha Pustu zemlju? Prije svega, te episteme ne mogu se usporediti 
s biblijskim koje pripadaju višoj kategoriji, tj. one su »episteme epi- 
stema«. S druge strane književnost u Shakespeareovo vrijeme gledala 
je na epistemološke izbore iz druge povijesne perspektive koja pisce 
nije moralno obvezivala, kao što to čini danas. Treće, parcijalni udio 
Golden Bougha u Pustoj zemlji ne može se usporediti s pretenzijama 
koje su vezane za biblijski mit u »Predanju o lutalici Joni« — jer je 
u ovoj priči mit integralno izabran. 

Mislim da ono što je autora ove antologije ponukalo da uvrsti 
u svoju knjigu ovu priču, jest ono isto što ga je potaklo da iz ove 
antologije izostavi takve pisce kao što je npr. Fedor Vidas, a to je nje- 
gova sklonost pitanju kakav je smisao ove priče? i nesklonost pitanju 
kako će se svršiti? Jer dok čitamo spomenutu priču, nijednog trenuika 
nas ne zanimaju događaji i avanture Jone, kojima nas je autor obilno 
opskrbio nadograđujući na predlošku mita, smionošću onog kojem su 
drugi dali temelj za gradnju. Je li potrebno reći da čitatelja ni u jed- 
nom trenutku ne zanimaju ti nadograđeni događaji, nego samo to zašto 
je autor uzeo ovaj mit kao predložak, pa se prema tome stvarna radnja 
ove priče za svakog čitaoca s normalnim reakcijama svršava u samom 
početku priče pitanjem zašto? Uspoređujući ovaj slučaj sa zapažanjem 
jednog američkog kritičara da vrijeme jedne proze počinje teći od pa- 

da glavnog junaka, mogli bismo reći da vrijeme počinje teći nakon 
kraja ove priče, jer je cijela priča jedna jedinstvena epistema »Jona 
— riba«, koja je glavni junak među drugim epistemama, tako da njezin 
pad, odnosno njezin fizički kraj, a to znači svršetak priče — jest po- 
četak tečenja vremena za čitatelja. Drugim riječima, čitatelj jedva 
čeka da priča svrši i da tako dozna zašto je napisana, kako bi se u 
njemu mogla početi odvijati prava radnja. Ali, na žalost, a to je i razlog 
promašaja, ako na kraju priče i pronađe razlog zašto je napisana, ta 
prava radnja neće se moći u čitatelju odvijati, jer je priča već svršila 
pa nedostaje fizička radnja priče koja je osnova i regulativ radnje i 
vremena u čitatelju, tako da iz ove priče izlazimo samo s nekom manje 
ili više mudrom refleksijom, koju smo mogli dobiti i na mnogo bez- 
bolnije načine. 

Razlozi zbog kojih je autor ove antologije uvrstio u nju prozu 
Olovni slog Milana Mirića druge su vrste nego u slučaju izbora Gold- 
steinove pripovijesti, ali su posljedice slične. Na prvi pogled Olovni 
slog se očituje kao proza koja pripada sasvim suprotnom proznom načinu 
od onoga koji nalazimo u Predanjima, tj. mitskom, maštovitom, katar- 
ktičkom načinu koji nas pobuđuje više na pitanje o radnji nego na pitanje 
o smislu priče. Pa ipak, i autor ove proze, kao i autor one prve, ro- 
buje jednoj okamenjenoj i rekao bih, otuđenoj epistemi koju nije 
mogao razmrviti i apsorbirati kao sirovinu za vlastitu kreaciju. To je 
epistema pod nazivom »okupacija«, koja je kao tema bezbrojnih no- 
vinskih članaka i reportaža na žalost i sama dobila nešto od »novin- 
skosti« i tako umjesto uvijek novim i raznovrsnim intelektualnim i 
emocionalnim razlozima poduprtog stava osude, uzrokovala u kolektiv- 
noj svijesti jedan jedini, mrtvi, negativni predznak, koji je još uvijek 
upotrebljiv u pragmatičke svrhe, ali ne i u umjetničke. To je i razlog 
da su npr. Vjekoslav Kaleb i Jure Kaštelan mogli ostvariti Divotu 
prašine odnosno Tifusare samo razbijanjem te okamenjene episteme 
samo tražeći u njoj dezorganizaciju, koju bi mogli organizirati “ 
svoje književne sustave. Sreća je njihova i ostalih pisaca koji su se 
bavili i bavit će se tom epistemom, što ona još nije, poput »Jone i ribe« 
M vno završena što u njoj još ima prostora za stvaralačku slo- 

, što nam i svojom povijesn izi e ifikacij 
vlastitim doživljajima iz od doba. jetara nje voj sadri 

z .Na žalost, ono u čemu autor ove antologije, kad govori o toj prozi 
vidi »nesentimentalno anatomski crtež života i ljudi« i »crtež koji 
izranja iz nekog apokaliptički claire-obscurea«" — meni izgleda samo 


= : p' e edne egzemplarne grupe znakova mrtve 


m. a km skupina ljudi i žena stajala je pred zgradom i gledala u ve- 
e vorena vrata. Malo dalje od njih nalazio se natkriven kamion i 
I pro od prigušena brektanja motora. Joža je prišao nekom čovjeku 
<: teka zbog čega stoje. Čovjek je zurio u vrata, nije odgovarao. Tiho se 
Be ao još jedan, držao je pod ruku ženu koja je bezglasno plakala. 
risala je lice šarenim rupčićem, ali ono je suzilo, ne samo iz očiju nego 
cijelom svojoj crvenom širinom i neprestano bilo mokro.«? 


Za autora antologije je ova golota ne opisa j j 

a pisa jednog događaja nego 
epistemskog kataloga tog događaja — anatomski crtež, a potpuno še. 
manjkanje onih »hidden thoughts« (»skrivenih misli«) koji prema Oh- 


7 »Novi hrvatski prozaici«, str. 336. 
# Ibidem, str. 304. 

mannu prate očevidne izričaje i tvore stil, dakle primisli, emocionalnog 
naboja — za njega je nesentimentalnost. Neživost citiranog opisa iZ 
Olovnog sloga nije naprosto rezultat pisanja, nego prenošenja kom- 
pletne sheme mrive episteme bez i najmanje vlastite intervencije, jer 
se inače ne bi tako nepogrešivo našli u nepogrešivo određenoj relaciji 
emblemske sintagme mrtve episteme: »nijema skupina«, »bezglasno 
plakala«, »zurio u vrata«. A spoznaja da lice ne suzi samo iz očiju nego 
cijelim sobom, uči se na prvom satu književnosti, prva vježba, točka 
jedan. 

Ipak, svi nesporazumi koji nastaju uvrštenjem ovakvih tekstova 
u antologiju nisu ništa u usporedbi sa zabunama koje izaziva ranije 
navedeni popis onih imena poslijeratnih hrvatskih prozaika, koji nisu 
ušli u ovu antologiju. Ime Fedora Vidasa pri tome naročito pada u oči. 
Zašto antologičar koji donosi Mirićevu prozu zbog njene hladnoće, ana- 
tomske preciznosti, objektivizma i nesentimentalnosti nije u svoju an- 
tologiju uvrstio prozu Fedora Vidasa, kojoj svi kritičari unisono pri- 
daju upravo takve osobine i koja je kao takva i stekla glas i ugled u 
našoj suvremenoj književnosti — tajna je samo za neupućene, a upu- 
ćeni će zaključiti da su te osobine antologičaru mile samo kod Mirića 
(valjda zato što ih nema), a ne mile mu se kod Vidasa (vjerojatno zato 
jer ih ima). 

Pokušajmo izvršiti jednu malu komparativnu analizu između Mi- 
rićeve i Vidasove rečenice. Iz gore citiranog odlomka Mirićevog Olov- 
nog sloga uzmimo jednu rečenicu koja je u službi čiste denotacije: 
»Malo dalje od njih nalazio se natkriven kamion i podrhtavao od pri- 
gušena brektanja motora.« Pokušavam pronaći u Vidasovoj prozi re- 
čenicu adekvatnu ovoj, a to znači rečenicu, u kojoj se govori o jednoj 
stvari u trećem licu, koja bi predstavljala čistu informaciju. No, vrlo 
je teško pronaći nešto takvo, jer se gotovo u svakoj Vidasovoj rečenici 
upleće netko živo biće, neka osoba, koja nas automatski konotativno 
zahvaća, pa i onda kad služi kao vezno tkivo u informativne i denota- 
tivne svrhe. Ipak, evo jedne koja po vanjskom obliku i funkciji prilič- 
no odgovara Mirićevoj rečenici, a nalazi se u pripovijesti Ljubičaste 
perunike (iz knjige Ponedjeljak ili utorak, NIP, Zagreb 1961, str. 164). 
»Vani pred hotelom bilo je parkirano nekoliko automobila i među 
njima tamnoplavi 'Alfa Romeo? tipa 1961. s antenom na stražnjem di- 
jelu.« Na prvi pogled ova je rečenica jednako tako bezlična kao i Mi- 
rićeva, ali pripada jednoj nekodificiranoj, »neslužbenoj«, javno neupo- 
trebljavanoj epistemi novog, tek rastućeg snobovskog interesa za 
moderne tipove automobila, dok se Mirićeva rečenica ne može oteti 
iz sklopa filmski reportažne, crno-bijele shematike episteme okupa- 
cije, u kojoj se s nepogrešivom točnošću pogađa obrazac ponašanja 
jednog bespomoćnog očevica nepravednog, zločinačkog hapšenja ne- 
vinih ljudi. Pred pojavom nadmoćne, etički negativne sile, koja gazi 
humano, čovjek ostaje okamenjen i prestaje misliti, pretvarajući se još 
samo u životinju s osjetilima koja registriraju pojave oko sebe točnošću 
fotografskog aparata. To je podloga i podtekst Mirićeve rečenice i 
njena hladna informativnost i denotativnost rezultat su ekspresije je- 
dnog neekspresivnog stanja. 

No nije li ta ekspresija, to izražavanje stanja u kojima izraza ne- 
ma, postalo opće mjesto spoznaja o paraliziranosti strahom pred ne- 
humanim ratnim, političkim, ideološkim silama, nije li to ono tipično 
reagiranje kakvo smo vidjeli u stotinama filmova, ratnih memoara, 
političkih uvodnika, reportaža, koji su svi zajedno jednu istinitu, is- 

kustveno provjerenu ljudsku reakciju, pretvorivši je u model pona- 
šanja, u mrtvu epistemu, istrgli umjetničkom izboru, dokazujući tako 
još jednom da umjetnik izabire samo ono što ga poziva da bude iza- 
brano i da ima mnoštvo epistema koje ga ne pozivaju, jer su u srži 
prepoznatljive svakom oku. A svako oko je brže od umjetnikovog koje 
dolazi uvijek na kraju da uzme ono neprepoznatljivo, odbačeno, da 
bi bilo na početku prepoznavanja za druge, da bi najbrže prepoznalo 
ono što mu se najkasnije, najsporije, iza svih drugih pojavilo. 

Pa nije li i Vidasova rečenica proizvod jedne lako prepoznatljive 
episteme »automobilskog snobizma« i snobizma uopće? U vrijeme kad 
je Vidas ovu rečenicu napisao, ova epistema je u književnosti jedva 
bila načeta i svježina pristupanja ovoj novoj epistemi zadržala se na 
neki način u ovoj rečenici, dajući joj, ako ne neku posebnu vrijednost 
(jer su ona kao i Mirićeva rečenica uzete kao primjeri praznih, veznih 
informativnih iskaza), a ono nesumnjivo veće konotativno značenje, 
i to iz dva razloga: (1) zbog podrijetla iz jedne relativno nove, još ne- 
umrtvljene, nekodificirane episteme, što pokazuje autorovu mudrost 
da izabira samo ono što njega izabire, a ne što je već izabralo masovnu 
publiku, (2) zbog transinformativne unikatnosti značenja sadržaja. 
Premda, naime, Vidasova rečenica informira o onome što se nalazi 
kraj glavnog junaka (kao i Mirićeva također), ona govori o jednom pred- 
metu koji je u tom trenutku jedini i neponovljiv u svojoj vrsti (»Alfa 
Romeo« među automobilima parkiranim pred hotelom). Ovu unikatnost 
koja je transinformativna jer strši izvan obzora informacije, tj. oba- 
vještava o sebi samo sama sobom — nećemo naći u Mirićevom kamio- 
nu, koji se kao pripadnik vrste može u slijedećoj rečenici pretvoriti 
samo u neki simbol, u ovom slučaju u simbol onih mnogih, zlokobnih 
okupatorskih kamiona što su čekali uhapšenike diljem Evrope — koji 
dakle obavještava o sebi svojom vrstom. 


ka. Pojednostavnjeno rečeno, Vidasova epistema predočena u njegovoj 
citiranoj rečenici očituje se kao literarno još neiscrpljena tj. epistemski 
još neorganizirana i time što i ako uzmemo njegov »Alfa Romeo« kao 
simbol novog automobilskog snobizma, on je ipak zadržao svoju 
trans-simboličku unikatnost, kao nešto što može biti samo jedan »Alfa 
Romeo« pred hotelom, u kontekstu koji ne bi morao imati nikakve 
veze s evokacijom automobilskog snobizma, u priči koja bi mogla imati 
sasvim drukčiji svršetak — dok je Mirićev kamion izgubio tu unikatnost 
i trans-simboličnu ulogu, postavši samo kamion koji nešto čeka i kao 
takav je apsolutno upućen na kontekst a kontekst ga određuje kao 
Zia okupatorskog kamiona i vuče ga prema neminovnom, banalnom 
U svakom slučaju, ako zaključci ovog malog analitičkog poku- 
a i nisu točni, izvedeni su u dobroj namjeri da se uvrštenje ovog 
: nog pisca u antologije ne opravdava impresionističkim iskazima o 
M renialno anatomskom crtežu« nečijeg stila, nego rezultatima 
: orah analitičkog rada. Jer u tom slučaju interes antologičara ne 
. Be oalšao introvertiranog Aralicu, eksperimentatorskog Fabrija, ek- 
p i ovtevah Krimom = Peića, čak ako im prije i ne bi po- 
čni atributi : : očna dai 

Me kojeje . ko ve je Popović poput nekog odličja dijelio samo 
Pošavši s pretpostavke ranije učinjene podjele na katarktički i 
ekstatički duh književnosti, sva razmatranja zašto je antologičar uvrstio 
npr. Goldsteina, čije prozne riječi slute nešto drugo, a nije uvrstio 
Peića čija prozna riječ jest odbijanje slutnje nečeg drugog, onda zašto 

je uvrstio Mirića, koji je pisac u vrsti, vrste episteme, a nije uvrstio 
Vidasa, koji nagonski izbjegava vrstu i traži unikatnost, odabirući na- 
gonski manje »značajne« episteme, i sitne teme, pod jednim jedinim 
uvjetom, da su naime te teme za njega jedne jedine — sva razmatranja, 
ponavljam, o principima i ponašanju Popovićevog antologijskog izbora 
upućuju na shvaćanje da se razmišljanja o prozi uopće, prije ili kasni- 
je svode na ispitivanja načina stvaranja i razaranja iluzija i da je pro- 
blem mimezisa fundamentalan od same ideje začinjanja do ideje go- 
tovosti umjetničkog stvaranja. Jer i stvaranje i razaranje iluzije po- 
sljedica su mimezisa. 

Ako princip dianoie, smisaonog, ekstatičnog, longinovskog pona- 
šanja književnog čovjeka, shvatimo kao onaj nužni drugi, dijalektički 
pol antiknjiževnosti, razaranja pojma književnosti kao slike, iluzije ne- 
čega što je stvarno, što nije iluzija, onda princip mythosa, izmišljava- 
čke, maštovite, katarktičke, aristotelovske književne svijesti znači nepre- 
stano pretvaranje stvarnosti u iluziju i nastojanje da ta iluzija bude što 
»stvarnija«, stvarnija i od same stvarnosti, tako da se u najidealnijim 
zrcaljenjima te svijesti pretvara u jednu drugu iluziju, koja je za 
razliku od prve jedan idealni concretum. No, prema tumačenju N. 
Fryea i onaj prvi dianojički način književnosti, koji nastoji razoriti 
posteriorni i drugostepeni naknadni i nadoknađivački, prilagođivački 
i nagodbeni karakter oponašalačke, nasljedovateljske književnosti i 
pretvoriti je u apriorni, prvotni, zakonodavni, neposredovani, »ex ni- 
hilo« nastajući, apsolutno slobodni, autonomni oblik i totalitet življe- 
nja, postojeći kao »biće-po-sebi-za-nas« kako to u okviru svoje feno- 
menološko-ontološke estetike naziva M. Dufrenne — također je mime- 
zis. Čega? 

Prema Aristotelu u Fryeovom tumačenju dianoia je mimesis logou, 
a mythos je mimesis prakseos, što bi pojednostanjeno značilo da je 
ideja ili smisao oponašanje bitnog, tipičnog mišljenja, a radnja kao 
proizvod mašte ili mitičke svijesti oponašanje bitnih, tipičnih ljudskih 
akcija? U daljnjem Fryeovom izlaganju otkriva se da je muythos za- 
pravo dianoia u pokretu, a dianoia — mythos u mirovanju. I na kraju 
Frye kaže nešto što je od neprocjenjive važnosti ne samo za ovaj po- 
sebni slučaj kad razmatramo pitanje vladajućih tendencija u našoj 
književnosti i vladajućeg ukusa u našoj kritici, koji se eto očitovao i 
u ovom antologijskom izboru, nego doprinosi razumijevanju ili bar 
baca jedno posebno svjetlo na jedan cijeli univerzum novih estetičkih, 
književno-teorijskih i filozofsko-umjetničkih stavova: »Svatko tko za- 
mišlja da filozofija nije verbalno oponašanje ovog procesa (tj. procesa 
mišljenja, op. D. C.), nego sam taj proces, očevidno nije mnogo mislio.«'? 

Želi li se ovim ustvrditi da je oponašalački, mimetički karakter 
bitan ne samo za književnost nego i za filozofiju, kao najčišću snagu 
razaranja otuđenih oblika života i udaljenosti između bitka i bića, 
onda to znači dvoje: ili da čovjek ničemu ne može biti prvi pokretač 
i da ne može ništa pokrenuti što već nije bilo pokrenuto, te da sjena 
»drugotnosti«, iluzije, tj. drugorazrednosti čovjeka u svijetu sve oba- 
vija i sve uzdiže na rang jedne vrhunske nemoći pred tajnom, — ili 
da jedino mimezis, stavljajući čovjeka u njegovu pravu ulogu, pred- 
stavlja najveći domet njegova postojanja i opravdava njegovo pravo 
dostojanstvo. Ima li jačeg dokaza veličine nego graditi iluziju na ra- 
čun stvarnosti, »ne« na račun »da« (»čovjek se razlikuje od životinje 


* Anatomy of the Criticism, str. 82—83. 
1* Ibidem, str. 83. 

po tome, što je kadar reći životu 'ne'« — Scheller), smrt na račun 
života — da bi se tim građenjem iluzije, tim mimezisom, sa sviješću 


da je čitavo naše ljudsko djelovanje samo mimezis apsolutne kreacije 
pokazalo da unatoč tome što zna da ne može biti apsolutni kreator ili 
bog, čovjek to želi biti i da je on zato čovjek što postoji usprkos stvar- 
nosti, a ne u skladu s njom. Jer što je mimezis, ako ne želja da se bude 
kao ono što jest i time da se bude nešto drugo? 

No, postoji nešto što je suprotno mimezisu, postoji jedna ljudska 
filozofska i književna ćud koja se od početaka mimezisa bori protiv 
tog načina življenja i stvaranja, udarajući često s pravom na niže oblike 
mimezisa, kao što su preslikavanje i zrcaljenje, a često s nepravom 
previđajući više oblika mimezisa, kao što su ranije izloženi dianoia, 
tj. mimesis logou i mythos, tj. mimesis prakseos. Taj neprijatelj mime- 
zisa je ironija. Ona je stalni pratilac mimezisa. I nasuprot povijesti 
mimezisa od Aristotela, do obaranja tog pojma kod Diltheya i Crocea, od 
ponovnog uskrsavanja u Valćryja i Gidea (»sincćrit€«), do Engelsove: 
profetske dimenzije mimezisa kao zrcaljenja neviđenog i budućeg i do 
Brechtovog katarktičkog, iluzionističkog naturalizma'! — odvija se po- 
vijest ironije o kojoj su možda najznačajnije istine rekle baš one lično- 
sti, koje stoje na posve suprotnim ili inkompatibilnim pozicijama kao 
što su Georg Lukacs i George Santayana. I dok Lukacs u svojoj Teo- 
riji romana govori o ironiji kao o rascjepu pjesničkog subjekta u 
dvije subjektivnosti koji prozirući dualizam svijeta u isti mah u uza- 
jamnoj ovisnosti bitno tuđih elemenata vidi i oblikuje jedinstveni 
svijet? dotle Santayana suprotstavljajući kontemplaciju vezanu za 
Dobro ironiji inverzno vezanoj za Zlo, vidi u ironiji pomanjkanje spo- 
sobnosti za percipiranje ideala. Ovim Lukacsevim posthegelijanskim i 
Santayaninim neoplatonističkim gledanjima na ironiju dodajmo Frye- 
ovo književnoteorijsko razmatranje o razlici između eirona i alazona 
zasnovano na proučavanjima Aristotelove Etike. : 


Eiron je netko koji se pretvara da je nešto manje nego što j 
dok je alazon netko koji se pretvara da je nešto više a a “a 
Eiron je onaj koji sebe grdi, alazon je onaj koji sebe hvali. Eiron je 
Bioma Sencovom grčko-hrvatskom rječniku) pitač, vragolan, koji se 
e p ili se uopće pretvara, a eironeia je pretvaranje, izgovaranje 
Mioieno .a) nestašica ozbiljnosti, zavrzivanje izlika, pod kojom se tko 
m ovoj dužnosti, kao da mu sile premašuje, b) u govorima: pre- 
o ein ao da se što ne zna, ne bi li se drugi dao uloviti i tako bio 
af . c) kao retorska figura: kazivanje protivnoga onomu, što se 
čniku) mE licemjerstvo, pretvaranje. Alazon je (prema istom rje- 
m .. X. ač, potucnja, vjetrogonja, hvališa, vjeternjak, torlak, a 
m A razmetljiv, hvastav, lažljiv dok je alazoneia — razmetanje, 
ni A Moa cen amnji tipovi alazona su miles gloriosus, učeni čudak 
ud ud 3 i filozof. Primjere milesa gloriosusa Frey nalazi čak 
e a ok je opsjednuti Hlozot Faust i Hamlet."Alazon je također 
Ki ki US, poput Polifema. Eiron je spletkarski rob ili dolosus ser- 
Am u ua glavnom junaku da pobijedi,'5 zatim lik koji se povlači 
jeo * BE također duh Hamletovog oca, a u svom tragičkom izdanju 
s) fuprotnost robu spletkaru, eiron je vidovnjak ili prorok, koji pred- 


11 w a 
str. 7 Koper Krauss: »Grundprobleme der Literaturwissenschaft«, Rowohlt 1968 


i Ibidem, str. 13—T74. 

Anatomy of Criticism, str. 39. 
“4 Ibidem, str. 172. 
5 Ibidem, str. 173. 

viđa neizbježni kraj, i to više nego glavni junak, a njegov tip je Ti- 
rezija.“ 

“ak pojam eirona povežemo s dianojičkim, smisaonim, ekstatičnim, 
longinovskim načinom u književnosti koji izaziva pitanje kakav je 
smisao ove priče? i kojim pisac u svom djelu tumači čitateljima odnos 
između sebe i svog društva — a pojam alazona povežemo s mitskim, 
maštovitim, katarktičkim, aristotelovskim načinom u književnosti koji 
izaziva pitanje kako će se svršiti? i zaokupljen je odnosom između ju- 
naka djela i njegova društva — u duboko sadržajnim dijalektičkim 
parovima eiron-dianoia, ideja i alazon-mythos, radnja, mašta koje smo 
tim putem dobili, otkrit ćemo mogućnost davanja takvih novih per- 
spektiva gledanjima na suvremenu hrvatsku prozu, koje će nas u naj- 
manju ruku osloboditi maglovitih, filozofsko-impresionističkih iskaza, 
što još uvijek izražavaju vladajući ukus u našoj kritici, predočen i u 
antologiji, koja je ovom razmatranju bila povod. 

Ako skupinu alazon-mythos, radnja, mašta stavimo pod nazivnik 
mimezisa, a skupinu eiron-dianoia, ideja pod nazivnik ironije, dobit 
ćemo situaciju vrlo jasno i oštro sukobljenih književno konceptualnih 
interesa i svjetonazora, koji su okupljeni oko dva epohalna principa 
svijesti: stvaranja iluzija i razaranja iluzija. Najlakše je reći da je 
svaki pisac, svako djelo, svaki književni pravac, svaka književna škola, 
epoha, teorija i filozofija — jedinstvo dianoie i mythosa, ironije i mi- 
mezisa (to više što se i ironija može objasniti kao jedna vrsta mime- 
zisa). Ali lakim tumačenjem se objašnjavaju samo lake stvari. Što onda 
kad dođe do onih težih i najtežih stvari i događaja, što onda kad se 
životna i umjetnička zbilja ipak prelamaju, kad mjesto hegelijanske 
dijalektike »i — i«, nastupi kierkegaardovska dijalektika »ili —ili«? 
Što onda kad budemo konačno morali odgovoriti na pitanje jesu li 
Petar Šegedin, Ranko Marinković, Vjekoslav Kaleb, Vladan Desnica, 
Mirko Božić, Slobodan Novak — stvaratelji ili razaratelji iluzija? Što 
onda kad se ovi i svi ostali pisci suvremene hrvatske proze jednom 
nađu pred kritičkim Sudom i treba izreći pravorijek? 

Vladajući ukus u suvremenoj kritici sigurno će ovo pitanje sma- 
trati neukusnim. Jer čitava praksa naše — a uostalom i ne samo naše 
— kritike pokazuje da cara doduše treba tjerati, ali ne i dotjerati do 
duvara. Mislim da je tome kriva ona epohalna ironička svijest našeg 
vremena koja obuhvaća i književnost i filozožiju i znanost i koja je čas 
dolosus servus, tj. rob koji spletkama pomaže istini do pobjede, a čas 
prorok Tirezija, koji predviđa Istini mračni svršetak. Lako je reći da 
je npr. u Marinkovićevom Zagrljaju Pjesnik — erion, a Žandar — 
alazon, ili da se u čitavom Šegedinovom opusu vodi krajnje nervozna, 
razdrta i krvava bitka između istinske potrebe za iluzijom i iluzioni- 
stičkog traganja za istinom i da je ova bitka zbližila sukobljene stran- 
ke toliko da ih je spojila u svakom djeliću djela od paradigme do sin- 
tagme u jedno jedinstveno monstruozno, neprirodno biće poput ken- 
taura. Lako je reći da se Marinkovićev rug mimezisu već pretvara u 
mimezis idealnog ruga i da ironija Slobodana Novaka postaje samoza- 
dovoljna poput iluzije, kao što je i lako reći da je u Marinkovićevom 
književnom univerzumu omjer između eironeie i alazoneie, između 
dianoie i mythosa, najuravnoteženiji u čitavoj našoj književnosti, jer 
svakim svojim djelićem — govorim o najboljim ostvarenjima — dje- 
luje kao nedjeljiva ekstatička katarza, ironički mimezis. 


1 Ibidem, str. 216. 

Sve je to lako reći, jer težina problema izranja tek onda kad treba 
prelomiti između jednog i drugog, iluzije i deziluzije, u jednoj gra- 
ničnoj situaciji književnosti, a to znači i u graničnoj situaciji života, 
kad se čovjek i pisac odlučuju za jedno ili drugo. Što ako kažem da 
Marinković svojom deziluzionističkom, razaralačkom ironijom ipak kao 
konačan i neizmjenjiv rezultat daje djelo iluzije, mimezisa — najsta- 
rijei neumrle tradicije književnosti? I hoću li pogriješiti ako kažem da 
Šegedin svojim upornim sanjarijama, svojim iluzionističkim zanosima 
sve više daje mjesta sve jačim razočaranjima — koja su često razo- 
čaranja u umjetnosti, njenom opravdanju i smislu, težeći da ta razoča- 
ranja prevlada golom riječju, koja bi probila književne okvire i zabila 
se izravno u ljudsko srce? 

Jesam li u zabludi, ako prototip marinkovićevskog načina i su- 
bjekta stvaranja povezujem u mašti s likom Narcisa, koji uživa u svom 
zrcalnom dvojniku, odnosno u svom djelu, istražujući s najvećom pom- 
njom unutrašnje odnose svojih junaka i njihovog društva, razgovara- 
jući sa svojim djelom kao s jedinom osobom koja ga može razumjeti, 
izgubivši već davno iluziju o nekakvoj publici, kao i nadu da ga ona 

može razumjeti, zatvarajući se u solipsizam književne formule koja 
nije poruka, nego zrcalo? I ne izranja li, nasuprot ovom, iz šegedinske 
proze koja dovikuje publici, koja traži čovjeka iza riječi, koja stra- 
stveno tumači ne odnose između svojih junaka i njihova drušiva, nego 
odnose, nesporazume i sukobe pisca s njegovim društvom — ne izranja 
li, kažem, iz te proze poznati lik Prometeja, koji živi zato da saobraća 
s ljudima, a ne s bogovima, koji daje ljudima vatru, kao što ovaj 
pisac svojim djelom znači poruku ljudima? Pa zar i ona dobro poznata 
i danas sve veća razdrtost i grčevitost šegedinske proze ne znači onaj 
mitski kraj prometejske sudbine, pod orlom, raskljuvane jetre? 

: Na mnoštvo ovih retoričkih pitanja mogu odgovoriti samo još 
jednim retoričkim pitanjem: jesu li ova pitanja doista samo retorička? 
A ako jesu, da me se ne bi krivo razumjelo, upućujem čitatelje na 
raniju usporedbu između Narcisa i Prometeja, u kojoj prvi ne ustupa 
drugom u humanosti kao mimezisu istine svog bića. 

HUMOR I SATIRA 
. U. HRVATSKOM POSLIJERATNOM ROMANU 


Branimir Donat 


, . Sudbina humora i satire u hrvatskoj književnosti: još. uvijek je 
neizvjesna. Dilema je utoliko veća što su smijeh i poruga i dalje ostali 
iskazima najdublje čovjekove slobode i tvrdokornog strančarstva. Hu- 
mor je demokratičan, satira pomalo dogmatična. Neizvjesnost je utoliko 
veća ukoliko konstatiramo da je broj djela pisanih u toj namjeri zabri- 
njavajuće malen, gotovo beznačajan, a njihova umjetnička vrijednost 
kao i sposobnost uijecaja u stvaranju »javnog mnijenja« neuočljivi, 
objektivno nemjerljivi, a subjektivno nedjelatni. 

Nesporazum je specifično »socijalističke« prirode, jer satiričare 
smatraju u socijalističkim zajednicama obećanim mesijama koji će 
izmijeniti stari svijet ogrezao u moralnom kalu i društvenim: prljav- 
štinama. 

I tako s jedne strane široka očekivanja, a s druge običaj da se velik 
dio satiričko-humorističke književnosti situira u rubriku feljton — te 
kao posljedica ovih nesporazuma -—- nikakvi rezultati u: formiranju 
»javnog mnijenja«. Sve su to oni elementi na koje“ valja računati pri 
svakom eventualnom pristupu satiričko-humorističkim romanima ob- 
javljenim u poslijeratnom razdoblju. 

Na slaboj podlozi teško je bilo očekivati neki veći prinos. Ličnost 
Slavka Kolara koji se nikada nije okušao u romanu možda predstavlja 
svojevrstan izuzetak. Novelistički primjeri »profesionalnih« novinskih 
humorista i satirika nisu mogli poslužiti kao pouzdani obrasci pri pisanju 
ozbiljne i ambiciozne satire, a podloga koju su pružali satiričari i hu- 
moristi iz razdoblja između dva rata kao što su Krešimir Kovačić,! 
Ante Kovačević? i Jakša Kušan ne pripadaju onoj, danas suvremenoj 
struji cerebralne satire i crnog humora s kojim se susrećemo na stra- 
nicama velikih književnosti. 

Književni uzorak i moralni primjer što ga jei u svojim pjesmama, 
a napose romanima ostavio Ante Kovačić“ kao da je zaboravljen. 

Jedna od temeljnih pretpostavki humorističke i satiričke književ- 
nosti jest korespondencija s univerzalnim vrijednostima, te isticanje 


1 Objavio je knjige humorističkih feljtona Burgije t turpije, 1921; Smijeh naš 
svagdašnji, 1935; Zapisi u dokolici, 1939; Clochermerle u Zagrebu,: Zagreb 1960. 

* Ante Kovačević autor je slijedećih knjiga satiračko humorističkog tona: Na- 
rodna duša, 1930; Nasmijani pogledi, 1931; Naši ljudi, 1932; Od danas do sutra, 1938. 

* U dosta bogatom i raznolikom opusu nalazimo i dvije knjige satiričke pro- 
venijencije: Javna zahvala, 1937; U procijepu, 1954. 

4“ Ante Kovačić je ostavio nekoliko izvanrednih  satiričkih i nn dok je 
roman Među žabarima ozbiljno uzbudio malograđanske duhove Karlovca. 

posljedica do kojih dolazi iščeznućem tih vrijednosti. U tom je satira 
mnogo više determinirana vremenom, njegovim zahtjevima i obveza- 
ma apstraktnom ali ipak prihvatljivom pojmu »duh vremena«. Utoliko 
je prihvatljivo pitanje: protiv čega se treba boriti socijalistička satira? 
kao i protupitanje: što je to zapravo socijalistička satira? j 

Prvo pitanje nalazimo na stranicama gotovo svakog voluntaristič- 
kog tumačenja književnosti bez obzira potjecalo ono s Istoka ili Za- 
pada. Satiričar mora u bezumlju svoje mržnje i u pravdoljublju svoje 
vizije crpsti snagu veću i snažniju od političkih i socijalnih konvencija 
vremena u kojem živi i koje bi vođen svim dobrim pravilima građan- 
skog ponašanja trebao poštivati. Satiričar je in ultima linea društveni 
patolog koji oduševljen otkrićima komparativne socijalne anatomije 
secira vlastitu utrobu ili mozak. 


Jezik i ambicije satire i basne gotovo su identični. Otuda njihova 
sklonost stilizacijama, alegoriji kao i konvencijama svih vrsti koje eli- 
miniraju realističku doslovnost kao bitnu kategoriju umjetničkog izra- 
žavanja. I komično je sa svoje strane estetska kategorija analogna 
lijepom, uzvišenom, tragičnom ili junačkom. S ovom se tvrdnjom ne 
slažu svi teoretičari, a u njihovu ih uvjerenju podržavaju svojim 
djelima loši satirici i loši humoristi — a oni upravo i jesu najbrojniji 

Tako se satiričkim romanom Trka slijepih konja Vojin Jelić bez- 
uspješno okušao u kritici nekih pojava karakterističnih upravo za dru- 
gu dekadu naše socijalističke izgradnje pridržavajući se socijalnih op- 
ćenitosti i nepouzdanih konstrukcija dnevne politike. 

Već smo ranije postavili pitanje o karakteru socijalističke satire. 
Voluntarizam odgovora i želja je očit. Primjeri su brojni. Satira više 
od bilo kojeg književnog žanra izbjegava postepeno transcendiranje 
vidljivog i akcidentalnog, jer je u cijelosti zauzeta maskiranjem ima- 
nencija (psiholoških, socijalnih, političkih) u alegorije, personifikacije i 
simbole, a zatim i pomalo jalovom ambicijom da ovaj racionalni i volun- 
taristički destilat ponovno preobrazi u zbiljsku magmu u kojoj se bespo- 
moćno koprca konkretan čovjek utopljen u konkretno ljudsko vrijeme. 
ako Krećući se orbitama takvog (ne baš inventivnog) mišljenja, Vojin 

elić je konstruirao svoju romanesknu satiru u kojoj kaćiperskim je- 
zikom, te nejasnom, nekomunikativnom i rastrganom fabulom poku- 
“ij na humorističko-satirički način kritizirati i razobličiti zloduhe vre- 
: < Pak privredni kriminal, nepoštenje, obožavanje lažnih 
a Satirik je gotovo uvijek mizantrop u službi humanizma. To je 
obar gospodar ali loš sluga. Prisjetimo se jednog Swifta. Sve u svemu, 
a satiričar mora iz bezumlja svoje pravdoljubivosti crpsti snagu 
i u, snažniju i iskonskiju od političkih i društvenih konvencija vre- 
i u kojem živi i stranke kojoj pripada — a sveg tog nedostaje 
atskoj satiri od njezinih početaka. Iznimke su malobrojne ali časne 
kao Ante Starčević," Ante Kovačić, Antun Gustav Matoš," Slavko Ko- 
lar3, Dvije političke aferice oko novela Ivana Kušana? i Vojislava Kuz- 
manovića!" samo kao da još više potvrđuju dubinu nesporazuma između 


i Eride Trka stijepih konja, Naprijed, Zagreb 1959. 
Da m 
otkrivao svoj satirički i ME ii njena vao po onaarne goran 
razvio u Ba ane, mo aii a pa vre, 1 nr 

piščeve volje za moć i političke moći. Ostala djela nisu izazvala čak ni 
takve polemike, ona su propedeutički bila posve nezanimljiva čak i 
politici. 

U Trci slijepih konja uočavamo slijedeće sižejno-fabulističke tije- 
kove: osnivanje poduzeća DULKA i otvaranje natječaja za filmski sce- 
narij, sentimentalnu ljubav Epka i Enke, mutnu političku prošlost go- 
tovo svih aktera, stalno prisutnu želju da se svako od njih domogne 
novca po bilo koju cijenu koji je u ratu opljačkao neki njemački 
časnik, uplitanje jednog krivotvoritelja dolara u igru oko filmskog pro- 
jekta, ljubavne intrige i konačnog raspleta u duhu romana Iljfa i Pe- 
trova, i to posredstvom formule o socijalističkom deur ex machina koji 
se pojavljuje u liku policije, Vojin Jelić je pleo i zapleo svoju satiru 
u prilično trivijalne trice i kučine feljtona. 

Slažemo se s tvrdnjom da su komika, a napose satira tendenciozni. 
Međutim, spisateljski konformizam, uvjetovan željom da se pošto-poto 
djeluje andragoški, da se »nepoštedno« šibaju trenutno aktualne mane, 
da se pokorno služi nečemu čiji zahtjevi u biti nisu ničim jasno odre- 
đeni, doveli su do brojnih spisateljskih nesporazuma. Ne samo da su 
izostala snažna umjetnička djela, nego je i satirička, kao i komička 
riječ dezavuirana, iznevjerena. 

Satirička tendencija, dakle, sadržana je u želji da se raskrinkaju 
mane vremena. Humor je pak samo sredstvo da se takva analiza što 
bliže približi paradoksu i apsurdu. Pri tome komička riječ nema kom- 
pozicionu ulogu, ona se isključivo nalazi u sferi iracionalne jezičke 
ekspresije. U slučaju Jelićeva romana susrećemo se s nekoliko takvih 
fraza identifikatora. Navodimo one najčešće korištene: miša ti njegova 
koju stalno ponavlja Epko Mrek inače nadobudni pisac, bezveznjak i 
plagijator. Sojko Grmoč daje eufemijski oblik jedne vrlo česte kletve: 
»poljubio sliku svoju...«. 

Metaforika je ekonomija stilistike no samo u slučaju ukoliko me- 
tafora korespondira sa stanovitim »krugom svijesti«, ukoliko je u ne- 
kavom odnosu s govornom zbiljom podneblja koje izražava. U svojoj 
analitičnosti satira se poziva i na sintetičke tvrdnje koje predočuje u 
formi zaključaka do kojih je došla smjelim uspoređivanjem jednog 
događaja, pojave, predmeta ili ličnosti s analognim pojavama iz drugih 
sredina. To je put prema metafori koja bi u slučaju Trke slijepih konja 
4rebala biti iskazom neautentičnog svijeta, svijeta u kojem se posred- 
stvom ostapbenderovskih makinacija treba doći do osobne koristi. Jed- 
na doista periferna tema u takvoj obradi gubi bilo kakvu mogućnost 
postizavanja umjetničke uvjerljivosti i društvene djelotvornosti. 

Roman Teleći odresci“! Stjepana Mihalića u stanovitoj mjeri aso- 
cira roman Među žabarima, Ante Kovačića. No, u ovom slučaju satira 
nije tako neposredna, ona je na stanovit način evokativna, a to je 
podvučeno i samom tehnikom kazivanja (radi se zapravo o polemici 
između samog pisca i stanovite gospođe Dane). Iz te polemike, tog 
tihog, no ipak polemičkog sukoba izrasta predodžba o Zimku, središ- 
njem licu romana i prilikama u Karlovcu prvih desetljeća ovog sto- 
ljeća. Sentimentalni odgoj Zimka u panorami malograđanskog živova- 
nja poprima dimenzije satire malograđanskog života u kojem vrijednosti 
nestaju pod naslagama različitih trivijalnosti. 


ui 4 Roman Teleči odresci dobio je prvu nagradu na natječaju »Narodne prosvjete« 


»Razmišljajući o Zimku i njegovu životu, osjeti j 
' U o sam 
Zimko, perereme u kom je dorastao do oespakijeižie karai BE ime 
a latična ad ez mane, zbilja bio nešto svoje, rijetkost, zanimljivost 
p atrakcija, tvrdim da su i to posljedice prilika, vrtoglavnih pro- 
Brna u našem društvu, a da je tako, dokaz mi je njegova smrt. Neka oprosti 
gospođa Dana, no to što se godinama brblja o Zimku a on je znao sve što 
se brblja, nije nego neozbiljno obožavanje osobenjaštva, kakvo se javlja ne 
samo kod nas, po ulicama i gradićima u provinciji. Ipak, da umirim gospođu 
Danu, rado ću priznati da je čitav globus, još uvijek, takva provincija Sluš- 
kinji zakona propisa dogme, provinciji je radi promahe potreban heroj, drska 
ličnost, drugačiji od drugih, netko tko će smjeti što ona ne može pa kada 
naleti na prikladna pojedinca, pribraja mu svoje uškopljene želje, svoju osa- 
kaćenu žudnju za bunom proti svemu što se zove zapt. Mada zna da je njezin 
delija, plemić po duhu, neprijatelj većine, pogledava s visoka, smatra nižom, 
ona uživa u njegovim podvizima, plješće ma kakvom budalastom hiru rado 
oprašta svaki ispad, praštajući zapravo sebi, onom svom nekad boljem 'dijelu 
kog su vlastodršci i slični mudraci, mijeseći ga hiljadama godina povjesti 
pretvorili u bespomoćni prišupak, Tako je Zimko, prezrevši prezrene Pin 
čao upravo tamo gdje su htjeli prezreni. Ostao je njihov omiljeni vite: 2 »dru- 
SI žak pr. kao takav godinama zabavljao Kocnjd istu 
koji »pC o s visoka«, a pri tom vjerovao (možda vjerovao!) da zbilj 
živi svoj život, da slobodno i bez ustupaka doživljuje svoj 5% ode 
ljetnog popodneva u polju, hiljadu devetsto i o oja odi shi deee Sadi 
BE La, priro s spo do onog sutona, gdje je sam, pokraj hrpe 
e đ enih da ih prži na svoj način, iska io + 
čašu, zauvijek zaspao s knjigom u ruci, kao što j ć aL jeka vodka: 
Petronije prerezavši žile uz pratnju glazbe : št o Zi a jak 
Zimkom bilo je plaćanje danka avanturi hi e x sk naje jina 
z k bi bio među ljudi - 
spodin, i kad je to napokon morao primati, otvoris i god sa 
.. , 1 i 
Mao preostao po "X za roman o Ujaku od ion hin 
di u, ko, listajući Benjaminove burgije, još jedi i 
nji puta, nahrani nezasitne gledaoce najnoviji čka Tb kje 
je Zimko, koji mi je vratio izgubljena REEDA, u a oj pa 
3 [mi je : a, prisilio m - 
riju znanaca, živih i mrtvih, dobrih i loših, običnih, heh gde e 


Ovom elegijskom tonu nema ni traga u dva slij j 
g jole zajednička gorka sudbina. Naime ni dai rike pokoća 
ae Ba Vjekoslava Majera, kao ni roman Propast svijeta!“ Ante 
adja : e: objelodanjeni u vrijeme kada su napisani. Stjecajem 
“ia carine objavljeni su unutar posve drugačijih književnih 
S . od onih u kojima su nastajali i upravo zato uza neke vanj- 
“ia povezuje ih stanovita naivna i pomalo šarmantna staro- 
3 Zanimljivo je pripomenuti da oba romana svojom te ij 
enju krugu satiričko-humorističkih romana, a da ddtednost Pode 
i veća, oba su zamišljeni kao parodije i persiflaže mitomanskog duha 
Jiževnosti science fictiona. No bitno ih povezuje stanovit infantilizam 
percepcije i naivnost zaključaka, te prozirna tendencioznost. 
m. je lje mira, smirenja, idile. U nemogućnosti da u kon- 
sa sm e zbilje ostvari ove svoje, u biti rusoovske ideale, njegov 
a m u podzemlje, zapravo utrobu Zagrebačke gore da bi mu se 
.. e onog svijeta gore odjednom pokazale u svom svojem be- 
aa pine se kontrasta rađa satirička pouka. No, u ovom djelu 
ova osegao vrhunce svoje naivne imaginacije realizirane do 
“m . u romanima Pepić u vremenu i prostoru, Život puža, 
nik Očenašeka!" ili u noveli Dnevnik malog Perice. 


1 ibid. str. 200—201. 


1* Rom j j 
M slag Toti god. utrobi Zagrebačke gore objavio je Vjekoslav Majer u vlastitoj 
elo je objelodanio piščev sin 1969 
15 Pepić u vremenu i prosto im 
" Zinot puža, 1900. p ru I. 1935. II 1938. 
i Dnevnik Očenašeka, 1938. 
Dnevnik malog Perice, 1942. 

U matici ove feljtonističke tradicije nalazi se i roman Propast svi- 
jeta Ante Neimarevića, pisca kome je Matica hrvatska još 1937. godine 
tiskala humoristički roman 1914,99 djelo s problematikom iz ratnih dana. 

Opisujući atmosferu u uredništvima zagrebačkih novinskih dnev- 
nika, a posebno zadržavajući se na licima iz Obzora, Neimarević crta 
apsurdne situacije nastale oko jedne invazije iz svemira na našu pla- 
netu. Autor u roman unosi mnoge satiričke invektive jezikom tadašnjeg 
feljtonskog humora od kojih su neke svojom problematikom aktualne 
još i danas: 


»Dragi moj gospodine, — odvrati mu akademik — Akademija je senat 
nekoga naroda! 

— Vjerujem, vjerujem, dragi akademiče, da je ona senat, a pogotovu 
ova naša, koja je kao i rimski senat, nema iza sebe naroda! 

— Da nema naroda? Tko vam je to rekao? 

— Pa sav hrvatski narod, makar koliko bio jugoslavenski! 

— Vi ste dakle protivnik »J ugoslavenske akađemije«? 

— Nisam ja, nego ona sama, koja se u Hrvatskoj zove jugoslavenskom, 
dok se njezine sestre zovu srpska i slovenska! 

— A misao, moj gospodine, a Strossmayer? 

— Imali smo mi Hrvati tih jugoslavenskih ideja i za izvoženje, pa kud 
smo ih izvezli? 

_— Okanite se, gospodo, učenoga razgovora! — upetlja se Varaždinac. 

— Dajmo mir Akademiji! — ugura se Glavrđan. 

— To znači, da je Ona penzionirana! — zatalasa se glas sv. Jeronima.« 


Ili: 


»Draga gospodo! — jedva jednom dođe do riječi domaćin — nemojte 
se razdvajati! 

— Nismo mi dva naroda, kao Srbi i Hrvati — našali se Glavrdan. 

— To nije istina! — skoči akademik na kljakave noge. Mi smo jedan 
narod! 

se Jedan narod? A ja sam mislio, da ni mi Hrvati nismo jedan te isti 
narod! 

— Pa da i nismo — jedan smo narod sa Srbima! 

— Ali dok mi sami nismo jedno, ne možemo biti jedno s drugim! 

— To je atentat na ideju, na jezik, na državu, na prošlost, pa i na bu- 
dućnost našega zajedničkog naroda! ; 

— Manite se vi ideje, dragi besmrtnjače! Ideja je drugo, a život je 
drugo. Ideja je jedan narod, a život su dva naroda. Uostalom, šta bi to 
vama škodilo, kad bismo bili dva naroda? Valjda su dva više nego što je 
jedan!.. < 


U konstituiranju ovog humora komička riječ, a to znači i igra rije- 
čima, alogizam, komizam figura igraju dosta važnu ulogu, ali sve 
to ostaje posve nedovoljno da se preobrazi u samorodnu viziju zbilje. 

Na nizu dosjetaka i želji da stvori smiješnog junaka Joža Horvat 
piše djelo s izrazitom humorističkom tendencijom i partizanskom pro- 
blematikom. 

Kao da je postalo obvezom: svaki rat mora dobiti svog Švejka, a 
svaka književnost čezne sa svojim Hašekom. Poslije Doživljaja Niko- 
letine Bursaća?! Branka Čopića osjetila se politička konjunktura na 
polju smijeha iz narodnooslobodilačkog rata. Ova političko-propagan- 
distička potreba počela se ispunjavati u poslijeratnoj hrvatskoj knji- 

2 U panorami hrvatske književnosti XX stoljeća (str. 369) Miroslav Vaupotić piše: 
>... a humoristički roman Ante Neimarevića ostao je nezapažen od kritike, iako ima 
prona, efektno pogođenih atmosfera iz prvih dana rata u bosanskoj varošici Trav- 


2" Ante Neimarević: Propast svijeta, Zagreb 1969. str. 47—48. 
# Branko Ćopić: Doživljaji Nikoletine Bursaća, 1955. 

ževnosti relativno. kasno. Zadatak da se poslije neuspjelih pokušaja 
pisanja ratnih .romana započne pisati ambicioznija humoristička proza 
na temu minulog rata prihvatio je Joža Horvat, pribrojivši svojim pro- 
pagandno-aktivističkim humoreskama i satirama jedan roman, naime 
svoju humorističku hagiografiju Mačak pod šljemom.?? .. 

Partizanija.po šumama Kalnika, brežuljcima. zelenog Hrvatskog 
zagorja, evociranje svih slavnih i neslavnih podviga partizanskog de- 
setara Ilije Kapare, zvanog Mačak, kratki humoristički ekskurzi u po- 
litičku zbilju tih godina, pomalo mitomansko prisjećanje na junaštva i 
ratne nedaće.— sve su to komponente na kojima je. konstruirao svoju 
romanesknu fabulu Joža Horvat. 

Jasno, pisac uvijek teži ući jednom zauvijek u književnost, on. želi 
stvoriti lik koji će se pretvoriti u mit, a ako se osim toga.radi o na- 
sušnoj .potrebi da se na stanovit način u prikaz narodnooslobodilačke 
borbe unesu nove komponente — onda je ta mitološka komponenta od 
presudne važnosti. Iako po svom sadržaju Mačak pod šljemom.ne pri- 
pada u eminentno edukativno-političku književnost — njegova je funk- 
cija na kraju ipak odgojna. U sklopu ratnih okrutnosti, u kolopletu 
najnemogućijih mogućnosti Joža Horvat pronalazi vedar lik okrunjen 
optimizmom i ludom srećom pa ga pušta na bazanje kroz kreševa i 
bitke uopće i ne sumnjajući u eventualnu nemogućnost da junak .por 
slije svih nedaća i zgoda sačuva živu glavu i da svojim primjerom 
ulijeva kap optimizma u sjećanje na teške dane. 

Međutim, ono što je pošlo za rukom Hašeku — a to je poniranje 
u crnu zbilju sa stoičkim smiješkom ironičara na licu, evidentno nije 
uspjelo ni Branku Čopiću, a niti našem Joži Horvatu jer naš se par- 
tizanski Mačak jednako kao i Nikoletina Bursać nije oslobodio sveg 
onog što ga je kao posljedica jednog ipak crno-bijelog gledanja. na 
zbilju, na povijesne činjenice i ljudske značajeve odvlačilo. s. područja 
kritičkog i samokritičkog, ironičkog i samoironičkog opisivanja i izdva- 
janja bitnog. Ukratko, nije izašao iz kolotečine trivijalnog, 

Poteškoće koje su na kraju krajeva urodile stanovitim. neuspje- 
hom možda se kriju u postojanju velikog, snažnog i gotovo nezaobilaz- 
nog češkog uzorka koji se trebao ponovo inkarnirati u likovima. Niko- 
letine Bursaća ili Ilije Kapare a koji dokazuje kako nisu sva djeca 
boga Marsa podjednako jezovito ozbiljna, nego da postoje i časne izr 
nimke koje potvrđuju pretpostavku kako svako ozbiljno lice negdje 
nailazi na svoje smiješno naličje. 

' Teoretski gledano sve je doista tako, no kada se osvrnemo na 
primjere iz bliske nam prakse —.onda je situacija ponešto drugačija. 
Upravo zato teško mi je naprečac odrediti u čemu se krije smiješnost 
ovih naših partizanskih potepuha i šereta, koji stjecajem okolnosti ba- 
zaju ne baš širokim puteljcima humorističke književnosti hrvatske i 
srpske. Sklon sam se pridružiti dosta velikom broju autoritativnih skep- 
tika i priznati da se radi o likovima koji jedva da i jesu kadri drugog 
nasmijati. Naime, oni su prije smiješni sami no što uspijevaju nasmi- 
javati druge. Ali poučeni ratnim iskustvom da kada nema prave kave 
nečemu služi i cikorija, možemo dakle poučeni ratnom nestašicom smi- 
jeti se Horvatovu i Čopićevu humoru maštajući pri tom,. jasno, 0- Ha- 
šekovu dobru predratnu smijehu. 

' Pomireni zahtjevima tržišta koje stanovitu :robu zahtijeva, poučeni 
iskustvom da ništa nije nezamjenjivo, dakle vođeni logikom koju mo- 
raju prihvatiti i književni kritičari i Mačak pod šljemom i Trka slije- 

%# Joža Horvat: Mačak pod šljemom, Zagreb 1962. 

pih konja i Propast svijeta moraju ući u fond suvremene hrvatske knji- 
ževnosti, a napose u njezin odjeljak koji pomni urudžbenjaci moraju 


svrstati u rubriku humoristički i satirički roman, te kao takvi obvezuju 
na pažnju. 

Nije partizanski desetar Ilija Kapara nesimpatičan lik — nesim- 
patična je brzopletost piščeva koja se zadovoljava da umjesto da obuhvati 
cijela čovjeka trguje njegovom, ne baš previše, vrijednom kožom. Tako 
na stranicama Mačka pod šljemom otkrivamo kanoniziran jedan oblik 
tretiranja NOB-e u Hrvatskoj koji je na kraju doveo do inferiornosti 
jednog cijelog naraštaja naših ljudi pa i samih hrvatskih pisaca koji 
su povjerovali da borba koja nije uspjela stvoriti vlastitu legendu i 
mit nije vrijedna svojih krvavih žrtava. U procjepu između pretpo- 
stavki na kojima su napisani Doživljaji Nikoletine Bursaća Branka Ćo- 
pića i Daleko je sunce? jednog Dobrice Čosića, te npr. Poniženih ulica? 
Vjekoslava Kaleba (u drugoj nešto smjelijoj i literarno vrednijoj ver- 
ziji radi se o romanu Poniženi grad25) i našeg Mačka pod. šljemom neki 
hrvatski pisci, nesvjesni posljedica, pomno su njegovali kult inferior- 
nosti, sumnjivih moralnih dilema, intelektualistički konstruiranih sum- 
nji i dvoumljenja koje su uza svu svoju dobronamjernost na kraju 
krajeva štetovale rađanju političke i nacionalne samosvijesti, dovodeći 
istodobno u pitanje realističko i povijesno razumijevanje političke, idej- 
ne i socijalne podloge narodnooslobodilačkog pokreta u Hrvatskoj. 

Vrijeme je da se započne s istraživanjem samih korijena ovoj, u 
svakom slučaju vrlo važnoj i po posljedicama značajnoj pojavi koja je 
negativno kondicionirala ne samo rast poslijeratne hrvatske književ- 
nosti, jer nije samo onemogućavala kritičko pisanje o takvim pojavama, 
nego je u krajnjoj konzekvenci i blokirala kreiranje slobodne i kritičke 
političke svijesti među političarima i negirala mogućnost utjecaja na 
oblikovanje javnog mnijenja. 

Svedemo li problematiku modernog romana na probleme njegove 
fabule nužno degradiramo jedan život, jednu epohu ili možda samo 
jednu ličnost na jednu jedinu anegdotu potkrepljenu s mnogo drugih 
malih pričica koje potvrđuju njezinu temeljnu intenciju. Međutim, već 
sama fabula, gotovo jednako kao i anegdota sadrži nešto bitno, 'nešto 
dominantno, nešto karakteristično — prototipsko. Gledamo li iz tog 
aspekta onda je Ilija Kapara, taj Horvatov mačak pod šljemom oličenje 
neherojskog junaka, inkarnacija tzv. malog čovjeka koji stjecajem ra- 
zličitih okolnosti (a to znači gotovo uvijek protiv svoje volje) vučen 
raznim razlozima, biva ono što idealizam od književnosti uvijek zahti- 
jeva. Njegova bezazlenost duhovne prirode nalazi potkrepu u njegovoj 
tjelesnoj čednosti (»Nije riječ o frontu, jer tamo je bilo koječega što 


komandant ne zna i bolje da ne zna. Ali u pozadini...! Da, to i jest 
najtužnije, tu u pozadini, među svijetom, među tolikim ženama, Kapa- 
ra je bio i ostao pošten! — Dvije sam godine u vojsci i ni jednom... 


Ni jednom! Da sam barem prespavao s nekom, pa makar samo legao i 
prespavao pored nje. Ta da sam barem našao koju, pa makar joj muž 
bio i domobran, pa makar i to, ali... ništa!«29), Etika je to malog čo- 
vjeka, onog malog čovjeka na kojem uz neznatno ulaganje, svaka malo- 
građanska književnost želi zaraditi veliki kapital. 

I tako taj naš, zapravo Horvatov smiješni junak ratuje posve pri- 
rodno na partizanskoj strani, jede gorki partizanski kruh i ovjenčava 

2 Dobrica Čosić: Daleko je sunce, 1951, 

“u vjekoslav Kaleb: Ponižene ulice, 1950. 


*% vjekoslav Kaleb: Poniženi grad, 1969. 
= Joža Horvat: Mačak pod šljemom, HGZ—Zora, Zagreb 1988, str. 146. 

se čemernom slavom. On prolazi kroz sva ta kreševa i bi i 
glavi legionarski šljem, a u srcu nešto malo e otto nio 
dušnosti. Vojnik sa šljemom na glavi nije ništa neobično, ali znajući 
da partizani u ratu nisu nosili šljemove — i ta činjenica postaje sitan 
zalog nužne komičnosti. Kao slijedeći zalog komičkog nesporazuma na- 
vedimo ime našeg Mačka. Zove se lijepo Ilija Kapara i uprkos svim 
pravilima naših patronima on je Hrvat, Bošnjak, Dakle, Joža Horvat 
je i ovdje čitaoca želio ugodno iznenaditi, jer roman je pisan u vrijeme 
kada nije bilo za očekivati da junak partizanskog romana može u knji- 
ževnost dospjeti s ovih zagorskih i kalničkih brežuljaka — svoj kom- 
promis usredotočio je samo na ime. Ovdje humoristička intencija Hor- 
vatova graniči s herezom. Pa ipak dobar humorist kakav je po mišlje- 
nju nekih i Joža Horvat nije se mogao zadovoljiti samo s ovim skrom- 
nim kontingentom smiješnosti, on je želio otići dalje i sve mi se danas 
više čini da uprkos svojoj plemenitoj želji U mnogo dublji humor i 
satiru nije na žalost ogrezao. 

Nije sva krivica na njemu, ni na Iliji Kapari, nešto razloga valja 
potražiti i u funkcionalnosti strukture koju je svjesno ili nesvjesno 
preuzeo iz bogatog registra i nasljeđa humorističke i satiričke književ- 
nosti. Izbor je bogat po vrijednostima ali ne i brojnošću oblika i struk- 
tura koje pruža. Najsigurnije i najpriručnije je bilo preuzeti shemu 
pikarskog romana. 'Ta ona s jedne strane jamči neobične zgode i likove 
a s druge jednostavnost i preglednost u razvijanju priče. Odlučivši ge 
za takvu shemu, prirodno je i prigodno Joža Horvat svom partizanskom 
pikaru Iliji Kapari predodredio i pikarsku sudbinu, a to znači mnogo 
zgoda i batina, a malo kruha i spokoja. Ovaj bosanski šeret koga je 
i ira donio u zelene gorice Zagorja i šume Kalnika junak je 

artizanskog vojevanja i parti j j i 
raje 2 2 a Ke partizanskog potucanja koje pisac pokušava 
x U stilu kratkih natuknica karakterističnih za pikarski roman, Ma- 
čak. pod šljemom na početku svakog od svojih osamnaest poglavlja do- 
nosi kratki humoristički sažetak, popraćen s nekoliko paradoksa i tako 
ovlaš markira zbivanja u poglavlju koje slijedi. Radnja, smisao i humo- 
ristički pouk svake pojedine epizode biva tako unaprijed poznat. Pret- 
postavka da razrada ideje dovodi i do kreativnog proniknuća unutraš- 
nje bitnosti svih zbivanja, na žalost tek je u ponekim fragmentima 
ostvarena što jedva dostaje biti razlogom da ova knjiga još živi na 
samom rubu permanentne smrti i zaborava čiji razlozi se kriju u na- 
mjeri poniznog službovanja aktualnosti pošto-poto — što je neprije- 
porno svjedočanstvo o piščevoj želji da bude u korak s političkim kon- 
ceptom vremena u kojem je pisao, neobavezan svojoj osobnoj kritičkoj 
svijesti i istinskoj povijesnoj dijalektici. 
uf poe svega toga melem smijeha biva posve nebitan, gotovo bi- 
a : Pe . ako ga shvatimo kao zadovoljenje prirodne 
ž i ida pe 
MA hrvatsko) bru i suvremen humoristički roman u tužnoj 
o na o to elementi na kojima Joža Horvat razvija i gradi svoju 
ah jivom partizanskom junaku koji uza svu svoju osobnu skrom- 
a : kane zauzima neprijateljska uporišta, otkrivajući se 
. poni Žž uke "ara a. z.. pogreške preobrazuju u sretne ne- 
i en . a kao sreća javlja se mogućnost da iz svih su- 
E. lači živu glavu. Kao čimbenik smiješnog javlja se i način na 
oji sanja naš junak optimističke snove, ili okolnost kojom dovodi u 
Partizane kompletnu protuzrakoplovnu bateriju — sve je to za pisca 

vrlo vjerojatno bitno, ali za naše shvaćanje funkcije suvremene hrvat- 
ske književnosti od sekundarnog je značenja, Ukratko,«Iija Kapara 
luta poput nekog našeg hrvatskog — zapravo bošnjačko-zagorskog La- 
zarilla Tormessa provlačeći se kroz bitke i bježanije partizanske praćen 
tragikomičnom ali ipak dovoljno sretnom kometom i izvlači se iz svih tih 
škripaca neozlijeđen, čitav. Uz pomoć sitnih dosjetki i idejno vrlo ne- 
vješto improvizirane ratne priče, Joža Horvat nije Mačkom pod šljemom 
stvorio pravog književnog junaka, a niti je u hrvatski roman unio sol 
smijeha i kiselinu satire, što ne znači da oni strpljiviji i manje izbirljivi 
neće naići na nešto što će ih zadovoljiti na stranicama ove /proze: : 

Svi ovi primjeri rječito govore da od književnosti treba malo tražiti 
kako bi ona mogla mnogo dati. 

Pretpostavljamo da ambicije kako satiričkog tako i humorističkog 
romana i nisu bile posebno velike, ali rezultati su ipak zabrinjavajuće 
mali. Ne preostaje ništa drugo no pravu satiru i istinski humor tražiti 
kristalizirane u fragmentima djela pisanih iz potrebe da se nađe smisao 
ljudskoj sudbini i razlozi opiranju besmisla, a smijeh i ironija samo su 
slučajne etape na tom putu. Dakle, smijeh i porug kriju se u katakom- 
bama bojeći se da neće morati od nekog i u ime nečeg preuzeti zadatak 
ispravljanja nečijih mana ili pak razveseljavanje širokih narodnih 
slojeva. 

Upravo zato i dalje kao otvoreno pitanje stoji nedoumica: nisu li i 
humor i satira oblici društvenosti koja biva čovjeku sve: nedostižnija?* 


.* Ovaj tekst je napisan prije objavljivanja zanimljivog romana“ humorističke' +" 
satiričke provenijencije Ivana Kušana. Njegov Toranj prva je vertikala u' ovoj 


Panoniji. 

DVAPUT CENZURIRAN ROMAN NOVAKA SIMIĆA 
(VOČNJAK, 1938; BRKIĆI IZ BARA, 1945; VOĆNJAK, 1965) 


Stanko Korać 


“a 


I 


Triput objavljen pod dva naslova i dvaput cenzuriran (1938) i (1948), 
roman Novaka Simića tek u trećem izdanju ima svoj konačan oblik. 


Kakva je to knjiga, pokušat ćemo da kažemo! 


Sokratu rekoše da kvari omladinu i da bi sebe uvjerili da su u 
pravu, osudiše ga na smrt. Mirno se prepustio sudbini i popio otrov 
od kukute. Sva mudrost njegove riječi kao da je time mogla postati 
bezopasna, jer to je bio mudrac koji je govorio. A govor njegov bijaše 
istina koja se rado slušala. Ali taj je govor značio i gledanje oko sebe 
i u sebe. On je čovjeka branio od praznine i od nemara. Ta briga da 
se ne potone u prazninu i da se znanje o sebi i stvarima poštuje kao po- 
treba i sloboda dovela je ovoga mudraca u sukob s drugima koji su misli- 
li da u tome što Sokrat radi ima štete i propasti za državu i njene po- 
danike. Zato ga je trebalo zaustaviti kako se njegova riječ ne bi čula, 
ali njegova je riječ u njegovu umu, ne kod izdavača, ne u knjizi. Treba 
dakle zaustaviti um. I rekoše Anit i Melet da bi najbolje bilo kad bi 
Sokrat umro. I Sokrat umrije bez protesta! 


, S pojavom štamparstva i umnožavanja knjiga kontrola je bila 
jednostavnija: knjiga se zabrani ili se skraćuje. Nalazimo da sve nije 
»dobro« i zato ćemo izbaciti to što bi moglo kvariti drugoga. Cenzura 
zna što hoće i to provodi. Svijet se navikao na cenzuru, a pisci na 
obazrivost. Tu nema izbora, olakšavajućih okolnosti, propusta, postoji 
jasan zahtjev. Takozvani zajednički interesi koje predstavlja država, 
vlast, službena ideologija, stavljaju se iznad stava, ideologije, gledišta 
jedne knjige. 

Knjiga može u cjelini svojoj da nosi neko novo gledište, a može 
da ga nosi samo u nekim dijelovima ili poglavljima. To naravno vrijedi 
u prvom redu za roman kao najšire zasnovanu književnu formu. I baš 
zato što je to takva forma logično je da ćemo nalaziti velik raspon 
duhovnih interesa i pisac će u ekstenzivnoj slici svijeta uočavati su- 
protne težnje koje će izražavati u svom djelu. To ne znači da djelo 
nema svoje osnovne linije, ili osnovne slike, koja se postiže kompozi- 
cijom i rasporedom detalja. Unutar jednog ustaljenog i zatvorenog 
svijeta mogu se pojaviti težnje sasvim suprotne tome svijetu. U gra- 
čansku zatvorenost i besperspektivnost, kakva se nametala evropskom 


* romanu poslije Flauberta, prodiru elementi vjere da se svijet može 

mijenjati i: da je moguće kretanje prema nekom cilju. To kretanje 
tiče se društvenih struktura. Unutar vladajuće društvene strukture na- 
lazimo samosvijest koja negira tu strukturu i bori se za novu kojoj zna 
ime i oblik. Marksisti kažu da svaka vladajuća društvena struktura 
ima i svoju negaciju, kao što je to i Hegel istakao, da ovo što jest nosi 
u sebi ono što ga negira. Istinu možemo naći tek onda kad shvatimo 
proces u kome svaka stvar postoji, kako to tumači Hegel u Fenomeno- 
logiji duha. 

Stvarnost građanskog društva u Jugoslaviji između dva svjetska 
rata nije bila viđena samo u jednoj koherentnoj slici, kako to poka- 
zuje nekoliko romana među kojima treba spomenuti, kao istaknutije, 
Na rubu pameti Mirolava Krleže i Voćnjak Novaka Simića. Građanski 
je svijet živio prema svojim zakonima, običajima, moralnom, intelek- 
tualnom i estetskom shvaćanju koje doseže razinu što je postavljena 
granicama građanskih mogućnosti. Preko tih granica građanska misao 
nije prelazila. Njen nivo pokušali su da prijeđu pisci i intelektualci 
koji se nisu dali zatvoriti u granice građanskih mogućnosti tražeći iz- 
van njih odgovore na neka važna pitanja što su ih oni osjećali i uočavali 
izvan utvrđenih i priznatih istina. To su bili pokušaji da se u krug 
etičkog, intelektualnog i estetskog rasuđivanja o svijetu uvedu nove 
kategorije i nove snage. Za nešto što postoji oni su tražili priznanje i 
duhovni prostor. Jedna društvena, filozofska i politička misao razvi- 
jala se izvan građanskog mišljenja i bila mu je direktno suprotna. Ona 
je bila prisutna naročito u publicistici i u političkoj praksi revolucio- 
narnog pokreta što se razvijao izvan građanskog horizonta. Ta politi- 
čka i društvena prisutnost revolucionarnog pokreta koji je postavljao 
radničko i seljačko pitanje kao krupan historijski problem, morala je 
imati svoj izraz i u književnosti kao budnoj svijesti i savjesti svake 
historijske epohe. Književnost je često priznavala više nego što je mo- 
gla priznati politika, dominirajuća ideologija, religija, pa čak i su- 
stavna filozofija. Ona obično kaže i ono što se ne može pojmovno odre- 
diti ili definirati. Njena je moć u tome što nagovješćuje, sugerira, pred- 
viđa. Ona ne može uvijek dati oblik, ali može dati nijansu, fragment, 
trenutak, iskru što svijetli u velikom tamnom prostoru. Njene se mo- 
gućnosti dotiču čulnih senzacija i metafizičke natčulnosti i zato može da 
naš pogled vodi prema nekom predmetu za koji su političke i pojmovno- 
-intelektualističke spoznaje slijepe. 

I Krleža i Novak Simić u spomenutim romanima otvaraju po jedno 
poglavlje u kome treba da odjekne nova društvena i politička misao. 
Obojica se bave pretežno ljudskim pitanjem u onotološkom vidu i to 
je ono što je za njih važno, a što je važno i za čitaoca. Mi samo pri- 
sustvujemo ubacivanju u osnovnu ontološku sliku novih političkih i 
intelektualnih sadržaja. To ne znači da se to uvijek postiže umjetnički 
efektno. Može se čak kazati da je to ispod razine na kojoj je izgrađena 
cjelina romana i njegova osnovna slika. Ali i Krleža i Novak Simić 
dovode svoje junake u takav odnos prema tome novom da i oni unutar 
toga novog traže odgovor na svoje ontološko pitanje. A to je baš od 
osobite važnosti za shvaćanje odnosa između pojedinačne svijesti i po- 
kreta ili ideologije. Krležin anonimni junak i u verbalnom dodiru s 
novom ideologijom osjeća se prognanim i otuđenim, a jedan junak No- 
vaka Simića stavlja svoje pitanje iznad kolektivnog pitanja, premda 
pristupa kolektivnoj akciji. Težnja što se pokazivala da individualno 
potone u kolektivnom, da se pojedinačno izgubi u općem, da se građan- 
ska samosvijest zamijeni socijalističkom sviješću o apsolutnim pravi- 

ma kolektivnog tijela koje ne može davati ustupke individualnoj egzi- 
stenciji, bila se razmahala u jednom svom aspektu, u rješavanju čovje- 
kova pitanja kao političkog i socijalnog problema. Ali ono drugo pi- 
tanje što je zadiralo u samu srž egzistencije ova političko-socijalna 
perspektiva nije mogla dotaći, niti ga je mogla pravo uočiti. Razara- 
nje individualnog postalo je inače tema dana u suvremenom svijetu 
jako se uporedo s tim poboljšava njegov socijalni položaj i mogao bi 
se čak na zadovoljavajući način riješiti tako što će mu se dati stanovita 
politička prava i određena ekonomska garancija na kojoj treba da za- 
snuje svoje fizičko trajanje, ali to ni u koliko ne zadire u duboko in- 
timna pitanja kao što su pitanje ljubavi, starenja i smrti. Tome treba 
dodati sve veće količine društvenog proizvoda (od političkih i intelek- 
tualnih do materijalnih i tehničkih) koje uistinu sužavaju prostor na 
kome individua samostalno egzistira. Tu se javlja problem otuđenja 
gledan u širokom frontu ne na drugoj obali, suprotno postavljenoj od 
čovjekove pozicije, nego baš u najtješnjem dodiru s njim. Učinak nat- 
čulnog što izvire iz te količine društvenog proizvoda vrlo je velik i 
očito govori o egzistencijalnoj ugroženosti, tjeskobi i nesigurnosti, uz 
sve prividno poboljšanje socijalnog položaja. Metafizička onostranost 
čak i čulnog svijeta izvor je ljudske brige. Individua bez boga mora 
da podnese svijet u kome ona ima sve manje mjesta. 

Pitanje ljudskog udruživanja da se postigne ekonomska sigurnost 
neophodna za život ne može nam ni u najvećem uspjehu garantirati 
ljubav shvaćenu u širokom smislu, Ljudi zajednički djeluju u okviru 
određenih racionalnih zadataka i svi očekuju da je to za njih korisno, 
ali onaj unutrašnji rascjep među tim ljudima zajedničkog djela nitko 
nije vidio. Zadatak umjetničke književnosti uvijek je bio u tome da 
izrazi baš ono što je skriveni život, unutrašnja drama bića, i unutra- 
šnja drama međusobnih ljudskih odnosa. Shvatiti cjelinu kao harmo- 
niju velike površine može svaki promatrač, ali on ne može da shvati 
nered što je skriven unutar te vidljive harmonije. Jedna riječ mogla 
bi da odjekuje pesimistično, ako se kaže da nema nade da se može 
postići unutrašnje jedinstvo te cjeline koja nam se čini harmoničnom. 
Drama ostaje u svijesti i u nagonu svake individualne egzistencije. 
Sociološke forme ljudskih zajednica ne mogu tu ništa mijenjati, prem- 
da se u romantičnim fazama svake nove sociološke forme vjerovalo 
da će se to moći mijenjati. I francuska, i ruska, i jugoslavenska revo- 
lucija izvršena je u zanosu i dubokoj romantičkoj vjeri da svijet mora 
postati bolji, da će odnosi među ljudima biti ljudskiji, a smrt i sve 
druge ružne forme egzistencije nisu opsjedale svijest kao nešto neo- 
pravdano i neljudsko. Problem smrti bio je zasjenjen problemom akcije. 

Ali postepeno iščezavanje romantičnog zanosa revolucije postavlja 
pitanje egzistencije pojedinca i njegova odnosa prema smrti i akciji. 
Ako je pojedinac jedanput bio zanemaren, on neće više da bude u 
tom položaju i kolektivni ga interes ne može više obezvređivati ili zane- 
Marivati. Pojedinac sada traži svoju istinu, a ona se pokazuje kao 
strah i briga stavljeni u sam korijen egzistencije. Tu je također i pita- 
nje neponovljivosti pojedinca. 

Taj pojedinac tako zagledan u sebe netrpeljiv je prema drugom 
pojedincu, i što je više odmaknut od romantizma revolucije, to jače 
izbija ova netrpeljivost. Egzistencijalna briga ulazi sve više u centar 
pjesničke misli, ali ona je i pothranjivana arogantnim ponašanjem 
jednog pojedinca prema drugom pojedincu. Ta antiteza ja i drugi 
bitan je sadržaj ozbiljnog književnog oblikovanja današnjeg vremena. 

Jedna književno-teoretska doktrina, vezana za revoluciju, nije ima- 
la obzira prema intimnom svijetu pojedinca u književnom djelu. Ona 
nije marila za Andrićevu Gospođicu, ona je brisala rečenice koje go- 
vori junak Novaka Simića u obranu svoje individualne volje. 

Odnos između pojedinca i društvenog univerzuma oduvijek je bio 
tema romana. Dvije cenzure i tri izdanja romana Novaka Simića to 
očito pokazuju. U Voćnjaku pojedinac se bio opredijelio za politički i 
ideološki pokret koji je tražio mijenjanje svijeta, ali je taj pokret imao 
protiv sebe zakon i vlast buržoaskog svijeta. Sud, kazna, zatvor, žan- 
dari, suprotstavljaju se Stjepanu i njegovoj akciji. Strogost je zakona 
tolika da Stjepana rođeni brat neće da pozna. Cenzura iz 1938. godine 
izbacuje dio poglavlja pod naslovom »Nisu braća«, zato što se u tom 
dijelu prikazuje mentalitet žandara i njegova težnja k uspjehu u 
službi. Cenzura također izbacuje (1938) pasuse koji govore o teškom 
i neljudskom životu radnika u željezari, o radničkim agitatorima koji 
govore o borbi za bolji život. Evo jednog primjera: 


»Govorio je prodorno, s poznavanjem kao da je odrastao među njima, 
mirno i obično, ali kroz njegove jednostavne riječi prodirao je zanos borbe, 
sveti plamen oduševljenja — obuzimao ih, savladavao, nosio. 

— Nastavljate svijetle tradicije bosanskih radnika. Boraca iz gene- 
ralnog štrajka 1906. i pokreta 1920. Nije tako davno, još ima u Željezari 
drugova iz 1906. Uklanjajte sporazumaše, u tome i jeste opasnost od Or- 
sovaca. 

Iza njih je uprava, vlast, čaršija. 

Naša je borba opća. Iza nas stoje radnici i ugnjeteni cijeloga svijeta. 
Milijunske mase industrijskih, seljačkih i kolonijalnih zemalja. Iza nas je 


velika, slobodna zemlja u kojoj vlada pravda, poštenje, bratstvo i istinska 
demokracija.« 


Cenzura iz 1948. godine izbacuje pojedine rečenice i pasuse. Kad 
Adem Zvrk suprotstavlja ideologiji kolektivne akcije svoje pitanje on 
kaže i ovu rečenicu: »Problem je u meni, ne u budućnosti«. Ali ovu 
rečenicu cenzura izbacuje iz konteksta. Malo dalje u istoj misaonoj 
cjelini cenzura nalazi razloge da izbaci i ovo: »Ja ću da se brinem 
za sebe, da ovo malo, što mi je dano da se prošećem po ovoj slavnoj 
lopti, najkorisnije upotrijebim, a vama kako bude.« I jednu i drugu 
misao već smo komentirali. 

Zvrk se buni protiv vođa novoga pokreta i cenzura iz 1948. go- 
dine to izbacuje. On kaže: 


»Mi dakako opet stado, koje treba ovi da vode — kako god okreneš, 
klepet po raji. To je građaninu u prirodi da se nameće. U toplim, udobnim 
sobama, zavaljeno u naslonjače, poslije obilne večere nije loše igrati se 
naprednih duhova (...) Lupeta se dakle o klasnoj svijesti, o zadacima ko- 
sektiva, o socijalnosti i naravno o liniji. Ta bez linije ništa. To su ti paten- 
tirani linijaši, ova ogavna malograđanska banda, koja se igra revolucionera, 
koja papagajski klepeće nekoliko krilatica i fraza, i misli ako je pročitala 
Marxa i Engelsa, da se odmah može naturiti za vođu bijednom nevoljniku.« 


U drugom poglavlju romana Simićev pripovjedač kaže o seljaku 
ovo: 


»Taj narod dakle, ti obični, jednostavni ljudi, koji su uvijek uzor i pri- 
lika raznježenom građaninu, prljav je siromaštine radi, lukav i samoživ kao 
i svaka druga životinja, koja teži da se održi i da ne propadne kao vrsta; 
drži se sebe, misli samo o sebi, pa mu ni najmanje nije stalo do onih lijepih 
i kićenih fraza, o dužnosti, pravu, Bogu i sličnom.« 


To je dio oduljeg pasusa što je izostavljen u izdanju iz 1948. go- 
dine. Ali mora se priznati kako je ovo što se govori iz pozicije pripo- 


rano 


vjedača s jedne strane surovo, a s druge strane literarno slabo. Takvih 
uopćenih osuda i sudova o seljaku ima u hrvatskoj književnosti dosta, 
i to redovno kod neznatnih pisaca, i više ili manje desničara. Novak 
Simić je ljevičar, pa je čudno što je ostao kod takve formulacije koja 
je, osim toga, i apstraktna s obzirom na književni izraz. Ima doduše 
pokušaja i na ljevici da se o seljaku kaže izv. prava istina, koja s 
jedne strane dolazi od naturalizma i verizma, a s druge strane želi 
se pomoću literarne forme okrnjiti utjecaj političkog romantizma koji 
se .uvijek , inspirirao seljaštvom, narodom. Razaranje romantizma kao 
književnog i političkog načina mišljenja pokazuje se u više aspekata 
u modernom duhovnom razvitku. Na seljaka se više ne gleda kao na 

redstavnika naroda i on se ne prikazuje samo pomoću socijalno-psi- 
hološke motivacije kao u realističkim književnim strukturama. U knji- 
ževni motivacijski sustav ulaze biološki i nagonski faktori, i kad je 
riječ o prikazivanju seljaka, on ne može biti izuzet od primjene ovih 
faktora. I pod snopom takva osvjetljenja on nije više tako čista i jed- 
nostavna individualna struktura. Tada se ne iznevjerava humani etički 
stav, koji mora biti budan kad god je izvana, od destruktivnih dru- 
štvenih:: snaga, nametnuta patnja tome seljaku. Ali istina o njemu 
mora biti rečena kad ga promatramo u čistoj njegovoj strukturi, i kad 
ostavljamo po strani učenje o društvenoj uvjetovanosti karaktera, koje 
se stalno ističe od vremena francuskih materijalista preko klasika mark- 
sizma do današnjeg marksizma. Ako bi se nekome učinilo da je pojam 
»čista struktura« sumnjiv baš s obzirom na spomenuto učenje, dovoljno 
je napomenuti da se ovaj društveni razvitak ne ignorira, nego da se 
želi uhvatiti i istaći jedan trenutak čistog stanja, jedna istina koju 
uočavamo onda dok je promatramo kao datost koja je pred nama. Ta 
brzina snimanja uvijek je u modernoj književnosti davala statičke 
konstante, ali u toj statičnosti mi nalazimo istinu jednog bivanja, ne 
zbivanja. Iako je Hegel dokazivao da jedan moment ne može biti istina, 
nego da je istina i sve ono što je bilo prije i što će doći poslije toga mo- 
menta i da se zato ni jedan moment izolirano promatran ne može 
smatrati punom istinom, mi ipak moramo ovu duboku dijalektiku zau- 
staviti da bismo promatrali jedan njen trenutak. Svaki moment sam 
Za sebe jest istina i zato moramo priznati da istina može biti parceli- 
rana i da ona može dati sliku membra disiecta. Kompozicija modernog 
romana na to nas upućuje. Kompozicija romana sastavljena od sitnih 
priča pojavljuje se u umjetničkom postupku tako značajnih pisaca kao 
što .su Andhlić i Desnica. Postupak Novaka Simića valja označiti kao 
molekularni i to ćemo ponovo istaći. Ono što mu treba zamjeriti zbog 
apstraktnog govora o seljaku već je učinjeno. 

. “Ono što jest bitno za modernu književnost to su pojedinačne i ras- 
tavljen& slike stanja ili sadašnjeg trenutka. To je napokon i težnja da 
se, kako bi rekao William James, dovoljno brzo upali svjetlo da bi se 
moglo vidjeti kako izgleda mrak. 

. > Sad je potrebno da se zadržimo kod necenzuriranog teksta romana 
da bismo mogli vidjeti kakva je njegova osnovna slika. 


I 


Kad bi nas netko upitao kakvu temu obrađuje Novak Simić u 
svom romanu Voćnjak, morali bismo se zamisliti i zatim reći da on 
priča o mnogočlanoj porodici koja živi negdje na periferiji nekog bo- 
sanskog gradića, a priča o toj porodici nije dokraja intonirana ni soci- 

jalno ni psihološki, osim toga ona živi zapravo između sela i grada. 
Ni to što porodica živi između sela i grada, nije piscu osnovna briga. 
Njegov glavni interes bit će prije u tom da predstavi život metodom 
objektivnog promatrača, ali bez napora da taj život bude uhvaćen u 
određeni socijalni i historijski determinizam. Njega zanima život kao 
panorama u kojoj nema markantnih ispupčenja. Da bi tu panoramu 
držao u povezanosti, on se služi tehnikom brzog smjenjivanja odloma- 
ka priče i tako nema mogućnosti da zadrži pažnju kod pojedinih ispup- 
čenja kako bi im dao više prostora i kako bi ih bolje osvijetlio. Ova je 
tehnika impresionistička i ona donosi uvijek nove stvari, ne govori 
nam ništa o njihovoj trajnosti, ona ih samo donosi i odnosi i zato je 
čitalac u položaju onoga koji promatra nizanje slika što se u tom 
nizu potiskuju i ne ostavljaju mogućnost da se ponovo sretnemo bar 
s onim važnijim slikama. Ova tehnika daje pravac, ne okruglinu, ona 
ne predočava višestruku povezanost, već samo onu povezanost koja 
dolazi u nizu, u ravnoj liniji. A ta ravna linija kompozicije je pojava ko- 
ja izaziva srdžbu na onaj život što je tako nanizan na vrpcu. Ako je 
moderna zbilja dobila tako fantastične oblike da se može izraziti samo 
jedan njen dio, i to onaj koji je u slici kretanja na ravnoj liniji, onda 
je očito da roman mora ostati samo kod mehaničkog efekta ove slike. 
Život je na taj način pojednostavnjen, on je predstavljen samo u jed- 
nom svom izvodu i u svojoj degradiranosti. Impresionistička kompo- 
zicija i impresionistička tehnika zapravo nam predstavljaju otuđeni 
život onog pojedinca koji je stavljen u priču romana. Život pojedinca 
u njegovoj privatnoj i javnoj pojavi, dakle u njegovoj dvostrukosti, 
uvijek je bio cilj priče svakog dobrog romana s napomenom da je 
ovaj privatni ili intimni dio ovdje važniji. Cijeli problem modernog 
romana baš je u tome da se vidi koliki je prostor te intimne priče. 
Impresionistička tehnika kaže da je taj prostor mali. I kad se 
pažljivo zagledamo u ovaj roman, uočavamo da je zaista intimni pro- 
stor priče nedopustivo mali. A takav mora biti zbog toga što u mo- 
dernom životu pojedinac nema prave dokolice, i roman koji je integralni 
izraz toga života, mora da svoju strukturu podesi osnovnoj strukturi 
života iz koga je iščezla dokolica. Novak Simić samo tehnikom svoga 
romana postiže ono što je potrebno da se postigne: život je ostao bez 
prave dokolice, a time i bez normalne slike svakidašnjice u kojoj pro- 
stor humanoga mora biti svuda uočljiv. Nema likova, ma koliko se 
oni impresionistički pojavljivali na trenutak, koji ne bi bili angažirani 
u nekoj svojoj brizi, a koju oni, na žalost, ne mogu napustiti. Zbog toga 
nije čudno što ovi likovi nisu kompletni i što se ne mogu predstaviti 
kao karakteri u širokoj slici. To su sjenkoviti, a ne plastični likovi, 
koji se pojave u jednoj projekciji i nestaju. U kompoziciji je premalo 
dosljednosti u praćenju odabranog i tzv. glavnog lika i zbog toga čitao- 
čev interes nije stalno pothranjivan novim prizorima iz priče o tome 
junaku što je krenuo u svoju pustolovinu, koja nikako ne može više 
imati romantičan sadržaj. Ta bi se dosljednost morala pokazati u isti- 
canju one strane toga lika koja u kompoziciji više treba da se pokaže. 
Ako je Drago Brkan glavni lik ove knjige, potrebno je onda da 
je pokazan s više oštrine u svojoj osnovnoj projekciji i u svom osnov- 
nom problemu. Da li Drago Brkan hoće da stigne nekamo? Čini se 
da hoće. On bi htio da ostvari humaniji i intimniji život kako bi po- 
moću njega ušao u dokolicu koja je potrebna njegovoj svakidašnjici. 
Ali ta se intimnost ne može dostignuti jer je on suviše zahvaćen jav- 
nom zbiljom. Na njegovu putu kroz život našle su se dvije žene: Tilda 

i učiteljica njegove male sestre. Tilda se udala za njegovog brata, a 
učiteljica je ostala daleko od njega jer između njih stoje građanska 
zanimanja: učiteljica i ložač lokomotiva. I te vanjske kategorije spre- 
čavaju pojedinca u njegovom traganju za svojim mirom. Ovo je sazna- 
nje duboko i istinito: vanjska stvarnost, u koju čovjek ulazi da bi u 
njoj djelovao po određenim zakonima nužnosti, objektivna je sila što 
provodi proces otuđenja. U toj stvarnosti braća nisu braća jer postoji 
takav zakon koji ih sili da to ne budu. Stjepan je radnik koji čita i 
razmišlja i vidi da ne valja to kako stoje stvari u svijetu, Ilica je žandar 
koji mora da čuva baš taj red stvari protiv koga se Stjepan buni. Zakon 
toga svijeta u kome su ova dva brata stali jedan protiv drugoga traži 
od njih da se poreknu. A to poricanje najteži je oblik alijenacije, jer 
je to politička alijenacija, koju je Marx istakao kao najtežu, a za 
njim to ističu marksisti interpretatori kao što je Lefebvre koji kaže: 
»Politička alijenacija (s političkom predrasudom koja pridaje upravo 
državi viši život nego što je život društva) je u jednom smislu najteža 
alijenacija. U drugom smislu, ona određuje također sferu u kojoj je 
borba protiv alijenacije (?dezalijenacija') sa svojim saveznikom, radi- 
kalnom kritikom, najdjelotvornija, najnužnija, najdirektnija.«! 

Tako je zakon po kome živi državni univerzum razbaštinio čovjeka 
i učinio ga mehaničkom realnošću. Stjepan želi da u borbi protiv stvari 
koje alijeniraju dođe do intimnosti, ali je protiv njega postavljen nje- 
gov brat Ilica. (Ali kako je moguće izaći iz alijenacije, to za sada još 
ne znamo.) Braća ne idu jedan prema drugome, nego jedan od drugoga. 
Ovo kretanje: jedan od drugoga, postaje zakon ove knjige, a time i 
svijeta koji je objektivna, vanjska podloga za nju. 

Ovu knjigu treba da shvatimo kao sliku kretanja, i to kao cen- 
irifugalnog kretanja što vodi od središta u udaljene i izgubljene pro- 
store u kojima se gube uspomene i nikad ne nalazi unutrašnji mir. Čak 
ni Zorica čijom se udajom završava knjiga ne odlazi u život u kome 
bismo našli unutrašnji mir i dokolicu, već u brigu, pa nije brat Drago 
bez razloga više puta ponovio: »... drugačije sam ja mislio s tobom, 
djevojko, no ti nisi htjela slušati mene, pošla si za svojom pameću.. .« 
I ovo: »A, Gospode, zar on nije spremao drugačiju sudbinu njoj, ljep- 
šu od ostalih brkićskih — svjetliji jedan život, njoj nježnoj, jedinoj 
svijetloj među seoskim brkićskim bojama.« A onda sasvim očit strah 
od budućnosti: »To joj je možda jedino istinsko i pravo veselje u životu, 
ovih nekoliko bijelih, bezbrižnih dana. I čemu onda to mutiti sjetom 
na ono, što će se u budućnosti zbiti.« 


Ovdje nema nikakve vjere, nikakve iluzije, već samo tvrdo i oporo 
saznanje da je život obaveza koja se mora podnijeti u zemlji progna- 
noj. Drago Brkan odlazi na svoje svakodnevno kotrljanje uskotračnom 
prugom, koje se uvijek ponavlja, a Zorica ide u novi dom gdje će ra- 
đati djecu i boriti se sa siromaštvom i svakodnevnim obvezama. Sve 
to kretanje vodi u beskonačno ponavljanje već toliko puta ponovlje- 
nih običnih svakodnevnih tričarija. 

Roman počinje slikom starog Brkana kako sjedi u kuhinji uveče 
jedne subote i »ogrtao se prošlošću«, sjećanjem oživljavao protekli ži- 
vot i »činilo mu se, kao da je jučer bilo«, »Sjeti se kako je došao ovamo 
u Bare.« »Stari se Brkan čak spomenu i štiglicovih gnijezda na zovi i 
sjeti se njenog mirisa tako jako, da mu se i sad učini: trče po kuhinji.« 
»Brkan se sjeti i prvih drvenih kreveta, i rampe pred kućom.« I onda 
u tom sjećanju ima mirisa koji pojačavaju oštrinu slike, Mirisi i boje 
"IH. Lefebvre: Kritika svakidašnjeg života, Zagreb, 1959. 

omogućuju senzualnu spoznaju, a isto tako održavaju svijest budnom 
da ona percipira predmete koji nose te boje i mirise. Tako je impre- 
sionističko opažanje povezano s modernim senzualizmom koji dolazi 
do spoznaje predmeta ne samo percipiranjem slike ili simbola pred- 
meta nego u prvom redu fizičkim, materijalnim učinkom što ga proi- 
zvodi taj predmet na čula. Moderni senzualizam traži jače i neposred- 
nije međusobno djelovanje predmeta i čula polazeći od saznanja da su 
čula kao i predmeti koje ona opažaju materijalnog sastava i da se tu 
zapravo radi o uzajamnom odnosu dviju kategorija materije. U mo- 
dernim knjigama mora biti prisutan moderni materijalizam jer spo- 
znaja svijeta u romanima mora biti istovjetna spoznaji do koje je došlo 
naučno iskustvo. Time treba pokazati kako je roman ogledalo duha 
“koji se razvija i živi u historiji. I na ovaj način treba se utvrditi da 
je roman historijska kategorija, bez obzira na to donosi li slike soci- 
jalnog svijeta ili slike opažanja vanjskog svijeta koje se vrši u poje- 
dinačnoj svijesti. 

Pored ovoga sjećanja i opažanja čitalac nalazi osjećanja koja su 
suptilnija veza sa svijetom. I baš ta osjećanja treba da budu prave 
vrijednosti romana, jer ona otkrivaju prostore satkane od slojeva duha. 
Roman je uvijek bio slika duhovnog razvitka i nama je ovdje stalo do 
toga da vidimo bar neke elemente karakteristične za moderni duhovni 
razvitak. Stari Brkan osjeća se ugodno tako sjedeći u svojoj kuhinji, 
ali ta ugoda nije sav sadržaj njegova svijeta i čitalac nalazi vrlo suptilnu 
rečenicu što odvaja tu ugodnost, koja toga časa dolazi iz vanjskog 
svijeta, od onih sadržaja skupljenih u starčevu duhu. »Ali iza te vanj- 
ske ugodnosti, ove tišine počinka, sjedila je njegova briga, turobni 
strah od nepredviđenog.« Tu je i nepoznato koje on poistovjećuje sa 
životom. Sve što se čovjeku dešava uvijek je novi susret s nepoznatim. 
»I ta djeca, što su se rađala, rasla i umirala, bila su samo jedan njegov 
dio, žurenje u nepoznato.« 

Čovjeku je sasvim dobro dok živi svojim materijalnim životom jer 
za taj život može pribaviti ugodu (i u tom smislu važnost ima senzuali- 
zam shvaćen i tumačen na moderni način), ali kad taj isti čovjek mora 
da živi duhovnim životom mjesto ugode javlja se neugoda. Tijelo se 
može zadovoljiti materijalnim darovima, u koje ulaze i mirisi i boje, 
ali duh je nemiran, u njemu je strepnja, strah i briga. Tako moderni 
roman otkriva dvostrukog čovjeka izvan društvenog univerzuma, a 
realistički roman i Marxova filozofija pokazuju da je čovjek dvostruk 
svojom privatnom i društvenom određenošću. I Novak Simić uočava 
ovu klasičnu dvostrukost, jer stari Brkan živi kod kuće i u službi. Tako 
ga vide djeca i žena. »Zapamtila ga je tako i Zorica u dva likal« Čovjek 
je i društveno i privatno biće, to je konstatacija koja ima historijsku 
vrijednost i seže do Aristotela. Ali pored dvije spomenute vrste dvo- 
strukosti nalazimo i treću, koju ćemo naći u Dostojevskog i njemu srod- 
nih pisaca, jer on vidi da se čovjek zanosi podjednako idealom sodom- 
skim i idealom Madone. Danas se više ne radi o tome da se ova vrsta. 
dvostrukosti utvrđuje, nego se radi o tome da se pokaže kako se u 
ideal Madone smjestila neugoda i da se ona ne može izagnati. Dolazimo 
do uvjerenja da je čovjek sve više rascijepljen i da su njegove dvije 
strane sve udaljenije jedna od druge. Kako se udaljuju ovi polovi jedan 
od drugoga, tako se čovjek udaljuje od svijeta kao svoga iskona i od 
samoga sebe kao svoje suštine. Janko Polić Kamov je u Isušenoj ka- 
ljuži pokazao da Arsen Toplak osjeća stvarnost kao nešto od sebe odvo- 
jeno i udaljeno, a na kraju zaključuje da čak i on nije on: »Jer ja — 

nisam ja.« Taj ćemo rascjep naći i u ovom romanu Novaka Simića: »I 
ovo vršljanje misli i slutnji bez kraja i konca, neuredno i ispremije- 
šano, osvijetljeno umiranjem žara, krckanjem lule i nejasnim odazivi- 
ma i glasovima, što su dopirali kroz prozor i potom nestajali poput 
sjenki u zidovima, bilo je blizi dah njen, neumoljiva opomena, pa se 
je starac stresao žučljiv i zajedljiv, oda lečen od samog sebe.« 
(Podvukao S. K.) 

Svi će likovi ove knjige, na ovaj ili onaj način, biti »odalečeni od 
samog sebe«. Dragan nije našao svoju ljudsku svakidašnjicu, koju je 
želio, Stjepan je u zatvoru jer se bunio za bolju sutrašnjicu, Ilica je 
žandar i mora postojati izvan sebe zbog svoga zanimanja, njihove se- 
stre Mira, Ana i Roza također ne žive u normalnoj svakidašnjici, mati 
porodice potkraj života opija se do besvijesti, Milan umire i tako se 
izbavlja svoje invalidske ubogosti itd. Pošto su svi ti životi ne samo 
udaljeni jedan od drugoga, nego su udaljeni i u sebi od svoje biti, to 
čitalac ima priliku da samo promatra kako se pojedinci pojavljuju i 
nestaju, odlaze, a da nema mogućnosti da ide u potragu za njima. I tako 
se pomalo učvršćuje uvjerenje da su sve te egzistencije beznačajne, 
one su tu samo kao činjenice koje postoje, ali njihova je vrijednost 
malena, nitko od njih ne predstavlja snagu, herojstvo, volju. Oni su 
kolona malenih vrijednosti i sadašnja civilizacija daje im tako male 
okvire u koje se moraju smjestiti bez pretenzija da izađu iz tih okvira. 
Čovjek ne zauzima prostor u univerzumu svojom vlastitom vrijednošću 
nego posrednom vrijednošću, on zauzima prostor onim u što se nje- 
gova vrijednost pretvorila putem alijenacije. Moderna sociologija ima 
svoju geometriju koja se vidi u kvadratićima maloga prostora, a u te 
kvadratiće stavljeni su pojedinci da tu pronađu svoje vrijednosti. Tako 
je građanski individuum, koji je za Hegela bio vodeća društvena datost, 
za Balzaca također, i on mu (Balzac) u svojoj »Ljudskoj komediji« dao 
prostor na kome se mogla ispoljiti u punoj mjeri baš ta Hegelova »vo- 
deća društvena datost«, u novije vrijeme, tj. u XX stoljeću izgubio 
je i svoju vodeću ulogu i svoju markantnost. Građanski individuum 
više ne postoji kao snaga kadra da oblikuje sliku društvenog univerzu- 
ma, on se izgubio u kolektivu i zato mu po logici društvene strukture 
pripada mali prostor i sadašnje vrijeme kao trenutak u kome može da 
se pojavi i da odmah zatim nestane. On više ne živi u prošlosti jer je 
njegova historija bez_važnosti, on je zatvoren u sadašnjost s malom 
količinom svoje moći. I baš tako ga nalazi roman, koji zovemo mo- 
dernim: na malom prostoru i u sadašnjem trenutku. Stoga će biti po- 
kušaja da se njegov prostor i njegovo vrijeme prošire i ti će pokušaji 
imati različite oblike i različite nijanse. Ma koliko bilo moguće moderni 
roman svoditi na neke opće i zajedničke karakteristike, ipak u njegovu 
jezgru ima mnogo različitih nijansi, za kojima treba strpljivo tragati. 
Čitaočeva pažnja zbog toga mora biti budnija da joj ne promaknu sitni 
dijelovi molelularne strukture romana, jer i ti sitni dijelovi mogu da 
imaju važno simbolično značenje. Pisac modernog romana ne može 
se služiti krupnim potezima, on mora pomno da izrađuje sitne dijelove 
te molekularne strukture. 

Novak Simić kao impresionist i moderni senzualist bojom i mirisom 
pokušava da izrazi otuđenost i obezvređenost pojedinca. On će davati 
hoffmanovsko-baudelaireovske nijanse koje će ponegdje ličiti na defi- 
nicije. »Ali svaki je imao i svoj posebni miris, miris jedne boje!« »Svi- 
jetao siv s kože Iličine: miris rampe, željeza, spremišta punog ostav- 
ljenih šinja, budaka, kolomasti, francuskih ključeva, miris vagonskih 

ramova, natopljen čađom i dimom vozova...« Miris može biti ovakav: 
»Miris mastan i svjetlo zelenkast.« I napokon vrijednost mirisa pro- 
širuje se i preko cijelih naroda i preko svega što je čovjekovom rukom 
stvoreno i duhom zahvaćeno. Vidimo tu i sinesteziju o kojoj se mnogo 
pisalo i govorilo u modernoj književnosti od Baudelaireovih vremena 
do danas. Miris donosi i boju i kvalitetu predmeta od koga on dolazi 
do čovjekovih čula. I kod Faulknera Caddy miriše na kišu i na drveće 
(Krik i bijes). Tako su lice u romanu i čitalac poistovjećeni, oni moraju 
osjećati iste stvari u istom trenutku. Moderni roman kao da nam neće 
pružiti priču kojom treba da se zabavi naš duh, on nam pruža senza- 
cije za naša čula. To je pomicanje terena od duhovnog prema čulnom, 
fizičkom, a takvo pomicanje terena zajednička je oznaka za jednu vrstu 
modernog psihološkog romana. Zbog toga taj roman nije metafizički 
nego fizički. Ta oznaka vrijedi za Joycea, Prousta (djelomično), Faulk- 
nera, Virginiju Woolf. 

I dalje Novak Simić traga za mirisima: »Svi sliveni čine miris 
brkićske kuće i Brkića, onaj posebni miris kojim odudaraju ljudi od 
ljudi, porodice od porodica, narodi od naroda i konfesije od konfesija; 
— miris grub i rezak, a ujedno nečim tih, miris uostalom običan svim 
mnogoljudnim porodicama.« Autarhična Bosna koju pisac dobro pozna 
ima svoje oštre mirise i mračne boje, i ovdje moramo primijetiti kako 
Novak Simić govori na osnovi vlastitog doživljaja, a ne iz nekog teo- 
retskoga gledišta. On uviđa da se mirisom i bojom može doći do slike 
neke civilizacije bilo to orijentalne prošle i sadašnje, bilo to zapadne 
jučerašnje i današnje. Miris je ambijent, epoha, trenutak, miris je zdrav- 
lje, bolest, napredak, miris je boja, svjetlo, mrak, tjeskoba, miris je 
pobjeda i poraz, volja i rezignacija, nada i očaj. Sve to dobro osjeća 
Novak Simić, jasnije od mnogih svojih suvremenika. 

Tko od njegovih junaka nije izgubljen u mirisima koje nosi jer ga 
mirisi stalno opominju da je udaljen od sebe? Ta se udaljenost osjeća 
i kao užasna samoća, kao bačenost tko zna gdje u život, na aršin zemlje 
okružene mrakom i neugodom. Taj osjećaj postiže pisac kod čitaoca 
izrazito jasnom analizom kao što je ova: 


»Katkada, ipak, iza sve te na oko bezbrižnosti, u noćima, u bjelini po- 
stelje, dok muškarac hrkucka u snu, sestra Ana najednom u beskraju 
mraka osjeti strah, neizmjernu osamljenost tuđine u tom zakovitlanom 
životu. Dođe joj najednom jasno i razborito sve, bez koprene obmane, bez 
uvijenosti: ona je tu izgubljena, izložena na milost i nemilost svim tim 
mračnim ljudima, što jure za seksom, što vrebaju na nju, njenu mladost, 
tijelo... tako se i sad ćutila izgubljenom. Ništa se nije promijenilo, ona je 
sama, bespovratno sama bez ikoga, bez ičega i najbolje bi bilo pobjeći od 
svega toga, pobjeći nekuda od grada, od ulica, od ljudi.« 


To je u punoj mjeri osjećaj izgubljenosti u svijetu koji joj je tuđ, 
a mogućnost zaštićivanja nije ovdje perspektiva. Ovim osjećanjem za- 
vršava se priča o sestri Ani, a ono što je bilo prije toga nije neugoda. 
"Tako nam se pruža mogućnost da vidimo kako neugoda nije uvijek i 
na početku svega, do nje se dolazi kao do logičnog rezultata svakog 
kretanja u svijetu u kome su iskonske vrijednosti oborene. S&mo kre- 
tanje nije nešto što bismo morali prezreti, ono je nužnost koja se ne 
smije i ne može poricati, ali njegov rezultat, ono što stoji na kraju puta, 
nije ni obećana zemlja, ni raj, to je nešto što se mora odbiti, što se ne 
može prihvatiti. Ovo kretanje nije prikazano epskim zahvatom, mi u 
romanu nismo vidjeli sve njegove bitne faze, ono je ostalo u udaljenosti 
od čitaoca i samo je njegov rezultat realna činjenica. To je jedan od 
elemenata u kome se može vidjeti pomicanje terena u strukturi ro- 

mana od epskoga prema lirskom i intelektualnom. Lirska struktura 
postaje zato očitija što se količina zbivanja zamjenjuje gotovim činje- 
nicama i osjećanjima, razmatranjima, stanjima, realnošću, koja nema 
prostorne dinamike. 

U ovoj knjizi nalazimo dvije vrste likova: jedni su svjesni svoje 
sudbine, drugi nisu svjesni, ali jednima i drugima životna je istina ista. 
Drago Brkan i mlada učiteljica svjesni su da im je život oduzeo nadu 
i iluziju, i svjesni su da ono što oni proživljuju i doživljuju nije pravi 
život. Učiteljica zna da: »Nije ništa doživjela, ništa proživjela. Ona 
nije čovjek, ona je papir, kreda, školska tabla.« Ona je utonula u svijet 
za koji važi: »... moral: bježati od radosti.« Ako se pojedinac objek- 
tivno mora zatvoriti u takav moral u kome je poništavanje radosti za- 
kon, onda je on ušao u apsurdni svijet u kome nema stvarne slobode. 
Tamo gdje su uklonjene iluzije, gdje nema nade, gdje nema radosti i 
gdje se život pojedinca opredmećuje ili zamjenjuje za društvenu dje- 
latnost koja postaje simbol njegova života, proširila se alijenacija kao 
slika svijeta koji nosi ove atribute. Ako pojedinac prolazeći kroz razli- 
čite slojeve vanjskog svijeta gubi sva obilježja svoje ljudske intimnosti, 
onda je on u tom svom kretanju prošao kroz svijet koji ga osiromašuje, 
a to znači da ga otuđuje. Stoga treba ponoviti misao da je ovdje kre- 
tanje slika koja pokazuje kako se odlazi od intime u otuđenost, ili od 
generičke slobode u apsurdnu slobodu. Priča o mladoj učiteljici sasvim 
je kratka i čitalac nema mogućnosti da o njoj nešto više sazna, ali to 
što je vidio organizira se u sliku koja je upravo istaknuta. Tako je i sa 
drugim likovima, svi su oni bačeni u svijet, a nitko nema prave histo- 
rije. Historija pojedinog lika u klasičnom romanu bila je manje-više 
cjelovita, razvojna, genetična, jer je u doba nastajanja toga romana 
cijela historija bila tumačena kao genetička realnost. Shvaćanje histo- 
rije kao opće i vanjske realnosti i slikanje pojedinaca u romanu po- 
teklo je iz iste filozofske koncepcije. Napuštanje biografske metode u 
romanu stoji u vezi s napuštanjem genetičkih pogleda na historiju, a 
već je Nietzsche podvrgao kritici Hegelovo shvaćanje historije kao pro- 
cesa i kao opće stvarnosti koja se prostire nad ljudskim svijetom. Nietz- 
sche je tražio pojedinačno kao zamjenu za opće i ovo će se shvaćanje 
kasnije detaljnije razraditi u filozofiji egzistencije (Heidegger). 

Zato u romanima nema cjelovite historije pojedinca, ali ima poja- 
čane svijesti o tome kako je pojedinac sam svoj svijet i neponovljiv, 
jedinka koja ima svoju ani koju mora čuvati i o kojoj se mora 
brinuti s mnogo tananosti u osjećanjima i mislima, Novo shvaćanje 
historije koncentrira se na izoliranu individualnost, na njene subjek- 
tivne prostore i na osjećanje da je subjektivna bit individue odvojena 
od objektivne suštine svijeta u tome što se unutrašnja historija indi- 
vidue i historija objektivnog svijeta ne kreću i ne razvijaju istim tem- 
pom. Shvaćanje historije iz perspektive pojedinačne egzistencije vraća 
nas na mikrokozmičke svjetove, i kako god bilo, čini se da je roman 
baš u ovom dobio nove poticaje i da je tu sav njegov smisao. Strah da 
će roman nestati neopravdan je sve dotle dok se on koncentrira na mi- 
krokozmičke probleme, tj. dok zahvaća subjektivni problem u raznim 
slojevima. Ovaj roman o kome se ovdje govori, takve prodore čini na- 
ročito u sporedne likove, koji su izvan porodice Brkića. Adem Zvrk 
takav je lik koji u svojoj ispovijesti iznosi baš te mikrokozmičke i su- 
bjektivističke probleme. Neka se ne zamjeri što ćemo ovdje još jedan- 
put navesti ono mjesto što ga je izbacila cenzura 1948, godine, a potrebno 
je zbog ilustriranja prethodno izložene misli. »Problem je u meni, ne u 

budućnosti. Jer eto, više se nikad ne će roditi baš ovakva jedinka kao 
ja, ovo nešto, što upravo mene sačinjava, a koje se tko zna kako iskri- 
stalisalo i ovaplotilo kroz milijune godina, da budem. I sad najednom, 
da ja to blago upropastim za druge? Ne ćete, bogami. Ni prstom ne ću 
da maknem ni nokat da žrtvujem, dlačicu. Ja ću da se brinem za sebe, 
da ovo malo, što mi je dano da se prošećem po ovoj slavnoj lopti, naj- 
korisnije upotrijebim, a vama kako bude.« S takvim se elanom spa- 
sava individualno postojanje i s takvom filozofijom koja potpuno vje- 
ruje u neponovljivost baš ove subjektivne historije. Ali to je u isti čas 
i zatvaranje u sebe i otuđenje od drugog čovjeka, taj je pojedinac izo- 
liran od svega što nije njegov najuži interes. U takvom stavu prema 
sebi i drugima ima neke mračnosti, apsurda i gubitka nade da poje- 
dinac može biti vraćen ljepoti života i radostima koje izviru iz te lje- 
pote. 

Na više mjesta ćemo naći poziciju pripovjedača koja se sasvim za- 
tvorila u metodu koju objašnjava, a to je najmanje poželjno. Ova su 
objašnjenja ponegdje duga i čitalac gubi volju da ih slijedi. Pisac se 
prepustio nečem što ga je izvelo iz književnog kazivanja i stavilo na 
razinu svjesnog komentiranja. Ako je lik u svjesnoj poziciji prema 
stvarnosti, to je dokaz da je on prisutan u sadašnjosti i da je u apolin- 
skoj kategoriji svoga vlastitog života, ali pripovjedač, dakle, onaj koji 
nam pripovijeda priču romana, ne smije da ulazi u svjesni stav i da 
stvara takve posljedice kao što su dociranje i objašnjavanje. To znači 
da jedna vrsta komentara ima mjesta u romanu, i to ona koju izgovara 
lik, a ona koju izgovara pripovjedač nema mjesta, pogotovu u onim 
slučajevima kad pripovjedač hoće nešto da dokaže. 

Evo pripovjedača u ulozi tumača umjetnosti impresionizma: »Sve 
usporedbe ljudskih osjećanja, misli i snova vezane su neposredno za 
prirodu. Zbir unutrašnjih slika i od predaka naslijeđenih iskustava, 
stvorenih o nekom predmetu, uvijek su ona. Naša svjesna zapažanja 
su samo zapažanja oka: kuća, grana, pas. Jedna osoba u svom prapočet- 
nom, prvobitnom obliku, koji se iskristalizirao u nama, može biti i mi- 
ris i odsjev i životinja. Kod raznih ljudi, pri raznim prilikama, jedna 
te ista stvar daje i razne oblike. Sve ovisi od trenutka.« Nema sumnje 
pripovjedač je stručnjak koji zna što govori i želi da od toga ima ko- 
risti i onaj tko sluša odnosno iko čita. 

Ono što se iznosi pod naslovom »Porodica i muhe« također izlazi 
iz umjetničkog konteksta, jer pripovjedač objašnjava. »Stvoren je kult 
porodice, domovine, stvorena religija, izumljen Bog u svrhu toga spu- 
tavanja i ograničenja, u svrhu ukidanja slobode, postavljeno pravo i 
norma, po kojima će se živjeti... itd.« 

Očito je da ovaj roman nije gromada, nije čvrst masiv oblikovan 
širokim potezima, već je to dosta izmrvljeno djelo, ostavljeno u kom- 
poziciji koja nije epski zasnovana, nego lirski, a to znači impresioni- 
stički s obzirom na tehniku. Likovi nemaju šireg prostora i stoga ih 
doživljujemo pretežno kao sjenkovite i kao trenutačne pojave. Čini 
se da je pisac imao stalno na umu teoriju impresionizma i tako je 
oblikovao likove koji na čitaoca ostavljaju dojmove o svom trenutačnom 
važenju. Ti likovi nisu došli pred nas da vidimo kako oni žive, već su 
se pojavili da nam kažu svoju brigu, muku, nevolju, bilo putem samo- 
analize, bilo u dijalogu s nekim drugim likom. Oni su u poziciji da kažu: 
došli smo da kažemo kako smo nezadovoljni sa svijetom, a nismo došli 
da živimo pa da vi vidite naše nezadovoljstvo. Mi ćemo vam kazati, vi 
ne morate sve vidjeti. Tako se čitalac modernog romana pretvara u 

slušaoca i napušta ulogu gledaoca u koju ulazi kad čita klasični roman, 
ali to ipak nije pravilo koje bi vrijedilo za sve slučajeve. Ima modernih 
romana u kojima se jednako gleda kao u klasičnom romanu. Ovaj 
roman Novaka Simića ne predočava nam svijet slikovito-scenskim ele- 
mentima epskoga govora, već nam govori o svijetu analitički, ali ta 
analitičnost nije razvijeniji oblik unutrašnjeg monologa koji se redovno 
spominje kad je riječ o izrazitom analitičkom romanu. 

Novak Simić dobro zna jezik i uvijek pronađe pravu riječ i izbo- 
rom riječi on daje muzikalnost rečenici. Naći ćemo izvrsne onomatopej- 
ske primjere. Na trećoj strani priče o Stjepanu 60 puta ponovljen je 
glas 7, to može biti stilska nezgrapnost, ali se ovim Tr može sugerirati 
oporost života ovoga junaka. 

Voćnjak je umjetnička cjelina, on ima svoju osnovnu sliku baš 
zato što je umjetnička cjelina, on je jedna tačka u kretanju naše mo- 
derne proze koja se ne može zaobići i zanemariti. 


Čedo Prica 
DOBROTVORI 
Cijena: 60 D 


Nusret Idrizović 
IKONA BEZ BOGA 
Cijena: 60 D 


zvdedbate Majdak 
KUŽIŠ, STARI MOJ 
Cijena: 40 D 


Narudžbe se šalju na adresu: Nakladni zavod Matice 
hrvatske, Zagreb, Ulica Matice hrvatske 2, tekući račun 
broj: 301-1-7097, ili pismom zatražiti da se navedeno djelo 
pošalje pouzećem na određenu adresu. 

ogledi i rasprave 


ANTE STARČEVIĆ 
(DRŽAVNIK, GOVORNIK, KNJ IŽEVNIK) 


Tomislav Ladan 


Stari ni bil malar za teleče oči, 
miti pero za škiljavce čitavce... 
Jedini lampaš u kermežljivoj noči, 
kak germlavine bas za maše tupoglavce ... 
jedini cagar na tom ciferblatu, 
4 jedini potez na našem šahmatu, 
jedina skala v megli, v ilovači, v blatu... 
(M. Krleža) 


I 


U povijesti i u zajedništvu naroda, bilo onih velikih ili malenih, 
postoje osobe označene kao velike. Zapravo: ti izuzetnici, izvrstnici 
ili tek izdvojenici, veliki su — na žalost — počesto samo toliko koliko 
ih za takve smatraju oni koji dolaze poslije njih... I meni sada — 
prije nego što ću bilo što napisati o onome o kojem kanim govoriti 
— pada na pamet ovo: — 

Danas u nas i okolo nas uvelike nastaje i djeluje ne samo ona 
zlatna mladež što uči, radi, kopa i gradi novi svijet, nego: i ona nešto 


manje zlatna koja već — po uzoru na raspuštene inozemce — puši i 
otrovne travurine, a ne samo što ističe zapuštenu kosurinu, te tako 
poprilično razgrađuje stari svijet potkapajući pomalo i novi... Čak 


ako takve rastresite presuvremene prevratničke mladosti i nema tako 
mnogo, kao što mislimo, ona se toliko razglašuje preko naše sve na- 
zočnije dalekovidnice, naših ozvučenih postaja, našeg jednobojnog i 
višebojnog tiska, pa ili se čini kako je ima više negoil je zbiljski 
ima ili je opet treba biti više nego što je stvarno ima. U oba slučaja 
na nju se mora u svakom slučaju računati, pa i u ovom kad od njezina 
znanja i raspoloženja ovisi ako ne svrhovitost ovog izlaganja onda 
barem opravdanost ovog postraničnog uvoda. 

To će reći: znači li danas takvima i sličnima, kao i samim vršnja- 
cima pisca ovih redaka — a i tolikim drugima — znači li njima išta 
ime Ante Starčević? Je li im ono išta više od jednog pukog informa- 
cionog ureza u mozgu, od slike nekog napuštenog prigradskog spome- 
nika ili možda od polovične predodžbe o nekakvom političkom strašilu 
iz prošlog stoljeća? Teško da će im biti išta drugo izvan toga, dok 
nekima nije čak ni to... Posljednjih se godina o Starčeviću vrlo malo 
govorilo. Kad se i govorilo, govorilo se pretežno onako kako bi bolje 
bilo ne govoriti. Stoga bi svaki obavještajni podatak — uz prosječnu 
nepristranost — morao dobro doći. 

Pri tome se neće moći pobjeći još nekim pitanjima na koja valja 
odgovoriti. Na polazno pitanje je li Ante Starčević uopće poznat našem 
pismenom prosječniku (uzevši kako su ga stariji zaboravili ili ih on 


više ne zanima, dok će mlađi tek doći na red) — to jest, sredovječnu 


čovjeku što je završio bilo koju od naših srednjih ili osrednjih škola 
— mirne se duše odgovara: nije. Koliko god je taj odgovor odrješito 

niječan (unatoč tomu što pokoji nastavnik natukne koju o Starčeviću 
i starčevićancima kad, na primjer, tumači učenicima Bachovu stra- 
hovladu ili Antu Kovačića), drugi odgovor na drugo pitanje — naime: 
vrijedi li širem čitateljstvu podrobnije upoznati Antu Starčevića da- 
nas, sto pedesetak godina nakon njegova rođenja i sedamdesetak godi- 
na nakon njegove smrti — mora biti: potvrdan. Poslije toga posve pri- 
rodno slijedi pitanje, može li se danas, iako je prošlo toliko vremena 
od promatranikova rođenja i njegove smrti, smireno govoriti o Anti 
Starčeviću. Jedni će, naravno, reći da ne može, drugi da može. Prvih 
će biti više, a iz tisuću razloga. Pa i sam bih odgovorio: ne može, 
iako vrijedi pokušati. Kako je moguće smireno govoriti o čovjeku 
koji je u našoj prosječnoj upućivano neupućenoj svijesti tek zadrt 
zlokoban politik iz prošlosti, ili nastran nerazumljiv pisac, ili uputno 
zapušten spomenik, ili ime neprikladno za obljetnice, ili posve prazna 
imenska natuknica? A to je opet tako što zbog općeg duhovnog pod- 
neblja posljednjih dva-tri desetljeća, što zbog pogrešno usmjerivanog 
odgojnog sustava, što zbog vlastitog urođenog smisla za poreknuće, 
ukinuće i potisnuće onoga što je toliko naše: — što je opet ono pri 
čemu je teško ostati smiren i spokojan. I sama činjenica što se o Anti 
Starčeviću javno govori manje a nejavno više, sa svim prethodnim 
uzrocima i popratnim posljedicama, ne pridonosi traženoj smirenosti. 


Napokon: pitanje je može li se smireno govoriti o bilo čemu što se 
tiče ne samo lijepe književnosti nego i nelijepe politike... 


Nepobitna je činjenica, zatim, da je Ante Starčević takav po- 
vijesni i društvovni međaš koji nije mogla zaobići ni naša krajnja lje- 
vica kao ni krajnja desnica (upravo kao ni oni treći: umjerenjaci). Tko 
ge sve nije pozivao na nj, skrivao se iza njega ili se pravdao njime... 
Na sve strane se oko njega bubnjalo i tamburalo, prijetilo i obećavalo, 
bilo u ime stare slave ili u ime nove sreće koja nas ima usrećiti. Sve 
je to posve razumljivo, iako ne mora biti i prihvatljivo, jer je Ante 
Starčević — prema ocjeni glavnine prosuditelja — odveć krupna, 
izdvojena, žestoka i nezaobilaziva osoba: temeljac novije povijesti, 
utemeljitelj moderne državnosti i duhovni prvak hrvatskog naroda. 
Označen kao vođa, pučki zagovornik, hrvatski Katon, prorok, učitelj 
i otac domovine, Ante Starčević je i (što nam ostaje pokazati) izvoran 
pisac, istaknut čovjek pera. i 

Ako nije svima najjači kao književnik, nama je — iz posve ra- 
zumljivih razloga — najzanimljiviji upravo kao takav. Samo, težeći 
za što potpunijom odredbom književnog dijela njegove pojave, ne mo- 
žemo zaobići ni onaj izvanknjiževni. Tim prije, što je Ante Starčević 
najsnažniji kao književnik kad je najžešći kao politik, što su njegovi 
najbolji književni sastavci upravo oni politički. Sve kad bismo i htjeli, 
ne bismo ovdje mogli posve razdvojiti jedno od drugoga. Čak i tamo 
gdje je to razdvojito, valja razmotriti i jedno i drugo. Kako bismo ga 
predočili kao književnika, morat ćemo ga opisati kao državnika. On 
jest književnik, ali istodobno i politik, kod kojeg je književnost ne 
samo hranjena nego je i ispunjena politikom, dok je konačni smisao 
njegove pojave i nešto više od zbroja toga dvoga... 

Stoga, do zadatog smirenog i primjerenog uviđaja u cjelinu slu- 
čaja Starčević najprije ćemo doći zahvatimo li i u njegov osobni život 
i u temeljne zasade njegova nauka i u izražajni sklop njegovih spisa. 

Zapravo: iznositi podatke o njegovu životnom putu, o djelovanju, 
o duhovnim utjecajima i domašajima, znači govoriti i o značaju nje- 
gove osobe i o značajkama njegova djela i o značenju cjelokupne nje- 
gove pojave u razvoju novije hrvatske duhovnosti. 


u 


Ante Starčević je rođen 23 svibnja 1823, od oca Jakova, rimo- 
katoličke vjeroispovijesti, i majke Milice (ili Ane), pokatoličene »dje- 
vojke iz pravoslavne kuće«, u siromašnoj seoskoj obitelji u ličkom 
Žitniku, zaseoku koji je u to doba imao nekih 160 žitelja. Pučku 
školu pohađao je u Klancu. Od njegove trinaeste godine školuje ga 
stric Šime Starčević, koji mu daje i prve poduke iz hrvatskog i la- 
tinskog jezika. Župnik Jozo Vlatković u Smiljanu spremio ga je za 
prvi i drugi razred gimnazije. God. 1839. Starčević dolazi u Zagreb, 
gdje polaže prva dva razreda gimnazije i upisuje se u treći. U sjeme- 
ništu je imao besplatan stan i hranu. Bio je bistar učenik, ali ne odlikaš. 
Vršnjaci ga se sjećaju kao veseljaka, koji se ne libi ni đačkih tuča 
kao ni šaljivih umovanja. U Zagrebu se školovao šest godina, izdr- 
žavajući se još i podučavanjem i od stričeve potpore. Kao pučanin i 
siromah morao je prihvatiti svećeničko zvanje. U svojoj dvadeset i tre- 
ćoj godini (1845) odlazi u Peštu na bogoslovne nauke u središnje sje- 
menište zajedno sa svojim mlađim školskim drugom (kojemu bijaše 
jedno vrijeme i podučavatelj) Eugenom Kvaternikom. Pored bogoslo- 
vije Starčević studira povijest i filozofiju, te stječe doktorat filozofije. 
U Pešti je boravio tri godine. Za to vrijeme on se odlučuje napustiti 
svećenički poziv, točno se ne zna zašto. Do toga prekida dolazi pri 
kraju bogoslovnih studija. Prema nekima, Starčević je zapravo bio 
izbačen iz sjemeništa, jer je bio dokazivao da Boga nema. Po povratku 
u Zagreb natječe se za stolicu »umo- i znanoslovlja i nauka ćudore- 
dnosti« na Zagrebačkoj akademiji, ali ne dobiva to mjesto. Odbijen 
je kao »čovjek pogibeljan za interese države«. Radi u odvjetničkoj 
pisarni Lavoslava Šrama; 1851, kad se ukida Hrvatski sabor, kad se 
ukida ustav i uvodi apsolutizam, nastupa doba višestruke strahovlade. 
Prema svjedočanstvima očevidaca i ostalim dokazalima, uz jezično na- 
silje (njemački je jedini službeni jezik), zavlada strahovlada oružništva 
i redarstva, dok uhodarstvo postade sveopći obrt, a potkazivačko umi- 
jeće (koje će tek poslije postati prva državna umjetnost) zahvati tada 
sve — od školskih klupa do banske stolice. Svatko dobi svoj tajni pre- 
tinac u središnjem redarstvu u Beču, svatko je sumnjiv i kriv. U to 
najteže doba i neki od naših najizvrstnijih našinaca poviše šije, legoše 
na rudo, te postadoše austrijske sluge, misleći kako je bolje spasiti 
barem nešto negoli izgubiti sve. Tako — u većoj ili manjoj mjeri — 
učiniše Gaj, Mažuranić, Weber i Strossmayer. U takvom duhovnom 
podneblju i čovjek rođen samo za politiku mogao se baviti samo vla- 
dinom politikom. Tko to nije htio, bježao je ili sć ili u čistu znanost. 
Starčević se predao proučavanju povijesti, jezikoslovlju i književnosti. 
Tako on prevodi Anakreontove začinke. O tome kaže: 


»Grozničav, ne mogavši ništa drugo, preveo sam trideset i osam Ana- 
kreontovih začinaka. Preveo sam ih redom u postelji, olovkom na koljenu.«* 


.. * Navodi iz Starčevićevih djela u ovome radu — što se tiče pravopisa i stano- 
vitih obliza — donose se ponešto prilagođeni današnjem hrvatskom književnom 
jeziku (p. P.). Primjeri su uglavnom iz Djela Dra. Ante Starčevića. I, II, III, Zagreb 
1893. i Ante Starčević, Izabrani spisi, priredio dr Blaž Jurišić, Zagreb, 1943. ' 

Kad Matica ilirska ukida plaćeno tajničko mjesto, Starčević po- 
staje njezin tajnik. Uređuje i ispunjava časopis Neven. A kad je po- 
novno uvedeno plaćeno mjesto tajnika Matice i urednika Nevena, ne 
uzeše Starčevića, nego nekog drugog — Josipa Prausa! To što Starčević 
nije izabran Drechsler objašnjava ovako: 


»On je bio savjestan, radin, darovit, imao je još dosta književne ambi- 
cije, iako ne toliko, koliko predjašnjih godina, ali njegova je strast bila 
boriti se, imati drugo mišljenje od ostalih.« (Dr. Branko Drechsler, Dr. Ante 
Starčević, Hrvatsko kolo, Zagreb, 1912, knj. VII, str. 392) 


Starčević se vrlo rano zanima za društvene, političke prilike svoje 
zemlje i svojeg naroda, još u školskim klupama. Sudjelovao je u pro- 
tumađarskim pobunama koje su dovele do Srpanjskih žrtava (18495). 
Naravno, u početku je zaneseni Ilirac kao i ostali istinski domoljubi. 
Sam kaže: 


»Za Ilirstva ne bijaše drugo nego da budeš Ilir ili Mađaron. Reći da si 
Hrvat, znamenova da si Mađaron. Samo u tu jednu stranku, u Ilire ili u 
Mađarone morao je kod nas svatko spadati. O rijetkima, koji se braniše 
proti tomu razređivanju ljudi, ili ne htjedoše u nijedan taj razred brojeni 
biti, o tima bijaše sud, da su habi-kruhi, prosvijetljeni zvahu ih: fruges 
consumere nati, a javno mnijenje govoraše skladno, da su austrijski špi- 
juni.« (Ante Starčević, Djela, II, str. 315) 


Sudbonosne 1848. godine Starčević se u početku oduševljava Je- 
lačićem. Posvećuje mu pjesmu Odziv od Velebita. Kad je Jelačićev 
pothvat počeo pokazivati svoje posljedke, Starčevićevo razočaranje 
bilo je veliko. Razdoblje apsolutizma (1849—1860) potvrdilo je Star- 
čeviću, da je Austrija najveći neprijatelj i pravi krvnik hrvatskoga 
naroda. On sve nepomirljivije, a uvijek javno, istupa u govorima pro- 
tiv same vladavine, vladara i cjelokupnog sustava uprave. Godine 1861. 
Starčević je izabran za velikog bilježnika Riječke županije, ali već 
20. listopada 1862. veliki župan Zmajić, po nalogu vlade, zatvara Star- 
čeviću vrata županijskog ureda, jer je svojim govorom u županijskoj 
skupštini nastojao »razdražiti na preziranje i mržnju proti načinu 
vladanja i upravi državnoj, te se imade obustaviti od službe i plaće«. 
Mjesec dana je, okovan lancima, odležao u zatvoru. Poslije progona 
pravaša i nezgoda nakon Rakovičke bune, ii povlači se za neko 
vrijeme u Jasku, svojem sinovcu Davidu St rčeviću, kojem je vodio 
odvjetničku pisarnu. Međutim, Starčević će se politikom baviti do kra- 
ja života, ne samo u svojim spisima nego i kao saborski djelatnik. Za 
narodnog zastupnika Hrvatskoga sabora bio je biran više puta: 1861, 
1865, 1871. i od 1878. pa do kraja života. Bio je tako poklisarem grob- 
ničko-hreljinskog kotara u Hrvatskom saboru, zatim trećeg zagrebač- 
čkog kotara, predgradskog, pa kraljevičkog i đurmanečkog, te kra- 
sičkog, bakarskog, čabarskog i delničkog... Umro je u Zagrebu 28. 
veljače 1896. 


Im 


Danas više nitko ne zna kako je zapravo izgledao Ante Starčević. 
Istina, zna se da je bio ovisoka stasa. U mladosti i muževnoj dobi — 
po nekima — i naočit. Ali, protivnici su ga drugačije vidjeli: da je 
bio čovjek crvena i zavrnuta nosa, neuredne brade, pognuta držanja, 
a nemarna odijevanja. Kakvo mu je obličje — ako bi to ikoga zani- 
malo — doista bilo neće nam otkriti ni onih nekoliko poznatih foto- 

grafija. Barem na jednoj od njih, negdje iz Starčevićevih srednjih go- 
dina, pokazuje se i nešto od samoga njegova značaja. Vidimo krupnu 
muškaračku glavu, pokrupan nos i ptičji oštrovide oči, dok je od svega 
možda najrječitija ruka: napoleonski zataknuta u gornji dio prsluka. 
I to je, što se tiče vanjštine, sve ili gotovo sve... 

O njegovoj naravi i ćudi mnogo više govore podaci o njegovim 
nazorima i ponašanju. Osobito je zanimljivo ono što iznose oni koji su 
ga najmanje voljeli. Po njima je Starčević još u sjemeništu kao bogo- 
slov bio — bezbožnik. Što više, F. Iveković se zgraža nad Starčevićem 
koji u odvjetničkoj pisarni leži odjeven na krevetu, a svjetonazor mu 
je takav, da Svetog Jeronima naziva »svinjče dalmatinsko«. Taj isti 
Iveković, philologiae et sacrae theologiae doctor i profesor Svetog pi- 
sma (u djelcetu Dr. Ante Starčević, značajne crte o njemu, napisao 
Dr. F. Iveković, Zagreb, 1905) ogovara Starčevića, da je vlastitu maj- 
ku do svoje devete godine stojećki sisao; da još u najranijoj mladosti 
nije zapravo držao ni do jedne vjere, osim do turske, iako sami Star- 
čevićevi spisi pružaju posve drugačiju sliku (ali o tome više nešto 
kasnije). Uz to — govoreći o njegovim prijevodima Anakreonta — pro- 
fesor Iveković prljavo aludira, što Starčević eto prevodi pjesnika vina 
i ljubavi, a ne prakticira ni jedno ni drugo... 

Istina, Starčević je već u početku od pokornih, spokojnih, urednih 
i poslužnih kruhoboraca napadan i prekoravan zbog poruge i zbog 
»antikršćanskog i anarkičnog duha«. Zbog toga su odbijani i njegovi 
prvi sastavci. Najčešći je prigovor što u njega ima »mislih, koje se 
živo razlikuju od obćenitoga načina mišljenja ljudih«... Donekle je 
razumljivo kad o Starčeviću tako ili slično govori Iveković, isti Ive- 
ković što je sredivši i uredivši djelo Ivana Broza, usrećio hrvatsko 
jezikoslovlje onim glasovitim rječnikom iz kojeg je izbačena hrvatska 
književnost, te jezik tako gotovo bačen nekoliko stoljeća unatrag, u 
onu primitivnost koje se davno bijaše bio oslobodio. Možda je manje 
shvatljivo, ali je ipak tako, da je Starčević i samom Strossmayeru 
naprosto nakaza, kako se vidi iz jednog pisma Račkome: 


»To vam je i vanjštinom svojom i nutraštinom svojom monstrum. Što 
ćemo, kad nam je narod tako nezreo i nedorastao, da se moramo i golom 
imenu bez svakoga smisla pokloniti.« 


Unatoč onoj već spomenutoj veselijoj strani svoje naravi Starčević 
je u biti čovjek dužnosti, odgovornosti, savjesti i strogoće. Ne samo 
kao stariji od svojih sudrugova, nego i kao mnogo ozbiljniji, već u 
školskim klupama stječe naziv Stari. Njega su se opće stvari doimale 
više negoli nekoga i najosobnije tegobe. Kad je u noći između 12. na 
13. veljače 1865. izglasana ona zloglasna saborska adresa, Starčević je 
od jada i gorčine — preko noći — postao sav sijed... U osobnome 
životu zaprisegnuti samotnjak, u nazorima korjenjak — on je iznad 
svega oporbenjak, čovjek koji i bradu pušta iz otpora prema poretku, 
jer u to doba vladinovci brijahu brade. Uz njegove nazore i njegov 
je prkos pridonio te je dva puta ležao u zatvoru. Skroman, siromašan, 
odlučan ostati pri svojem, starinski pauco contentus, nije uvijek bio 
siguran da će mu gostioničar dati na veresiju, niti hoće li imati pola 
krajcare za omiljenu smotku. Čak ni kao starac u sedamdesetim go- 
dinama — jer neprestano bijaše u korjenitoj oporbi — nije često imao 
novaca ni za objed. Onaj kojemu vrlo malo treba, taj vrlo mnogo 
može. U svakom slučaju, taj može mnogo više od svojih bližnjih koji 
su sputani suvišnim potrebama i prohtjevima. I kao što su nekoć Grci 


"796 


onog nevjerojatnog književničkog ustrajnika Didima nazivali halken- 
teros (to jest — čovjek mjedene utrobe), tako su Starčevića njegovi 
istodobnici smatrali čovjekom ocjelna značaja. Ne želeći od povlastica 
ništa, Starčević može toliko toga izreći što drugi ne smiju ni pomi- 
sliti. Njegova je riječ stoga najslobodnija i najsmionija u cijeloj on- 
dašnjoj Hrvatskoj. 


»Ništa ne sputava njegovo mišljenje, niti kvare društveni, ni ekonom- 
ski obziri, on može biti potpuno neovisan u svojem rezoniranju i opredje- 
ljenju. Starčević je slobodan intelektualac-književnik, koji stoji izvan svih 
ostalih društvenih razreda i ne poznaje negve njihovih interesa, tim slo- 
bodniji, jer nema nikakvih društvenih ambicija. U mogućnostima novoga 
stanja koje nastaje ne traži za sebe nikakve lične probitke, nikakvu službu 
koja bi mu donijela materijalne koristi, jer su životne potrebe Starčevića- 
filozofa minimalne. Posvema mu je opet tuđa žudnja za javnom službom 
ili položajem, koji bi mu donijeli društvenu čast ili ugled.« (Josip Horvat, 
Ante Starčević, kulturno-povijesna slika, Zagreb, 1940, str. 178) 


Iako je bio stekao zavidne ocjene u znanostima koje je proučavao, 
Starčević se cijeloga života osjećao učenikom. Bio je nezajažljiv čitač 
i bezobziran razmišljač. Već u gimnaziji bijaše naučio latinski, nje- 
mački, mađarski, grčki i talijanski jezik, dok je francuski sam svla- 
dao kasnije. Što se tiče njegove najranije naobrazbe, negdje do svoje 
šesnaeste godine — prema Nehajevu — Starčević je dijelom samouk, 
a dijelom gojenac strica, učenog Šime Starčevića. Po svojem znanju 
poliglot i filozof, Starčević je mnogo više rođeni mislilac negoli su- 
stavan jezikoslovac. ' 


»On nije pisao naučna filozofska djela, ali opsežna filozofska naobrazba 
i prirođeno nagnuće k ovoj nauci dalo mu je, gdje još nije dohvatio ni 
tridesetu, nešto, čega tada nije imao valjda ni jedan naš književnik: potpuno 
izrađeno već naziranje o svijetu i životu. Starčević je to odavao svuda i u 
svemu: u polemici, u feljtonu, u svojim dramama, u svojim mislima o 
nauci, naročito o historiji i lingvistici, u humoreskama, u filozofskom hu- 
morističkom čavrljanju, pa i u zbilji svoga života, koji već sada teče odre- 
đenim svojim utrenikom... Filozofija je uistinu osnov njegove pojave: on 
je ostavio sjemenište kao doktor filozofije, možda i radi svoje filozofije, i s 
njome se javio u književnosti« (Dr. B. Drechsler, ibid., str. 374—5) 


On je čak više mislilac nego što je i orakitti državnik, iako go- 
tovo cijelog svojeg zrelog života stoji na čelu jednog izrazito političkog 
pokreta kao što je Stranka prava. Unatoč golemu utjecaju na suvre- 
menike i potomke ipak je više čovjek »umovanja, a ne djelovanja«. 

I pored sve siline strasti, koja zna izbiti iz nekih njegovih govora 
ili ogleda, u biti je njegove naravi stanovita sustegnutost, suzdržlji- 
vost, pa i odmjerenost. Njegova ćud zna biti žestoka u mržnji, ali je 
gotovo uvijek umjerena u ljubavi; pretjeruje kad je podrugljiv, iro- 
ničan, sarkastičan, ali je u uvjerenju najčešće umjeren. To je možda 
zbog one temeljne ozbiljnosti, stegnutosti, na što kritika upozorava 
kao na karakternu sličnost u trojice velikih hrvatskih Ličana XIX 
stoljeća: u Kurelca, Šime i Ante Starčevića. , 

Iako je Starčević politički legitimist, on je i te kako protiv ovap- 
njenog povjesnikovanja i poveljaške jalovine: »tiranija legalizma, sto 
puta nesnosnija od tiranije radikalizma«. Filozof teološki obrazovan, 
Starčević je jakobinski žestok protivnik isprazne skolastike. Uteme- 
ljitelj stranke koju su smatrali korjenitom, prevratničkom i »bije- 
snom«, on zagovara nepristranost u vjerskim i stranačkim stvarima. 

»Kada se govori o vjerama, uopće o strankama, najbolje je onaj čas 
ne biti ni jedne od njih privrženikom, nego navađati učine i okolnosti, pa 
iz njih vaditi zaključke, što je prosto i drugomu svakomu. Drugačije, iz lju- 
bavi ili iz mržnje, čovjek može ne samo posrnuti, nego i krivicu učiniti.« 
(A. Starčević, Jubilej, Zagreb, 1888, str. 2) 


Inače govornik i te kako plamene i razorne riječi, znao je do te 
mjere biti smiren i uljudan, te sate i sate sjediti i pozorno slušati su- 
govornike i protivnike. Samo, — ako još i ponovimo, kako je u svemu 
bio obrascem jednostavnosti (od odjeće i hrane do misli i izražaja), 
čuvajmo se da se ne izgubimo u idealizaciji. Jer, promišljen-odmje- 
ren-uporan i čovjek suzdržane strasti, Starčević je znao biti i mrazno 
hladan, nemilosrdno okrutan. Jednima to bijaše ocjelna nepopustlji- 
vost drevnih pučkih značajnika, drugima opet nešto drugo: mnogo 
prizemnije, jednostavnije i opakije, kao i sam njegov uglati i čvornati 
izražaj. 

Sve to skupa nije ni najmanje jednostavno. Ne bi tako bilo sve i 
kad bi nam bilo više poznato, kako o njemu samom tako i o njegovoj 
okolini. Samo zbog toga što tako malo znamo, dopušteno nam je ovo- 
liko pretresati. Za sve ono što doznajemo da je bio, kao da u njemu 
samom postoji opreka. Nepotkupljiv pučki zagovornik, vođa oporbe- 
njačke stranke, Starčević to zapravo nije nikako htio biti; prezirao je 
naime pastirstvo nad pastvom: »Ja držim to poniženjem čovjeka biti 
zvonarom ili gončinom čovjeka, ili spadati u takvo krdo.« (iz pisma 
Dru D. Starčeviću, 1895) 

Iz onoga što je o njegovu životu i osobnom djelovanju poznato 
zaključuje se uopćeno kako je bio: skeptik, asket, moralist. mizantrop, 
cinik, sarkastik, ironik, stoik i sl. No kako o tome dvome zapravo vrlo 
malo znamo, od svih pobrojanih oznaka možemo prihvatiti samo one 
koje potvrđuju i njegovi sačuvani sastavci, kao na primjer onu o 
stoiku, jer se Starčević doista najčešće ponašao i izrazivao kao drevni 
Rimljanin stoičkoga kova. Napokon, ne smije se zaboraviti ni još 
nešto. Graditelj moderne hrvatske nacije i moderne hrvatske držav- 
nosti, Starčević je podrijetlom i djetinjstvom — seljak, što nije ni 
najmanje nevažno. Prema sudu mnogih — osobito starijih kritika — 
Starčević je svladao bogoslovlje, mudroslovlje, jezikoslovlje, govor- 
ničko i književničko umijeće, ali je u duši ostao kremenit težak. Uo- 
stalom, koliko se on sam osjećao sinom sela i želio takvim i ostati, 
pokazuje i to što pred smrt traži, da ga obuju u opanke: da se u njima 
preseli s ovog na onaj svijet. 


IV 


Gotovo cijeli svoj život javnog djelatnika Starčević provodi unu- 
tar Stranke prava. Ni njegovo državničko, ni njegovo književno djelo 
ne može se shvatiti niti ocijeniti bez pravaštva. Samo pravaštvo opet 
ne može se razumjeti ukoliko se ne promatra u sklopu povezanih 
društvenih skupina, težnji, stanja i međuodnošaja. U onom povijes- 
nom razdoblju koje je uvjetovalo Starčevićevo društvovno djelovanje 
(a koje je razdoblje i sam oblikovao) steklo se toliko toga, čitava sto- 
ljeća izuzetne i mukotrpne povijesti jednog malog naroda. Pravo je 
upravo čudo da se moglo uopće održati to rasejepkano biće, porazba- 
cano u tako različita i zadugo odijeljena područja, kao što su dalma- 
tinsko, slavonsko, bansko hrvatsko i bosansko. Tako dugo vremena 
razdirana, komađdana i suzbijana Hrvatska (okivana vanjskim nepri- 

jateljstvima a podrivana unutarnjim izdajstvima), ipak je odolijevala 
i dvojnosti Rim—Bizant i Habsburgovcima i Mađarima i Veneciji i 
"Turcima. U Starčevićevo vrijeme dozrijeva ideja hrvatskog državnog 
prava, ali ona odmah biva shvaćena i tumačena vrlo različito, pa i 
posve oprečno. To nam otkriva i*oporba i parba tadašnjih stranaka. 
Listine, povelje, povlastice, pravice, ugovori i obveze nisu nikako 


svima značili isto... 


Riječi kao stekliši, janjičari, mameluci, mađaroni, narodnjaci, uni- 
onisti — današnjim naraštajima vjerojatno malo govore. A koliko je 
crnila tinte i crvenila krvi, koliko li je ustrajnosti, strasti, nade, gor- 
čine, očaja i okršaja vezano za te pojmove u drugoj polovici devet- 
naestoga stoljeća, kada još jednom na kocki bijaše bila sama Hrvatska. 
Uprošćeno rečeno: jedni zagovarahu realnu, drugi personalnu uniju; 
jedni bijahu za austrijski, drugi za mađarski centralizam; dok su 
jedni preporučivali prisniju vezu s Austrijom, drugi su navijali za 
Ugarsku; jedni su vidjeli spas u čvršćem naslonu na Beč, drugi opet 
u svezi s Peštom. Narodna stranka bijaše austrofilska. Unionistička opet 
mađarofilska. Mađaroni su konačni spas vidjeli u slozi, u savezu s 
Mađarima, a bili su protiv slavenofila. Narodnjaci su, istina, bili sla- 
venofili, ali su vodili proaustrijsku politiku... Pravaši nisu htjeli ni 
s jednima ni s drugima. Nisu htjeli ni pod Beč ni pod Peštu, negol: 
svoji na svojem. 

Gotovo potpun nestanak hrvatske samostalnosti nastupa kad ma- 
meluci i janjičari priznaju, da je Hrvatska zemlja ugarske krune i da 
je zemlja austrijske cezarevine, s kojom je merazdjeljivo združena. 
Jedini nepopustljivi borac protiv takvoga stanja ostaje Stranka prava. 
Pravaši (ili stekliši, kako ih je na saboru 1861. nazvao Makso Piškorac, 
a Starčević se tim imenom uvijek ponosio) shvaćaju kako su sva 
gospoda još jednom izdala hrvatsku stvar. Stoga je i u tome smislu 
njihov stav vrlo korjenit. 


»Stekliši uče da nema pravoga, velikoga gospodina izvan naroda i zato 
ne mare, ako sutra propadnu sva naša gospoda.« y 


Starčevićevu Stranku prava nazivali su »bandom razbojničkom«, 
od koje se valja braniti svim sredstvima, pa i bodežom i samokresom, 
kako je preporučivalo jedno austrijsko vojničko glasilo. Prema A. Ce- 
sarcu, koji je pomno proučavao povijest pravaštva, stekliši su bili 
naša najljevija ljevica. 

Vođa pravaša i njihov učitelj, Starčević, propovijeda politički na- 
uk koji je u biti vrlo jednostavan: na temelju povelja, listina, povije- 
snih ugovora Hrvatskoj treba vratiti onaj oblik i ona prava koja je 
imala 1527, kada je za kralja izabran Habsburg Ferdinand I. Samo 
po sebi to je i te kako prevratnička misao i opasan zahtjev, a po dr- 
žavni poredak može biti još i pogibeljnije, priđe li se onim korjenitim 
zahvatima koje takav stav podrazumijeva. 

Postoje mnogobrojni dokazi da je sam Starčević tradicionalist. 
Ali postoje i isto tako brojni dokazi koji pokazuju da je modernist, 
Zaljubljen je u prošlost, u povelje, ugovore, drevne zakone. Temeljit 
je legitimist jer je unutar legitimističke Monarhije to jedino i mogao 
biti. Pa ipak: Starčević je i revolucionarac, zagovornik prevratničkih 
nazora o državi, crkvi, društvu, pojedincu; učenik je Rousseaua i Schil- 
lera. Istina, ovome nije ni iz daleka toliko dosljedan kao u svojem 

legalizmu. Na toj podvojenosti temelji se popriličan broj nesporazu- 
maka oko Starčevićeva osobnog nazora i srži samog pravaškog nauka. 

Nehajev (M. Nehajev, Političke silhuete, Djela M. Nehajeva, sv. 
12, Zagreb, 1945) želi tako naglasiti prividnost Starčevićeva legiti- 
mizma, a u korist njegova jakobinstva. On potertava činjenicu da je 
Starčević učio u glasovitih francuskih duhovnika-prevratnika (poput 
Rousseaua i Montesquieua), te ustvrđuje kako je Starčević legitimist 
samo na površini, da mu je legitimnost ne samo sredstvo političke 
borbe, nego i podrugljivačka krinka. Činjenica je, pak, da Starčević 
odveć mnogo toga zasniva na »društvenom ugovoru« — u smislu 
ravnopravna odnošaja između vladara i naroda — a da ne bi bio u 
znatnoj mjeri i branitelj monarhičke zakonodavnosti, iako stoji da je 
negdje duboko u njemu čekao svoj čas i prevratnički zagovornik 
puka. Nehajev kaže: 


»Učenik revolucije, Starčević nije nikad mogao obući togu ustavotvor- 
nog senatora; osjećao se je i bio tribunom puka.« (M. Nehajev, ibid., str. 107) 


Zavirujući malo pažljivije u stanovite Starčevićeve izjave, vidjet 
ćemo u kolikom je stupnju bio i ostao učenik i sljedbenik velikog 
francuskog prevrata. Nadahnjuje se on, istina je, njegovim tekovina- 
ma, ali zagovara borbu isključivo na temelju povijesnih prava. Pro- 
povijeda borbu kroz Sabor. Sredstva su mu pravičnost, napredak, pro- 
svjeta, zakonitost. Uostalom, zar sam ne kaže, nazivajući se doslovno 
konzervativcem: — 


»Branitelje ovoga načela, nas bi u Engleskoj, u svakoj zemlji u kojoj 
vlada um i poštenje, držali za torye, za konzervativce, za muževe nada sve 
oprezne i spore kada se radi o znatnu mijenjanju zakona. 

A kod nas, znate li što neki o nama govore? oni nas zovu prevratnicima, 
buntovnicima, ljudima koji hoće, da sve na svijetu sruše. Mnogi tako go- 
vore jer su glupi, a mnogi zato jer su zlobni, nu jedni i drugi zato jer se 
ćute krivi pa se boje.« (A. Starčević, Djela, I, str. 185) 


Pa i sam Nehajev, iako jednim dijelom tvrdnje potkrepljuje svoju 
gornju izjavu, drugim dijelom potvrđuje upravo Starčevićev legitimi- 
zam, kad (na drugom mjestu) napiše: 


»Starčević, sasvim političar, i to političar, koji filozofira o poviesti 
država, u svakoj prigodi svoga života ostaje čisti ustavnjak, čisti katekumen 
onih ideja, koje je posvetila Velika Revolucija.« (M. Nehajev, ibid., str. 134) 


Dapače: sve je to još protuslovnije nego što se ovako podvojeno 
čini. Naime: u različitim časovima, u različitim prigodama, u različite 
svrhe, Starčević različito iznosi svoj temeljni stav prema vrsti preo- 
brazbe društva. 

Tako, na primjer, ima zgoda kod kojih nema nikakve dvojbe, 
kako je Starčević izvana legitimist, iznutra buntovnik: pravi prevrat- 
nički vuk u saborskome runu. 


»Vi se tužite na povrede ustava. Što se mene tiče, apsolutizam, konsti- 
tucionalizam, konzervatizam, liberalizam, ovi i ovakovi izrazi meni su prazne 
riječi. Kad se kakav sustav raspravlja ili uvađa, ja ga sudim po znanstve- 
nim načelima, po povijesti, u kojoj je živio, i po ćudi, pak po opstojnostima 
naroda, kojemu je on namijenjen. A svaki opstojeći sustav, bio on kakav 
mu drago i bio gdje god, ja sudim po njegovu plodu, a taj se najjasnije po- 
kazuje u moralu i blagostanju naroda. 

Vi, gospodo! nećete tajiti, jer ste osvjedočeni kao i ja, da je taj vaš 
sustav ubitačan. Pod njim, za njega napreduje naš narod u siromaštvu, u 

dugovima, on propada na broju, te biva dan na dan kržljaviji, a množe se 
zloće i zločini. Kad je tomu tako, onda gospodo, moram iskreno kazati, da 
je taj sustav zlo, koje vi eto branite i tražite lijeka proti njegovim ranama; 
a ja ne samo neću braniti, nego kad bih mogao, tražio bih mu i zadao bih 
mu smrt, i nadam se, da će mu je tko drugi zadati, a ja ću ga po mogućno- 
sti u tom pomagati.« (A. Starčević, Djela, I. str. 244) 


Pa ipak, isti taj Starčević — što prikazivača njegova djela i na- 
zora mora nagoniti na poseban oprez pri uopćenim sudovima — zna 
izravno stati u obranu monarhičnog sustava vladavine: 


»Već Guizot jadikova, da se Francezi opsjenjivaju riječju ?demokra- 
cija'. Na toj riječi jašu franceski republikanci; a neće da znađu, da nikada 
nije bilo i da ne može biti demokratičke republike, nego da to može biti 
samo monarkija. 

Nekada je vladala u republikama aristokracija krvi, kasnije vladaju 
aristokracije znanja i novca. Ove dvije vladaju u današnjim republikama 
Švajcarske, Amerike, i t. d., upravo onako, kako je nekada patriciat vladao 
u Rimu i u talijanskim republikama. 

Uvijek bo se u republikama ljudi ovih društvenih razreda slože i svu 
vlast na se potegnu, i samo monarkija može, ne pazeć na nikakove slojeve, 
vrstne muže iz svega naroda probirat, javnima službama odlikovat i na- 
darivati.« 

(Iz članka Francuski diplomatski predstavnici, prema Ante Starčević, IZA- 
BRANI SPISI, priredio Dr. Blaž Jurišić, Zagreb, 1943, str. 207) 


Ali opet: unatoč svoj ljubavi za prosvijećene kraljevine, unatoč 
tome što je možda i sam pomišljao, da bi bila moguća jedna razborita, 
pravična, dobrohotna ustavna monarhija (čak i za narode ugurane u 
austrougarsku nakazu od države) —, Starčević će više puta naglasiti 
temeljno pravo naroda, upravo kao korjenit demokrat. 


»Ako narod stupi na nekoje stajalište, otadžbeniku, bilo mu to po ćudi, 
ne bilo, u dnevnoj politici ne ostaje drugo nego ili mirovati, ili raditi na 
temelju koji je tu. Jer proti odluci naroda ne ima priziva, proti volji naroda, 
bila ona kakova hoće, u njegovoj domovini ne ima zakonite obrambe, nigdje 
ne ima blagoslovljena uspjeha.« (A. Starčević, Djela, III, str. 369) 


Takve i slične izjave mogu naravno lako zavesti poletna prosu- 
ditelja. U vremenima kad je dobro došao svatko tko se može zgodno 
proglasiti prikladnim pretkom istomišljenikom ili barem o id dol 
srodna svjetonazora: teško je odoljeti napasti potrage za potrebnim 
praocima i ocima. U tome su smislu ponešto pretjerali neki naši po- 
vjesnici, osobito oni revni poratnici koji su pohitali sve velikane pro- 
šlosti što prije pretvoriti u gole revolucionare, te umalo što nisu i 
samog Kraljevića Marka posmrtno proglasili aktivistom. Takvi su i 
Starčevića učinili mnogo jakobinskijim nego što je doista bio. Toliko 
pretjerivati doista nema smisla, tim prije što Starčević — ma koliko 
se to nama danas ne sviđalo — znade napisati i posve protuprevratni- 
čke retke... 

Noviji ili suvremeniji prikazivači Starčevićeva nauka najčešće ga 
nazivaju jakobincem, slijedeći u tome djelomično neprijateljski ra- 
spoložene Starčevićeve suvremenike i stranačke protivnike, koji mu 
neprestance predbacivahu buntovništvo i prevratništvo. Iako će Star- 
čević od vremena do vremena pokazivati i tu dionizijsku (razorniju) 
stranu svoje naravi, ipak će češće potvrđivati umjerenjački, pravi- 
čarski dio svojeg temeljnog stava. Jer — istini za volju — ne smije- 
mo zaboraviti ovo: Starčević je prije svega korjeniti legalist, legiti- 
mist, zakonobranitelj, ustavobranitelj, pa čak i konzervativac. Ne kaže 
li on, naime, o prevratima, o bunama, doslovna ovo: 

»Od stotine buna jedva da jedna ispadne dobro po narod, stoga ja bih 
rekao, da su one po narod ubitačnije, negoli po prijestolja. Po mom mnije- 
nju veoma je pogibljeno ono načelo, koje uči, da narod kroz bunu ne gubi 
svoja prava. Jer ako taj narod stoji, ako je svakomu prosto, hoću da rečem 
bez straha od zlih posljedica, slobodno buniti se, ja sudim, da bi ljepše bilo 
među divljacima, ljepše i u paklu negoli u krštenoj, u prosvijetljenoj Eu- 
ropi. Budđuć dakle taj nauk o buni pogibeljnom nespodobom, premda to 
načelo amo u adresu našu ne spada, ja sam mnijenja, da narod kroz bunu 
pravedno gubi svoj ustav, svoja prava.« (A. Starčević, Djela, I, str. 46) 


Svi ti navedeni, i slični nenavedeni, nejakobinski stavovi jako- 
binca Ante Starčevića ipak ne niječu jezgreno ljevičarstvo ni u njega 
samoga, ni u izvornom pravaštvu uopće. August Cesarec je to dobro 
osjetio i još bolje objasnio (A. C., Kriza stranke prava i naši »komu- 
nari«, 1871)... Ma što se Starčeviću i starčevićancima prvog vala pri- 
govorilo, oni ostaju naša najljevija stranka u XIX stoljeću. 

Nije uopće slučajno što strossmayerovsko glasilo Branik naziva i 
same francuske »komunarde« starčevićancima, koje su inače optuži- 
vali, »da potkopavaju temelje društvenoga i državnoga života« (vidi 
Pogovor J. Šidaka spomenutoj Cesarčevoj knjižici, Zagreb, 1951). 
Stekliši su se, naravno, branili od toga kao od najcrnje osvade. 

Prosuditelju nije nimalo lako zaokružiti prosudbu, bilo u jednom 
bilo u drugom smjeru, jer potkrepa ima za polazni stav kao i za pro- 
tustav. Pitanje je, čini se, što je komu i u kojem času bliže i važnije... 
"Tako, na primjer, iako je Starčević (po naobrazbi filozof i teolog, a po 
praksi filolog, historik i pravnik) bio tipičan naš humanistički inte- 
lektualac (kakav je obično slijep za gospodarska, novčarska, staleška 
i društvovna pitanja uopće) —, on je i te kako dobro prozreo igru oko 
tadašnjeg hrvatskog narodnog gospodarstva, ustvrdio zbiljnost suko- 
ba između suprotstavljenih društvovnih staleža, redova i razreda. O tim 
je stvarima i proračunski sudio. Između ostalog, dobro je uvidio gdje 
su — osim na osiromašenom selu — izvori proletarijata. 


»Obrtništvo je glavno sjemenište proletarijata pred kojim Europa drhće. 
Za taj živalj, u našim zemljama, do nagodbi, nije se skoro ni znalo, i uz 
dobre uredbe možda nikada, a stalno kroz koju stotinu godina, on se u njih 
ne bi mogao raskopititi. Tomu življu lakše je predusresti, nego vladati ga 
kada nastane. Kod nas mu se mogaše na put stati: ne dopuštajuć da se taj 
razred naroda povećava preko mjere, više negoli on može pošteno živjeti, 
pa braneć da veliki glavničari ne taru siromašnije, rukodjelce. Ono se dalo 
postignuti razumnim omeđašenjem obrtnika na svoju ruku, ovo pravednom, 
razmjernom štibrom... 

... Prekomjerni javni službenici također su vrelo proletarijata, i ovaj 
je mnogo gori od obrtničkoga. Njihov bo porod redovito pripravlja se samo 
za javne službe, a rijetko se za njih izuči kako treba, ter sva ostala zvanja 
zanemari. Koji dobiju javne službe, oni ih slabo obnašaju i time škode 
narodu; koji su bez služba, oni prečesto neposredno narod kvare. Dakle, 
javnih službenika, čim vrstnijih, čim poštenijih, čim marljivijih, čim bolje 
plaćanih, — čim manji broj.« (A. Starčević, Djela, III, str. 296—297, passim) 


Kao javni radnik, pučki prvak i saborski govornik — trudio se 
prodrijeti u različita područja: od nastave stranog jezika — preko 
poreskih odredaba — do načina obradbe zemljišta. 

Možda je i sama raznovrsnost njegovih zastupničkih predstavaka, 
govora, istupa i članaka uzrok: te je teško otkriti uvijek dosljedan 
temeljni stav. Vjerojatno je tomu pridonijelo i često i obilno pisanje 
u različite svrhe i za najrazličitije potrebe, kako je to već uvjetovala 
saborska taktika ili novinska pragmatika. Napokon, takav dojam uz- 
rokuje možda i to što mi ni dan-danas nemamo na raspolaganju cje- 
lokupne Starčevićeve spise, niti njihovo znanstveno kritičko izdanje, 


802 


jer se izdavanje njegovih Djela (što ih je bio 1893. godine počeo izdava- 
ti Odbor kluba Stranke prava) zaustavilo na trećoj knjizi, ostavivši 
tko-zna-koliko-toga razbacanog po različitim glasilima ili posve ne- 
poznatog... 

Takve, gotovo naravne nedosljednosti, različnosti, protuslovlja, 
protimbe, preokrete i zaokrete čitatelj će lako osjetiti i u stavovima i 
izjavama o širim, vanjskopolitičkim pojavama. 

Djelujući nekoliko desetljeća kao središnja osoba hrvatskog opor- 
benjaštva, Starčević je u nekim slučajevima morao mijenjati stavove, 
nazore, odnose; u drugim je slučajevima zbog potreba trenutka pot- 
crtavao jednu stranu društvene pojave, kako bi prikrio, ili sačuvao 
drugu, računajući ponegdje na moguće saveznike ili pomoćnike; a bilo 
je i stvari o kojima je radije šutio, ili, ako je govorio, nastojao poslu- 
žiti se Ezopovim plaštem, procijenivši valjda da bi od otvorenosti bilo 
mnogo više štete negoli koristi. Jasno, danas mi o tome možemo više 
govoriti nego što zbiljski znamo. To jest: sve kad bismo i raspolagali 
s mnogo više zbiljskih podataka o međustranačkim odnošajima i okr- 
šajima, i tada bismo uglavnom naslućivali o stvarnim razlozima ovog 
ili onog poteza, stajališta prema ovoj ili onoj pojavi ili osobi. Pa ipak, 
postoji jedna stvar o kojoj Starčević jednako otvoreno, jednakom sna- 
gom i jednakom ustrajnošću govori i piše, sve od pedesetih pa do de- 
veđesetih godina prošlog stoljeća. To je ono u cijeloj njegovoj držav- 
ničkoj i književničkoj djelatnosti kod čega Starčević ne popušta ni za 
dlaku. Riječ je o njegovu odnosu prema Austriji. 


»Austrija je vazda jedna te ista, ona niti se mijenjala, niti se mijenja. 
Ja vam kažem u ime povjesnice, da se despocije ne popravljaju, nego pro- 
padaju. Za pogibelji svaki korak ove vlade zaudara po opsjeni, poslije po- 
gibelji svaki njezin korak bije po osveti. U pogibelji ona je janje umiljato, 
kojim možeš sve što hoćeš; izvan pogibelji postaje iz onoga janjeta bijesan 
vukodlak, koji sreda davi sve što je pred njim, sve što može i prestaje 
daviti samo onda, kada opazi, da mora nekoga ostaviti, da joj robuje i da 
joj štibre plaća. Dok je Austrija izvan pogibelji, u njoj najteže onomu, tko 
joj je najviše dobra učinio.« 


Ako je Starčević nekoga mrzio, onda je to bila Austrija. Pored 
sve svoje stoičke naravi i suzdržljiva ponašanja, Starčević se: otkrivao 
kao čovjek potmule, prigušene i zbog toga silovite strasti. Samo: ne- 
mojmo se opet prenagliti... Mrzi Austriju, ali samo zbog Hrvatske, 
ne zbog same Austrije. Dapače, zbog Austrije kao Austrije ne bi on 
imao ništa protiv Austrije. 

»Mi marimo za sreću i nesreću Austrije samo na koliko ona služi 
Hrvatskoj. S toga mi bismo volili, da stoji Austrija uz sretnu Hrvatsku, 
nego da Austrija propadne, bez da se Hrvatska pomogne.« (A. Starčević, 
Djela, III, str. 342) 


Iako je i Ugarska isto tako neprijatelj hrvatskog naroda, odnošaj 
prema Ugarskoj nije istovjetan odnošaju prema Austriji. U sporu iz- 
među Hrvatske i Ugarske bilo je bitno pitanje: ili je Hrvatska suve- 
rena ili je samo pokrajina nazvana kraljevinom. Ukoliko takve suve- 
renosti nema, to jest: ako je Hrvatska s Ugarskom jedna jedincata 
jedinstvena država, onda Ugarska može raditi s Hrvatskom što joj je 
volja. Ako pak — kao što povijesne povelje govore (a drugo je što 
vlastela, vlada, vlast radi) — Hrvatska jest samostalno i posebno tijelo, 
onda Ugarska ima pravo na Hrvatsku upravo toliko kao i bilo koja 
druga inozemna država, vlada, sila. Te dok Starčević poziva na borbu 

protiv Austrije svim sredstvima (osim onog posljednjeg, kojeg se Kva- 
ternik ipak prihvatio), Ugarsku on želi tek dovesti na razinu ravnoprav- 
nog međunarodnog ugovora s Hrvatskom: 


»... kraljevina Hrvatska nikada nije pravno stajala u drugačijem 
odnošaju s Austrijom nego budi s kojom drugom državom. Nu Austrija, 
gazeć naša prava, pretvorila je našu samostalnu i neodvisnu kraljevinu u 
svoju općinu. Narod će hrvatski veselo prigrliti sredstva, koja mu se pruže, 
za srušiti ovo bezakonje, za uvesti u život ono zakonito stanje svoje domo- 
vine. Opstajavši odnošaji među kraljevinama Hrvatskom i Ungarijom, pre- 
stali su ratom godine 1848—9, ratom prenesretnim po obje ove kraljevine, 
nu ratom međunarodnim. Ove kraljevine, kada i kako im se svidi koristno 
ili potrebito, urediti će svoje odnošaje i međusobne i naprama svim drža- 
vama i narodima, ne čekajuć poziv od njegova veličanstva.« (A, Starčević, 
Djela, III, str. 326—7) ' 


Posebno, a ujedno i pionirsko mjesto u Starčevićevim političkim 
osnovama zauzima bosanstvo, muslimanstvo, islamstvo... 

Sve su njegove naklonosti na strani Bosne. Zaljubljen je u bo- 
sanske Muslimane. Javno iznosi svoje duboko štovanje prema Islamu. 
Izražava neskrivene simpatije za otomansku carevinu. Jedan je od 
naših prvih ljudi koji se usuđuje reći i koju u prilog turske uprave 
u našim krajevima (koja je u nas — za posljednjih pola stoljeća — 
zbog vidovdanske propagande pretjerano ocrnjivana, zlonamjerno tu- 
mačena i tako po školama predavana: zamalo da nekadašnja turska 
uprava ne postade kriva i za to što krumpiri na drveću ne rastu)... 
Koliko je, naime, nepatvorenog romantičnog čuvstva prema svojima, 
koliko je neočekivanog zanosa u inače skeptičnog Starčevića, kad je 
mogao napisati čak i ovakve riječi: 


»U Bosni živi strana našega najčišćega, najnepokvarenijega naroda, 
koji lakše može biti bez nas, nego li mi bez njega. Za nas je njegov život 


znamenitiji nego li pariških proletera i njemačkih mudraca; njegovo je na- 
ravno stanje za nas korisnije i potrebitije, nego li zapadna civilizacija, koja 
smućuje pamet, truje srce i ubija nam život.« (iz prikaza Jukićeva Bosan- 
skog prijatelja, 1851) 


Zasukan i svojeglav u mnogim stvarima, u odnosu prema našem 
življu pod Turskom, Starčević se pokazao jednako humanistički širo- 
“ kogrud (slobodan od križarskih predrasuda prema nekršćanskim za- 
jednicama i porecima) i proročki dalekovid. Tursku brani od Austrije, 
da bi se zauzeo za bosanske Muslimane, govoreći kako su oni iz ljubavi 
prema zemlji napustili i svoju izvornu vjeru. 


»U Bosni on ne gleda neprijatelja pod čalmom, nego dio svoga naroda, 
brata po krvi, jeziku, tradicijama, samo druge vjerske pripadnosti, a ta je 
uvijek za Starčevića nevažna.« (J. Horvat, ibid., str. 160—1) 


Općenito je poznata Starčevićeva slabost prema Francuskoj, 0s0- 
bito onoj postjakobinskoj, iako je znao izreći mnogu gorku riječ na 
račun ondašnjih republikanaca. U Italiji je pozdravljao sve što je bilo 
protuaustrijsko i rodoljubivo. Tražeći političke saveznike u borbi za 
opstanak i istinsku državnost svojeg naroda, Starčević vrlo rano okre- 
će oči i prema Rusiji, ma koliko da je najviše pomoći očekivao od 
Francuske. Samo — priznati se mora, jer je ovo odveć bjelodano — 
Starčević je prema Rusiji u različitim trenucima imao vrlo različite 
stavove. Jednom ju je grdio (ujedljivo, kao što je samo on znao), 
drugi put je u zvijezde kovao starodrevne značajke plemenite ruske 
naravi, a nalazio je lijepih riječi i za samu rusku carevinu, na primjer 

nakon ukinuća kmetstva... O Nijemstvu i Nijemcima Ante Starče- 
vić, kao da nikada nije dobro mislio. Koristio se gotovo svakom prili- 
kom, da nijemštinu pogrdi što je moguće žešće, u čemu je — naravno 
— pretjerivao i nije bio u pravu (upravo kao i kad je slično nasiupao 
prema Srpstvu i Srbima; samo dok mu se prvo upisivalo i kao neka 
vrlina, drugo mu se uzimalo i te kako kao golem porok, čija težina 
umalo da ne skrha čitav njegov nauk, čime ćemo se, opet, morati ovdje 
posebnije pozabaviti). Na primjer: 


»Samo glupa, potlačena i siromašna naroda hvata se švapsko barbar- 
stvo ...< 


Čak i ovakav, posve priručan i ovlašan sažetak, glavnih Starče- 
vićevih pogleda ne može zaobići njegov stav prema crkvi, crkvenja- 
štvu i vjeri i vjerništvu. Tim manje, što je upravo zbog njega, prvo: 
stradao sam Starčević i, drugo: došlo do tolikih nesuglasica i prešu- 
ćaja oko samog njegova djela. 

Starčević, sam odškolovan kao bogoslov, bijaše zaprisegnut pro- 
tivnik popovštine kao popovluka. Govoreći protiv višeg svećenstva 
istočnog vjerozakona, on će — dakako — ošinuti i zapadno: to jest 
— hrvatsko (naravno, više svećenstvo) kao najvećeg krivca za nesreće 
hrvatskog naroda: 


»Kasnije, u stvarima protivnim slobodi, puku i domovini, biškupi skoro 
dostignuše braću si zapadne crkve, a niže duhovništvo, većinom, barem ne 
kvari puk. A u puku zapadne crkve, gdje potiče štogod dobra i poštena, to 
prečesto dolazi samo otuda, što on ne sluša i ne slijedi popa. Da ovaj puk 
ne bi bio poživinčen on bi, uz rijetke iznimke, u popu smatrao najprvoga 
svojega neprijatelja. U istinu, narod hrvatski ima svu svoju nesreću najvećma 
popovima pripisati. Ako se pokaže pravi ili bolji svećenik, on postaje muče- 
nikom. Do kada bude tako?« (A. Starčević, Djela, ITI, str. 216) 


Naravno, kao i toliko puta u povijesti, onaj tko je optuživao lažne 
Kristove sluge, bude osuđen kao da optužuje samoga Krista. Protiv- 
nike izopačenih crkvenih ustanova optužiše da su protivnici samoga 
kršćanstva. Ako je čovjek šibao lažnu pobožnost, licemjeri ga osudiše 
zbog bezbožništva. Moglo se stoga i očekivati, da će jedan od naših 
najkorjenitijih antiklerikalaca biti optuživan kao mrzitelj kršćanstva, 
iako je Starčević — primjerom svojeg osobnog života i primjernošću 
svojeg djela — bio bolji kršćanin (jer je bio temeljitiji sljedbenik iz- 
vornog novozavjetnog nauka, kao i nešto kasnije njegov učenik S. S. 
Kranjčević) od tolikih poustanovljenih dušobrižnih kulješa, bilo stare 
bilo nove crkve, bilo one bilo ove boje. Starčević nemilosrdno šiba one 
popove koji više služe zemaljskog cara negoli nebeskoga kralja, koji- 
ma je više do carskih mrvica negoli do nebeskog spasa njihovih ov- 
čica..., kojima je više do činoređa negoli do ćudoređa. 

F. Iveković prigovara Starčeviću, što mu je sve izvankršćansko 
(rimsko poganstvo, bogumilstvo i islam) milije od kršćanstva. Ali ni 
Iveković ne može skriti činjenicu, da je Starčević protiv onog kršćan- 
stva koje je protiv hrvatskog naroda, skrivalo se ono iza suknje Babe 
Čengićkinje ili iza mantije vladike Štroce. Uostalom, govoreći o irskim 
prilikama, Starčević pokazuje jasno što misli o neznaboštvu kao i o 
onima koji u ime pobožnosti provode najstrašnije poreknuće božanskog, 
a to je ukinuće osobne slobode. 

»Jer već nekoje irske novine viču na g. Parnella i ocrnjuju ga. A zašto? 
Zato jer je, bivši u Parizu, pohodio gg. Rocheforta i Viktora Huga, muže, koje 
nekoji pobožni, bez iskre pobožnosti, Irci smatraju za neznabošce. 

Zna se, da ova dva Franceza ne vjeruju nekoje stvari, koje drugi vje- 
ruju; zna se, da teoretična neznabošca ne ima i ne može biti; zna se, da smo 
u ponašanju, praktični neznabošci više manje svi. 

Nu što spada na Irce i na druge vjerozakonsko mnijenje bilo čije i bilo 
kakovo izuzev mnijenje vlastito i onih, koji su nam upravu svoje duševnosti 
povjerili? 

Ili će Ircima biti bolje ostati u dosadanjoj nevolji, nego osloboditi se po- 
moću bilo čijom? Ili Irci, kako dosada u sužanjstvu, ne će moći u slobodi 
slijediti svoja vjerozakonska osvjedočenja? Ili pomoć nije pomoć, ako nam 
ju dade čovjek ili narod, koji ne misle kako mi mislimo? 

Nije čudo, da u sužanjstvu ostaju narodi, koji tako misle, i oni bo gri- 
ješe proti Bogu, proti umu, proti samim sebi, pa boljega nisu vrijedni. 

Daj Bože, da se nesretni narod ne povede za ljudima, koji u ime Boga 
rade samo za se i zavraga, u ime vjere, kojoj sloboda mora biti sveta, brane, 
učvršćuju, uvađaju samo sužanjstvol« (A Starčević, IZABRANI SPISI, str. 
190—1) 


Trebalo bi biti silno naivan (kakvi vjerojatno nisu bili ni Iveko- 
vićevi suvremenici) pa ne vidjeti zašto je sveučilišnu poslušniku krot- 
kom vladinovcu i krutom vukovcu Ivekoviću Ante Starčević toliko 
pogibeljan, te ga njegov nauk čak podsjeća na bogumrskoga Husa, 
što je imalo biti osobito porazna prevratnička značajka... Isti — u 
svojem pamfletu — vrlo stručno (kao pravi dušobrižnik koji zna da 
se duša može progoniti i nakon smrti) dostavlja i ovakvu posmrtnu 
potvoru: samo Starčevićevo geslo Bog i Hrvati posuđeno je od bogo- 
hulnog republikanca Mazzinija!!! Jasno, takav politički protivnik nije 
mogao opraštati ništa čovjeku koji je pristajao uz Saint-Simona. Jer, 
navodeći pismo tog utopijskog socijalista papi iz 1825, Starčević će 
reći: 

»Riječi što ih on papi kazao, vrijede i danas, i vrijediše prije 3—400 go- 
dina«. (A. Starčević, Jubilei, str. 14) 


V 


Starčevićeve protivnike mogle su srditi njegove misli i izjave o 
ovim ili onim inozemnim pojavama. Mogli su ih uznemiriti njegovi 
nazori o društvenom poretku uopće ili o vjerskom sustavu. Ali to je 
još uvijek bio onaj dio njegova nauka koji su barem mogli progutati, 
ako mu ga već nisu mogli oprostiti. A ono što nikako nisu mogli 
prihvatiti, što mu ni mrtvom nisu opraštali bile su Starčevićeve misli 
o tuzemnim prilikama, posebno njegov nazor o povijesti, položaju, na- 
ravi i sudbini hrvatskoga naroda. U nj je on unosio toliko osobne 
žestine, a protivnici su u njemu osjećali toliku razornu snagu, da su 
se upravo na tome morala iskušavati malobrojna prijateljstva, dok 
su se stvarala mnogobrojna neprijateljstva i pojedinaca i skupina i 
stranaka i naroda i država, koja su se s njega prenosila na njegove 
pristaše, pa i na sljedbenike njegovih sljedbenika. 

Začetna, polazna, temeljna, bitna i — ako hoćete — zavjetna mi- 
sao Starčevićeva nauka je ova: vratiti Hrvatskoj cjelokupnost i sa- 
mostalnost na temelju državnog prava. "Taj zahtjev se zasniva na tri 
točke, koje su i središnje zasade cjelokupnog pravaštva. Prvo, Hrvai- 
ska je imala posebnu krunu i posebnu krunidbu i onda kad je birala 
Arpadovce za svoje kraljeve. Drugo, Hrvatska je imala vlastiti sa- 
bor (s vojskom, banom, namjesnikom) koji ima kraljevske ovlasti. 
Treće, Hrvaiskoj su to ugovorima potvrđivali i na to se prisezali i 

Arpadovci i Habsburgovci... Kad se to troje prevede s povijesno- 
pravne razine na ustavnodržavnu, pokazuje se kao zahtjev za neodvi- 
snošću u stvarima uprave, sudstva, novčarstva, vojništva, redarstva itd. 

Dok austrofilni integralci neprestano naglašavaju nekakvo nado- 
sobno zajedništvo i nadnarodnu jedinstvenost, Starčević dokazuje da 
je Hrvatska s austrijskim zemljama samo u personalnoj uniji. To jest: 
osim osobe zajedničkog vladara nema s njom ništa drugo, niti zaje- 
dničko niti jedinstveno. Takvom jedinstvu suprotstavlja on ujedinje- 
nost svih hrvatskih zemalja u jednoj nezavisnoj i samostalnoj državi, 
na temelju tisućljetnog državnog prava i u skladu s načelima o pra- 
vu narod& na samoodređenje, — a radi samog biološkog opstanka i 
kulturnog napretka hrvatskog naroda. 


Na jedan od najstarijih prigovora zahtjevu za samostalnošću — jer 
kako mogu mali sami, bez starateljstva ili vrhovništva velikih ili ba- 
rem većih, uopće opstati? — Starčević odgovara: 


»I Grci i Rimljani bijahu u svoje vrijeme glupi, i siromašni, i slabi, pak 
su se prosvijetlili, usrećili, obogatili. Danas je malo, n. pr. Holandeza, Šveda- 
ca it. d, pak su ipak prosvijetljeni, slobodni, sretni, jaki. Ja ne gledam koliko 
je duša u narođu ili u državi, nego gledam jesu li one sve duše sretne, da li 
koja od njih nepravedno ne trpi. U samu broju duša ja ne nalazim snagu: 
na stotine tisuća Perzijanaca gubiše bitke proti rukoveti Grka; čvrsta Fran- 
ceska, za Napoleona I izgubi bitku, izgubi bitke i velika Austrija; nu San 
Marino, Liechtenstein i t. d. ne izgubiše ni jednu bitku. Onaj koj može druge 
tući i od drugih bijen biti, nije sigurniji od onoga koj ne dira u nikoga, nego 
drži se svoga. Pa ne biste li i vi volili biti državljanin San Marina nego li 
n. pr. Rusije?...« (A. Starčević, Djela, III, Bi-li k Slavstvu ili ka Hrvat- 
stvu?, str. 23) 


Jedni protivnici nastoje posve zatrti i ime i opstanak Hrvatske 
(manje ili više izravno). Drugi se opet nadaju stanovitim olakšicama 
i povlasticama odozgor — ne želeći ni sami propast i zator svojem 
narodu, ali umujući da je bolji i vladin vrabac u ruci negoli oporbe- 
njački golub na krovu budućnosti. Starčević je i protiv jednih i pro- 
tiv drugih. I na saborskom stolu i na novinskoj stranici on javno raza- 
stire svoje karte. 


Njegov je stav izuzetno jednostavan i zalio izvanredno djelotvo- 
ran: — ujedinjenost i samostalnost Hrvatske. Da bi se ta jednostavna 
politička paradigma i ozbiljila, da bi se Hrvatska održala, izbavila i 
osamostalila, mora se odbaciti sve što zamućuje jasan zahtjev i priječi 
potpunu provedbu: od imena što se pretpostavljaju čistom, zakonitom, 
narodnom (kao što su Ilir, Slavjanin ili Jugoslavjanin) pa do slugan- 
stva tuđinu (carskoj Austromađariji ili carskoj Rusiji ili bilo komu 
drugom). 

Kakav suvremeni novinski procjenitelj mogao bi lako Starčevića 
proglasiti političkim maksimalistom. U stvari, Starčević je bio upravo 
suprotno od toga. Stoga, novinski usmjerivana svijest morala bi reći: 
bio je minimalist. Jer: zar se može manje tražiti nego što Starčević 
bijaše tražio, u izreci koja je vjerojatno najnavođenija od svih njegovih 
izričaja: 

»Makar Hrvatska bila samo uru dugačka i uru široka, makar bilo samo 
pet Hrvata — neka ih to pet bude slobodno i sretno.« (A. Starčević, Pisma 


Magjarolaca, str. 120, 1879) 


Pa ipak, ni taj minimum nije toliko minimalan koliko izlazi po 
navedenim riječima. Ima u Starčevića i posve drugačijih zahtjeva i 
želja (i mi ćemo se morati njima pozabaviti još posebnije i još podrob- 

nije). Za sada je potrebno još jednom potcrtati jednostavnu logiku 
Starčevićeva središnjega zahtjeva, koja je silovito zanosila pristaše i 
izluđivala od gnjeva protivnike. 

Kad čitamo ono što je sam napisao, što su o njegovu pisanju na- 
pisali opčinjeni vjernici i razboriti promatrači, desni neprijatelji svih 
boja i lijevi sljedbenici — izbija na vidjelo, što je sve uzmogla iza- 
zvati nabijena jednostavnost Starčevićeve političke misli. U slobodnu 
sažetku predočena, ta se razvija ovako: ako su Hrvati narod, sa svime 
što jedan narod određuje i potvrđuje — a jesu (kao što njihov ti- 
sućljetni povijesni opstanak govori), onda je njihovo opće i posebno 
pravo, da budu svoji na svojem. To jest: jer su Hrvati narod (po 
jeziku, kulturi, povijesti, teritoriju, državnom pravu) moraju imati 
svoju vlastitu zajednicu, a ne uvijek biti dio ili prirepak nečeg dru- 
gog, većeg ili manjeg od sebe samih. Iz toga koliko jednostavnog 
toliko i neoborivog stavka proizlazi sve ostalo, uglavnom: borba pro- 
tiv svih zastava. To je ta bogohulna stekliška misao: za praktičnike 
nepraktična, za služnike prevratnička. Otuda je Ante Starčević man- 
tijašima buntovnički Hus, a kaputašima sam jakobinski zloduh. 

Često je s pravom isticano (što su protivnici najčešće zaboravljali), 
da Ante Starčević nije praktički politik unatoč svoj svojoj političkoj 
praksi. On je teoretik jedne politike. Nije politički pragmatik (poput, 
recimo, jednog Mažuranića), nego je politički dogmatik (poput Savo- 
narole). 

Njemu su uzor stoični Rimljani, narod razbora, ćudoređa, dužno- 
sti, nasuprot Grcima, u kojih je — po njegovu sudu — previše izmi- 
šljanja, igrarije, lagode, odveć smisla za spletke, dvosmislice, zaokrete 
i preokrete. I u svakodnevnoj politici on je samotnik i tvrdokornik. 
Mnogo je toga, što je bitna značajka same Starčevićeve osobnosti, pre- 
šlo i na Stranku prava. Kao politički realist, Marijan Derenčin je to 
jasno opazio: 


»Značajno obilježje stranke prava jest princip najčišćeg legitimiteta, 
spojen sa uvjerenjem, da za pobjedu toga principa ne treba raditi ništa dru- 
go nego ignorirati sve, što postoji, ter, naglašujući hrvatsko državno pravo, 
čekati da uzkrsne; međutim pako ne kaljati ruke blatom svagđanje aktuelne 
politike, naročito ne nagađajući se sa živom dušom.« (Dr. M. Derenčin, Pro- 
grami oporbenih stranaka u Hrvatskoj, 1894) 


Starčević je nedvojbeno vodio više legalističku negoli aktivističku 
politiku. Samo pitanje je: koliko to znači da je zaboravljeno na zbilj- 
ske mogućnosti... Ne pokazuje li slučaj s Rakovičkom bunom upravo 
suprotno: da je — ne odobravajući osobno Kvaternikov ustanak — 
i te kako jasno vidio, koliko se može i do koje se crte smije ići? 

Uz to, Starčević jest po naravi strastvenjak, ali zanesenjak doista 
nije. Najčešće, nema on nikakvih iluzija ni o kome, pa — kao što 
ćemo vidjeti — ni o vlastitom narodu. Dovodi takav stav ponekad i do 
političkog aristokratizma. 

»Absolutan i mizantropski razpoložen, on rimski vjeruje u umno go- 
spodstvo riedkih pojedinaca. Kad izbacuje ideju velike Hrvatske, on ne ra- 
čuna, da će se u dogledno vrieme ostvariti, ali uspieva, da svoj pokret, koji 
ima jednu moralno-ideoložku stranu, proširi na periferiju.« (M. Nehajev, 
ibid., str. 111) 


On će svečano, dostojanstveno, borbeno reći — u izbornom govoru 
na Krasici 1881 —: 

»Ne tražim neprilike ni pogibelji, nu kada se radi o pravu domovine, 
o sreći naroda hrvatskoga, ja ne znam za nikakvu pogibelj, za nikakvu ne- 
priliku, za nikakvu žrtvu, nego nastojim da ispunim moju dužnost i na koliko 
mi to za rukom pođe, na toliko sam zadovoljan, ne pazeći na posljedice, koje 


. se sama mene tiču.« 


Taj isti čovjek, koji je toliko toga žrtvovao i bio pripravan žrtvo- 
vati u posve neravnopravnoj političkoj borbi, ma koliko se činio bo- 
jovnim, posve razborito sudi i o samoj borbi na koju poziva. 


»Ni ja ne držim ništa do tučnje, ni do junaštva, iz kojih po njihov narod 
ne niče sloboda i sreća.« (A. Starčević, Djela, III, str. 25) 


Što se tiče samog naroda, za koji je vodio rat gotovo jednog 
protiv svih, o njemu ne samo da nema odviše iluzija, nego je o njemu 
znao pisati čak i ovako razočarano, ojađeno, ogorčeno: 


»Evo ovdje je čaša vode; i da bi mi tko rekao: izpij ovu čašu i Hrvatska 
će biti slobodna, ja ju ne bih izpio, jer hrvatski narod nije vrijedan, da se 
za nj učini ni ta žriva...« (iz Starčevićeva odgovora Erazmu Barčiću, kad 
ga je ovaj pozivao na akciju 1875) 


To su, naravno, mogli biti časovi razočaranosti, razdražljivosti i 
klonulosti, kakvih ima u svakog duhovnog borca. Ali, takve izjave 
istodobno potvrđuju i jednu bitnu značajku Starčevićeve naravi: mje- 
šavinu vjere i sumnje, ushita i žuči. Starčević je žudio za ljudima sto- 
ičkog kova, za postojanim značajevima, za onima kojima je ćudo- 
redno geslo »Summum crede nefas animam praeferre pudorit / Et prop- 
ter vitam vivendi perdere causas« (Juvenal, Satire, VIII, 83; doslovno: 
Grijeh najveći je vjeruj pretpostaviti život poštenju i zbog života iz- 
gubiti razloge življenju). Oko njega je, međutim, bio svijet kroćen i 
ukroćen »zoblju i bičem«. Otuda valjda čak i ovakve provale bijesa 
zbog onih za koje se uzalud borio: 


»Do. Hrvata i Hrvatske ne ima kukavna naroda ni nesretne zemlje. Ovaj 
narod nije za drugo van da čim prije propadne ter da ne bude samo na 
neprilici sebi i drugima. Tu ne ima ljudi, ne ima značajeva: ne ima ništa 
osim hrđe ... Gdje su tri Hrvata, tu je barem pet mnijenja i stranaka u istom 
predmetu i pogledu. Hrvati ludi i sebični, mijenjaju se naglije neg primor- 
sko vrijeme. Nas nekoliko stalnih značajeva služimo ostaloj hrpi samo za 
smijeh. S toga vam i trpimo. Hrvatska je prava dolina suza, pravi pakao 
na zemlji.« (iz Pisama Magjarolaca) 


A sve to potvrđuje jednu od temeljnih primjedaba o Starčevićevu 
značaju, naime onu o njegovoj strastvenosti, koja je s tolikom mukom 
kočena i suzdržavana. On duboko i svom dušom vjeruje, iako to iro- 
nijom prikriva. Kad je njegova vjera iznevjerena, onda probija žest 
satire, sarkazma, cinizma. Starčević je i po naravi i po odgoju mo- 
ralist. On polazi u svemu od ćudorednih zasada, u svim pojavama 
gleda kakav je odnošaj upravo prema njima, da bi u konačnoj pro- 
sudbi opet došao do njih. Izvan čarobnog kruga moralnosti, zacrtanog 
osobnim primjerom i potkrijepljenog poukama povijesti, Starčević ne 
može ni politički djelovati niti suditi. Toga su manje-više bili svjesni 
i sami njegovi sljedbenici, osobito pri kraju njegova života, kad — uz 
ostalo — dolazi i do dalekosežnijeg rascjepa među pravašima, pri čemu 
već poslovično nepopustljiva Starčevićeva ćud nije imala nevažnu 
ulogu. 

Napokon: da je Starčević (uvjetovan spomenutim značajkama 
vlastite naravi) bio i ostao više politik jedne teorije državnosti negoli 
praktik svakodnevne politike, osjetio je i primjereno izrazio i njegov 
učenik A. G. M.: 


»Kako je politička korupcija plod korupcije moralne, bijaše Stari već 
primjerom vlastita života najveći prosvjed protiv svih domaćih beznačajni- 
ka, djelujući još više živim primjerom kremenjaka i čelik-poštenjaka nego 
svojim djelima, punim začudne, djetinje naivnosti pored mudrosti dostojne 
Montesquieua i pored sarkazma dostojnog Swifta. Bijaše original i postade 
vođa, ma da osobenjaci, ljudi iznimni, mogu biti tvorci, a ne vođe stranaka 
iz tog prostog razloga, što iznimka nije pravilo, a izniman čovjek nije repre- 
zentativan čovjek u politici... Doktrinari kao Starčević znaju stranke samo 
stvarati, no voditi i sačuvati ih ne umiju.« (A. G. Matoš, Ličnosti, problemi, 
pejzaži, str. 116, Zagreb, 1938) 


VI 


Za posljednjih stotinjak godina, koliko se u nas piše (ili bolje: 
ne piše) o Starčeviću i starčevićancima toliko su puta različiti prika- 
zivači nastojali ili prešutjeti ili pak iskriviti onu mnogima očitu bje- 
lodanost, koliko je Starčević mrzio stanovite ideje i za njih vezane 
određene osobe. Blago rečeno, pretežno je nepovoljno govorio i pisao 
o austrijanstvu, o ugarstvu, o ilirstvu, o sveslavenstvu i o jugovinstvu. 
Što je bio protiv prvog dvoga moglo ga je i glave stajati dok Austro- 
mađarija bijaše u životu (što će reći, za čitava njegovog osobnog ži- 
vota). Nakon njegove smrti, i naravno: nakon propasti Austroungarije, 
to mu nisu u zlo upisivali, ali su ga tim žešće napadali i nijekali zbog 
negativnog odnosa prema trima posljednjim modelima. 

Starčević je izričit protivnik sveslavenstva i sveslavenstvovanja. 
U raspravi Bi-li k Slavstvu ili ka Hrvatstvu? dokazuje, kako izme- 
đu Hrvata i Rusa, Bugara i Poljaka, na primjer, nema nikakvog je- 
dinstva ni krvi, ni narodnosti, ni jezika (na koje su se opet pozivali 
i zaprisezali zagovornici i propovjednici sveslavenske zbratimljenosti, 
od ilirskih budničara do karađorđevićevskih bubnjara i dalje). Kao 
protivnik svake romantičke tlapnje, kao čovjek sa smislom za krutu 
zbilju vrlo je rano »sveslavensku združenost« osuđivao kao besmisli- 
cu, jer se toliko puta pokazalo, da Slaveni mogu pokoriti i ugnjetavati 
Slavene, upravo kao i bilo tko drugi. 

Čini se da Starčević nije toliko mrzio ni same germanske Austri- 
jance (koje je doista mrzio koliko god je mogao), kao ni mađarske 
Ungarce (kojima barem nije smetalo samo hrvatsko ime), koliko Sla- 
venofile svih boja i stupnjeva, jer oni ne samo što su Hrvatsku kao 
vladini poslušnici podvodili pod Austroungariju, nego su joj svojim 
opsjenama zamagljivali ime, oduzimali jezik, pa tako ugrozili i sam 
opstanak Hrvatske kao Hrvatske. Stoga, kad je Starčević protiv ilir- 
stva (kao izmišljotine) i protiv integralnog jugovinstva (kao besmisli- 
ce), onda je on protiv njih kao protiv nasilja nad već potvrđenim 
bićem i opstankom Hrvatske. I Gajevo ilirstvo i Strossmayerovo ju- 
goslavenstvo bili su najčišća opreka korjenitom pravaštvu (s geslom 
»svoji na svome«) kao našoj preradbi glasovite krilatice sacro egoismo 
della Patria, dakako: u prvotnom, izvornom značenju... ' 

Vjeran svojem temeljnom stavu, on je i protiv kulta Zrinskog, 
kao i protiv Jelačića, jer je ovaj svojim zlosretnim pothvatom mjesto 
Hrvatske naprosto obranio Austriju, vjekovnu zatornicu vlastite do- 

movine. Sam Zrinski — prema Starčeviću — nije pao za svoju domo- 
vinu, nego braneći njezine neprijatelje. 

Starčević je osobito oštar prema svojim suvremenicima. Razlog 
je možda i u tome, što je u početku borbe Starčević bio sam. Šezde- 
setih godina XIX stoljeća, kad se počeo boriti za provedbu svojih 
načela, protiv njega bijaše gotovo sve ondašnje duhovno vrhnje Hr- 
vatske, okupljeno ili oko Strossmayera ili oko Mažuranića. Uz to, po- 
red austrofila, uz koje bijaše većina svećenstva, bili su tu i mađaroni, 
a s ovima glavnina plemstva... Kao između dvije premoćne vatre 
našli su se Starčević i Kvaternik između tih dviju savitljivih, ugiblji- 
vih stranaka. Najmanje je Starčević imao obzira prema Mažuraniću i 
prema Strossmayeru. U teško doba apsolutizma jedan od njih postaje 
najviši državni činovnik, a drugi — izbjegavajući svaku politiku — 
načini od svoje nepolitike i te kakvu politiku, i to još probitačnu. Du- 
blja narav tih dvaju Starčevićevih protunožaca (kako bi rekli naši 
stari) — Mažuranića i Strossmayera — možda se još najbolje vidi iz 
ovakve karakterizacije: 


»Protagonisti hrvatskog narodnog preporoda i četrdesetosmaške politike 
silaze s pozornice, u novom režimu, ako hoće živjeti, moraju obustaviti poli- 
tičku djelatnost. Mirko Bogović postaje književnik, Kukuljević se posvećuje 
znanosti, Demeter se zaklanja u kazalište, Gaja niti pristup k režimu, — od 


jedini Ivan Mažuranić ulazi u državnu službu, u kojoj će pod apsolutizmom 
dotjerati do položaja državnog odvjetnika i — morat progoniti svoje neka- 
dašnje drugove i suborioce. Užitnik prevrata je samo Josip Juraj Strossma- 
yer, koji dobiva đakovačku biskupiju, ali se kroz svih deset godina apsolu- 
tizma kloni svake i najmanje političke akcije.« (J. Horvat, ibid., str. 101) 


Između mažuranićevaca i strossmayerovaca moralo je biti neke 
razlike. Ona je u ponečemu mogla biti i bitna, ali Starčeviću su i »ja- 
njičari« prvoga i »mameluci« drugoga zapravo posve isti, kad je po- 
srijedi ono bitno: samostalnost Hrvatske. 


»Nu što znam i ja i svatko ako je motrio, ovo je: Mameluci se stoprvo 
god. 1866. pokazaše pravim čistim Austrijancima kako i Janjičari, i, kako 
i ovi, na mig Beča, oni postadoše gotovi Mađjari, kad-no Hrvatsku progla- 
siše prostom krunovinom mađarskom.« (A. Starčević, Djela, III, str. 354) 


Osobito je nemilosrdan prema Strossmayeru, jer da je prilivoda. 
Htio bi biti i austrijanac i unionist, i dobar Hrvat i dobar bečki čo- 
vjek i još jugoslavjanin. Dok Strossmayer zagovara sveslavenstvo i 
svekršćanstvo, Starčević propovijeda sjedinjeno Hrvatstvo i onu du- 
hovnost koja će Hrvatima najviše pogodovati, pa bila ona i samo 
turstvo. Tako je već od početka i protiv Štroce i protiv njegove Aka- 
demije. Neće možda biti na odmet pripomenuti, da je Starčević bio 
i protiv samog naziva Akademije: jugoslavenska (Academia Slavorum 
Meridionalium), to jest: za sve južne Slavene, od Slovenaca do Buga- 
ra. Kao da je slutio kakav će egzot postati njezino preširoko i pream- 
biciozno ime — kao dobro pokrivalo za svaku osim za vlastitu glavu 
— kad ubrzo svaki od južnih Slavena bude osnovao svoju nacionalnu 
Akademiju (Srbi srpsku, Bugari bugarsku, Slovenci slovensku, Make- 
donci makedonsku)... Uostalom, Starčević je možda imao i još neki 
razlog za protivljenje. Možda mu je smetao onaj četvrti paragraf iz 
Pravilnika, kojim se Akademiji povjeravala ne baš osobito poželjna 
uloga: da »raspravlja o pitanjih postavljenih joj od državnih oblasti i 
daje o njih zahtijevana mnijenja« (potcrtao pisac članka). 

Satirik Starčević nema dlake na jeziku. Nije mu ni na kraj pameti, 
da bi poštedio ikoga od pokornih vladinih služnika. Osobito ne oprašta 
onima koji su se uspeli do najviših položaja. Na njih ide i po načelu 
»jednim udarcem dvije muhe«. Kad zamahne na Mažuranića, onda — 
kao po pravilu — dohvati i Strossmayera: 


»G. I. Mažuranić, beamterske ćudi, najviši beamter, mjeri vrijednost 
ljudi po potištenosti, po broju beamterskih zvjezdica, po opsegu svijetla 
ovratnjaka i po »dietenklasama«, ter prezire i g. biškupa Strossmayera. A g. 
biškup Strossmayerer mjeri vrijednost ljudi po novcu što ga imaju ter prezire 
ig. 1. Mažuranića. Ovaj je zadovoljan i sretan da dobro živi, onaj, uz to još 
hoće da bude znamenita glava.« (A. Starčević, Djela, III, str. 351) 


Zapravo, Strossmayer sve u svemu mnogo gore prolazi, bilo da 
udarac dohvaća i njega bilo da je njemu izravno namijenjen. Starčević 
ne bira riječi. Evo tako cijelog jednog namjeravanog ispljuvka na sa- 
me utemeljitelje Akademije: 


»U hipu složim i izreku kojom da uvrijedim. 'Ta izreka bijaše: Ako se 
sabere hrpa luđaka i bezobraznika pod imenom jugoslavenskih akademika, 
ta hrpa neće znati ni moći ništa pametnijega učiniti, nego za svoju glavu, 
za svojega zaštitnika izabrati biškupa đakovačkog, njegovu preuzvišenost 
g. Josipa Jurja Strossmayera.« (A. Starčević, Djela, III, str. 336—7) 


Strossmayerom je Starčević gotovo opsjednut. Dakako: u nega- 
tivnom smislu. Njegove poglede, zamisli, nazore, način života i polo- 
žaj (miljenika i svjetine i dvora, i glasovitog latinskog govornika) Star- 
čević nije mogao nikako podnijeti. Vidjeli smo donekle i zašto, te nam 
je tako prilično i jasno. Manje nam je jasno, međutim, kako je u Star- 
čevićevim očima i samo Strossmayerovo vanjsko obličje poprimilo izra- 
žaj onog unutarnjeg duhovnog sadržaja protiv kojeg se Starčević to- 
liko borio. Evo kako je vidio Strossmayera kad su se ono bili susreli: 


»On nas primi svakako i zato nikako: i prijateljski, umiljato, i osorno, 
i dostojanstveno, i milostivo, i gospodski i demokratički. Nego ni jedno to 
držanje ne bijaše odrezano, ni zarubljeno, ni zaoštreno, nego pomiješano. 
On se drža kao da je ukraden, tuđ, vrtljikav, izgubljen. Na njemu sve staja 
kao na kolcu. Riječ oslaba i k tomu kao navlaš kroz nos, preneugodna. U 
cijelu obličju ne opazih ništa u što bih se ja zaljubio, ništa što bi me na 
prijateljstvo, ili na štovanje ganulo. Najnepovoljnije mi bijaše: mrtvilo u 
očima, mrtvilo u kretanju, mrtvilo na ustnicama, mrtvilo u svemu čovjeku, 
koj je u najljepšoj muževnoj dobi.« (A. Starčević, Djela, III, str. 324) 


Kad se uzme u obzir koliko su različiti: mekoputni Strossmayer 
(rođen pod sretnom zvijezdom društvenog uspjeha i društvenih priz- 
nanja) i tvrdokorni Starčević (protiv kojega se urotilo sve, pa i vla- 
stita narav) postaje nam mnogo jasnija i temeljna opreka i Starčevi- 
ćeva porazna poruga. Tu su još i politički stavovi, koji su ih toliko 
razdvajali i suprotstavljali, stavovi koji su jednoga od njih vodili po 
mekanome sagu uspjeha do samoga dvora, a drugoga — po mučnom 
bespuću oporbenjaštva — do siromaštva i zatvora. Jedan je od njih 
bio podatan, popustljiv, dodvorljiv dvorski čovjek, rođen da pokupi 
skorup i tamo gdje varenike nema. Drugi je bio nesavitljiv, neupo- 
trebljiv, tvrd, čvornovit i bodljikav, s izvanrednim smislom da izgubi 
malobrojne prijatelje i stekne mnogobrojne neprijatelje, zahvaljujući 
— između ostalog — i svojem opakom, juvenalskom jeziku. Te opreke 
i protimbe možda još najbolje sažimlje i predočava jedan korjenitiji 
Starčevićev učenik, kad ovako bugari, s onim toliko proročanskim za- 
ključkom: 

I biškupa Štrocu sem videl v megli, 

kak babu na loncu, gde sedi na cegli. 

I Bana Mažurana z bakenbarti sivi, 
nigdar ne zgine kak ban gdo jemput živi. 


I Starog sem videl v tej kervavoj megli, 
kak Stari z virdjinkom pod krovom sedi. 
V čakovečku meglu, 

v gornjogradsku meglu 

za dimom dim kadi. 


Dok Biškup Štroco v tenji đakovečke geste, 
pod toplem krovom biškupske sijeste, 

gladnog Muža hrani z »nafjarbanom Toskanom«, 
pod črlenom lampom, pod Khuenom banom, 

v gunguli, s cigarom i z madžarskem duhanom 
pod črlenom lampom Rada, Zakona i Reda, 


Stari se punta i Stari pluje 

na biškupsku »žlicu duševnog sladoleđa«, 
s kojom biškup Muža nahraniti gleda... 
Stara, posteklela korenika se ne da! 


Nigđar ne bu v megli Spomenika imal 
kaj nigdar je ne s klimavcima klimal. 


VII 


Malo je što od onoga o čemu je Ante Starčević strastveno govorio 
a žestoko pisao (i doista: toga ima na pretek) izazvalo toliko gnjeva i 
toliko nesporazumaka, toliko braniteljskih prikrivaka i ogradaba, to- 
liko protivničkih protunapadaja i nemilosrdne osudbe, kao ona njegova 
zlosretna kovariica — slavoserbi. Korijenski bi se to — prema Starče- 
viću — imalo oslanjati na latinske riječi sclavus i servus, to jest: rob 
i sluga, uza sve brojne značajke i prizvuke koje pojam povlači za so- 
bom primijenjen na ondašnje političke i društvovne prilike. Dotičnu 
složenicu sam Starčević definira ovako: 

»A tko su Slavoserbi? Tko pozna Austriju, taj bi morao poznati i Sla- 
voserbe, stvorenja koja se mogu za nju zauzeti. Tko pozna Slavoserbe, taj bi 
morao poznati i Austriju, vladu za koju oni mogu stajati. Slavoserbi su 
smeće naroda, vrsta ljudi koji se prodavaju svakomu tko i po što ih hoće, 
i svakom kupcu daju Hrvatsku u nametak; vrsta ljudi, koje će svatko, ako 
se ne da više, kupiti i za zdjelu krumpira; ljudi koje imati svatko bi se 
stidio osim Austrije i drugih hrđavih vlada; ljudi od kojih najvrstniji 
možda bi dobili od prave vlade da čiste lule; ljudi koji su po svojoj sužanj- 
skoj naravi proti svemu što je dobro, slavno, veličanstveno; koji su se kao 
zakleli narod hrvatski zbrisati s lica zemlje, ter o tomu i rade. To su Slavo- 
serbi, to snaga Austrije u Hrvatskoj. Dok ne bude iz naroda istrijebljena, 
neka Austriji bude ta pomoć, nitko joj ju ne navidi.« (A. Starčević, Djela, 
II, str. 342) 


Onako sprve, mogu se i zaobići popratna ili izvedbena suznačja, 
te uzeti kao da su slavoserbi zapravo sclavo-servi, naime: ropski ro- 
bovi, oznaka dvostruke ropštine, po naravi i po činu. U tome slučaju 
sporni pojam (nesretan po svojem obliku) ne bi bio ni izdaleka tako 
nesretan po svojem sadržaju. Označivao bi naprosto vrstu ljudi i stran- 
ke, bilo u tadašnjoj Hrvatskoj bilo u svijetu uopće: pojedince i skupine 
koji su sužanjske naravi, bez načela, bez čvrsta stava, bez određena 
značaja — kojima je jedino do osobne lagode i do vlastitih probitaka. 
I izvedeni pojam slavoserbska pasmina označivao bi onda samo Hrvate 
izdajnike, vlastite ljude koji provode protuhrvaisku djelatnost, a u 

doba kad se radilo o biti ii ne biti... Bila bi to onda tek moralno- 
-moralistička kategorija. Doista, Starčević takve Slavoserbe (što su 
mu nositelji izdaje i podlosti, sluganstva i gluposti) nalazi ne samo u 
Hrvatskoj, nego i u Francuskoj, Rusiji, svugdje gdje se susreće pro- 
nevjera narodnih načela i narodne volje. ' 

Ali, — je li to sve što taj izazovni izražaj sadržava? Postoji li u 
njemu još nešto, onaj čuvstveni naboj koji je toliko nekoć uznemiri- 
vao, a lako se ne mimoilazi ni dan-danas? Mislim, da i te kako postoji, 
i o tome treba otvoreno i razložno progovoriti. 

Da taj višeznačni pojam nije tako jednostavan govori i činjenica, 
što se vrlo različito, pa i oprečno, tumačio, branio i napadao. 

Posrijedi je — u ono romantičko vrijeme nabujalih narodnosnih 
osjećaja na svim stranama — zaoštrenost u odnosima između borbenog 
srpskog i borbenog hrvatskog nacionalizma. Istina, valja napomenuti, 
da su Starčeviću najtipičniji Slavoserbi Hrvati političari poput Stros- 
smayera, Mažuranića, Jelačića, naprosto jer su pronevjeritelji hrvatske 
samostalnosti. Slavoserbi to su mui mađarolci. Pa ipak, ne treba pre- 
laziti preko nekih povijesnih činjenica. Iako stoji, da je odnošaje iz- 
među Hrvata i Srba u Hrvatskoj pogoršao Bachov apsolutizam, zna 
se da je Austrija i ranije, na primjer u Krajini (i drugdje) vodila staru 
politiku podvajanja i suprotstavljanja, a radi slabljenja same Hrvat- 
ske. Ono što je u tome spletu odnošaja i okolnosti odsudno sintetizira 
se i ovako: 


»Starčević nastupa kao hrvatski nacionalni imperijalista sred kompro- 
misnoga defenzivnog taktiziranja hrvatske oficijelne politike spram borbene 
nacionalne ekspanzivnosti Srba u Hrvatskoj, koja borbenost nalazi na pot- 
poru i sa strane austrijske vlasti u granici i sa strane Strossmayerove na- 
rodne stranke. Za Starčevića Srbi su samo geografski pojam, sve što je 
dobra kod Srba ustvari je hrvatsko, Starčević hrvatstvo proteže na cijeli 
srpsko-hrvatski prostor; i sam Dušan Silni za Starčevića je odvjetak 'pre- 
jasne hrvatske dinastije Nemanjića, koji kroz vijekove kao kraljevi vladahu 
iztočno-sjevernim pokrajinama hrvatske".« (J. Horvat, ibid., str. 307) 


"Time — više nego očigledno — izazovni pojam dobiva drugo zna- 
čenje. Smisaona slika se bitno mijenja. Prvotnu, korijensku podlogu 
krilatice zasjenjuje novi sadržaj. 

Pogledajmo, prvo, kako su povijesnici i kritici branili Starčevićevu 
polemičku složenicu, to jest: kako su je zamrzavali na jednom njezi- 
nom značenju. : 


K. Šegvić, B. Drechsler i V. Bogdanov, na primjer, nastoje do- 
kazati kako Ante Starčević nije imao ništa protiv Srba kao Srba. 
Između ostalog navodi se, kako mu je i majka bila pravoslavka, od- 
nosno Srpkinja. Da Starčević nije imao nikakav rasistički stav prema 
Srbima, dokazuje i to što izričito zahtijeva miješane brakove (»kroz 
prosvjetljenje moraju nastati ženidbe među onim različnim vjerama 
i pasminama; time se moraju pasmine približiti i pomiriti«, A. Star- 
čević, Djela, III, Na čemu smo, str. 401). Nije mogao biti nikakav pro- 
tusrbin i zbog toga što su mnogi Srbi iz Hrvatske bili članovi Stranke 
prava još za njegova života. Neki su čak sudjelovali u Rakovičkoj 
buni. Kao jedan od branitelja, J. Horvat kaže: 


»Suvremenici dobro ocjenjuju Starčevićevu tezu o *slavosrpštini', u pra- 
vaške redove zalaze i Srbi i sinovi srpskih roditelja, a nov juriš Starčevićev 
protiv slavosrpštine kao moralne kategorije bio je Mene-Tekel-Fares za 
pojave, koje su se oživotvorile za par godina pod Khuenovim režimom.« (g. 
Horvat, ibid., str. 367) 

Nastupajući u sličnom duhu, Bare Poparić isključuje svaku mo- 
gućnost, da bi Starčević aludirao na neki određen narod, nego želi 
da se sporni izraz shvati kao oznaka naravi, ponašanja, stava. 


»Slavosrb ne znači pripadnika koje narodnosti. Slavosrb je svaki čovjek, 
kojemu ćud odgovara značenju latinskih riječi 'sclavus' i 'servus. Slavosrb 
je stoga svaki čovjek sužanjske ćudi, pripadao on bilo kojemu narodu. — 
Stari najbolje to objasni kad napisa, da su Slavosrbi poklopac svakom loncu.« 
(Dr. A. Starčević, O 40. godišnjici smrti, str. 32, Zagreb, 1936) 


Javljajući se svojim člankom u doba kad je to možda bilo naj- 
potrebnije (jer su Starčeviću stali vješati kao mlinski kamen o vrat 
sve što je bilo tko strašnoga počinio u njegovo ime ili se čak i ne po- 
zivajući na nj, da bi ga tako utopili u baruštini negativne povijesti i 
opravdali nametnuti zaborav) V. Bogdanov 1951. nastoji pokazati kako 
Starčevićevo udaranje po slavosrbima nije nikakvo protusrpstvo: 


»Sam Starčević nije pod pojmom slavoserb nikada razumijevao Srbe, ni 
Slavene, ni bilo koji drugi narod. Riječ 'slavoserb' kod njega uopće ne ozna- 
čava nacionalnu pripadnost, nego političku kategoriju: slavoserbi su režimlije, 
sluge tuđinskih, protivnarodnih vlada, dvostruki robovi (sclavi i servi) Beča 
i Pešte.« (V. Bogdanov, Starčević i stranka prava prema Srbima i prema 
jedinstvu južnoslavenskih naroda, str. 10—11, Zagreb, 1951) 


Činjenica je, dalje, da Starčević bijaše hvalio srpsko pučko sve- 
ćenstvo (koje mu je narodskije od katoličkog). Pisao je s neskrivenim 
simpatijama o Milošu Obrenoviću. Pisao je povoljno o kneževini Srbiji 
i o Srbijancima. A kako bi čitatelj prosječnik mogao i pomisliti, da u 
kovanici slavoserbi ima ikakvog protusrpskog osjećaja, kad sam Jovan 
Skerlić (kojemu bi se prije moglo prigovoriti sve negoli neka pristra- 
nost prema ocu pravaštva i pravašima), kad on doslovno kaže: 


»On ne kaska ni za austrijskim centralistima, ni za mađarskim konsti- 
tucionalistima, on neće Hrvatsku ni kao austrijsku provinciju ni kao ma- 
đarsku županiju, no kao slobodnu nacionalnu državu. I one koji nemaju 
vere u narodnu snagu i budućnost, mlake nacionalne oportuniste i političare 
od 'dana i komada', one koji nisu u stanju da se oslobode ropstva u duši i 
hoće da se drže jednih ili drugih gospodara, on prezrivo naziva 'slavoserbi- 
ma'... Za njega su to slabići, kukavice, pandurske duše, ono što su tada bili 
| dvojna u Vojvodini, dukatovci u Srbiji.« (J. S., Eseji o srpsko-hrvatskom 
pitanju 


Pa ipak: ne iscrpljuje se time ni sve ono što je Starčević stavio 
u promatrani izričaj, niti ono što su njegovi suvremenici dobro shva- 
tili i mnogi, koji dođoše kasnije, vrlo dobro osjetili. Na to »još nešto« 
upozorava — kao na nimalo poželjan i ugodan dio sadržaja pojma — 
i Z: Šidak u svojem članku o Starčeviću za Enciklopediju SFRJ (sve- 
zak 8). 

Jer, ako u pojmu slavoserba i slavoserbske pasmine ima i ona 
čisto etički negativna sastojina (a oko koje se spomenuti branitelji 
isključivo trse), postoji i njegov tamniji smisaoni dio, koji se doima 
kao nekakva mrlja na inače sjajnoj pojavi Starčevićeva značaja. 

Sam V. Bogdanov, kao da se ispravlja, nadopunjujući svoj prvotni 
sud (kad malo kasnije govori nešto drugačije), i time nam omogu- 
ćuje prijelaz na drugu polovicu sadržaja Starčevićeve slavoserpštine. 


»Nema dakle nikakve sumnje, da Starčević nije iskovao ovu svoju riječ 
radi Srba, nego mu je kao povod bilo proaustrijsko držanje hrvatskih držav- 
nika između 1849—1860: Jelačića, Mažuranića, Strossmayera. 

Isto je tako sigurno, da su dvadesetak godina kasnije i svi takozvani 
Khuenovi Srbi ušli u ovu Starčevićevu slavoserbsku kategoriju, — ali i opet 

ne zato, što su bili Srbi, nego zato, što su služili jednom tuđinskom, ugnje- 
tačkom režimu, koji je podjednako pogađao i hrvatski i srpski narod u 
Hrvatskoj.« (V. Bogdanov, ibid., str. 12—13) 


Iako naime stoji, da su ondašnji Srbi u Hrvatskoj (zapravo nji- 
hovo političko vodstvo koje je radilo za Khuena) bili objekt tuđinske 
politike protiv hrvatskih interesa — a što je Starčević jasno vidio 
i oštrozubo osudio — Starčević je (u svojem satiričkom bijesu) i pre- 
tjerao i pogriješio. U razradbi i u potkrepama svojeg pojma slavoserb 
Ante Starčević je barem trostruko pogriješio. Prvo, pogrešno je isto- 
vijetiti te i takve (sluganske ljude) sa svim Srbima u Hrvatskoj, tim 
prije što ih je bilo i među pravašima i u Rakovičkoj buni. Drugo, po- 
grešno je poistovjetiti takve pojedince sa Srbima izvan Hrvatske. 
Treće, pogrešno je izjednačiti ih sa pretpostavljivim Srbima uopće, 
i to čak na takav način, da se srpsko narodno ime upotrijebi kao 
pokudna oznaka i među drugim narodima (Francuzima, Rusima ili 
Nijemcima), ili da se čak oko samog izvora njihova imena natrpa sve 
ono što je sužanjsko i odbojno — kako to pokazuju sastavci Ime Serb 
ili Pasmina slavoserbska po Hrvatskoj. 

Stoga, i kad se navede sve što dobronamjernici mogu izvesti iz 
prosuđivanog izraza u prilog Starčeviću, odveć je mjesta u njegovim 
djelima koja potvrđuju i manje lijepu, razboritu i opravdanu stranu 
tog nesklapnog smišljaja. Provodeći takvo poistovjećivanje — oslonivši 
se ponegdje i na takav oslonac kao što je pasmina (soj ili rasa) — Star- 
čević je omogućio, da mu tkogod priđe i rasistički, pa makar samo i u 
onom stupnju u kojem neke od temeljnih zasada Nietzscheova nauka 
omogućuju pojavu jednog Mein Kampfa. Takav politik i humanist — 
kakav Starčević inače bijaše — nije smio dopustiti, da mu strast toliko 
prevlada nad razborom, te da napiše onako okrutne i netočne riječi o 
cijelom jednom narodu. 

Nama je dužnost potruditi se da shvatimo, kako je do toga moglo 
doći, imajući neprestano na umu: shvatiti ne znači i opravdati. 

Starčević je držao da od Dunava do mora i od Koruške do Bojane 
živi jedan narod: hrvatski. To je njegovo velikohrvatstvo poput Kara- 
džićeva velikosrpstva ili Strossmayerova velejugoslavenstva. Kao što 
je V. S. Karadžić Hrvate proglasio Srbima, tako je i Starčević Srbe 
proglasio Hrvatima, uključujući i Svetog Savu. Karadžić je (Kovčežić 
za istoriju, jezik i običaje Srba sva tri zakona, s geslom »Srbi svi i 
svuda«) posrbio Hrvate. Starčević je vraćao s privagom. Ne samo što 
je pohrvatio Srbe, nego je znao i pogrditi. 

»Nema ni pedeset godina, što je taj pretjeran Srbež nekoje ljude sna- 


šao. Oci i djedi onih, koji se danas za Srpstvo nadimlju, nadimaše se za 
Ilirstvo.« (govoreći o stanju u Vojnoj krajini) 


Naravno — kako nas neki povijesnici poučavaju — može se i Ka- 
radžićevo i Starčevićevo pretjerivanje u XIX stoljeću (jedno kao veli- 
kosrpstvo, drugo kao velikohrvatstvo) shvatiti kao razumljiva reakcija 
na ilirsko ujednačivanje (na integracionizam Ilirac4) — kao što će 
se istaknuta narodna samosvijest uvijek javljati u doba naglašenog 


unitarizma, bilo onog tridesetih bilo onog pedesetih godina XX stoljeća. 
ko * 

Gotovo na svakom problemu kojim se bavio Starčević kao da 

ostavlja nekoliko izlaza. Time vjerojatno i navodi proučavatelje svojeg 


djela na toliko različite i oprečne sudove o svakom bitnijem dijelu 

“svojeg nauka. Jednom prilikom Starčević govori o Velikoj Hrvatskoj, 
drugom prilikom o onoj što je tek uru hoda duga i uru hoda široka. 
Skerlić u njemu vidi ništa manje nego stopostotnog jugoslavenskog 
'unitarca', a S. Buć (Temeljne misli nauke Dra. Ante Starčevića, Za- 
greb, 1936) jednog od Hitlerovih predšasnika, doslovce: »Starčević je 
pred sedamdeset godina istakao onu rasnu ideju, na kojoj je Adolf 
Hitler udario svoj program za preporod i organizaciju njemačkog na- 
rodnog života.« (str. 30) 

Starčević se očigledno mijenjao, kao i svijet okolo njega; njegove 
misli su se mijenjale i prilagođivale trenucima političke praktike i tak- 
tike. Pa ipak, ako se i mijenjao u mnogome, ako je znao i dugo i kri- 
vudavo lutati, što se tiče narodne slobode i državne samostalnosti — 
kako reče V. Bogdanov — ostao je nepokolebljiv. Pa i Skerlić (ne odu- 
stajući od svojeg »jednonarodnog« polazišta) priznaje Starčeviću da 
je »đuboko nacionalan«. 

Korjeniti hrvatski nacionalist — kakvim se Starčević i osrednje 
upućenu promatraču već sprve otkriva — on je ipak uporno progla- 
šavan integralnim Jugoslavenom. Shvatljivo je zašto ga je takvim htio 
vidjeti (oko 1900) Jovan Skerlić, zaprisegnuti pobornik srpskohrvatske 
narodne, jezične, književne i državne stopljenosti. Možda je nešto ma- 
nje shvatljivo kad se u tome donekle za Skerlićem povodi i V. Bog- 
danov 1951. Još je najmanje shvatljivo, kad je i Zvani Črnji Starčević 
ništa manje nego baš integralac 1964. On piše: 


»Negirajući srpstvo, Starčević je htio spriječiti naš razvitak u pravcu 
konsolidiranja nacionalnih posebnosti među Južnim Slavenima, htio je da 
hrvatska i srpska nacija budu jedna nacija; bio je, dakle, unitarist.« (Z. 
Črnja, Kulturna historija Hrvatske, str. 467—8, Zagreb, 1964) 


Nama se, opet, čini da je — prema svemu što iznesosmo od njego- 
vih misli o tome predmetu — Ante Starčević prije sve nego jugo- 
slavenski unitarist. Osobito tomu ne bi nikako govorile u prilog sve one 
riječi što ih on iznese niječući Srpstvo, a one (to ponavljamo) doista nisu 
primjerene čovjeku njegova formata. Ako mu se to zamjeralo, s pra- 
vom se činilo. Istina, Karadžić je isto bio učinio s Hrvatstvom (čime 
ćemo se morati pozabaviti govoreći i o jezičnom sukobu između njih 
dvojice), samo to — jer nije bilo izrečeno jednako nabijenim jezikom 
— nije bilo jednako primljeno. Dok Karadžiću dotično poreknuće malo 
tko danas zamjera, Starčeviću se ono i te kako prigovara, čak i kad se 
o tome šuti, naime: tako mu se najviše i prigovara, te se još čitav 
njegov nauk, djelo i lik zna poistovjetiti s pretjeranostima hrvatske 
desnice, i ljudi okrivljuju Starčevića za ono za što nikako nije kriv. 
Dakako — dodajmo još i ovo: Starčevićeve pretjeranosti kad piše o 
Srbima i o Srpstvu Josip Frank će izdvojiti iz Starčevićeva cjelokup- 
noga corpusa i prenaglasiti ih, sa svim kasnijim posljedicama i kobnim 
prijestupima, što su odveć poznati, a da bi ih trebalo iznova iznositi i 
razlagati... 


VIII 
Kad je riječ o Starčevićevu stavu prema hrvatskom jeziku, valja 


odmah ustvrditi: on je tradicionalist, zapravo — klasicist. Istina, nije 
to mrtvozornički klasicizam, koji živi od pradrevne papirne pismeno- 


sti. Prije je tu posrijedi spasonosan spoj baštinjene klasike i dnevne 


praktike. 

U jeziku učenik glasovitog oporbenjaka Šime Starčevića, Ante 
Starčević jest velikim dijelom zagovornik klasične starine a protivnik 
jezičnih novotarija, iako nije prihvatio učiteljevu ikavicu, nego je — 
valjda iz protivštine ijekavici V. Karadžića — tvrdoglavo pisao eka- 
vicom. Zapravo, uporno se služio i rogatim znakom (č) Iliraca, zatim 
onim ahom, kao i mnogobrojnim izravnim posudbama iz latinske sin- 
takse. Arhaičan po obliku, njegov je jezik ipak neočekivano moderan 
po samoj zamisli. U prvom broju Zvekana (1867) govoreći kroz usta 
Stekliša o jeziku, Starčević iznosi tvrdnju koju potkrepljuje i stara 
i nova hrvatska jezična upotreba. 


»Već kod Dukljanina bori se Čakavština sa Štokavštinom. To isto opa- 
žujemo i kasnije, i napokom evo nadvlada Štokavština. Dakle sva tri ova, 
da tako rečem, podjezika, narodna su, hrvatska su, sveta su dok ih narod 
drži. Štokavštinom se služi većina naroda, s njome ne može se ni jedna 
sestra joj, ni Čakavština ni Kajkavština usporediti. Ništa dakle drugo nego 
držati se nje, i kititi, poljepšavati i obogaćivati ju također uresom njezinih 
obih sestara, koje, sudeć po dosadanjim pojavama, ne imaju veliku buduć- 
nost, kititi ju onim uresom koj bi drugačije s ovim sestrama mogao propasti.« 


Pa iako Starčević piše ekavicom, brani vokalno er, stare padeže 
množine i stari korijenski pravopis, čini to u svrhu što čvršće odredbe 
i upotrebe samosvojnog hrvatskog književnog jezika, koji bi imao sje- 
diniti u sebi blago jezične baštine i životnost suvremenih triju narječja. 
Budući svjestan činjenice da bez jezične registracije nema jezične stan- 
dardizacije (što je u njegovo vrijeme značilo, da bez jezika baštinjene 
pismenosti, pismarstva, književnosti nema vlastite hrvatske jezične 
kodifikacije), Starčević — nasuprot romantičarskim fantazijama o puč- 
kom jeziku kao jeziku iznad svega i za sve i za svakoga — potertava 
temeljnu vrijednost jezika i književnosti naše tradicije. 


»Što se tiče načina pisanja, jezika, izgovaranja, ja se držim, koliko znam 
i mogu, naše osamstogodišnje knjige, i s te brazde ne budem nikada okrenuti.« 


On je uz to svjestan i činjenice (a što i suvremeno jezikoslovlje u 
cijelosti potvrđuje) da je jezik pisanih spomenika — pravnih ili knji- 
ževnih — nuždan tijesak kroz koji svagdašnji jezik mora proći, da bi 
od njegove neustaljenosti nastao trajan oblik sposoban za daljnji ra- 
zvoj i bogatiji izražaj. Dokaz o starini hrvatskog jezika Starčeviću je 
bio dobro došao i u njegovoj političkopravnoj borbi za hrvatsku dr- 
žavnost, ali je taj jezik imao poslužiti i kao uzor jezično zabludjelim 
suvremenim piscima. Tako, obrađujući Razvod istrijanski, Starčević 
kaže: 


»Spomenik ovaj nije samo zato znamenit, što se iz njega jasno vidi, da 
je kod otaca naših, jezik hrvatski bio sasvim služben, a ne samo služben 
nego i diplomatički, — još onda kad mnogi zapadni narodi nisu mislili da bi 
svoj na to veličanstveno mjesto uznijeli, dokažuju koliki je bio kod otaca 
naših hrvatski narodni ponos, kome kod nas ni traga ne ima: i tako, on je 
najznamenitiji stoga, što nas spominje na mnoga, još puno starija, diploma- 
tička pisma, sastavljena na hrvatskom jeziku, kako se iz ovoga vidi puno 
čistijem, nego li su pisma mnogih današnjih pisaca.« 


Naravno, ni sa svojim jezičnim nazorima Starčević nije mogao 
lako prodrijeti. Dapače, i oko njih se rasplamtio i te kako žestok sukob. 
Pogledajmo, barem letimice, njegove povode i korijene. 

Kad je odbor Matice ilirske 1852. povjerio prijevod jedne znan- 
stvene knjige (Das Buch der Natur) Anti Kuzmanoviću, da je prevede 

na hrvatski jezik, javi se u Srpskom glasniku netko tko zanijeka hrvat- 
ski književni jezik uopće. Starčević — kao što bi se moglo i očekivati 
— upade u raspru, braneći hrvatsko ime hrvatskog jezika. I oko toga 
njegova istupa nastadoše mnogi nesporazumi. Oni su — u datim okol- 
nostima — posve shvatljivi, jer Starčević nastupa kao nepopustljiv 
protivnik jezične kampanje V. S. Karadžića. Na njegove već poznate 
stavove iz Kovčežića (prvo, »Ako neće Hrvati da su Srbi, oni nemaju 
nikakvog narodnog imena«; drugo, »štokavci makar koje vjere bili i 
gdje stanovali mogu se po pravdi nazvati Srbima«; treće, »Srbi svi i 
svuda«), Starčević uzvraća tako, da prvo brani hrvatstvo hrvatskog 
jezika, a onda — o čemu smo već govorili — udari i po samom Srpstvu. 

Značilo je to dakako i udarac na Bečki dogovor (1850). Njegovi 
potpisnici su polazili od pretpostavke (i znanstveno i politički pogrešne), 
da su Srbi i Hrvati jedan narod, te da moraju imati i jednu književ- 
nost i jedan jezik. Starčeviću je pak, odmah nakon prvih ilirskih za- 
bluda rane mladosti, bila jasna temeljna pogreška tog dogovora. I kao 
da je slutio sve zlo kojim će to uroditi čak stotinjak godina kasnije, 
odlučno se suprotstavio povukovljenju hrvatskog književnog jezika. 
Mnogi bi se možda nesporazumci, sukobi i gubici izbjegli, da do toga 
dogovora — koji se u zbilji nije ni mogao nikad cjelovito provesti 
ni na jednoj strani — nije nikada ni došlo. U jezičnom smislu bio je 
to trojanski konj onog unitarizma kojem će se hrvatska književnost 
morati opirati još nekoliko desetljeća. A kako je sam temelj Bečkom 
dogovoru bio pogrešan (utvrditi pravila jezika i pravopisa na načelu 
»da jedan narod treba jednu književnost da ima«, a dva naroda ne 
bijahu jedan, niti to kasnije postadoše), morali su se pokazati pogreš- 
nima i naopakim svi oni jezični dogovori što su se u tome duhu i smislu 
izredali od onih pa do naših dana. Besmislenost, jalovost i štetnost 
takvog jezičnog nagodbenjaštva Starčević je vidovito osjetio. Otuda 
valjda njegov nepomirljivi boj za ime, status i standard hrvatskoga 
jezika, a protiv jezičnog kolonijalizma. 

Duboko uvjeren, da su vukovci u Hrvatskoj, što svjesno što ne- 
svjesno, radili na likvidaciji ne samo samostalnog hrvatskoga jezika 
(kao oruđa višestoljetnog kulturnog opstanka) nego i samog hrvatskog 
imena, utapajući ga ili u inonarodnim nazivima ili u složenici u kojoj 
bi slabiji ili podređeniji dio imao prije ili poslije otpasti, — Starčević 
silovito polemizira, bezobzirno pamfletizira. Opire se, dokazuje i po- 
kazuje; srdi se, žesti se i grdi. Jezik hrvatskih vukovaca njemu je 
»jezik koji se čuje jedva i kod najglupljeg govedara... neotesan, da 
čovjek mora kod svake izreke odahnuti i paziti da si jezik ne pregrize, 
ili ne prelomi... to su blejanja, šćekćanja i hrcanja, koja nagrđuju 
ljepotu jezika našega«. 

Gotovo manijakalno braneći ono svoje e ispred r, gnjevno napada 
sam glas r kao »najdivljiji, najneugodniji glas, poznan pod imenom 
glasa pasjega«. Unatoč pravom obilju jezikoznanstvenih informacija, 
kojima je kao poliglot raspolagao, jezikoslovac Starčević je počesto tvr- 
doglav, zadrt, pretjeran. Ima slučajeva kad je i više podrugljiv ismi- 
javač negoli upućen razlagač, osobito glasovnih mijena i značajki je- 
zika, kao kad na primjer tumači Razvod istrijanski (1852). Već spomi- 
njani Iveković možda mu s pravom nabija na nos onu nesretnu »rečo- 
slovicu«, koju bijaše obećao napisati (valjda zaista samo zbog toga jer 
nije bio imao novaca), a nikad je nije napisao. Isti mu svakako s pra- 
vom zamjera brkanje glagolskih vrsta. Starčevićeva rasprava Ime Serb 
troši se i detaljistički i polemički na nebitne značajke navodnog po- 

drijetla samog jednog narodnog imena... To jest bilo posve u duhu 
onog doba. Radili su tako i mnogi drugi u mnogih naroda. Zlo počinje 
stanu li se iz takvog prekopavanja jezičnog prakorijenja izvlačiti opće- 
nitiji ili dalekosežniji zaključci. A ako je išta — u jezikoslovlju — ne- 
sigurno, onda je to, nedvojbeno, etimologiziranje vlastitim imenima. 
Ako je išta od takvog etimologiziranja neprimjerenije, onda je to 
spajanje imena i stvari u duhu pučkog domišljanja, da bi se zatim 
na temelju slučajne sličnosti donosile ćudoredne ocjene i osude. Star- 
čević se ne libi ni takvoga jezikoslovnoga dovijanja. Njegove dokazne 
etimologije često su proizvoljne, i potrebne su mu samo radi polemike. 

Samo, tko da mu to zamjeri, kad su takve etimologije stara europ- 
ska navada, od Platona (u kojega je aer, uzduh, od aei rhei, jer — biva 
— uvijek teče!), preko Izidora Seviljskog (kojem je lepus, zec, od levis 
pes, laka noga, ili lucus a non lucendo, to jest: gaj je gaj po tome što 
u njemu ne svijetli sic dictus, quia minime erat lucidus), kroz cijelo 
srednjovjekovlje, pa do današnjeg Heideggera (od kojeg u ozbiljnoj 
raspravi Logos bei Herakleitos doznajemo za ontološku srodnost grč. 
legein i njem. lesen) .. . ' ' 

Već su neki od njegovih suvremenika opazili, kako se jezikoslovac 
Starčević poigrava jezikoslovljem — a u rugačke ili bojne svrhe. Nama 
danas nije teško prepoznati na tolikim mjestima zamjenu dokaza do- 
sjetkom. Pa ipak —, M 

Unatoč očiglednim znanstvenim promašajima, unatoč polemičkoj 
pjeni pa i slabo zakrinkanim psovkama — njegova borba protiv dogo- 
varača i pregovarača oko hrvatskoga jezika, prekupaca i preprodavate- 
lja samog njegova opstanka, došla je u pravi čas, a pokazat će svoju 
istinsku opravdanost tek stotinjak godina kasnije. 


IX 


I najnoviji, suvremeni, ocjenitelji Starčevićeve pojave i njegova 
djela — bez obzira u kojem ga smjeru pokušali nategnuti — priznaju 
mu izuzetnost i snagu u datom povijesnom razdoblju. 


»Poslije srednjovjekovnih nacionalnih katastrofa i sve do sloma ilirskih 
perspektiva u sredini XIX stoljeća, na Slavenskom Jugu nije bilo ni jednog 
nacionalnog ideologa koji bi tako žestoko kao Ante Starčević, tako nepo- 
pustljivo i kategorički kao on, bez ikakve spremnosti na taktičke ustupke, 
i bez sklonosti za političko traženje linije najmanjeg. otpora, odbacio svaku 
pomisao da se život i historija ove zemlje vežu uz bilo čije imperijalističke 
kombinacije. U neku ruku, kroz Starčevićevu tribunsku ličnost provalila je 
stoljetna mržnja naroda koji je stalno bio podređen tuđem gospodstvu.« 
Z. Črnja, ibid., str. 467) 


Nastojali smo pokazati, kako je Starčević uspio osjetiti, uhvatiti i 
sažeti povijesnu potrebu svojeg doba. Ono što je propovijedao, osjećali 
su, željeli su — ili su barem znali — i mnogi drugi. No, nitko nije 
imao toliko odvažnosti, da se uhvati u koštac s protivnikom što se činio 
nesavladivim (s cijelom jednom carevinom i s cjelokupnom domaćom 
bijedom i izdajom); nitko nije htio toliko žrtvovati osobne lagode, da 
o tome otvoreno i glasno progovori; nitko nije bio toliko oštrovid i 
tako oštrorijek; osobito: nitko kao Starčević nije umio tako jednostav- 
no izreći ono najbitnije. 

»Ja ne razumim što hoće da kažu oni, koji vele da kraljevina Hrvatska, 
kraljevina pet stoljeća prkosivša istoku i zapadu, ne može o sebi, neodvisna 
stajati. Nijedan narod ne može bez drugih naroda opstati, pa itako svako selo 

može kao neodvisna država biti... Ja neću da dokažem da će Hrvatska doista 
biti državom o sebi, nego samo velim da naša domovina, kako nekada bijaše, 
tako i danas može biti samostalna; ja htjedoh dokazati da mi, ako smo 
muži slobode i napretka, moramo nastojati da našemu narodu izbijemo 
iz glave onu vjeru koju mu je Austrija i Rusija narinula, vjeru kao da 
smo mi, uzdržavatelji Austrije, tako slabi da ne možemo drugačije nego kao 
bilo čiji robovi živiti; mi moramo Hrvatima kazati da je sužnju jednako u 
amerikanskoj republici i u austrijanskoj ili ruskoj despociji.« (A. S. Djela, 
I, str. 27, 28 passim) 


Vidjeli smo, da je Starčević korjenit prevratnik, iako nije poput 
Gupca ili Kvaternika, pobune kojih su krajnji, očajnički zahvati na- 
roda u povijest, s neodoljivom težnjom, da se izmijeni narodna sud- 
bina. Borbeno pravaštvo uopće protivilo se sveaustrijskom, sveslaven- 
skom i jugoslavenskom integracionizmu; bilo je protiv austrijskog, 
ugarskog ili austrougarskog dualizma i federalizma; zapravo: stekliši 
bijahu protiv svega što nije slobodna i samostalna Hrvatska. Starčević 
je, naravno, kao začetnik pokreta, protiv svega toga, te još protiv 
»našinstva«, »trojedinstva« i ostalih imena kojima se zastiralo i zati- 
ralo ime i opstanak hrvatskog naroda. Pokazasmo, kako se Starčević 
— polazeći s državnopravnog stanovišta — borio za provedbu povijes- 
nog prava Hrvatske, odbacivši kao novotariju i izmišljotinu svako 
drugo ime osim hrvatskog za državu, narod, jezik. 


Imajući na umu sve što smo do sada rekli o Starčevićevu liku i 
njegovu nauku, moramo se otvoreno zapitati: što govori danas — u 
ovim sedamdesetim godinama XX stoljeća (dakle: stotinjak godina 
kasnije) Starčevićev primjer suvremenom hrvatskom promatraču... 
Stručnjacima, politolozima, mjeriteljima i istraživačima javnog mni- 
jenja ostaje točno odrediti oblike i stupnjeve dodira i utjecaja između 
izvornog starčevićanstva i današnjeg političkog naraštaja. Sastavljaču 
ovih stranica — koji naprosto nastoji iznijeti najnužnije značajke oso- 
be i djela — ostaju tek približni zapažaji i letimični uviđaji. I kad 
nešto ustvrdi, dobro zna, kako je više naslutio negoli odredio. Pa ipak, 
čak ni takav postranični promatrač ne može odoljeti nekim analogi- 
jama. 

Kad se ljudi danas opiru centralizmu, etatizmu, unitarizmu, inte- 
gracionizmu, kad su protiv prevlasti jedne nacije nad drugom, protiv: 


teorije ograničenog suvereniteta u domaćoj varijanti i sl — nije li 
sve to srodno Starčevićevu nauku? 

A praktička borba — naših najnaprednijih ljudi — za potpunu 
provedbu načela federacije, za samoupravu i deetatizaciju, — ne po- 


tvrđuje li i ona suvremenost bitnog dijela njegova programa? 
Boreći se za pravo opstanka, za slobodu i samostalnost svojeg ma- 
log naroda, potezao je kao dokaze i suopstanke velikih i malih, od 
Francuske i Rusije do San Morina i Monaca. U doba kad su oni s vrlo 
mnogo pameti (ali s malo srca) zagovarali, kako se mora ili s Bečom 
ili s Peštom ili se osloniti na sveslavenstvo — Starčević »neće da bude 
ni austrofil, ni mađarofil, ni slavenofil«. Uporno i neprestano, on traži 
da se Hrvati oslone sami na sebe, da Hrvatska bude slobodna i neza- 
visna od svakovrsnih nametnutih zajedništava... Za narodne nesreće: 
ne traži prikladne izvanjske krivce. Kao rijetko tko u Hrvatskoj poli- 

tičkoj povijesti (što je svojstvo čovjeka koji ne mrzi i ne optužuje ništa 
tuđe samo zbog toga što je tuđe), Starčević je svjestan, da nam je naj- 
veće zlo dolazilo od nas samih. 


»Kod nas tuđe himbe ne prevariše, tuđe spletke ne zapletoše, kod nas 
nikakova izvanjska vlast ni sredstvo ne skloni narod na poniženje i sramotu; 
nego to sve učiniše proti pravu i volji naroda njegovi domaći izrodi. 

'Tako, dakle, što tuđinac jedva poželiti usudio se, to učini izmet Hrvatske 


proti Hrvatskoj, i to bez da ga itko, bez da ga išto od izdaje odbiti mogaše. 

Koje zgode, a kako upotrijebljene! Kako bi danas stajao narod hrvatski 
i kod kuće i u mnijenju naroda, da ga ne budu domaći sinovi obružili, izdali, 
i rastrovali!« (A. Starčević, Djela, III, str. 373) 


Starčević je počesto još za života — a osobito u novije vrijeme — 
optuživan kao zagrižljivi, isključivi, nepopustljivi nacionalist. Iznoseći 
njegove temeljne poglede, nismo prešućivali ni one njegove stavove u 
kojima je zanos za vlastitim nadvladao štovanje tuđeg. Ali slika nikako 
ne bi bila cjelovita, tražena istina bi bila okrnjena, ukoliko bismo 
ispustili i njegove nešto drugačije nazore, pa i izjave o svetosti svakog 
naroda, a u prilog svenarodnog bratstva. 


»Mi mnijemo, da ni jedan narod sam ne uživa svoju sreću, i da ni jedan 
od njih sam ne trpi svoju nevolju, nego da u obim udioništvuju i ostali na- 
rodi. Za to, kako se rađujemo nad srećom svakoga naroda, tako i tugujemo 
nad nevoljom svakoga od njih. Od nijednoga ne pitamo više nego li smo mi 
pripravni njemu dati, a pripravni smo dati koliko i za sebe držati. Kako nam 
se Hrvatstvo svršuje iza posljednjeg Hrvata, tako nam međunarodno bra- 


razumijevamo: neomeđašeno pravo razvijati duhovnu i tjelesnu snagu na- 
roda i to bez nepravedne štete drugih. Nepravedno nam je sve i samo ono, 
čime se vrijeđa ugovor, bilo sklopljen na korist stranaka, bilo sklopljen na 
temelju općenita razuma.«< (iz članka Diplomacija, Pozor od 19. listopada 1860) 


Pokazavši kako u Starčevića ima ne samo različitih nego i opreč- 
nih izjava o istoj stvari, već smo dostatno potkrijepili, da vrlo dobro 
znamo: sve što je napisao, nužno, nije samo suho zlato. Uzmimo, pri- 
mjera radi, onaj poznati članak Slovenci i Srbi. Dok je u prvom dijelu 
članka temeljito promašio (govoreći kako bi Slovenci imali biti Hrvati), 
u drugom dijelu iznosi neke od svojih najširih i najnaprednijih nazora 
o stanju i položaju višenarodne zajednice: ono njegovo »makar se svi 
proglasili za Hotentote ili se nas svaki zvao posebnim imenom, samo 
da budemo svi slobodni i sretni!« 

Pored svega toga, potrebno je neprestano imati na umu — radi 
što cjelovitije istine o promatranoj pojavi — da je Starčević tako često 
pretjerivao. I "Tursku je znao hvaliti samo zato da bi još više pogrdio 
Austriju. 

Dobar dio njegovih predviđanja i razlaganja može biti pogrešan, 
ali je — zauzvrat — uvijek zanimljiva njegova dovitljiva politička 
kombinatorika, maštoviti, bockavi domišljaji. Najčešće suzdržan i sum- 
njičav, kad dadne maha svojoj dubljoj naravi, u nebesa će dizati one 
koje voli (republikanske Rimljane, prevratničke Francuze i bosanske 
Muslimane), dok će u najdublji pakao strovaljivati Grke i Slavoserbe. 
A kad su u pitanju Hrvati, koje ljubi, i Nijemci, koje mrzi, pregonit 
će čak kako Hrvati imaju četiri puta više uma od Nijemaca (A. S., 
Djela, 1, str. 473). 

Na sreću, u Starčevića je ipak — kad je riječ o onom najglavnijem 
— razbor obuzdavao polemički žar. Tad bi se pokazivao kao širok, od- 
mjeren, uviđavan pučki tribun. BE 

»Bez razlike imena, bez razlike vjere, budimo svi ditelji države 
Hrvatske.« (B. Jurišić, Izabrani spisi A. Starčevića, str. 592) graditelj 


' Čak i kad bismo ostali kod tvrdnje, da Starčević prečesto pretje- 
ruje, ipak se ne bismo smjeli odnositi prema njemu onako kako se 
danas pretežno odnosimo. Nije on nikakav izuzetak u tome. U njegovo 
doba politik toga kova najčešće se tako ponašao: žestoko govorio i još 
žešće pisao. Dok druge, koji su u drugih naroda naučavali i postupali 
poput njega — a po veličini su mu ravni — uvažavaju i slave (a zašto 
i ne bi?!) — Starčevića prešućuju, iskrivljuju i sve nekako optužuju i 
za ono što nije nikada počinio, — tako te njemu (koji je po izjavama 
mnogih najpošteniji, najodlučniji, najizvorniji hrvatski državnik svo- 
jeg doba) još ni dan-danas nisu skupljeni, obrađeni i objavljeni sa- 
brani spisi... 

Izuzetnost, veličinu i važnost njegove pojave ne možemo ni mi 
danas mimoići. Čovjek koji je nazivan apostolom, buditeljem, spasite- 
ljem, prorokom, mučenikom, jakobincem i ocem domovine ne zaslu- 
žuje valjda ni povijesnu ropotarnicu, ni zaboravljen zapušten spomenik, 
ni škrte bilješke u našim odgojiteljskim priručnicima... Čak i kad se 
izuzme što je za izuzeti, bio je »prah i olovo« (kako se sam nazvao), 
temeljit, korjenit, požrtvovan zastupnik svojeg potlačenog naroda. Kao 
nevjerna djeca današnjice, ljudi s mnogo više sumnje negoli zanosa, 
lako ćemo odbaciti sve ono što je romantička, patetička, budnička ili 
samo polemička mjehurica oko cijele njegove pojave. Ali, srž njegova 
značaja dostatno pokazuje doseg i snagu. 

Zaokružujući ovo pretresanje svekolikih značajki njegove izvan- 
književne djelatnosti, ne smetnimo s uma, da je on tako snažno zahvatio 
u politiku samo zbog toga što je bio jedinstveno uspješan spoj politič- 
koga govornika i klasičnog književnika. Prije nego što ćemo prijeći na 
onu stranu njegove pojave, zbog koje smo nanizali sve ovo čime se 
pozabavismo, pridodat ćemo još jednu potkrepu, a iz pera kritika koji 
se nije baš rasipao pohvalama i komplimentima: 


»I koliko god to paradoksalno izgledalo, ipak je istina: najlucidnija naša 
glava, koja je našu stvarnost promatrala s najpreciznijom pronicavošću i 
koja je o toj stvarnosti dala slike za čitavo jedno stoljeće književno i go- 
vornički najplastičnije, jeste glava staroga Ante Starčevića.« (M. Krleža, 
Eseji III, Zora 1963, str. 328) 


X 


Trebalo je, eto, navesti toliko toga o osobi, zamislima i zahtjevima, 
o protivnicima i pristašama, o javnim istupima i utjecaju na sadašnjost. 
Bez tih podataka — ma koliko djelomičnih i približnih — ne bi se 
mogla ocrtati podloga na kojoj se oblikovalo Starčevićevo govorničko 
i književničko djelo. Ono je, naime, prisno sraslo sa svime navedenim: 
isprepleteno je i s piščevim osobnim razvojem i s javnim djelovanjem. 

Sve je to — iako najvećim dijelom izvanknjiževno — potrebno i 
zbog toga što je i te kako znatan utjecaj Starčevića državnika/književ- 
nika na nekoliko književničkih naraštaja. Starčevićanci-pravaši-stekliši 
(u većem su ili u manjem stupnju) i tako različiti pisci kao Haram- 
bašić, Kumičić, Alaupović, Bašagić, Tresić-Pavičić, Kranjčević, Matoš, 
braća Šimići, pa bardi borbene hrvatske ljevice poput Cesarca i Krleže, 
i sve do bojovnih modernista pedesetih i šezdesetih godina našeg sto- 

ljeća. Na njih je Starčević najvjerojatnije djelovao kao jedinstvo ne- 
potkupljivog pučkog tribuna i nezaobilazivog pisca. 

Uglavnom poznat kao apoftegmatik, satirik, kritik, retor i gra- 
matik, Starčević je djelovao i kao pjesnik, dramatik i prevoditelj. Javio 
se gotovo istodobno i pjesničkim i proznim i dramskim sastavcima, 1850. 
Sami naslovi nekih od pjesama govore o naravi njegovih stihovanih 
prvenaca (San i istina, Vjerni podložnici premilostivomu svomu kra- 
lju Ferdinandu V, Ličanin Zori Dalmatinskoj, Podrtina Solina, Odziv 
od Velebita). Na svoj su način rječiti i naslovi prvih proza (Nešto o 
pirnih običajih u Laici; Djetinjstvo, muževnost, mladost, starost; Posla- 
nice pobratimu). Osobito mjesto zauzimaju po svojoj prvini u hrvatskoj 
književnosti njegovi kritički eseji (Razvod istrijanski, Domaće knji- 
žestvo, Ignacije Gjorgjića Razlike pjesmi). Od drama su nam poznate 
Porin, Ljubomir i Selski prorok. Kao prevoditelj okušao se u prepje- 
vima: Anakreontove lirike. 

Iz pobrojanoga se odmah zapaža iznenadna, gotovo bujična razno- 
vrsnost njegovih pokušaja. O tome Horvat razlaže ovako: 


»Raznolikost Starčevićeve književne djelatnosti u prvim godinama po- 
litičke reakcije odaje izvjestnu krizu u odlučivanju; Starčević kao da je na 
raskršću, ne može se konačno odlučiti bi li se posvetio publicistici, noveli- 
stici, književnoj kritici, filozofskom eseju, kazalištu ili znanosti; a i pred 
znanošću još je u dilemi: privlači ga jezikoslovlje, disciplina koja u one 
godine stiče izrazit politički prizvuk, ili povijest koja ga najviše mami. 
Okušava se u svim tima ograncima književnog djelovanja i svi ti njegovi 
pokušaji, koliko su doprli do današnjice, ugledali svijetlo, bez obzira na 
uzoritu formu, govore o rijetku snažnom talentu, ogromnoj načitanosti, ne- 
umoljivoj logici, nezavisnom, smionom misliocu, pronicavom, katkad okrut- 
no hladnom daru promatranja. K tome dolazi još neumorna marljivost — 
po svojemu književnom radu od 1849. pa do konca 1853. Ante Starčević naj- 
plodniji je, ali i najoriginalniji hrvatski pisac uz Mirka Bogovića.« (J. H., 
ibid., str. 106—7) 


Književno gledano, njegove su pjesme pretežno u tužbeno-budni- 
čarskom preporodnom duhu. U njima je više nego očigledan utjecaj 
pučke poezije, dubrovačke i rimske klasike i Kačića. U njihovu jeziku 
ima i izravnih posudaba iz jezika starih hrvatskih trubadura (ma 
gospoje, tve ljubavi, sunce od ovijeh krajeva i slično). Pa ako pogdje- 
gdje i probije po koji osobniji proplamsaj, u cijelosti stoji tvrdnja »Kao 
stihotvorac Ante Starčević u prvom je redu politički mislilac«. 

Dok se njegovi pjesnički pokušaji ničim ne odvajaju od sličnih 
sastavaka rodoljubivih i domoljubivih suvremenika, već i njegovi prvi 
prozni radovi pokazuju pisca izvornog i samosvojnog izražaja, koji će 
sve više bivati piščeva dobra ali i zla kob... Ali, kako ćemo se time 
nešto podrobnije pozabaviti, navedimo još i to što se dogodilo s nje- 
govim dramskim prvencima. Napisao je tri izvorna igrokaza, a dva 
je — kažu — preveo. Po svojim izvornim dramama Starčević je za- 
četnik našeg pučkog igrokaza. Njegova Porina ondašnji jury je odbio 
— između ostalog — s ovim razlozima: 


»Prekomjerna prostota izraza, razgovor rastegnut i bez zanimivosti op- 
širan, i besjeda bez kratkoće, bez snage; k tomu očevidna i suvišna strast 
porugivanja svemu, što je kršćansko, što je izobraženo, što je od oblasti: 
to su poglavite vlastitosti toga komada, koje ga čine mnogo više bezukusnom 
satirom, negoli dramom.« 


Uz Ljubomira i Selskog proroka govori se i o četvrtom komadu, 
koji je navodno izgubljen, te mu se ni naslov ne zna. Najznačajniji 
njegov dramski sastavak je Selski prorok, priprosta preporodna dra- 

ma, s naglašeno umnim govorom neukih junaka, ali sa svježim na- 
rodskim jezikom; tim je djelom — kažu — poslužio kao uzor Freu- 
denreichovim Graničarima. 

Znajući dobro kako polazi sa same ništice — kao duhovnik u 
malom narodu što je potlačen, nepismen i neuk, s plemstvom što je 
protunarodno i pokvareno, dok se građanstvo tek zameće — Starčević 
nastupa pragmatički. Stoga je temeljno načelo njegovih književnih 
sastavaka vrlo jednostavno: klasično-klasicistički, 


e »Pokazati čitatelju istinu i neistinu, lijepo i ružno, dobro i zlo, pleme- 
nito i sramotno, koristno i škodljivo, pravo i krivo: to je sve što se od pisca 
može očekvati. J a ću se ili toga držati, kako mogu, ili ću mučat i mirovat... 
Gdje tako ne biva, tu je knjižtvo najgnusniji obrt, i ta sramota, izuzev po- 
nešto Englesku, danas više manje vlada, cijelom Europom i Amerikom.« (iz 
predgovora Pisama Magjarolaca) 


Pa ipak, ma koliko da je praktičan (qui miscuit utile dulci), Star- 
čević je odveć moralist, da bi bio lovac na čitateljstvo pod svaku cijenu, 
pa makar i u odgojne, preporodne svrhe. Stoga on prvi zahtjev isprav- 
lja ovakvom nadopunom: 


»Nam više stoji do kakvoće, nego do kolikoće čitatelja. Ne pišemo za 
ugoditi čitateljem, nego pišemo da ljude, koji hoće i mogu zlo ostavit i na 
dobro pristati, od onoga na ovo okrenuti... U stotini ja ne računam na dva.« 


X I tu donekle progovara ona njegova »Razumna sredina«. Star- 
čević — znajući kakve su prilike — savršeno je svjestan što se može 
i što valja činiti. U doba strašne duhovne tlake (što je hrvatskom na- 
rodu narinuta nakon 1848, a osobito u šestom desetljeću XIX stoljeća) 


a ovako razborito prosuđuje zašto i kako treba književno dje- 
ovati: 


»Čim većma gine kod nas politički život, tim se većma diže književni. 
Tako valja: radimo što, kako i koliko možemo na ovome polju, koje se ni- 
kada ne mijenja, a time ćemo i ono polag mogućnosti obraditi, koga se na- 
rav s vremenom mijenja. Da budemo i dosad ovako radili, bolje bi bilo, ali 
je opet dobro, što smo se počeli osvješćivati, a narod, dokgod može reći: 
kasno je, dotle nije zakasnio.« (iz članka Domaće knjižestvo) 


Međutim, književnik Starčević u užem smislu ubrzo je ustupio 
mjesto Starčeviću govorniku, koji se već nekim od suvremenika, a 
osobito potomstvu, pokazao opet: kao književnik — istina, u nešto 
širem smislu —, i tako se krug zatvorio. To jest: baveći se Starčevi- 
ćem govornikom — kao što se bude pokazalo — bavit ćemo se i jednim 
od naših najsamosvojnijih umjetnika riječi. Kaže li se opet, da je 
državnik ili politik ili saborski zastupnik bio govornik, onda se obično 
hoće reći, kako je riječju i perom djelovao po pravilima govorništva. 
To je samo djelomice točno. Pišući o bilo čemu, kao čovjek temeljite 
klasične naobrazbe, služio se tekovinama baštinjene retorike, ali i gra- 
matike, i — što je još važnije — svojevrsne poetike. 

Kad je njegov izričaj najdjelotvorniji, nije nikakvo ponavljanje 
poznatih retorskih pravila i domišljaja, nego je samosvojan zahvat u 
jezično tvorivo. Tako će mnogi njegovi govori, predstavke ili napro- 
sto prozni sastavci biti tipični eseji, kao što to pokazuje dobar dio 
tekstova iz Djela (1, II, III) ili iz Jubilea ili Pisama Magjarolaca ili 
Ustava Francezke. 


Ili, da ne bude nikakvih barem načelnih zabuna, isto se — to jest 
odredba koje su vrste njegovi spisi — može postaviti i nešto dru- 
gačije. Ako vrsno političko govorništvo smjestimo u književnost (a 

to se nekoć činilo, pa može i danas), onda ćemo Starčevića i po tome 
smatrati književnikom. To će reći: mnogo je on manje književnik 
po svojim stihovima ili dramama nego po satirama, govorima, član- 
cima, predstavkama, Isto se može postaviti i ovako: ako u lijepu knji- 
ževnost uguramo i jedan dio nelijepe, naime one kojoj nije cilj ljepo- 
pota kao ljepota, nego i nelijepo govoriti o nelijepome (a takvi su pre- 
težno Starčevićevi sastavci), onda možemo govoriti o njegovim govor- 
ničkim tekstovima kao o književnim ili barem političkim esejima. To 
jest: i kad se prestao baviti lijepom književnošću (pjesmama, prije- 
vodima, crticama, dramama) — negdje pedesetih godina — i dalje se 
bavio književnošću, ali sada s naglašenom političkom, polemičkom, 
tribunskom temom i notom. To je — uostalom — ona vrst književ- 
nosti iz koje potječu toliki drugi književnici govorništva. 

Dakako: svojeg Aristotela i Kvintilijana — kao učitelje artis 
rhetoricae — Starčević je dobro poznavao. "Tehnička razlučba njegovih 
govorničkih sastavaka lako bi u njima otkrila i proemij i dokaznik i 
peroraciju itd. Samo, možda je mnogo zanimljivije pokazati neka od 
onih sredstava s prijelaza govorničke vještine u književno umijeće, 
kojima se Starčević obilno služio. Prije toga je važno napomenuti; da 
od tri moguće vrste retorike — prema klasičnoj razdiobi — (delibe- 
rativne, oslovljavačke; forenzičke, optužbeno-obrambene; epideiktičke, 
pohvalno-pokudbene), prva u njega gotovo ne dolazi, dok se druga i 
treća sreću smiješane, tvoreći od njegovih govora ili članaka primjer- 
ne polemičke tekstove. 

Kako je Starčević kao neumoran čitač bio duboko uronjen u re- 
toričku baštinu, teško je ustvrditi što je od njegova govorništva nau- 
čeno od antičkih govornika, što opet od srednjovjekovnih sermonista, 
a što od novovjekih političkih oratora. Širina njegove osobne načita- 
nosti dopustila bi pretpostavku, kako su mogući izravni utjecaji i od 
starih i od novih, i antičkog i klasičnog francuskog govorništva. Su- 
deći po svemu, uz spomenutog Aristotela i Kvintilijana, odsudan bi 
morao biti utjecaj rimskih govornika i povjesnika: Cicerona, Tacita, 
Katona, Svetonija... 

Štovatelj Rimljana, poklonik latinske jasnoće i kratkoće, Star- 
čević gotovo na svakom koraku pokazuje u koga je učio. Latinski se 
utjecaj pokaže i u stihovima (I čim do sad tamnije ti je lice, tijem će 
biti naskoro sjajnije; Ličanin Zori Dalmatinskoj), a mnogo je češći u 
prozi, gdje nailazimo na tipično latinsku sintaksu, na primjer, s onom 
rječitom porabom drugog lica u značenju nekog trećeg, neodređenog: 


»Dakle ako si punim pravom rekao, da ovo ili ono ne spada na papu, 
ni na crkvu, ni na vjeru, ili ako nisi u ičemu slušao papu, ili ako si rekao 
da bi to i to moralo drugačije biti: već si bio krivovjerac, neprijatelj vjere 
i vladara.« (A. S., Jubilei, str. 8) 


Moglo bi se tako sloj-po-sloj i red-po-red nastaviti i pokazati 
koliko je latinske gramatike i retorike u njegovim govorima, i na 
samoj tehničkoj i na smisaonoj razini. Time bi se pokazalo učeništvo 
i dokazalo majstorstvo. Kad bi Starčević bio naprosto još jedan upu- 
ćenik u tajne govorničkog umijeća (znalac govorničkih postupaka od 
Demostena do Bossueta), njegova bi riječ danas bila mnogo manje 
živa i zanimljiva. Da jest i govornik, nema nikakve dvojbe. Ali je i 
umjetnik riječi. Zapravo, poslab je usmeni, ali izvrstan pismeni be- 
sjednik. Starčević je — i po duhu svojih govora — govornik starin- 

skog sloja, rimske škole: grmeći neprestano protiv poroka i zagovara- 
jući vrlinu, koja se tako teško postiže, uglavnom odricanjem, susteg- 
nućem koje ljudima najteže pada... 

Priznavajući jednom protivniku govornička svojstva, a poričući 
ih (možda i nepravedno) drugom, Starčević nam otkriva vlastiti ideal 
govornika: 

»G. IL. Mažuranić ima vlastitosti bez kojih govornik ne može biti: on 
ima muževan stas, pravilno obličje, i grlo jasno, prem neuglađeno. Njemu, 
možedenu i dobru nekada đaku, uz njegov uredan način življenja, teško da 
je sve izvjetrilo. On, po svoj prilici, zna još iz škole da pravi govor mora 
imati glavu, i rep, i među njima tijelo razmjerno; on zna da govornik mora 
znati i stvar o kojoj hoće da govori, i misliti, i misli u riječi slagati: on zna 
što jest, što li nije govor; on bi, da se na to dade, mogao načiniti govor, 
prem teško bez da se u njemu grozi, ili da se ne brani, ili da ne udara 
na protivnike. Ali on zato ne mari, najrađe muči, 

: Ag. biškup Strossmayer ne ima u onoj mjeri onu ni jednu, i ne pokaza 
ni drugu koju vlastitost govornika; sudeć iz njegovih govora, on ne zna o go- 
vorništvu ni što je nekada đak u IV. razredu o tomu znao. On govori kao da 
nije pri sebi, kao da mu bujica nosi i slaže riječi, kako mu što na jezik 
dođe, on traži snagu u revanju, on bi svojim govorom rastjerao zbor fijarki: 
on je govornik samo za Slavoserbe.« (A, Starčević, Djela, III, str. 351—2) 


Starčević se služi mnogim retorskim i poetskim sredstvima, ali 
neka od njih, bilo zbog čestoće bilo zbog uspjelosti, osobito privlače 
pozornost. 

Kad svakodnevnog novinskog najamnika, novinara, nazove no- 
vinkarom, onda to zazvuči kao spoj novinara i hodkara (doušnik, po- 
trkivalo) i još papkara, sa svim posprdnim popratnim suznačenjem. 
Kaže li, dalje, mjesto trubljač: trubilo (na primjer, »Mađarolac je tru- 
bilo«), onda zgodnom tvorbom odjednom izrazuje barem dvoje. Prvo, 
što se ne kaže trubljač — koji je osoba i pri kojem je stanovito do- 
stojanstvo osobnosti — govori se kako Mađarolac i nije samosvojan i 
samodostatan pojedinac, nego je samo sredstvo. Drugo, riječ po slič- 
nosti nužno podsjeća na rilo ili na što slično (svinjsko, štakorsko, 
ljudsko) ili na nešto gnusobno, ali svakako: na štogod niževrijedno i 
odbojno... To su uspjeli stilskosemantički uradci, koji i danas pale. 
Slično umije postići i bezobzirnom tuđicom, kao kad austrijsku vladu 
usred Sabora naziva pornokracijom (dakle: kurvovlađem, kurvinjskom 
vladom), doslovno: »pod pornokratičkim vladama, koje se drugačije 
zovu vladama apoštolskoga veličanstva«. (A. S., Djela, I, str. 238) 

Osobito su mu drage prispodobe sa životinjama. Tako mu je, na- 
vodno, i Sveti Jere magare ili svinjče dalmatinsko, dok brojne potvr- 
de pokazuju, kako su protivnici vižlad, što stenju, štekću, skaču i 
slično. Te njegove zoomorfne metafore obično su mu i najsvježije. Na 
primjer, »... takav predmet smatrati državnopravnim pitanjem, u 
istinu znamenuje o tim pitanjima znati koliko znadu i oni na kojima 
vojnički vozari voze i jašu«. (A. S., Djela, III, str. 384) Takvi ironijski 
eufemizmi podjeljuju njegovim tekstovima stanovitu pučku neposred- 
nost i bezobzirnost. Izražaj te vrste naravno da je najpogođeniji kad 
se probije kao slikovit sažetak izravnog opažaja. Kad su se poslanici 
(Argonautici) vratili iz Beča kratkih rukava, neprimljeni od kralja, 
Starčević razgovorno kaže: »Ostali kao okisle tuke« (A. S., Djela, II, 
str. 359). Tko je jednom vidio tu jestivu potrkušicu, tako promočenu 
da se iz nje diže smradna para, taj dobro zna što ta slika kazuje i 
koliko pogađa. Naravno, i takva njegova metafora često je vrlo umje- 
šno razrađena; na primjer, u duhu redukcije od šireg na uže, a u sklo- 
pu istog začetnog lika, kao s pomoću konja i onog šio se na nj odnosi: 

»U ono doba i glava srednjih možđana moradijaše uvidjeti, da je klub 
ne samo pod samarom, nego i na ljutoj uzdi, i pod teškim jahačem, i pod 
bičem i pod oštrom ostrugom.« (A. S., Djela, str. 360) 


Starčević umije biti i poprilično drastičan, kada napada Strossma- 
yera zbog njegova unfair odnosa prema Hauliku, kod kojega je i sta- 
novao, a navodno ga je iza leđa i u novinama anonimno napadao: — 


»Jer to pisanje bijaše ludo i bezobrazno, lahko se vjerovalo, da je od 
gospodina biškupa Strossmayera, ter svijet govoraše, da je Hauliku sa gospo- 
dinom biskupom Strossmayerom, kakono po bajki bijaše Jupitru s govno- 
valjem.« (A. S., Djela, III, str. 348) 


Ključ je te prispodobe u Ezopovoj basni o orlu, govnovalju i Ju- 
pitru, u kojoj osvetljivi govnovalj (jer mu je orao ubio zeca pribje- 
gara), naškodi orlovim jajima čak i sklonjenim u Jupitrovo krilo, spu- 
stivši u nj svoj valjušak, te Jupiter, da bi ga stresao, izbaci iz krila 
zajedno s time i orlov polog. Starčević je očigledno od cijele basne 
posudio samo završnu sliku i njome se slobodno poslužio. 

Ima u Starčevićevu izrazu i pozitivnih sintagmi, ali one su naj- 
češće u području apstrakcija, kategorija, načela. Takvi su na primjer 
sklopovi s vrlinom, muževnošću, istinom, slobodom, pravdom. Odmah 
upada u oči, kako su takvi izričaji snažno oslonjeni na klasičnu lek- 
tiru, dok negativne sintagme potječu iz izravnih osobnih doživljaja, 
iz carstva domaćih i divljih životinja, uvijek s pečatom neposrednosti, 
pa čak i onda kad su slobodne preradbe pročitanih mjesta. 

Njegovi su sastavci prošarani pučkim poslovicama, navedenim 
bilo izravno bilo u piščevoj obradbi. Njima će katkad i započeti sam 
govor. »Kod nas Hrvata je riječ, da kad se crvi u rotkvu zagrizu, misle 
da na svijetu slađe stvari ne ima.« Tako kaže protiv onih koji prepo- 
ručuju njemački kao obvezatan za sve škole, dok Starčević zagovara 
francuski i talijanski. Ili ovako: »... učiti se javno pravo iz ustanova 
Ludovika Filipa, isto je što i kruh tražiti na pasjem uzglavlju; a od 
Magjara učiti se saborski poslovnik, znamenuje u ciganke mlijeko po- 
suđivat.« 

On je ljubitelj pripovjedne zgodice, kojom će kad god mu se 
pruži prilika začiniti svoj govor. Ispričat će, na primjer, anegdotu 
koja je pomalo i basna (s već ugrađenom poukom) govoreći o patvo- 
rinama pića i hrane, narugavši se onako usput i gospodarskom susta- 
vu i državnom poretku. 


»Ljetos, u nekoj okolici bio sam svjedok čudnih glasova. Govorilo se, 
da — ali kod nas se zahtijeva preveliki puritanizam ter ne znam, kako bih 
rekao — dakle govorilo se, da se je uzoholila i na mode dala ona životinja, 
na kojoj slanina raste. 

Kako to? Tako, jer ona životinja neće da ždere mekinje. U ovo ljuto 
vrijeme, gdje mnogi ljuđi veselo troše kruh iz mekinja, i da bi im ga samo 
bilo, ja ne mogoh vjerovati, da se ona životinja tako uzobijestila. , 

Ali što ću, kad mi onu tvrdoglavost rečene životinje kazivahu muži, 
koji zaslužuju potpunu vjeru? 

Malo ostade, i ja bih bio povjerovao, da se nijema životinja ugledala 
u ljude i da je za njima naopako okrenula. 

Ali na svu sreću, stvar je razjašnjena. Kod istrage dokazano je, da ono 
nisu mekinje, nego da je piljevina. Tako se pokazalo, da je ona koristna 
životinja u tom pogledu nedužna, konzervativna.« (A. S., Djela, I. str. 147) 


Bezobzirni i cinični Starčević zapravo je mnogo lukaviji nego 


što je oštriji. Naime, kako drevni istočnjaci kažu, i kad bi najradije 
razdirao kao lav, oprezno obilazi kao lisica, da bi na kraju ipak ne- 


828 


milosrdno tresnuo šapom. Njegov Govor od 27. stud. 1888. (o osnovi 
zakona o proračunu) jedan je od tipičnih taktičkih govora — unutar 
Starčevićeve protudržavne strategije. On ima govoriti o proračunu. 
I govori o njemu, ali onako kao usput (a što će se pokazati središtem 
i težištem govora) udara na mirovinski sustav, na tjelesnu građu voj- 
nih novaka, na državne zajmove, te potresa samim temeljem poretka, 
u završnici — naravno — i zubato i podrugljivo. Starčevićev stil je 
diverzantski. Govorio o bilo čemu (o ukinuću sveučilišne naukovine, 
o štibri, o stočnoj kugi, o školstvu, o tuči, nerodici, povodnji) nepre- 
stano ponavlja svoj klasični ceterum censeo: protiv Austrije (Austriam 
esse delendam), tako da ga predsjednik Sabora mora opominjati ili 
zbog digresija ili zbog izravnog vrijeđanja ustanove ili vladara... Sa- 
mom vladarskom veličanstvu ruga se najčešće i tako što službeni naziv 
»Njegovo otčinsko i apoštolsko Veličanstvo« upotrebljava i gdje treba 
i gdje ne treba. 


U poruzi i osudbi Austrije Starčević je i pretjerivao. Išao je čak 
tako daleko, te ju je optuživao da namjerice širi stočnu kugu. Kad je 
iz Bosne prenesena stočna kuga, kaže: 


»Jer ona bolest, prije nego je k nami prenešena, bjesnijaše na sav mah 
u mnogim velikim okolicama turske Hrvatske. Dakle krivnju Austrije-Ma- 
đarije za onu strašnu nesreću nije moguće pripisati ni skrajnjoj nemarnosti, 
nego će i najtvrđi skeptik morat vjerovati, da je Austrija-Mađarija i ono 
prokletstvo navlaš navalila na Hrvatsku.« (A. S., Djela, I, str. 125) 


Jasno, uvijek nije tako sarkastičan i bezobziran. Česti su i ironija 
i humor. Jednom će to izraziti slikovitim idiomom (»Karlo razmi da 
je to priziv na sablju, pa zaboravi na prijedlog, i uvuče roge«, Jubilei, 
str. 7), drugi put hipotetičkom ili irealnom rečenicom koja zazvuči 
blago posprdno (»Da budem ja bio u onoj sjednici...«<). Pokaikad, 
kao da gotovo ne može odoljeti dosjetki. Tako će u posve ozbiljnu, 
pravničku raspravu ubaciti i ovakve rečenice: 


»I fratri imadu svoju disciplinu, a pitam onoga gospodina, kojega nazor 
o disciplini pretresujem, je li ikada vidio fratra brzo hodati ili naglo go- 
voriti? Nije nikada, jer to njemu disciplina zabranjuje: svaki njegov korak 
mora biti teško odmjeren, svaka njegova riječ mora izgledati kao dobro 
prosuđena i promišljena. Dakako, ako se n. pr. konji poplaše, i fratar mora 
bježati, pa ako se razgovara sa znancem, sigurno će i on klepetati, kako i 
s E U stvari ovako je kod svih razreda ili stališa.« (A. S., Djela, 
, str. 


Okrutno porugljiv prema Austriji, podsmješljivac prema protiv- 
nicima (kojima se ruga i što kroz nos govore) i uopće: naglašeno sklon 
izrugati ono što se izrugati može, —: Starčević nije ni sebe sama oso- 
bito štedio. Znao se našaliti i na vlastiti račun, što je rijetkost u ve- 
likih porugljivaca, koji su najčešće uvjereni, da su samo drugi zaslu- 
žili porugu. On naime karikira i svoj vlastiti izgled, kao da je time 
htio predusresti i onog svojeg posmrtnog izrugivača, F. Ivekovića: 
»Ima dugačke noge, skakao je kod koza u Lici, otkuda-li ga je vrag u 
Hrvatsku donio; zimi se udebeli, a po ljeti osuši kao trta...« (Pisma 
Magjarolaca). 


Ante Starčević, kao pisac, nije samo sklon sarkazmu, ironiji, hu- 
moru. Ima smisla i za pravo realističko pripovijedanje, kao kad piše 
o vjerskim sljedbeništvima u Rusiji (Jubilei). Međutim, kao što su već 
toliki zamijetili i što treba još jednom potertati, središnje svojstvo 
njegova stila je sažetost. U tome je vjeran učenik starih učitelja i 

jedan od posljednjih odvjetaka časne loze aforističara, I načelno za- 
govara poslovičan, apoftegmatski, jezgreni izričaj, što znači: zbije- 
nost riječi a nabijenost misli, čuvstva, obavijesti. O toj odlici njegova 
jezika Stanislav Šimić piše: 

»Zbijenost izražavanja — posljedica istinoljubivosti —, dotično zgusnu- 
će životnosti u jeziku, usredotočenje duhovnih snaga, koje su tako ojačane, 
odlika je klasične proze. Sposobnosti za takva svojstva stila i stalno misli- 
lačko raspoloženje očituju se u njega u aforističkom uobličavanju rečenica. 
Obilje njegovih misli općenito životnog smisla do dana je današnjeg najveće 
što ga je jedan pisac u hrvatskom jeziku ostavio. U književnosti gdje su 
cijele knjižurine i knjižnice ili članci o kakvoj temi tek naklapanja, bez i 
jedne suvisle misli, Starčevićevo je pero često iz krila kakva velika duha: 
jedna mu jedincata rečenica od nekoliko riječi o izvjesnoj stvari sadržava 
smisla kao kakav mali esej.« (S. Šimić, Starčevićev stil, str. 72, u knjizi 
O 40-godišnjici smrti) 


Kao popratno svojstvo (i jedan od polaznih uvjeta vrsna govor- 
ništva) dolazi jasnoća, otvorenost sloga. Starčević je jasan i otvoren 
do bezobzirnosti. Takav ostaje i kad mu je rečenica građena na opre- 
kama ili prividnom protuslovlju, kojima se tako djelotvorno iznosi 
podzemna misao, u hipu smislenog probljesnuća. Stoga su i mogle 
mnoge njegove rečenice postati pučka gesla i razorne oporbenjačke 
krilatice. 


»U tom odnošaju podložništva naprama Mađaru i naprama Austriji, 
raditi za Mađara znamenuje raditi proti Hrvatskoj; raditi proti Mađara 
znamenuje raditi za Austriju i time proti Hrvatskoj... Ja neću raditi ni za 
Mađara ni proti Mađara, ni za Austriju ni proti Austriji, nego za Hrvatsku. 
Nek bude Mađar sretan u Mađarskoj; neka bude Austrija sretna kod svoje 
kuće, nu nada sve neka bude Hrvat sretan u Hrvatskoj.« 


Naravno, već nekoliko puta napomenusmo: nije sve ni tako po- 
slovično lako u njegovu poslovničnom stilu. Zapravo, ponekad mu je 
stil i prelagan, kao kad se poigra sličnim riječima poput Moskva — 
smokva. Pogdjegdje je opet pretežak od strasti, žestine, pogrde, po 
čemu je prvi obrazac onog pamrfletističkog govora koji će razvijati 
Matoš, Krleža, Šimić i plejada njihovih nasljednika. Uzrok nesavrše- 
nostima vjerojatno je i to što je Starčević pisao o strahovito mnogo 
različitih stvari kroz prilično dugo godina, a — zbog svojeg samotnič- 
kog, siromaškog i oporbenjačkog života — najčešće je morao objavlji- 
vati na brzinu. Tu je, pored toga, i sam njegov jezik, s obiljem svako- 
vrsnog pojmovlja (od povjesničkog, preko pravničkog do filozofskog), 
od čega je mnoge nazive Starčević prvi uveo ili ih sam skovao. Njega 
smatraju i jednim od prvih kovača hrvatskog znanstvenog nazivlja. 
U njegovim sastavcima susrest ćemo množinu riječi kao mostnica, raz- 
misao, porek, usebnost, izvansebnost, koje su nužno teške i nepro- 
bavljive čitatelju prosječniku. A tu je posrijedi i još nešto. Iako sam 
kaže »Ja sudim, da onaj, koj iskreno misli, također i govori razgovi- 
jetno«, mjestimice griješi upravo protiv toga zahtjeva. Naime, toliko 
je težio za potpunom stegnutošću, da je znao doći do zatvorenosti, ako 
već ne i nejasnosti izraza, potvrdivši tako ono Horacijevo Brevis esse 
laboro, obscurus fio. (Trudim se u kratkoći, gubim se u nejasnoći.) 

Svega je toga — u većem ili manjem stupnju — Starčević i sam 
bio svjestan. Znao je i za onu vlastitu žestinu na granici razorne 
pogrde. »Svaki bo nas ima više manje oštar, a ja imam veoma ljut 
jezik« (iz Govora od 17. srpnja 1861). Nekako pod kraj života priznaje 
svoje slabosti, slaboću jezika: kako se znao zaletjeti i kako mu se znalo 

štogod i omaknuti, potvrdivši još jednom i svoju bezobzirnost (ovaj 
put prema sebi samom), ali i duboku ljudskost. 

Promatran sa svim uzletima i padovima, s pjenom svoje poruge 
i blistavom oštricom razbora, njegov je stil bez glatkoće, slatkoće, 
lakoće, ali i bez plitkoće, mutnoće, slaboće: uzlovit, čvornovit, hrapav, 
zategnut, zasukan i s toliko izvorne ozbiljnosti, pronicavosti, dovitlji- 
vosti. 

Njegov rastvarani i ostvareni jezik — upravo zato što je lišen 
uobičajene elegancije i svečanosti — daje njegovu djelu neočekivana 
književna obilježja. I, u odgovor drevnom Drechsleru (koji reče: što 
Starčević nije uspio učiniti u književnosti, učinio je u politici) danas 
se može mirne duše uzvratiti: kako mu prvi dio tvrdnje isto toliko 
pobija drugi, koliko i drugi prvi... Starčevićev djelotvorni stil toliko 
je živa ovojnica zdravog jezgra njegova nauka, da je u hrvatskoj po- 
vijesti doista rijedak državnik koji bi ujedno bio toliko i književnik, 
i — obratno. 

razgovori 

ŠOLJAN: 


PAVLETIĆ: 


»DJELO JE MOGUĆNOST DA SE 


SAČUVA ZDRAV RAZUM« 


ANTUN ŠOLJAN U RAZGOVORU 
S VLATKOM PAVLETIĆEM 


Počeli ste pisati i objavljivati veoma rano, već u đačkim 
danima. Što mislite, je li to prednost ili hendikep za pisca, u 
usporedbi s onima koji u literaturu uđu kasno, bez kole- 
banja, s punim prtljagom iskustva (barem životnog)? 


Za dobra je pisca možda prednost da počne što ranije: više 
će stići napisati. Lošem je piscu bolje i ne počinjati. 

Kad bi vrijednost napisanog ovisila o regrutnom godištu 
ili o količini takozvanog »životnog iskustva«, onda bi pisac 
morao gdjekad koga i ucmekati, da bi mogao pisati o ubo- 
jicama. Da bi bio naš pravi suvremenik, morao bi možda su- 
djelovati i u kakvom genocidu. 

Iskustvo se pisca mjeri subjektivnom, unutarnjom te- 
zuljom — objektivno iskustvo nema nikakva značenja za 
onu stvar, koju upravo on, i samo on želi reći. Najburniji 
život neće stvoriti pisca od čovjeka, koji nema šta da kaže. 
Izlet po vlastitoj sobi može nekome biti pustolovina ravna 
letu na Mjesec. 

Ne može se početi »biti pisac« ni rano ni kasno. Može 
se samo početi pisati ova ili ona stvar. Čovjek se opetovano 
otiskuje u pustolovinu sa svakim novim djelom. Svaki po- 
četak je jednako težak, kao da nikada prije toga niste držali 
u ruci pero. Kad počinjete pisati uvijek imate samo mini- 
malne šanse da napišete nešto dobro. 

Međutim, kao »poznatom piscu« lakše vam je plasirati 
ono što napišete; više vam vjeruju. Možda i sami imate nešto 
više pouzdanja u sebe. Ali nema ništa pogrešnije nego mi- 
sliti da će samim tim što ste već »pisac« ono što pišete biti 
dobro. Ili biti samim tim »važno«. Ta zabluda vodi i veoma 
poznate pisce da svoje najbeznačajnije retke čuvaju kao 
svetinje. 

Nedavno je u Vjesniku, u šarmantnoj rubrici »Dječja 
usta« jedna četvorogodišnja djevojčica, na pitanje »što je 
pjesnik?« odgovorila »Pjesnik je striček koji piše o zečićima 
i djedu Mrazu. Kad to napiše, onda više nije pjesnik, nego 
samo striček.« Što se mojih osobnih početaka tiče, čini mi 
se, da sam milijun puta tako počinjao »ulaziti u literaturu«. 
Samo mi je mali broj puta to donekle polazilo za rukom. 
Ali i nakon najvećih uspjeha, ne bi mi preostalo ništa drugo, 


nego da budem »samo striček« i da iznova pokušavam. 


Ako uspoređujete svoj nastup s pojavom današnjih mladih 
pisaca, koje bitne razlike uočavate: ne samo u uvjetima, 
nego i u duhovnom profilu, estetskoj i idejnoj formaciji? 


1 U 14. broju »Kritike«, objavljen je Šoljanov tekst koji je nastao kao prva re- 
akcija ovoga impulsivnog pisca; već se činilo da će niz mojih određenih pitanja 
ostati ovaj put bez odgovora. No, naknadno, Šoljan je ipak prihvatio razgovor o 
(njegovu) književnom stvaranju (Op. V. P.). 

ŠOLJAN: 

ŠOLJAN: 

Ako osim individualnih razlika među zanimljivim piscima 
bez obzira na generacije smijemo već sada govoriti o kak- 
vim kolektivnim generacijskim razlikama među svim pisci- 
ma jednog i drugog pokoljenja, onda bih rekao da novija 
generacija pisaca manje vjeruje u moć literature i literaturu 
samu nego što smo mi to vjerovali u svojim počecima. Mi 
smo možda bili naivniji, a oni možda jasnije vide vrijednost 
od bavljenja politikom, sociologijom i filozofijom. Ali to 
može biti samo trenutačan i samo moj dojam. Možda je sa- 
mo ugled literature kod nas toliko pao na društvenoj ljestvi- 
ci, da ni potencijalni pisci ne priznaju rado da jesu ili da 
bi bili pisci, nego se maskiraju znanstvenim ili aktivistič- 
kim krinkama. 


Obično pisci imaju neki svoj opsesivni motiv, koji se pro- 
vlači kroz niz djela. Da li svjesno razrađujete neki takav 
davnašnji poticaj zgusnut u psihološkotematsku dominantu? 
Gdje joj je izvor: u ranom djetinjstvu (pjesma Djetinjstvo) 
ili u prvom mladenačkom suočavanju s društvom? 


Svaki čovjek ima svoje opsesije; pisac o njima, svjesno ili 
nesvjesno, i piše. Da bih vam mogao odgovoriti istinito, mo- 
rao bih angažirati naprečac malu legiju psihoanalitičara. 
Ja bih vam doduše kao i ti, u prosjeku veoma loši i frustri- 
rani izmišljači i još slabiji pisci, mogao iskonstruirati ovdje 
kakvu dirljivu fabulu, ali nitko mi pametan po svoj prilici 
ne bi povjerovao. 


U noveli Bjeloglavi Pavlići prisutan je kompleks neadap- 
tiranosti; u Oklopu slično — iz osjećanja neprihvaćenosti 
proizlazi imperativ neprihvaćanja, zatvaranja u granice 0- 
klopa ili nemoćni protest (također u pjesmi Okrenut prema 
moru). Kornjača, u Oklopu, postaje od slike — simbol sta- 
nja s kojim se pričalac identificira podsjećajući završnim 
orožnjavanjem i pokoštavanjem na transformaciju u Kaf- 
kinoj prozi Preobražaj. U Cesti na jug osjećanje ugroženo- 
sti i nesigurnosti pronalazi odgovarajući društveni okvir: rat, 
zbjeg. I konstatacija, u toj priči, koja će odjekivati, godine i 
godine još, u drugim Vašim djelima:... samo ja znam da 
se ne može pobjeći. Hoćete li reći nešto potanje o genezi 
spomenutih novela? Zašto ih niste kasnije prerađivali, za 
nova objavljivanja? (I o navedenom kompleksu nemoći i 
uzaludnosti!) 


Osjećanja i stanja o kojima govorite, poznata su na žalost 
u velikoj mjeri svim ljudima našega doba, pa neće biti ne- 
obično da se pojavljuju i u pričama našega doba. Budući 
da se ne sjećam više ni približno, kako je pojedina od tih 
priča nastajala, morao bih vam i ovdje izmisliti nekakvu 
prikladnu genezu. j 

Zašto te priče nisam prerađivao? Nije mi se pružila 
prilika da ih pretiskam. Ako dođe do toga da ih uvrstim u 
neku od idućih svojih knjiga, ja ću i njih ponešto dotjerati, 
budem li znao i umio. 

O genezi moram reći nešto opširnije i općenitije. "To će, 
dakle, biti odgovor na pitanja tipa »Kako stvarate« ali, isto- 
dobno i »Što mislite o stvaralačkom procesu?«? 


.Neki Vaš opus uzimaju kao izraz uviđanja o neminovnom 


porazu čovjeka, Sizifa. U Nikoli Šubiću Zrinskome na jed- 
nom se mjestu kaže: Po stoti puta isti poraz, koji ga prati 
iz daleke i mračne prošlosti, poraz koji je doživio njegov 


«pradjed i njegov otac, koji će doživjeti njegovi sinovi. Bra- 


neći ovaj grad i sebe u njemu. “Čuvajući iskru života. Poraz 


'svakoga od. mas pojedinačno. Pa ipak, usprkos ovom sugestiv- 


nom proročanstvu bez rizika, jeste li Vi uistinu pjesnik una- 
prijed poraženih? .. 


* iZ Opširan odgovor koji je Šoljan: napisao, iako: pripada cjelini ovoga razgovora, 
sporazumno je, odvojeno tiskan' (»Kolo«,:br. 9;-1970)). Op. V. Pe < 

Ako ne vjerujete u zagrobni život ili metempsihozu, onda 
hoćeš-nećeš priznajete neminovni čovjekov poraz. Ako je 
smrt jedini mogući završetak, onda su, jasno, sve druge ve- 
like pobjede samo pomoćna fikcija. To nam mora biti jasno, 
želimo li o tome jasno misliti. Ne mora to biti kukavištvo i 
defetizam: naprosto realističko prihvaćanje realnih fakata, 

Prema mom uvjerenju, ljudsko je djelo rijetka moguć- 
nost da čovjek sačuva zdrav razum i svoje dostojanstvo pred 
konačnim porazom. Djelo prelazi temporailne granice, i kao 
čin ljubavi, i kao čin vjere, i kao čin ljudske solidarnosti. 
Djelo je rijetka mogućnost da ne siđemo s uma i ne ostane- 
mo potpuno sami. 

Ima naravno i drugih, bržih i sramnijih poraza u životu 
čovjeka, poraza koje nikako nisam sklon prihvatiti kao ma- 
nifestacije božanskog — to je poraz pred ljudskom glupošću 
i zločinom. Iako se čini da smo i tu nemoćni (što je historij- 
ski dokazano), ne znači da mora tako i ostati. 


Kritičari Vas smatraju reprezentativnim piscem prve gene- 
racije poslijeratnih hrvatskih pisaca. To nije, dakako, toliko 
vrijednosna ocjena, koliko i dublja karakterizacija Vašeg 
opusa. Što mislite, koje se Vaše tendencije (tematske i izra- 
žajne) najpotpunije podudaraju s kolektivnim duhom, na 
koji ste vjerojatno mislili nazvavši jednu svoju knjigu Deset 
kratkih priča za moju generaciju? Jeste li nekim svojim dje- 
lima određenije nastojali formulirati program svoje genera- 
cije? U kojoj je mjeri on prihvatljiv i izvan generacijskih 
koordinata? U kojim je djelima najambicioznije ekspliciran? 


Ako sam gdje nastojao formulirati nešto kao »program« ge- 
neracije, onda je to bilo sporadično, u člancima i polemika- 
ma. Zapravo, bilo bi neprimjereno te improvizirane i uopće- 
ne opaske nazivati »programom«. Držim svakako da su se 
kod nas pisci premalo bavili takvim uopćavanjima i poku- 
šajima da razjasne svoje »javno lice«. Odatle je došlo do 
mnogih nesporazuma, 

U svojim književnim pokušajima nisam nikada nastojao 
formulirati ili eksplicirati kakav program, ni doslovno, ni 
simbolički. Kao čovjek stanovitih godina, pisao sam o sud- 
binama i stanjima ljudi, koji su mi najpoznatiji, Nikako mi 
nije bila namjera da se moje osobne opsesije podmeću, kao 
što to neki čine, cijelom mom pokoljenju. Isto sam tako 
alergičan kad se uopćeni sudovi o mom pokoljenju automat- 
ski pripisuju i meni. Pokoljenje pruža stanovitu »javnu sli- 
ku« kojoj sam možda i ja ponešto pripomogao, ali takva 
slika je daleko od programa, posebno ako mislimo na neka- 
kav aktivni, djelotvorni program. 


Kako su nastale pripovijetke Nikola Šubić Zrinski i Antun 
Branko Šimić: kao psihološki eksperiment, iz težnje za čud- 
nim i šokantnim, ili zbog osjećanja historijskog kontinuiteta? 
Ilirsko proročište bi nas također moglo navesti na brzopleti 
zaključak o jako naglašenoj potrebi da se sadašnjost sagleda 
u svjetlosti iskona, da se utvrde vlastiti korijeni, da se po- 
vijesne dimenzije čovjeka dokuče projekcijom u histo- 
rijsko. U bilješci u vezi s tom novelom istakli ste erudi- 
cijsku utemeljenost, ali pretpostavljam da je poticaj bio u 
inspiraciji, u nekoj spontanoj ideji. Kasnije ste, zar ne, odu- 
stali od eruditivne proze? 


Posegnuo sam u nekoliko navrata za ličnostima ili situacija- 
ma iz povijesti: u pripovijetkama Ilirsko proročište, Nikola 
Šubić Zrinski ili Antun Branko Šimić, u dramama kao što 
je Galilejevo uzašašće ili Dioklecijanova palača, pa čak i u 
mnogim pjesmama. 

U svakoj od tih prigoda, motivi za vraćanje u povijest 
bili su različiti. U nijednoj od njih, nije mi bila cilj povije- 
sna rekonstrukcija, pa čak ni ilustrirana povijesna pouka, 


PAVLETIĆ: 


PAVLETIĆ: 


ŠOLJAN: 


Sa stajališta pisanja, bezimena žena u priči Jarek nije ništa 
manje važna ni zanimljiva od Galileja. U našem vraćanju 
u povijest vidim vječnu težnju svake imaginacije da se po- 
tvrdi u konkretnom. Našim imaginarnim licima dajemo vri- 
jednost povijesti, fakta, i time smo uvjerljiviji. Zmajevi u 
narodnoj priči su za nas danas mnogo realnije životinje od 
velikog varana. Historija koju zamišljamo realnija je od 
prave: već samim tim jer duhovno postoji. 

Danas se često optužuje pisce, koji posižu za povijesnim 
motivima, da bježe od suvremenosti. Ali današnja naša no- 
vinsko-televizijska glad za suvremenošću je sljepilo: nitko 
se nije još sjetio da Shakespearea proglasi eskapistom — 
ta, njegove gotovo sve drame su odijeljene od njegove su- 
vremenosti bilo zavjesom historije bilo egzotike. Nekako ne 
vjerujem, da ga je samo bilo strah, mora da je imao i dru- 
gih dobrih razloga. 

Od mojih izleta u povijest, najviše mi je, kao do povi- 
jesti, stalo do Galileja. Moja je drama dijelom polemična. 
Nikako svoju unutarnju sliku o Galileju nisam mogao po- 
miriti s onim sirovim pučkim školnikom iz Brechta, koji se 
muva po pozornici ispovijedajući kao svoj credo osnove fizi- 
ke za prvi razred gimnazije. Na osnovi moralnih zasada iz 
udžbenika fizike, ne možete se oduprijeti svijetu u kojem 
živite. Koristio sam stoga mnoge zbiljske podatke i mnoge 
tekstove Galilejevih sačuvanih pisama u svom tekstu. Htio 
sam da se u mom Galileju vidi i naličje jedne legende, a da 
legenda unatoč tome ostane snažna. Naravno, i to je povijest 
kroz moje osobne dioptrije: što znači, kako bi to rekao sam 
Galilej, kroz današnju optičku trsku, koja osim svih defor- 
macija uzrokovanih vremenskom udaljenošću ima još i moje 
osobne deformacije. A da takva povijest može biti poučna 
pokazao je jasno prijem, na koji je drama naišla prilikom 
kazališne premijere u ITD-u, neposredno nakon situacije na- 
stale oko Deklaracije o hrvatskom jeziku, a gotovo dvije go- 
dine nakon što je napisana — iako u drami, razumije se, 
nema ni riječi o jezikoslovstvu. 


Kratki izlet možemo smatrati simboličnim romanom 
iako je pisan u prvom licu s jasno posvjedočenom orijenta- 
cijom na realističko zapažanje detalja i na psihološku anali- 
zu. Bilo bi zanimljivo da primjerima iz svoga opusa ilustri- 
rate razlike do kojih nužno dolazi u (svjesno isprovocira- 
nom?) procesu transformacije slika i metafora u simbole 
(Bacač kamena — Brdo — Kratki izlet). 


Ne bih takvu transformaciju nikako nazvao »svjesno ispro- 
vociranim procesom«. Slika, metafora, fabula, kao i svaki 
drugi element književnog djela, uvijek jest simbol. Što ga 
mi nismo uvijek u stanju logički dešifrirati, govori mu samo 
u prilog: kad bismo mogli, ne bi bio ni potreban. Zamišljam 
katkada djelo i elemente od kojih je sačinjeno kao poruku 
ispisanu zagonetnim hijeroglifima ljepote i istine. Možda bi 
se moglo, maštam, govoriti o književnosti uopće kao o sim- 
boliškom mišljenju ljepote, o matematici otajstva. »Svjesno 
isprovocirati« bilo što tu je veoma teško. Vi možete htjeti 
simbolički prikazati što god hoćete, ali bez dobre priče nećete 
reći ništa. 


Istovrsna težnja potvrđuje se, na drugim mjestima, pretva- 
ranjem pojedinačnih slučajeva u tipične, kao npr. u Izdaji- 
cama. Recite nešto više o toj prozi! Kakva je bila početna 
zamisao? Roman? Roman koji se razgranao u novele ili no- 
vele koje su se homogenizirale u relativno cjelovitu veću 
strukturu? Na što se, na koga se odnosi etiketa Izdajice? 


Izdajice su se počele rađati kao nezavisne novele. Primije- 
tivši da te novele nose u sebi više zajedničkih elemenata 
(osim onih koji potječu samo od istog pisca), napisao sam 
neke nove i donekle preradio stare. 


835 


PAVLETIĆ: 


ŠOLJAN: 


PAVLETIĆ: 
ŠOLJAN: 


PAVLETIĆ: 


ŠOLJAN: 


PAVLETIĆ: 


836 


Pod »izdajicama« mislio sam u početku samo na mladež, 
što znači na sebe tadašnjeg, koja stareći izdaje svoje kolek- 
tivne ideale, kao i one ideale koje su joj namrli preci. To 
se izdajstvo uglavnom čini u ime »života«. Tek kasnije, u 
procesu pisanja, pomislio sam da je život uopće samo sustav 
izdajstava, i da stareći, zaboravljajući, odustajući, smirujući 
se, uozbiljujući, na putu prema smrti, izdajemo jednu po jed- 
nu sve stvari koje nas drže na životu. 


Očito, volite naslove koji nagovješćuju nešto značajno brižno 
odabranim sintagmama, makar i najobičnijim. Što su Speci- 
jalni izaslanici, u kojem tipu, u kojem razdoblju Vaše proze 
nalaze svoje mjesto (bez obzira na vrijeme postanka)? 


Specijalni izaslanici, i u priči i u knjizi, bili su za mene 
ljudi, koji u sebi svjesno nose teret neke, nazvao bih je, me- 
tafizičke odgovornosti. Kad vidim grešnika, rekao je neki 
slavni svetac, i ja se osjećam krivim. Možda je takvih ljudi 
malo, možda nam se u našoj samoći i izoliranosti samo čini 
da ih je malo. Možda takvu odgovornost dijeli svaki čovjek. 
Vjerovao sam svakako u ono vrijeme, da je moja generacija, 
ili barem jedan njen dio koji sam bolje poznavao, pozvana 
da nosi takav teret. 


U knjizi Deset kratkih priča za moju generaciju, uz svaku 
ponovo tiskanu novelu javlja se napomena koja. govori o 
no voj varijanti. Sve ste ih, dakle, prepravljali. U što 
niste ni u jednom slučaju dirali (ideja, radnja, poenta), a 
što ste obvezatno mijenjali? Obrazložite malo potanje poje- 
dine intervencije radi sadržajnog ili izražajnog usavršavanja 
prvotnih proza. 


Iz Specijalnih izaslanika sam u drugu knjigu što je spomi- 
njete prenio tri priče, koje su najjasnije razrađivale osnovnu 
temu i produžavale je u novu fazu: u knjizi Deset kratkih 
priča pokazuje se više frustriranje te odgovornosti i odusta- 
janje od nje. Prilikom »prepravljanja« nisam dirao ništa od 
ideja, radnje i poente, samo sam stilistički pročistio i isko- 
rigirao tekst, dakle jedan manje-više tehnički posao, 


Crvena mrlja — je li to samo egzibicija! Kako je došlo do 
zajedničkog rada na istome motivu, odnosno poticaju? 


Čovjek zapravo više surađuje s drugima nego što to i sam 
zna. S ljudima koji su vam bliski po godinama, gledanjima, 
profesiji, sudbini, često kao pisac radite na razvijanju istih 
stvari, bilo duhovnih bilo artističkih. Katkada se ta suradnja 
svodi samo na stimulativni razgovor, katkada na razmjenu 
stručnih savjeta, katkada, kao u slučaju Crvene mrlje sa 
Slobodanom Novakom, na eksperimentalnu obradbu iste 
teme. 


U određenom razdoblju zajednički ste književno istupali s 
Ivanom Slamnigom. Hoćete li danas reći kako je do toga 
došlo i zašto je zajednički rad napušten? Kako ste radili 
zajedno: prijevode, eseje? Kako ste pisali, kako is- 
pravljali? 


Sa Ivanom. Slamnigom sam ne samo zajednički razvijao 
književnu teoriju od početka našeg svjesnog bavljenja lite- 


* raturom, nego sam doslovno zajedno s njime prevodio i pi- 


.sao. Ma kako rezultati te suradnje bili brojni, oni su poput 


',; leđenjaka, kojega je daleko najveći dio ostao ispod površine: 


oni ne pokazuju ni dio mnoštva eksperimenata | ili igara 
(kako hoćete) koje:smo zajedno ostvarivali, da bi ih odložili 


za kasniju upotrebu ili odbacili zauvijek. Jednu sentimen- 


. talnu reportažu o .našoj prevodilačkoj suradnji napisao sam 


prilikom izlaska novog prijevoda Gavrana, Tada je bila de- 

setgodišnjica prvog prijevoda, a danas je već desetgodišnjica 
te desetgodišnjice. Prebrojavajući tih dvadeset godina ne 
mogu a da ne požalim, što su nas prilike razdvojile ne samo 
u smjeru rada, nego i doslovno, prostorno. Ali ako sam kao 
pisac od koga što profitirao, onda je to prvenstveno i naj- 
većim dijelom od tog suradničkog prijateljstva i od Slamniga 
samog, kao literata. 


Koje biste još utjecaje mogli istaći kao važne i plodonosne? 
Vaše pričanje je zapravo govorenje, svjedočenje o događaju, 
a ne deskripcija. Sugestivnost postižete ritmičkim elementi- 
ma više nego slikovitošću, u čemu se prepoznaje više uzor 
G, Stein nego Hemingwaya; od njega ste se brzo okrenuli 
prema sebi, vjerojatno stoga što ste niz hemingvejskih svoj- 
stava (vitalizam) osjećali stranim u kontekstu problema i 
tema koje su Vas opsjedale. Ima jedna stilska shema skep- 
ticizma i relativizma u Vašem govorenju: to se dogodilo tako, 
to je takvo i takvo — ali možda i nije. Je li to (dominantno) 
osjećanje nesigurnosti, neodređenosti zbivanja i nedokuči- 
vosti pravoga smisla? Otkuda to? Prevodili ste Eliota i po- 
pularizirali njegova shvaćanja, ali ne bi se moglo reći da 
Vaša poezija pati od eliotovštine. U kojim ste, dakle, pjesni- 
cima otkrili ono nešto, uzbudljivo, novo (bez obzira na 
to jeste li ih prevodili ili ne)? 


Uvijek sam bio i ostao neizbirljiv, nesustavan i pohlepan 
čitalac. Selekcija učitelja, koju bih mogao u ovom času oba- 
viti, razlikovala bi se od one koju bih načinio sutra. Čak se 
i iz novina može koješta naučiti. 

O koristi prevođenja za pisca, teško je reći nešto kratko 
i pametno, a da to ne bude poluistina. U prevođenju se vjež- 
bamo, ali i trošimo, Često se uzima i previše automatski da 
je na pisca-prevodioca utjecao pisac kojega je prevodio. To 
je djelomično točno, ali takav utjecaj može biti i veoma 
daleko od onoga što obično nazivamo književnim utjecajem. 
Bilo bi to još točnije, kad bi prevodilac sam birao što će 
prevoditi po svojim sklonostima. Ali, kako znamo, prevodi- 
lac prevodi najčešće ono što mora, i to ne po sklonosti, nego 
da zaradi za kruh svagdanji. 

Dakako da sam štošta naučio i od Hemingwaya i od 
Eliota, ali kako i sami primjećujete, moja proza nema puno 
veze s jednim, a ni moja poezija s drugim. S čime zaista 
ima veze, to ja ni sam ne bih znao da kažem: možda ću 
to jasnije vidjeti u retrospektivi, možda će to još jasnije 
vidjeti drugi. Ja o tome i ne razmišljam previše: moj posao 
i nije pronalaženje sličnosti, nego razlika. 

Ali htio bih reći nešto drugo o prevođenju: rjeđe se 
mnogo govori o tome, koliko je dobar prevodilac imaginativ- 
nom upotrebom vlastitog jezika, žrtvovanjem vlastitih stil- 
skih otkrića, tehničkih inovacija i uspjelih eksperimenata, 
poklonio sebe onome piscu kojega je prevodio. Pa ako mu 
je katkada nalik to ne biva uvijek samo zato što bi pisac 
utjecao na prevodioca, nego i zato, što je prevodilac ostavio 
vlastiti osobni pečat na tuđem uzorku, 


Unijeli ste u našu književnost tzv. »tvrdokuhanost« i zazi- 
ranje od patetike, od retorike, od sentimentalizma. Pa ipak, 
mjestimice hvatate, i u ponajboljim svojim kasnijim djeli- 
ma, visoki C i patetični ton (ponekad s retrogradnom ironič- 
nom korekcijom). Nema dvojbe, ohlađenost stila i emocija na 
nultoj točki — to nije izuzetak ni u Vašim pjesmama (Kralj, 
Hajduk). Kako su nastale pjesme u kojima ritmičkom pro- 
gresijom dolazite do simboličke poente: Bacač kamena, Gr- 
bavci, Muzika s vrha stepenica (vrčevi?), Kiša (usporedba s 
istoimenom prozom!), Pratnja... Bilo bi zanimljivo čuti ta- 
kođer Vašu autointerpretaciju! 


Između poezije i proze ne samo da ne postoje oštre granice, 
nego bih čak rekao da se ne razlikuju bitno. Literatura je u 

cijelosti jedna disciplina, koja doduše u svojim krajnjim 
slučajevima graniči s drugim disciplinama, ali vrste unutar 
nje same tek su konvencije određenih sredina, jezika i kul- 
tura. Možda upravo zbog te vjere u jedinstvo literature ni- 
sam se nikada plašio da skačem iz jedne vrste u drugu. 

Uz put, ja nisam nimalo sklon velikom povjerenju onim 
poklonicima media, koji cijelo vrijeme raspravljaju o speci- 
fičnostima, a gotovo nikad o vrijednostima. Ono što je u 
medijima ikada valjalo dade se uglavnom svesti na nešto 
literature, glazbe ili likovnog. Mediji su, kao i vrste, prije 
sociološka pojava nego umjetnička. Obilježja se medija, kao 
i obilježja vrste već sama po sebi često smatraju formom, 
pa tako i dolazi do toga da svaki golobradac drži da se otre- 
sao svih konvencija, čim nije uspio rimovati svoja prva četiri 
stiha, a svaki tele-mađioničar smatra da je velikan nove 
umjetnosti, zato što je svoju banalnu dušicu izložio na ekra- 
nu mjesto na papiru. 


U posljednjoj svojoj pjesničkoj fazi kao da ste zanemarili 
iskustvo modernih pjesnika i indirektnog izraza; prešli ste 
na poeziju tradicionalnu u verzifikaciji (bližu Ujeviću i Kr- 
klecu nego Yeatsu ili čak Poeu!), po tipu saopćavalačko-is- 
povijednu. Kako je došlo do tog zaokreta, do povratka zatvo- 
renoj formi i rimovanoj shemi kvartine? Kako su nastale 
pjesme Kapetani neba i Gartlic za čas kratiti? U pogledu 
inovacija ritma i rime, iako još nije dovoljno ispitan, ipak 
je nedvojben — doprinos Vaš, i Slamnigov... Jeste li ras- 
položeni za razgovor o tome, razgovor o posve određenim 
finesama u rimovanju: 


pada mornar života 
cvijet vremena ruža 
nastrađah skroman moj otac 
slijep tjemena sužanj 


Vi rimujete »uđu« i »ružu« i sl. Vi se obilato služite repeti- 
cijama, običnim i s inverzijom, a u nizu pjesama postigli 
ste osobeni ritam upornog napredovanja usprkos zastajki- 
vanju od stiha do stiha (Bacač kamena i dr.). Slučajno otkri- 
će, unutrašnji ritam, svjesno pomirenje proze i poezije... .? 
Forma može biti samo stvaralački čin, sve ostalo je zanat, 
tehnika. Kad smo već kod tehnike, odgovorit ću i na vaše 
pitanje o rimovanju. Rimarij našega jezika iz specifičnih 
razloga prilično je oskudan. Od početka moga bavljenja ovim 
zanatom i kao pisca i kao prevodioca zanimale su me mo- 
gućnosti proširenja sazvučja, za našu poeziju. U našem je- 
ziku, gdje se akcent veoma jako čuje, ovakav put, kakav 
sam izabrao, ima čini mi se velikih prednosti pred onim 
rimovateljima koji ne poštuju mjesto akcenta. To više, što 
je jedino ovako moguće ostvariti i mehanički pravilan ritam. 

Što se opet ritma tiče: narativne ritmove, o kojima go- 
vorite, iskušavao sam na različnim mjestima i na različite 
načine, podjednako u prozi kao i u poeziji. 

Htio bih ovdje dodati, da je od silne želje za moderno- 
šću i slobodom, većina pisaca u nas, kako u mojoj generaciji, 
a još više među mlađima, zanemarila i zapustila zanatsku 
stranu literature, pa se to često tragično očituje u njihovim 
najboljim ostvarenjima, da i ne spominjemo čak prezrive 
kvalifikacije zanata, koje smo susretali u nekim teoretskim 
napisima. 


Hoćete li na primjeru jedne proze (Kratak izlet, Jarek ili dr.) 
demonstrirati put sazrijevanja i konačnog uobličavanja — 
od početne zamisli preko pojedinih varijanata do konačnog 
teksta? 


Kratki izlet sam napisao praktički u jednom dahu, u nekih 
sedam dana pisanja. Mnogo mi je dulje trebalo da ga prepi- 
šem u čisto. Varijanata nije bilo, samo stilističkih korektura. 

U »Forumu«, gdje je prvi put tiskan, objavljen je doduše 
bez epiloga i nekih stranica, ali one su već i tada postojale 
— tiskane su u »Prosvetinu« izdanju. 


Koja je bitna razlika u pisanju drama? U vezi s Diokleci- 
janovom palačom, jeste li imali unaprijed jasnu radnju i 
simboliku završetka? Kako pišete dijaloge? Mislite li pri tom 
na scenske okvire ili nastojite jedino dijalogom oživjeti lica 
i pokrenuti mehanizam koji dovodi do dramatskih napetosti? 


Ne vidim nikakvih pravih razlika. Kažu, da u pisanju drama 
morate držati na umu gledaoca. To je isto kao kad kažete 
da u pisanju novele morate držati na umu čitaoca. Ono što 
čini stvarnu razliku jest, da u »skupim« medijima, gdje se 
ulažu stanovita sredstva u izvedbu, morate mnogo više držati 
na umu financijera, producenta, i njegov ukus, nego što 
morate kod pisanja držati na umu ukus izdavača. I tu je 
razlika, rekao bih, uglavnom sociološka, 

Istina, radeći s Gerićem, režiserom Dioklecijanove pa- 
lače, unio sam u izvorni tekst mnogo ispravaka, ali to bih 
isto učinio, radeći s kakvim inteligentnim čitaocem na svo- 
jem aš Savjet čovjeka od ukusa i pameti nikada nije 
na odmet. 


Kako radite — stalno ili na mahove? Kada najbolje pišete, 
i u kojim uvjetima? Imate li neku devizu uvijek pred očima? 


Radim bez sistema, iako sam se već na desetke sustava 

smrtno zakleo; radim na mahove, iako sam sebi već mnogo 

puta naredio da budem redovit. Jedino što je u svemu tome 

stalno jest muka: kad pišete mučite se zato jer pišete, kad 

ne pišete zato što ne pišete. Prokletstvo slobodnog 

fi jeiniimu jest u tome da nikada nije slo- 
odan. 

raspre 
OTUĐENJE SAVRŠENO, FUNKCIONALIZIRANO, jE 
IDEOLOŠKI REEKSPORTERI 


Grgo Gamulin 


I 


Nisam bio u sumnji nalazim li se pred kompjutorom ili ne, nego kakve 
je boje, zapravo. Ipak, sve slutnje su se ubrzo razišle u plavičastosivom 
ocalnom svjetlucanju ovih funkcionaliziranih rečenica: naš kompjutor, ja- 
snih i čistih linija, kao svi hladni, racionalizirani sustavi i kao funkcionali- 
stička arhitektura odnekada, bio je očito tehnološko-ekonomistički kompju- 
tor, suvremen i moderan poput hidrogenske sablasti ili modula Snoopy koji 
je 1969. godine u tolikoj mjeri usrećio čovječanstvo. Ali iz svijetlećih očiju 
ove ocalne nemani — što su se poput »središta moći« Veljka Rusa premje- 
štale po zakonima »risk absorption« i prele svoje začarane mreže po čistom 
teritoriju Galbraithove nove industrijske države — osjećao sam kako zrače 
žarko crvene slutnje savršeno organizirane alijenacije. 

Funkcionalizirani strah! Središta moći (»velike korporacije«) sele se 
iz grada u grad i bježe brzinom teleprintera pred našom jednostavnom ljud- 
skom težnjom da ih pogledamo izbliže, a bojim se i reći pravu riječ: da ih 
kontroliramo. Lebde ti centri iznad naše obične moći (iznad teritorija, na- 
roda i narodnih skupština), integrirane sile »Za pojedina područja privredne 
djelatnosti«, nedohvatni fragmenti našeg otuđenja. Naciju bez vlasti nudt 
nam Veljko Rus. 

Odnosno, nudi nam podvojenu, rasutu naciju)? vjerojatno s nizom sli- 
čnih kompjutora koji savršeno proračunavaju djelovanje ovih korporacija 
(integriranih radnih organizacija kao što su EI Niš, INA, Slovenijales, i za- 
cijelo Genex, Inex itd.) — i tješi nas kako nacije neće umrijeti. Najviše što 
će se dogoditi jest to da će one »samo« svoju moć otuđiti; jer moć vjerojatno 
nisu komunalije i urbanizam, koji Rus ostavlja vlasti republike, nego upravo 
tehnologija, privreda i znanost, znanje proizvođenja i upravljanja, dakle. 
Samo nam je Veljko Rus zaboravio reći: tko će upravljati tim strahovitim 
centrima moći, tko će ubacivati u kompjutore pitanja i komande? Mi naime 
imamo iskustva s tim izvanrednim korporacijama što poslovnom umješnošću 
prelaze granice komuna i republika (i osvajaju čak i komune i republike) 
a bitne su snage naše Republike (sestrinske, ipak) angažirane u obrani ođ 
njihove moći, pa su ove funkcionalističke teze i odviše zakasnile; ako njihova 
funkcija možda nije da pruži teoretsku (buckleysku i parsonovsku, da ne 
kažem genexovsku) obranu ove proširene reprodukcije što su nam je upravo 
izgradili centralistički reeksporteri? Jer ako se radne organizacije zbog svog 
funkcioniranja mogu nekontrolirano integrirati i tako otuđiti moć i vlast 


iV. Rus, Nacija kao faktor kočenja društvenog razvoja, »Naše teme«, br. 7—8, 
Zagreb, 1970. — Naslov je čak eksplicitniji od teksta samog. š pe 

ž»To naravno ne znači odumiranje nacije, nego samo označava urkaciju - 
zine djelatnosti ma ono što se odvija pretežno u nacionalnim okvirima ne 
kultura, komunalije) i na _ ono što se odvija izvan njih (tehnologija, znanost, eko 
nomija (Na ist. mj. str. 1378). 

nacije, zašto to ne bi smio i financijski kapital? A napominjem, ipak — da 
ne bi bilo sumnje u karakter socijalističke i humanističke djelotvornosti tak- 
ve proširene reprodukcije — da proizvodnja stvara ljudske potrebe, a potre- 
be oblikuju ljudsko biće, i da nam je (kad smo kulturnu orijentaciju socija- 
lizma već odavna odbacili) ovaj mehanizam proizvodnje i potrošnje sada 
gotovo jedino sredstvo takvog ljudskog oblikovanja. 

Kakvi su tu uzori djelovali? Daleko sam od misli da Veljko Rus po- 
mišlja na etatističku integraciju sovjetskog tipa, ali začudo: upravo tamo 
je integracija (birokratska ovaj put, a ne tehnokratsko-menedžerska) tako 
savršeno prevladala i svladala pojam i realnost nacije kao »zaokružene to- 
talne zajednice«, i prešla republičke granice, zaista puke crte na zemljo- 
pisnoj karti. Ali, očito, Veljko Rus pripada slovenskoj slobodarskoj inteli- 
genciji, i radi se zacijelo samo o slučajnom podudaranju nekih metoda i 
funkcionalnih ciljeva. On doduše navodi primjer Japana i SAD prije New 
Deala (čak), ali optimalniji mu je i preporučljiviji primjer Japana; pa ipak, 
to nema veze s kapitalističkom ideologijom, jer Veljko Rus pripada jugo- 
slavenskoj struji humanističkog socijalizma, a ne aludiram ja tu sada na 
Antonijev govor nad Cezarovim odrom, nego znam da Veljko Rus traži 
neku (svoju) socijalističku funkcionalnost, a ja pokušavam istražiti koju on 
to funkcionalnost traži. Očito, njegov cilj nije dokinuti moć nacije; to je 
samo njegovo sredstvo, ili metoda, ili plaćena cijena; za koji cilj? Za (na- 
vodno) nešto bolje funkcioniranje ovog ne-represivnog (jer još nismo u 
društvu obilja) začaranog kruga proizvodnje i potrošnje. Pa, eto, meni je, 
ipak, svejedno radi li se tu o cilju ili o sredstvu, jer rezultat je uvijek isti: 
prenošenje naše ljudskosti na ekonomsku sferu koja zbog svog pretežnog 
značenja prelazi izvan nacije na neku udruženu vlast koju nacija (narod u 
cjelini, a ne samo njen mali dio proizvođača u toj struci) više nema. 
Ili će možda nacija moći zadržati »kod kuće« političku vlast, bez financijske 
i materijalne — otprilike na način kao što je danas ova vlast naših repu- 
blika naprama centralističkim bankama i reeksporterima samo još u daleko 
gorim relacijama? S tom vlasti prevarili su nas u najboljoj vjeri prilikom 
reforme, a sada nam je Veljko Rus ponovno nudi, i tješi nas: radi se samo 
o »bifurkaciji nacije«. 

Što je to? Naivnost? Shematska transkripcija Waltera Buckeleya i 
Johna Galbraitha, pomalo hespretna kao svako prepisivanje? Utopija koja 
briše povijesne realnosti zbog kojih se živi i umire: realnosti društvenih za- 
jednica, nacije, svoje političke moći? 

Shvaćajući, naravno, posve bona fide težnju Veljka Rusa da se »mra- 
vinjak preuredi« (zaista kao veoma djelotvorni mravinjak) možemo na žalost 
u njoj nazrijeti nekoliko pogrešnih premisa, 

1. Ako je nacija historijska realnost sazdana na duhovnim i moralnim 
kategorijama (ne znam čemu treba svoditi je i terminološki na »teritorij«) ona 
(a) ne može postojati bez svoje ekonomske moći, tj. sigurnosti fizičkog po- 
stojanja; (b) proizvođači svi zajedno (a pogotovo ne oni pojedinih industrij- 
skih grana) nisu cijela nacija; tu je još pretežan dio pučanstva: 
poljoprivrednici, domaćice, penzioneri, đaci i studenti; nemamo, dakle, pra- 
va otuđiti od nje sve što nisu »komunalije, urbanizam, kultura« — a želio 
bih znati kako će i ove izgledati bez ekonomske, dakle i političke moći. Na 
žalost, i u tome već imamo obilna iskustva. Treba li ih možda sve skupa 
iznova nabrajati? ' 


2. Identifikacija nacije kao »teritorijalno integrirane totalne zajednice« 
s teritorijem u nekom proizvodno-tehnološkom smislu — koja proizlazi iz 
čitavog Rusova razmatranjaš — označava visoki stupanj reifikacije i neo- 
bičnog shvaćanja prema kojemu poezija (ili umjetnost, ili jezik itd.) nekog 
naroda ne funkcioniraju kao bitni funkcionalni dio života jednog naroda. 


5 »Odumiranje teritorijalne vlasti može se odvijati u dva pravca: ili u pravcu 
funkcionalizacije teritorijalnih jedinica, ili u pravcu prenošenja funkcija i moći na 
radne organzacije, Prvi je primjer karakterističan za Japan, gdje se vladini organi 
pretvaraju u servisne i koordinacione organe velikih poslovnih organizacija, a drugi 
je primjer karakterističan za SAD prije New Dedala, kada vlada nije imala skoro 
nikakav utjecaj na privrednu djelatnost. Primjer Japana svakako je optimalniji, jer 
Povećava količinu koordinacionih organa i funkcija« (Na ist. mj., str. 1380). 

Ta na svojim su teritorijima živjeli narodi sa svojom kulturnom i duhovnom 
poviješću koju su im upravo teritorij i vlast nad njim omogućili, i tu je 
upravo provedeno načelo diferencijacije i integracije — što, naravno, ne 
znači da ono ne može prijeći granice teritorija. Ali na koji način, u tome se, 
čini se, naši pogledi razilaze. Bitno je, čini se, pri tome: hoće li se ta pre- 
kogranična integracija provesti unutrašnjim razaranjem nacija ili dogovor- 
no, putem sporazuma diferenciranih, posebnih cjelina koje i čine razno- 
likost i ljepotu globusa? — Narod nije heterogena i nefunkcionalna integra- 
cija, on to pogotovu nije od trenutka kada se (konstituiranjem besklasnog 
društva) radnička klasa konstituira kao nacija. A onda tek slijedi pitanje: 
gdje u ovom »despiritualiziranom« tretiranju nacije počinje opasnost unita- 
rizma i, još dalje, sivog Metropolisa — poznata simbolična vizija razdvoje- 
nog čovječjeg bića. 

3. I još jedna kriva pretpostavka proizlazi iz ove prethodne: »Pretpo- 
stavljam — piše Veljko Rus — da je glavna zapreka integracionim proce- 
sima višenacionalni sastav Jugoslavije. Sve intenzivnija potreba integracije 
socijalne aktivnosti oživjela je nacionalne probleme koji su se u posljednjih 
pet godina tako snažno očitovali u rezoluciji o jeziku, u zbivanjima na Ko- 
sovu, u slovenskoj aferi s putevima, u slučaju Žanko, itd.« — Krivo to pret- 
postavlja naš autor, i upravo time otkriva sve slabosti (a na drugo ni mi- 
sliti neću) svoje »bifurkacije«. — Nije naš višenacionalni sastav zapreka 
integracionim procesima (kao što nije onaj između Amerike i Evrope koje 
nam na str. 1379. stavlja za uzor, o Švicarskoj da i ne govorimo), nego način 
integracije majorizacijom i dominacijom, i dobro poznate tež- 
nje koje s integracijom nemaju nikakve veze. Niti je »potreba socijalne 
integracije oživjela nacionalne probleme«, događaje na Kosovu itd., nego ih 
je oživjela praksa dezintegracije, nacionalno presezanje i nametanje omo- 
gućeno upravo onom »seobom centara moći« i otuđenjem raspolovljenog i 
raščetvorenog narodnog bića, koje nam autor preporučuje. Neka Veljko Rus, 
na primjer, objasni inteligenciji hrvatskog naroda: kako i na koji je to 
način »potreba socijalne integracije« uvjetovala »Deklaraciju o jeziku«, i to 

.u narodu koji je u vrijeme narodnooslobodilačke borbe i poslije nje poka- 
zao toliki stupanj baš »integriranja socijavne djelatnosti« — u vrijeme, da- 
kle, kad je njena »intenzivna potreba« bila u najvećoj mjeri potrebna? 

Sve izgleda preokrenuto na glavu u ovoj ekonomsko-tehničkoj slici svi- 
jeta, a određujuća premisa na kojoj taj svijet kao na svojoj definiciji počiva 
jest ona četvrta, ili možda baš prva: 

4. »Nacija kao teritorijalno integrirana totalna zajednica mije komuni- 
kabilna # zbog toga ne oslobađa svoje aktivnosti prema vani nego samo 
prema unutra.« (str. 1378)4 — Čitava povijest čovječanstva »pada« s tom mi- 
šlju, ne samo ona duhovna i kulturna, nego i politička, brišu se plemeniti 
primjeri solidarnosti i suradnje, pomoći i žrtvovanja, ratovi koje su nacije 
vodile zbog ideja i radi ideja (otvarajući se time upravo kao takve), u ime 
pomoći i vjernosti; a veličanstvenu povijest kulture i znanosti ostavljam 
po strani jer nije ni potrebna da bi pokazala otužnu razinu ovog reificiranog 
mišljenja. 

Što još tu treba reći? Da su i reformske ideje već odavno u nas pred- 
ložile one oblike privrednog integriranja koje je u cilju proizvodnje i pro- 
širene reprodukcije potrebno i efikasno? Da je nasuprot etatističkoj, pa i 
regionalno ograničenoj reprodukciji u nas već odavno ekonomska nauka 

4“ »Za teritorijalni sistem upravljanja karakteristična je interesna dominacija, 
a ne funkcionalna integracija; taj je sistem integracija heterogenih junkcija, koje 
međusobno nemaju funkcionalne veze, nego samo teritorijalno određen centar moći 


koji ostvaruje lokalni suverenitet.« (Na ist. mj., Str. 1377). 

šI Sanje »Njezina ekspanzija kao totaliteta nije moguća drugačije nego u stilu 
imperijalističkih uzora, Kako zbog veličine i skromnih sredstava imperijalistička eks- 
panzija nije moguća, kompenzira se u kulturnoj nadutosti i u zatvaranju u kulturnu 
autonomiju« (Na ist. mj., str. 1378). — Zaista? 

Tako nešto ne može se reći ni za SAD, a kamoli za Holandiju ili Švedsku. — 
Ako pak Veljko Rus, među ostalim, misli na primjer koji je naveo u vezi sa »Dekla- 
racijom o jeziku« ili »slučaju Žanko«, tada te klevete ostaju među nama kao planine 
nerazumijevanja između jednog dijela »slobodarske inteligencije« i povijesne sudbine 
ovog naroda koji je za stvarnu materijalnu i duhovnu integraciju ove socijalističke 
Federacije podnio najveće žrtve. 

(a posebno prof. Šime Đodan) formulirala strukturu socijalističke privrede, 
koja, bez političke alijenacije, integrira tržište u razumnoj mjeri i smislu? 
— Nasuprot tome, baš u trenuiku velike kušnje socijalizma, kad su upravo 
strukture socijalističkih federacija pokazale svoje ograničenosti (SSSR), ali 
i mogućnosti postupnih evolucija (ČSSR, SFRJ), ovaj način mišljenja g as- 
tvara do nepremostivih daljina dva načela na kojima po- 
vijesna mogućnost socijalizma danas stoji i pada: socijalni i nacionalni. Sa 
zaprepašćujućim sljepilom to rastvaranje prelazi preko realnosti današnjice, 
fascinirano tehnokratskom i kvaziuniverzalističkom shemom, za koju — na 
drugoj strani i u drugom kontekstu — postoji jedan dobro poznati pojam: 
pojam ograničenog suvereniteta. 

Ali za sklad ili ne-sklad tih dvaju načela (koja su temeljne motivacije 
i Revolucije i socijalizma) trebalo bi, baš i u našem slučaju i, uopće, za 
problem strukture socijalističkih federacija, a nasuprot unitarističkoj instru- 
mentalizaciji, pa i čestoj konfuziji unutar »Nove ljevice«, izvojštiti već jed- 
nom status »uvjeta bez kojeg se ne može«, jednostavne istine, dakle, koja 
bi sama po sebi mogla otkloniti mnoge nevolje i posebne nesporazume. 
Premda je jasno da posebne interese ne bi mogla otkloniti ni ona. 


II 


Pa kada upravo u istom broju »Naših tema« (7—8, 1970) naiđemo na 
jedan instruktivan članak Ivana Kuvačića, on nam izgleda kao daljnji po- 
kušaj eksplicitne teoretske razrade Rusovih teza: »Smatramo da teza o 
poklapanju nacionalnog i klasnog nije rezultat objektivnog zapažanja, već 
stoji u funkciji političke manipulacije.«? 

A odmah zatim, ne trepnuvši okom, pisac pojam »nacionalnog« pretvara 
u nacionalizam i piše: »Na to ukazuje okolnost što je nacionalizam najviše 
razvijen u centrima društvene moći i među pripadnicima prosperitetne sred- 
nje klase, a najmanje među radništvom.« — Bez obzira odnosi li se to na 
našu zemlju (što bi bio znak zanimljive »klasne analize«), to je u svakom 
slučaju čudan način argumentiranja." Ali takve silogističke vratolomije nisu 
rijetke u ovom tekstu, što se i događa uvijek kad osnovna određenja nisu 
realno zasnovana, i značajne su u ovom tekstu samo kao popratne pojave. 
Za pitanje, međutim, našeg današnjeg biti ili ne biti ima stanovitu važnost 
(jer ne radi se o Ivanu Kuvačiću nego o jednom dijelu izv. nove ljevice) 
pronaći temeljnu pogrešku u određenju pojmova i u funkciji realiteta koje 
ti pojmovi predstavljaju. Pronaći? Ta ona je na dlanu, ne samo u ovom 
tekstu, nego u našem svakidašnjem iskustvu. 

To su, naravno, pojmovi i načela nacionalnog i klasnog, od kojih niti 
jedan nije nimalo jasno određen: prvo čak neposredno prelazi u nacionali- 
zam, a drugo načelo se perpetuira i u besklasnom društvu unatoč konsti- 
tuiranju radničke klase kao nacije. Nevolje, dakle, počinju s apsoluti- 
zacijom tih pojmova, i ubrzo se razvijaju do najveće nevolje: do njiho- 
vog suprotstavljanja. 


*1. Kuvačić, O karakteru sukoba u našem društvu, »Naše teme«, br. 7—8, str. 
1311, Zagreb, 1970. — Radi se također o saopćenju danom na savjetovanju »Deter- 
minante društvenog razvoja«, održanom u Mariboru 28—30. V 1970. 


"što je već na drugoj stranici I. Kuvačić u proturječju sa samim sobom, 
izgleda kao pokušaj da ublaži svoju apsurdnu identifikaciju: »Kada je riječ o među- 
nacionalnim sukobima, onda bi trebalo praviti razliku između težnje za nacionalnom 
samosvojnošću i nacionalizma! (Na ist. mj., str. 1372). — Zaista bi »trebalo praviti 
razliku« — što mu drago možemo reći pred ovom velikodušnom koncesijom koju, 
eto, naša sociologija čini »nacionalnoj samosvojnosti«? 

i # Tako, na primjer, pisac prigovara: »U tom smislu se ističe da razbijanje eta- 
tizma 4 jačanje nacionalne slobode i samosvijesti logično vodi situaciji u kojoj će 
radnici u svojim poduzećima samostalno odlučivati o raspodjeli viška Tada. Rezultat 
ove linije mišljenja je teza o nacionalnom kao bitnom, kao određujućem.« (Na ist. 
mj., str. 1370). — Bez obzira što se tu olako dovodi u sumnju efikasnost razbijanja 
etatizma i jačanja nacionalne slobode, zašto bi konzekvencija bila »teza o nacionalnom 
Kao bitnom«, a ne samo kao o relevantnom i relativno značajnom? Recimo kao u 
Češkoj i Slovačkoj prije ili poslije intervencije. Jer čak da netko negdje i pomišlja 
na takav automatizam, zašto bi to samo po sebi značilo, 1) da je »nacionalno« bitno, 
i 2) zašto bi time nacionalno bilo diskreditirano i pretvaralo se u nacionalizam »cen- 
tara društvene moći?« itd. 

Za Ivana Kuvačića, naime, linije klasnih i nacionalnih sukoba ne samo 
što se ne poklapaju nego se one nepomirljivo suprotstavljaju. Klasna linija 
je vertikalna, dijahronična; na njoj se odvijaju sukobi koji pokreću društvo 
prema višim stupnjevima. Nacionalna linija (dakle, bez obzira je li oslo- 
bodilačka ili. imperijalistička) je horizontalna, sinhronična i tendira samo 
na »preraspodjelu unutar postojećeg odnosa«. A te se linije ne poklapaju, 
i slažem se: ne moraju se poklapati — to smo već u školama učili. Nesreća 
je tek što se one, prema Kuvačiću, u nas ukrštavaju, i čak — a tu neka nam 
bog bude na pomoći! — suprotstavljaju? 

Očito: soficisticirani funkcionalizam može u ovom našem kritičnom raz- 
doblju počiniti golemu štetu bez obzira hoće li biti instrumentaliziran od 
ove naše političke pseudodijahronije ili će ostati katedarska sofistika — zato 
se i osvrćem na nj. On stvara alternative dviju slijepih ulica: kod 
onih, koji će ga prihvatiti zbog njegovog ignoriranja značenja nacionalnog 
načela, rađat će stari naš unitarizam, bez obzira želio to autor ili ne; kod 
onih koji će povjerovati da se te linije doista suprotstavljaju (dakle i ne- 
giraju) rađat će (kao reakciju) nacionalizam. Te slijepe ulice vode do kon- 


zekvencija još strašnijih, upravo zato što nas odvode od socijalizma, a dobro : 


znamo kako se u međunarodnim razmjerima te konzekvencije zovu. .Među- 
tim, unutar socijalizma, točnije, na njegovu dugom putu kroz suvremenu i 
buduću povijest, ta Kuvačićeva tobožnja strukturalistička analiza izgleda 
otprilike ovako: 

Nije točno (a tragikomično je što se uopće moramo navraćati na poli- 
tičku abecedu upravo našeg iskustva) da se te dvije linije suprotstavljaju. 

, Historijski shvaćene, dakle u njihovu zbiljskom kretanju, izvan nacionalne 
i socijalne alijenacije, one ne samo što nasljeđuju jedna drugu, nego 
međusobno i konvergiraju prema obzorju života i slobode. 

1. Što znači pobjeda socijalnog principa, ako ne pobjedu »najniže« 
klase, dakle stvaranje besklasnog društva? A što je besklasno društvo ako 
nije narod bez izrabljivačkog odnosa, bez sukoba u koegzistenciji i bez 
mržnje: ujedinjena nacija, dakle, maksimalne koherencije, bez »kom- 
pleksa« u svom položaju, bez unutrašnje nacionalne izdaje: tek tako spo- 
sobna za međunacionalne dogovore i sporazume? 

2. A, s druge strane, što znači pobjeda principa nacionalne slobode? 
Ona znači eliminiranje borbe prema vani i oslobađanje energija i pažnje 
za afirmaciju socijalnog načela. Ona tek omogućuje (psihološki i društvovno) 
unutrašnju diferencijaciju i preko pobjede proletarijata upravo onaj »dija- 
hronični« uspon prema besklasnom društvu. — Konvergiraju li, dakle, ove 
linije ili ne? E 

Shema? Upravo onakva kako ju je Kuvačićeva metoda tražila, ali s 
drugim, dezalijeniranim predznakom, i uvijek naravno sposobna za degra- 
daciju prema nižim stupnjevima. Upravo zato ona traži našu neprekidnu 
pažnju i usklađenje u svakoj pojedinoj konkreciji. Nasuprot apstrakciji do 
koje nas dovodi apsolutiziranje jednog ili drugog načela, neophodno je uvi- 
jek nanovo ispitivati smjerove i stupnjeve ostvarenja nacionalne i socijalne 
slobode kao vrijednosti jednakovalentnih i komplementnih, 
koje konvergiraju istom cilju; kojih rješavanje, dakle, treba također uskla- 
diti i u političkoj »metodologiji«. A to današnjim političkim jezikom rečeno 
znači shvatiti nacionalno pitanje kao klasno, ali i klasno pitanje kao nacio- 
nalno, i — kako je to već u našoj političkoj empiriji bilo rečeno — kao 
jedinstveni problem stvaranja moderne nacije. Tada ni »klasno« ni »nacio- 
nalno« nisu više pitanja taktike, nego načela pitanja, i ne mogu biti »instru- 
mentalizirana« jedno od drugog. U tom slučaju nema ni njihove alijenacije, 


" Tu je Kuvačić kategoričan: »Daljnji očit dokaz o suprotstavljanju onih dviju 


linija sukoba pruža činjenica ...« itd. — »Ako se, dakle, usprkos empirijske eviden- 
cije na ovaj #li onaj način protura gledište o usklađenosti, onda to ima manipulativnu 
funkciju ...« (Na ist. mj., str. 1371). — Premda je (piše on) »naša samoupravna kon- 


cepcija, koja naglašava individualnu i nacionalnu samosvojnost izrasla u oštrom su- 
Kobu sa staljinističkim globalnim strukturalizmom koji je prijetio da nas proguta« 
(str. 1370). — Dakle znači, jedna od ovih »suprotstavljenih linija«, i to upravo ona 
zasnovana na apsolutiziranom klasnom načelu, prijetila je (kao globalni strukturali- 
zam) da nas proguta: A koga prijeti da proguta ova Kuvačićeva strukturalistička ana- 
liza »koju možemo predočiti Kao horizontalu i vertikatu, koje se međusobno sijeku« 
(str. 1870) — to bi bilo zanimljivo doznati, . B s 

ni suprotstavljanja; jer ako u određenoj situaciji do suprotstavljanja dođe, 
bit će žrtvovano ili jedno načelo ili drugo. U ovom slučaju žrtvovano je 
nacionalno. Ne misli li autor ove »strukturalističke« analize da bi u drugom 
nekom slučaju (u bezbroj slučajeva, događaja i zbunjenih ljudskih svijesti) 
moglo biti žrtvovano ono drugo načelo? 

A ima li uopće odgovora na pitanje, ako ga netko postavi: što bi 
bilo gore? 


BAg 


QUO VADIS, SLAVONIJO? 


Hrvoje Šošić 


Pitanje koje se sve više nameće! Prvenstveno zbog dosadašnjih kreta- 
* nja, ali ne samo zbog njih. 

Ako matematičkim metodama koje se primjenjuju u ekonomskoj praksi 
pokušamo izračunati kuda bi Slavonija stigla za slijedećih 10 — 15 godina 
ako nastavi dosadašnjim tempom razvitka, dolazimo do rezultata prema 
kojem bi tada, ili negdje u okviru tog razdoblja, Slavonija bila posljednja 
regija u Hrvatskoj po stupnju privredne razvijenosti. 

Kako da se onda ne pitamo: Quo vadis, Slavonijo? 

Jasno nam je da je matematska logika kruta i da je takvo daljnje 
kretanje neprihvatljivo ne samo za svakog Slavonca, nego i za sve izvan 
nje, jer je svakom jasno da bi takav razvitak Slavonije zaustavio i povukao 
za sobom cjelokupni razvoj Hrvatske u neželjenom pravcu. To je neminovno, 
jer Slavonija obuhvaća petinu površine i petinu stanovništva SR Hrvatske 
(točno 19,6%). 

S postojećim stanjem u Slavoniji više nitko nije zadovoljan. No, glavni 
je problem u tome što je sadašnje stanje samo ilustracija jedne negativne 
tendencije kretanja, za koju iz matematičkih analiza saznajemo da će biti 
još gora ako se dosadašnje kretanje nastavi u istom pravcu. 


Slavonija kao geopolitički pojam 


U vezi s pitanjem Quo vadis, Slavonijo? prethodno se postavljaju tako- 
đer neka pitanja. O kojem se prostoru radi i kakav mu treba biti naziv? 

Počnimo od naziva. Nisam povjesničar i zato ću se koristiti samo po- 
srednim izvorima. No, tražeći u više navrata i na različitim mjestima in- 
formacije o Slavoniji naletio sam na čudan odnos prema tom našem kraju. 
Npr. u novom izdanju Enciklopedije Leksikografskog zavoda iz Zagreba 
pojam »Slavonija« obrađen je na 17 puta manjem prostoru nego što je 
obuhvaćen pojam »Dalmacija«. (Kad ne bih stavio zagrađu ili ogradu u vezi 
s ovom mojom usporedbom, to bi opet mogla biti prilika da mi netko pod- 
metne da sam za Slavoniju, a protiv Dalmacije. Međutim, ja mislim da 
Dalmacija kao pojam zaslužuje i veći prostor u našoj najznačajnijoj enci- 
klopediji, ali mi upravo ona može poslužiti kao primjer neshvatljivog od- 
nosa prema jednom dijelu naše domovine koji nikako ne zaslužuje 17 puta 
manji prostor.) Svakako da mi nije namjera da krenem u brojanje redova 
koliko je Slavoniji, a koliko drugim dijelovima Hrvatske posvećeno u ne- 
kim publikacijama, materijalima, itd. To mi je nepotrebno jer nije ni bitno 
za samu sudbinu Slavonije, iako možda nije sasvim nevažno. Ali ako se ovaj 
odnos usporedi s odnosima u materijalnim sferama, onda svaki Slavonac 
ima pravo da tome dade upravo tu dimenziju. Pri tom nije ni važno je li 
takvo dimenzioniranje, u usporedbi s drugim činjenicama sasvim realno. 

Tada to više nije problem Slavonije i Slavonaca, nego drugih čija bi briga 
trebala biti da ovakve ignorancije bude što manje. 

Od posrednih izvora koji su mi stajali na raspoloženju izabrao sam 
upravo Enciklopediju Leksikografskog zavoda Zagreb, jer sam u njoj našao 
informacije koje su mi za ovu svrhu dovoljne. Ne znači da druge nisam imao, 
ili da ih nisam mogao naći. 

Dakle, Slavonija se spominje i kao Sklavinija, Slavinija, Slovinje i 
Slovinjska zemlja, a u latinskim dokumentima kao Sclavonia; to je bio u 
srednjem vijeku općeniti naziv za zemlju koju su zauzimali Slaveni. U X 
st. nazivom Sclavonia obuhvaćene su sve zemlje u unutrašnjosti Balkanskog 
poluotoka, a u XII i XIV st. prostor od Istre do Rodopa i Jadranskog 
mora do Dunava, a tako se ponekad zvala i Srbija. 

U kraljevstvu Dalmacije, Hrvatske i, Slavonije, Slavoniju je sačinjavalo 
područje između Drave i Velike Kapele (Gvozda) a to je bilo ono područje 
koje se u Rimskom Carstvu zvalo Savska Panonija. 

Smatra se da od XVI st. ime Slavonija postaje oznaka za područje 
između Ilove, Dunava, Save i Drave time da je tada obuhvaćala požešku, 
virovitičku i srijemsku županiju do 1918. godine. 

Danas je nekako gotovo uobičajeno da se za različne potrebe nastoji 
kao jedinstvenu geopolitičku, geofizičku i ekonomsku slavonsku regiju tre- 
tirati sjeverno-istočno područje SR Hrvatske, koje obuhvaća bivši kotar 
Osijek. To je prostor između Drave, Dunava i Save u koji su uključene 
općine Podravska Slatina, Slavonska Požega, Nova Gradiška na zapadu 
tog područja, Donji Miholjac, Valpovo i Beli Manastir na sjeveru, Osijek, 
Vinkovci, Vukovar, Županja na istoku, te Slavonski Brod kao južna granica 
regije. »Slavonska regija« obuhvaća još i područje općina Orahovica, Na- 
šice i Đakovo. Općine Nova Gradiška i Županja predstavljaju i južne gra- 
nice regije, dok dio istočne granice ima općina Beli Manastir. 


Ovakvo utvrđivanje slavonskog prostora proizlazi najviše iz dosadašnje 
administrativne podjele s tim što bi se određena stalnost u definiranju Sla- 
vonije mogla nazreti u tretiranju Slavonije kao prostora bivšeg kotara 
Osijek i po tome što bi u planovima SR Hrvatske upravo bivši kotar Osijek 
trebao biti slavonska makro-regija. Očito je da je ovako omeđena Slavonija 
krnja i u ekonomskom i u geofizičkom i u prometnom pogledu, a to nor- 
malno mora imati određene posljedice za njen budući razvitak. 

Naziv je možda sporan, a možda i nije; činjenica je da se prostor, 
ranije tretiran kao Slavonija, sada službeno sve više naziva »Slavonija i 
Baranja«. Taj mi naziv ništa ne smeta, ali mi mnogo govori o tome koliko 
je značajno da se pravim odnosom prema dijelovima ojača integritet cje- 
line. Za buduće prostorno uređenje Slavonije, za njenu urbanizaciju i raz- 
vitak svih oblasti života i rada ljudi koji žive u njoj neobično je važno da 
se sagledaju svi aspekti i sve posljedice ovakve ili onakve regionalizacije 
slavonskog prostora. Znanstvene ustanove i sve administrativno-upravne 
institucije morale bi pristupiti temeljitom studiranju toga problema, a bilo 
bi vrlo korisno kada bi sav rad objedinio Sabor SR Hrvatske i donio pro- 
vise koji bi se mogli pokazati, eventualno, kao neophodni. 


Protiv lakiranja istine o Slavoniji 


Konstatirao sam već da bi prema dosadašnjim kretanjima — ako ne 
dođe do bitnijih izmjena — Slavonija postala najnerazvijenija regija Hrvat- 
ske. Ta činjenica egzaktno utvrđena nije razlog za dramatizaciju a ni za 
pesimizam. Međutim, ona neumoljivo upozorava da bi svaki neosnovani 
optimizam, svako mirenje s dosadašnjim kretanjima značilo upropašćivanje 
svih šansi koje danas Slavonija još ima. 

Quo vadis, Slavonijo je pitanje na koje se mogu dati najrazličitiji od- 
govori. Pitanje je šta se postiže određenim odgovorom na ovo pitanje. Ako 
se slavi neka godišnjica i u određenoj sredini analizira prijeđeni put ne- 
moguće je ne ocijeniti pozitivno sve što je postignuto, osobito u odnosu na 

ranije stanje kakvo je bilo. U takvim slučajevima čak možemo razumjeti 
i primjenu stanovitog stupnja neprihvatljive lakirovke. No, kada analizi- 
ramo jedno stanje i dosadašnje kretanja da bismo utvrdili kakve su šanse 
za daljnji razvoj, svaka je lakirovka opasna i destimulativna. Ona ne mo- 
hilizira već uspavljuje, ona ne potiče traženje izlaza, ne stimulira traženje 
ideja, ne nuka nas da smjelije ulazimo u borbu sa svim poteškoćama. 
Jedan takav primjer lažnog optimizma, u stvari sakrivanje stvarnog stanja, 
poznat mi je od prije par godina kada se u jednoj općini u Slavoniji u planu 
prognozirao porast zaposlenih za 1%, iako je iz raspoloživih podataka bilo 
jasno da će doći do pada zaposlenih. Mjesto da se odbornike suoči s proble- 
mom, pred njih se planeri »nisu usudili« izići s planom koji bi nudio pad 
zaposlenih. Razumljivo da ni poduzete mjere nisu mogle biti dovoljno 
efikasne. 

S ovim u vezi ima jedan vrlo interesantan pristup u analiziranju re- 
zultata ostvarenih u određenom razdoblju. Mjesto da se analizira ostvarene 
rezultate s planom koji se odnosi na njih, ti se rezultati uspoređuju s novim 


planom. Na taj se način ne polaže račun zašto raniji plan nije izvršen, a: 


novi je plan uvijek veći od prethodnog ostvarenja, pa sve izgleda pozitivno 
i onda kada je novi plan niži od onog iz prethodnog razdoblja. Takav stil 
i takve manire u prikazivanju rezultata možemo naći i u poduzećima, Za 
većinu je karakteristično da ne analiziraju rezultate koje su ostvarili s 
onima postavljenim u planu, a osobito ne s onima postavljenim u inve- 
sticionim programima. Kada bi postojao običaj da se građani i radnici u 
potpunosti informiraju o izvršenju postavljenih planova, vjerojatno bi mnogi 
problemi bili mnogo ranije riješeni. 

Čudna je, naime, praksa da se građanima dostavlja na mišljenje plan, 
a da ih se rijetko isto tako obavještava o njegovom izvršenju. Nisam so- 
ciolog i nemam namjeru detaljnije ulaziti u ove probleme, a niti posebno 
utvrđivati kakva je stvarna informiranost o izvršenju planova. Utoliko 
više što sam uvjeren da od sasvim formalističkog pristupa nema nikakve 
koristi. Tako npr. banke objavljuju svoje bilance u kojima nema ni jednog 
jedinog podatka koji bi interesirao javnost i privređu. No, forma je zađdo- 
voljena. 

Podaci koje ću iznijeti služe samo za ilustraciju mojih. tvrdnji, za- 
ključaka, impresija ili pitanja. Za određene tvrdnje, zaključke i impresije 
nema čovjek uvijek pri ruci najbolji podatak s točnim izvorom. Mnogo 
toga ostane u sjećanju a da istodobno ne ostaju i svi neophodni podaci o 
pojedinom izvoru. Uostalom, mnogi zaključci, konstatacije, ideje, teze, hi- 
poteze, sustavi i koncepcije nastaju gomilanjem činjenica i spoznaja za 
koje bi bilo smiješno tražiti gdje je kada čovjek šta vidio, čuo, pročitao, 
saznao, spoznao i kada gdje, kako i na koji način sintetizirao. A upravo to 
se često puta traži u ekonomskim raspravama i analizama. Ako je to zahtjev, 
onda se ne treba čuditi da su zaključci takvih analiza i rasprava mnogo 
puta beživotni, bez novih ideja i »ziheraški«. 

Ljudi odgovorni za privredni razvoj predbacuju Slavoncima da nemaju 
ideja. Bolje rečeno, da nemaju ideja koje bi mogle osigurati Slavoniji dru- 
gačiji razvoj od dosadašnjeg, a to znači zaustaviti stagnaciju i nazadovanje, 
te brzim tempom nadoknaditi izgubljeno. Takvi prigovori, koji su s određenog 
stajališta sasvim na mjestu, ilustriraju koliko je pogrešna koncepcija stalnog 
samozadovoljstva s ostvarenim -u onim slučajevima kada se ni vlastiti 
planovi u Slavoniji nisu ostvarivali i kada je Slavonija kao regija u svom 
privrednom razvitku zaostajala ne samo za prosjekom Hrvatske, nego i Ju- 
goslavije. "ok 

Što znači npr. isticanje da je od 800 telefonskih pretplatnika u 1941: 
za gotovo 30 godina došlo do porasta tako da sada u Osijeku ima 6500 
telefonskih pretplatnika, kada je Slavonija po broju telefona na 100 sta- 


novnika ispod prosjeka SFRJ, više od tri puta ispod svjetskog prosjeka; 


pet puta ispod evropskog 'prosjeka i više od 20 puta iza. ostvarenog stupnja 


razvitka telefonije u Švedskoj. Ovaj primjer uzimam. sasvim nasumce, samo. 
kao ilustraciju da se ništa ne postiže hvaljenjem uspjesima koji to“ nisu: 


s: obzirom.ne samo.na zaostajanje: u: odnosu «na razvijene: zemlje, nego i: na 

ono što je postignuto u našoj vlastitoj. Korisnije bi bilo da se istakne da smo 
pri dnu razvoja recimo telefonije i da se problem mora rješavati na drugačiji 
način nego do sada. A to bi onda moglo dovesti i da sasvim drugačije mo- 
bilizacije sredstava i drugačijeg odnosa prema zahtjevima da se problem 
telefonije brže rješava. Ovako se jedna opća briga svaljuje samo na leđa 
PTT poduzeća i njihovih radnika, iako to nije i ne može biti samo njihova 
briga i zadatak. No, ovo sada opet ne znači da se ne mora i ne treba pozi- 
tivno ocijeniti rezultate ostvarene u poduzeću PTT Osijek i da ne treba sve 
zaslužne na sve raspoložive načine stimulirati na nove napore. 

Upravo nepostojanje takvog razgraničavanja u ocjenama i procjenama, 
u dijeljenju pohvala i podsticanju uz istodobno konstatiranje stvarnog zna- 
čenja onoga što se postiglo jedan je od razloga što se i u Slavoniji i izvan 
nje jako malo zna kako ona uistinu stoji i kakve su njene buduće šanse. A 
šanse koje nudi dosadašnji razvoj ne omogućavaju prevladavanje dosa- 
dašnjeg zaostajanja. To još uvijek ne znači da će Slavonija i apsolutno 
nazadovati. Samo upravo to što će apsolutne brojke biti pozitivne, osobito 
ako se u računima ne eliminira rast cijena i što će moguće buduće stope 
rasta biti više od dosađašnjih, razumljivo niskih, može biti novi razlog za 
novo zaostajanje iza drugih krajeva naše zemlje koji će se kretati naprijed 
sve bržim tempom i samim time uvjetovati sve veće relativno zaostajanje 
Slavonije. 


Uzroci zaostajanja slavonske regije 


Uzimajući u obzir sva dosadašnja svoja saznanja i raspoložive činjenice 
mislim da se kao osnovni uzroci sadašnjeg stanja i dosadašnjeg zaostajanja 
regije moraju tražiti u: 

— nerazvijenom bankarstvu, 

— nepostojanju poduzeća vanjske trgovine, 

— sasvim nedovoljno razvijenoj trgovini, 

— nedovoljno razvijenom saobraćaju. 


No, ova sva četiri uzroka proizlaze iz jednog, i to osnovnog: pomanj- 
kanja financijskih sredstava ili financijskog kapitala u Slavoniji uvjeto» 
vanog kako njegovim neposrednim izvlačenjem, tako i dugotrajnim prelije- 
vanjem sredstava stvorenih u Slavoniji zbog raznovrsnog nepovoljnog po- 
ložaja privrednih aktivnosti i pojedinih poduzeća u toj regiji. 

Mislim da bi bilo štetno da ne spomenem jednu impresiju koja nije 
samo moja. Radi se, naime, o tome da bi jedan od uzroka sadašnjeg ne- 
zadovoljavajućeg stanja i nerazvijenosti bankarstva, trgovine i saobraćaja 
trebalo tražiti i u pretjeranom održavanju i podržavanju svega onoga što 
u oblasti industrije i poljoprivrede očito nije imalo uvjeta za razvoj i 
opstanak, Nesumnjivo je pretjerana orijentacija i briga o industriji i poljo- 
privredi imala za posljedicu nedovoljnu brigu o razvitku bankarstva, trgo- 
vine.i saobraćaja. No, unatoč tome industrija i poljoprivreda svojim raz- 
vitkom nisu kompenzirali negativne posljedice zaostajanja tih drugih obla- 
sti. Ovime se krug zatvara, jer je jasno da ni maksimalna orijentacija na 
razvitak industrije i poljoprivrede nije mogla uroditi plodom bez odgova- 
rajućeg razvitka bankarstva, trgovine i saobraćaja. 


Evo još jedne ilustracije. Kada se daje prikaz o privrednim kretanjima 
u Slavoniji, promet je uvijek na kraju i dobiva manje prostora nego npr. 
jedna privredna organizacija recimo ranije »Tiko« ili »Litokarton«. »Glas 
Slavonije« je npr. dao prikaz većeg broja privrednih tema s prvog znan- 
stvenog Sabora Slavonije održanog u Osijeku u svibnju 1970. godine, a da 
pri tom nisu obrađeni problemi saobraćaja koji su od životne važnosti za 
daljnji razvoj Slavonije. No, ne radi se o tome da li bi neki prikaz bio 
objavljen ili ne, već o jednom odnosu u tretiranju djelatnosti od takvog 
značenja za Slavoniju kao što je promet. Problem je zapravo u tome što 
prava valorizacija saobraćaja Slavonije nije nikada ni objavljena i što je 
jako malo poduzeto da se više učini za razvitak prometa. Uostalom, i u 

okviru saobraćajnog sustava Jugoslavije i Hrvatske prometni značaj Sla- 
vonije isto je tako neadekvatno valoriziran unatoč interkontinentalnom, 
evropskom i interregionalnom značaju prometnog položaja Slavonije. 
Nepostojanje odgovarajuće organiziranosti u Slavoniji dovelo je do toga 
da se već treće stoljeće nismo makli od bezbrojnih elaborata i dokazivanja 
ekonomske opravdanosti izgradnje riječnog kanala Vukovar—Šamac kojim 
bi se povezivanje Jadrana i evropskih riječnih putova skratilo za 415 km, 
a da bi sam kanal bio dug oko 60 km. (U Zapadnoj Njemačkoj u preve- 
zenim tonama robe riječnim prometom došlo je do porasta udjela za svega 
5 godina od 1963. do 1968, od 26,3%. na 30,4% u ukupno prevezenim tonama 
svim vrstama unutrašnjeg saobraćaja. U Jugoslaviji je udio riječnog sao- 
braćaja od 1960. do 1968. godine pao sa 6%. na 3,2%.) Za ovu saobraćajnicu 
od najvećeg značenja ne samo da ne nedostaju ideje nego ima i bezbroj 
elaborata, a u odnosu na druga ulaganja ova bi investicija bila visoko 
rentabilna i mogla bi se isplatiti iz ostatka dohotka za svega 6 godina. 


Očito je da postojeći sustav financiranja reprodukcije ne osigurava 
izgradnju objekata od najvećeg društvenog interesa. No, istodobno defor- 
mirani sustav financiranja reprodukcije u odnosu na onaj koji je bio 
idejno perfektno koncipiran 1965. godine prisiljava pojedina područja na 
samofinanciranje i u onim slučajevima za koje ne postoji nikakvo oprav- 
danje. 

Drastičan je primjer za to likvidacija bivše slavonske-podravske želje- 
znice i dovođenje najnerazvijenih općina Slavonije u još teži položaj. Na- 
mjesto ukinute pruge, Kombinat Belišće i poduzeća u Valpovu prisiljena 
su da sama grade prugu normalnog kolosijeka. U novoj terminologiji »fi- 
nancijska konstrukcija« je namještena tako da željeznica poklanja stari 
materijal i neka sredstva, a novac treba da namaknu Općina Valpovo, 
Kombinat Belišće i neka valpovačka poduzeća. U više navrata sam čuo 
kako se ovaj slučaj daje za primjer kako bi sama privreda mogla da rješava 
svoje probleme — tamo gdje bankarski i veletrgovački kapital ne može 
da izvuče veći profit od normalnog. Nova pruga Bizovac — Valpovo — 
Belišće ne zove se više željeznička pruga nego »industrijski kolosijek«. Očito 
su i sami idejni tvorci ove konstrukcije shvatili da nije zgodno stvarati 
ŽTP ili željezničko transportno poduzeće za 10 kilometara pruge. No, pro- 
blemi su nastali već prije nego što je pruga dovršena, jer narod koji gra- 
vitira toj pruzi zanima i putnički promet. Ali putničkog prometa »za sada« 
neće biti, jer bi za njegovo uspostavljanje trebalo kompletirati signalne 
uređaje, proširiti postojeće i sagraditi nove stanice, osposobiti stručni kadar 
i učiniti čitav niz drugih poslova za koje nema dodatnih sredstava, »a jedva 
su smognuta ova za izgradnju industrijskog kolosijeka« piše »Glas Sla- 
vonije«. 

Katkada smo skloni tražeći nova rješenja u euforičkim raspoloženjima 
oduševljavati se primjerima nečijih vlastitih naprezanja čiji rezultati unatoč 
zasluženom divljenju ipak nude, na žalost, samo dugoročno neracionalna 
rješenja. Naivno je očekivati nakon 150-godišnjeg razvitka željeznica da bi 
desetak kilometara pruge bilo djelotvorno iskorištavati u: vlastitoj režiji. 
To je neprihvatljiv recept, osobito u dugoročnoj perspektivi. 

No, da na ovaj način zaključujem o ovom slučaju potiče me jedan 
podatak koji nisam zaboravio, a koji je objavljen u »Vjesniku« u prošloj 
godini: da je Kombinat Belišće dobivao kredite od nekih poduzeća uz ka- 
mate od 25%. To je u stvari ona strašna cijena koju mora da plaća privreda 
najnerazvijenijih područja bankarskom kapitalu. Mjesto da se iz društvenih 
sredstava izgradi pruga i da se prisili banke da ta sredstva dadu, posrednim 
se putem odvija neracionalno investiranje. Upravo u tome, u tom sklopu 
veza i odnosa nalazim razloge za davanje takvog značenja slučaju sa že- 
ljezničkom prugom Bizovac—Belišće koje u nekom drugom stjecaju odnosa 
ne bi imao. Ovaj slučaj zapravo treba još više potencirati jer se nešto 
abnormalno, nešto neprihvatljivo nastoji podmetnuti kao normalno, odnos 
koji u nikakvom društveno-ekonomskom sustavu ne može biti prihvaćen 
kao normalan. 

Sa slučajem slavonsko-podravske željeznice povezan je i slučaj Općine 
Donji Miholjac koja je sada ostala bez ijednog kilometra željezničke pruge 
i upućena da željezničku vezu s Jugoslavijom ostvaruje preko Mađarske. 
Ne može se prihvatiti kao normalno da se u samoupravnom društvu jednom 
području ospori pravo na sredstva njegove vlastite supstancije. Slavonsko- 
-podravska željeznica je decenijama akumulirala i u amortizacione fondove 
unosila sredstva. Ona je i prevozila veći dio roba putem kojih se dio stvo- 
renog dohotka u tom kraju prelijevao u druge. Meni sada nije jasno da se 
te činjenice jednostavno ne priznaju i da se sredstva amortizacije ne mogu 
dobiti čak niti na kredit. 

Osim na magistralnoj pruzi Zagreb—Beograd Diesel lokomotiva ne može 
ući ni na jednu prugu u Slavoniji. Nosivost slavonskih pruga je nedovoljna 
i zbog toga slavonska privreda trpi godinama velike štete. No, najveći je 
problem u tome što nitko ne može reći kada će slavonske pruge doći na 
red za modernizaciju. A to je jedno od bitnih pitanja za smanjenje troškova 
saobraćaja poljoprivrednih, šumskih i drugih proizvoda Slavonije. U Za- 
jednici jugoslavenskih željeznica u Beogradu godinama se radi na rješenju 
problema željezničkog čvora u Osijeku. Nema odgovora kada će rješenje 
biti konačno završeno i kada će željeznički čvor biti moderniziran. U me- 
đuvremenu privreda Slavonije trpi goleme štete zbog stajanja vozila pred 
željezničkim rampama u Osijeku. 

Za daljnji razvoj Slavonije bitno je da se riješi pitanje izgradnje 
mosta preko Dunava kod Erduta. Preko tog mosta postiže se najveće skra- 
ćenje u povezivanju Vojvodine i Slovenije preko Slavonije. Sada se ta veza 
ostvaruje preko željezničko-cestovnog mosta koji je zatvoren dnevno 16 
sati radi prolaza vlakova. Cestovni je promet sveden na minimum. Da se 
most gradi kod Erduta dobiven je pristanak svih zainteresiranih općina u 
Vojvodini i Slavoniji, osim Bačke Palanke i Vukovara. No, veliki su izgledi 
da će se najprije graditi most upravo na onom mjestu gdje je manje po- 
treban, i to kod Iloka (Bačke Palanke) čime se veza između Vojvodine i 
Slovenije produžava za 45 kilometara. I to zato jer su zainteresirane općine 
došle do odgovarajuće »financijske konstrukcije«. Također se pronose vi- 
jesti da bi se mogla pronaći i financijska konstrukcija za most kod Batine. 
Ako se ta dva mosta izgrade prije erđdutskog, onda će najracionalnije rje- 
šenje koje ima najviše ekonomskog opravdanja doći posljednje na red, i 
to je veliko pitanje kada. U ovom slučaju su računi sasvim jasni, samo je 
problem u tome što novci nisu u rukama privrede i što onaj koji njima 
raspolaže traži najbolje rješenje za sebe. No, to će i u ovom slučaju biti 
vrlo skupo za privredu. 


Raubovanje poljoprivrede 


Poljoprivreda je oblast na kojoj Slavonija mora zasnivati svoj razvoj. 
Upravo je ona razlog i dosadašnjem zaostajanju Slavonije. Otvorene škare 
cijena poljoprivrednih i industrijskih proizvoda godinama su uzrokovale 
prelijevanje dohotka stvorenog u Slavoniji u druga područja. Poljoprivredne 
zadruge donijele su poljoprivrednim dobrima koja su se počela transformi- 
rati u poljoprivredno-industrijske kombinate znatne dugove i gubitke. Za- 
jednica je intervenirala i dosta velikim sredstvima podržala proces mođer- 
nizacije poljoprivrede. Mjerama reforme poboljšan je položaj poljoprivrede 
u razdiobi dohotka tako da se konačno činilo da će i poljoprivreda Slavo- 
nije moći stati na vlastite noge. Međutim, bankarski kapital je i u ovoj 
oblasti onemogućio da se reformski kurs provede. U 1968. cjelokupnoj po- 
ljoprivredi Slavonije, nakon otplate kredita koji se tretiraju kao investi- 
cioni, ostaje iz dohotka i od amortizacije svega 6,6%. To znači da svu čistu 
zaradu i 93% amortizacije slavonska poljoprivreda mora u jednoj godini 
dati za otplatu dugova bankama. U prvoj godini reforme u fondove poljo- 
privrednih organizacija uneseno je više od.16 milijardi starih dinara. Sada 
se tvrdi da bi u petoj godini reforme prema optimističkim predviđanjima 

poljoprivredno-industrijskim kombinatima ostalo jedva nešto više od 2 mi- 
lijarde starih dinara. Mjesto da se izdvajanje zajednici od 35,2 smanji na 
30%, ta su izdvajanja porasla na 449/o. 

Slučaj poljoprivrede nije jednostavan i ne može se riješiti malim iz- 
mjenama u propisima. Formiranje Jugoslavenske poljoprivredne banke bila 
je ideja kojom se čitav problem mogao riješiti. Svakome je jasno da suvre- 
mene poljoprivrede nema bez proizvodnje poljoprivrednih proizvoda na in- 
dustrijski način. A za to je potrebno naglo povećati uloženi organski sastav 
- sredstava u poljoprivredu, a cikluse reprodukcije uloženih sredstava svesti 
na 3—5 godina, jer suvremena nauka i tehnika neprestano nude sve bolja 
rješenja. Ulaganja u poljoprivredu dala su rezultate i vrlo brzo je riješen 
jedan od najtežih problema: proizvodnja dovoljnih količina pšenice za Ju- 
goslaviju. Na mnogim artiklima već se i u slavonskoj poljoprivredi ostva- 
ruje svjetska proizvodnost. 

Ali, škare cijena opet su se počele otvarati tako da su od 1966. do 
1968. godine cijene proizvođača u industriji povećane za 2,2 poena, a cijene 
proizvođača poljoprivrednih proizvoda smanjene za 7,8%. No, to bi bilo 
manje zlo od onog koje je snašlo poljoprivredu Slavonije prestankom oba- 
veze »Poljobanke« ili bilo koje druge banke da financira poljoprivredu. To 
je jedan problem koji se ne može tako jednostavno skinuti s dnevnog reda, 
takav odnos prema poljoprivredi nigdje ne postoji. 

Poljoprivreda u Slavoniji ne zna kolika sredstva može dobiti, da li će 
ih uopće dobiti, ili ih neće dobiti. Uvijek se nađe neka svota novca, ali 
kolika će ona biti i pod kojim će se uvjetima dobivati to nitko ne zna. Spo- 
menuo sam da će se vlastita akumulacija prema predviđanjima u petoj godini 
reforme u odnosu na prvu smanjiti za 8 puta. Sva ta sredstva otići će na 
otplatu dugova. Prvo je puklo na Belju. No, ni druge poljoprivredne orga- 
nizacije u samoj biti ne stoje bolje. Jedino nemaju momentalno gubitke 
ili se oni pokrivaju na račun čistih prihoda akumulativnih djelatnosti unu- 
tar kombinata. Stanje nije bolje u toliko što se ne ostvaruju ideje o stva- 
ranju industrijske poljoprivredne proizvodnje i što unatoč izvanrednim po- 
jedinačnim rezultatima raste tehnološki jaz između primijenjene tehnologi- 
je i onoga što se primjenjuje u svijetu. 

Prema izjavi prinudnog upravitelja Belja ing. Antona Debrecina koji 
je stupio na dužnost 1. VII 1970, na Belju se samo za održavanje zastarjele 
mehanizacije troše godišnje sredstva koja bi bila dovoljna za nabavu kom- 
pletne nove suvremene mehanizacije. No, sredstava za nabavu nove mehani- 
zacije nema, pa se dohodak stvoren u tijeku godine potroši na neracionalne 
popravke još i prije nego da se iskaže, pa je razumljivo onda da ga se ne 
može koristiti za nabavu nove tehnike. * 

Primjer Belja je u mnogo čemu poučan, osobito u vezi s čitavim po- 
stupkom prinudne uprave i sanacije gubitaka iskazanih u završnom ra- 
čunu za 1969. godinu. Izvršno vijeće Hrvatske je u slučaju Belja pokazalo 
izvanrednu djelotvornost i našlo putove da pomogne Belju u najtežoj situ- 
aciji. Uz to, Izvršno vijeće Hrvatske uspjelo je da privoli Jugoslavensku 
poljoprivrednu banku iz Beograda na davanje sanacionih kredita Belju. U 
postupak sanacije uključen je i širi krug, tako da su među ostalim osigura- 
vajući zavod »Croatia« Zagreb i Lovno šumsko gospodarstvo »Jelen« iz 
Beograda dali po 10 milijuna dinara kredita Belju putem »Poljobanke«, a 
Belje je na 5 godina svu svoju imovinu osiguralo kod osiguravajućeg zavoda 
»Croatia«. 

Nepokriveni manjak financijskih sredstava Belja od 100 milijuna (55 
milijuna gubitak i 45 milijuna sredstava utrošenih u investicije) djelomično 
će morati naknaditi i zaposleni na Belju, što je sasvim u skladu s poslo- 
vanjem po principima dohotka. Međutim, stvarni su gubici veći od iskaza- 
nih u završnom računu za 1969. godinu, a i ostale financijske obaveze Belja 
su goleme. Sada se napokon postavlja pitanje: tko to sve plaća? S odgo- 
vorom na ovo pitanje dolazimo i do rješenja za neke od nevolja koje su 
sada zadesile Slavoniju. Interesantno je da je banka koja je 
kreditirala Belje ostala jedina koja ne snosi nikakve 
posljedice za neuspjeh Kombinata čiji je program i poslo- 

vanje kreditirala. Po redoslijedu upravo bi »Poljobanka« morala da snosi 
najveće posljedice. Ona je svojim novcem podržavala određeni program i 
politiku a kamatama sudjelovala u višku vrijednosti Belja. No, svi su mo- 
rali biti sretni što je »Poljobanka« pristala da ne ostavi potpuno Belje i da 
se jednostavno ne povuče. To joj čak omogućavaju naši propisi o bankama 
i kreditiranju privrede, koje očito treba mijenjati. 

Dio sredstava za podmirenje gubitka osiguralo je Izvršno vijeće Hrvat- 
ske iz sredstava zajedničkih rezervi, a to znači da su gubici na određeni 
način prevaljeni na privredu te republike. Kada bi se ta sredstva dala i 
u obliku kredita efekt bi bio sličan, jer se ne bi mogli riješiti drugi pro- 
blemi. Ipak, najteže je pogođena privreda Slavonije. Mnoga poduzeća rade 
za Belje, a ono nema drugog izlaza nego da — ne plaća dugove. Belje 
mnogim slavonskim poduzećima nije u stanju da plati dug još ni za prošlu 
godinu. Belje je takav partner za slavonska poduzeća, naročito manja, da 
protiv njega ona ne mogu poduzeti mjere prisilne naplate, već su osuđena 
na čekanje dok Belje ne nađe izlaz iz svoje sadašnje financijske situacije. 
No, upravo slavonska poduzeća će nastaviti poslovanje s Beljem i tako i 
dalje biti na svoju štetu njegovi sanatori. 

U ovom i sličnim slučajevima postoji neumoljiva logika prakse. Banka 
je osigurana, poduzeće o njoj ovisi i u njezinim je rukama. Prihodi banke 
stalno rastu, jer se povećava masa kredita. Banka sudjeluje u prihodima 
poduzeća koje kreditira i trebala bi biti zainteresirana za njegovo što ren- 
tabilnije poslovanje. Kada bi ona sudjelovala u gubitku, onda bi se i bri- 
nula za sigurnost ulaganja i ekonomičnost poslovanja poduzeća koje kre- 
ditira. No, budući da to ni po zakonu nije tako, bankama čak odgovora 
nelikvidnost poduzeća, jer na dugove koji se ne vraćaju na vrijeme može 
naplatiti kaznene kamate, A i sanacioni krediti su, u pravilu, skuplji i ban- 
kama nose veće prihode. 

Republika i poslovni partneri poduzeća nemaju materijalnih eleme- 
nata za intervenciju u privredi, sve dok poduzeća ne zapadnu u gubitke. 
Ista je i pozicija općine koja ne financira poslovanje poduzeća. Ipak, teret 
sanacije pada na općinu i republiku. Ako je to tako, onda bii općina i re- 
publika morale imati druge instrumente za materijalne intervencije, a ban- 
ke bi morale biti materijalno i politički odgovorne za podržavanje određene 
proizvodnje i poduzeća koja djeluju u skladu s društvenim potrebama i 
postavljenim planovima razvoja. Zbog toga ne preostaje nam ništa drugo 
nego da se pitamo: Quo vadis, slavonska poljoprivredo? 


Za povezivanje s Jadranom 


Stvaranje poljoprivredno-industrijskih kombinata ili inđustrijsko-po- 
ljoprivrednih kombinata bilo je inspirirano potrebom da se u Slavoniji 
ostvari što viši stupanj finalizacije proizvedenih poljoprivrednih proizvoda, 
U nekim kombinatima stvoreni su kapaciteti za višestruku finalizaciju pro- 
izvodnje i ostvarivanje najviših stupnjeva preradbe. Jasno je da je za po- 
stizanje maksimalne djelotvornosti prehrambeno-prerađivačkog kompleksa 
Slavonije trebalo osim uvođenja najsuvremenije tehnike u poljoprivredu 
uvesti i najsuvremeniju tehnologiju u preradu. Izmijenjeni reformski odno- 
si u razdiobi dohotka i povećanju reproduktivne sposobnosti privrede trebali 
su stvoriti uvjete za ubrzanu modernizaciju, uz očekivanje da će banke 
takav razvoj pratiti i podržavati. Ali banke takav razvoj nisu pratile, pa 
čak ni ona koja je specijalno osnovana da bi podržala i ubrzala razvitak 
poljoprivrede, a to je »Poljobanka«. Dugogodišnje zaostajanje slavonske po- 
ljoprivrede moglo se zaustaviti samo znatno povećanim sredstvima banaka. 
Mjesto toga, sredstva su usmjerena za druge potrebe, a uvjeti kreditiranja 
postajahu teži. Tako su npr. za silose odobravani krediti na 5 godina, iako 
je svakom jasno da se takvi dugovječni objekti za 5 godina ne mogu ispla- 
titi. Osim toga ti silosi i nisu građeni za potrebe poljoprivrednih organiza- 
cija, već za šire društvene potrebe: za smještaj rezervi pšenice! Čak i u 
onim slučajevima kada je trećinu investicije financiralo društvo iz sred- 

stava državnih rezervi s kreditima od 20 godina i 1% kamata, druge su se 
2/8 namicale kreditima s rokom vraćanja od 3—5 godina pa čak i kratko- 
ročnim pozajmicama na svega nekoliko mjeseci. Usmjeravanje financijskog 
kapitala ranije namijenjenog poljoprivredi u druge oblasti, odvajanje ne- 
dovoljnih sredstava za financiranje rastuće poljoprivredne proizvodnje i da- 
vanje kredita pod sve težim uvjetima uz istodobno smanjenje akumula- 
tivne sposobnosti privrede imalo je za posljedicu da se prehrambena indu- 
strija Slavonije nije mogla modernizirati i restrukturirati, 

: Zato se danas u Slavoniji u proizvodima od brašna finalizira svega 1/3 
proizvodnje, kukuruza 1/8, mesa 1/5, a šećera svega sedmi dio proizvodnje. 

Neprihvatljiv je takav koncept razvoja prema kojem se kapaciteti 
za preradu slavonske poljoprivredne proizvodnje općedruštvenim sredstvi- 
ma izgrađuju izvan Slavonije, iako su tu apsolutne komparativne prednosti 
na strani Slavonije. Izvanredno nizak stupanj finalizacije poljoprivredne 
proizvodnje u Slavoniji ukazuje na neodrživi tretman te regije, to više što 
se ekspanzivno razvija finalna prerada poljoprivrednih proizvoda. 

Za Slavoniju je od životnog interesa njeno povezivanje s jadranskim 
turističkim područjem utoliko više što prirodna povezanost Slavonije i Ja- 
drana proizlazi iz geopolitičkog položaja tih dviju regija i privredne kom- 
plementarnosti koja se nalazi u njihovim gospodarskim strukturama. 

Na domaćem turističkom tržištu devizni priliv od poljoprivrednih pro- 
izvoda veći je 8—10 puta (a kod nekih proizvoda još i veći) od onog koji se 
ostvaruje neposrednim izvozom neprerađenih ili poluprerađenih poljoprivred- 
nih proizvoda. 

No, postojeći vanjskotrgovinski i devizni sustav ne stimulira izvoz pu- 
tem plasmana kroz turizam, iako se njime ostvaruje višestruko veći iznos 
deviza i veći nacionalni dohodak. 

Ako bi se slavonska poljoprivreda u većoj mjeri orijentirala na opskrbu 
poljoprivrednim proizvodima i na zajedničku organizaciju poljoprivredne 
proizvodnje jadranskoga turističkog područja, koristi bi bile obostrane i 
višestruke. 

Devizni priliv na Jadranu bio je dosada znatno umanjen zbog toga što 
se inozemnim turistima u prehrani nisu mogli ponuditi odgovarajuća kva- 
liteta i asortiman. I u objektima najviše kategorije manjkaju proizvodi naj- 
više kvalitete, koji pripremljeni u obliku specijaliteta osiguravaju naj- 
veći dohodak. Slavonska poljoprivreda dosada i nije bila orijentirana na 
proizvodnju za jadransko turističko područje. 

Na sadašnjem stupnju svog razvoja povećanje akumulativnosti turi- 
zam može naći upravo u kvalitetnijoj strukturi prehrane, koju može ponu- 
diti na znatno višoj razini nego dosada. Ovo je put za ubrzani porast do- 
hotka i financijske efikasnosti, jer se ostvarenjem većih prihoda od pre- 
hrane ne povećavaju i ostali troškovi koji u najvećem dijelu ostaju jedna- 
ki, bez obzira na to da li se gostu nudi jeftinija ili kvalitetnija, pa stoga i 
skuplja prehrana. 

Kakve mogućnosti pruža slavonskoj poljoprivredi orijentacija na ja- 
dranski turizam vidi se po tome što bi se pri ostvarenju turističkog deviz- 
nog priliva od jedne milijarde dolara moglo računati na sudjelovanje po- 
ljoprivredne proizvodnje od 400 milijuna dolara. 

Kod turističkog priliva od 1,5 milijarde dolara zahvaljujući poljopri- 
vrednoj proizvodnji mogao bi se ostvariti devizni priliv u turizmu od 600 
milijuna dolara. 

Ovi prihodi, koje je od turizma realno očekivati u ne tako dalekoj 
budućnosti, više su nego dvostruko, odnosno trostruko veći od najvećeg 
iznosa koji je dosada cjelokupna poljoprivreda Jugoslavije ostvarila u je- 
dnogodišnjem izvozu. 

I jadranski turistički potencijali i slavonski poljoprivredni potencijali 
još su uvijek vrlo veliki, ali njihovo je ostvarenje nemoguće bez većih 
novih financijskih ulaganja (u općinama Našice, Orahovica, Podravska Sla- 
tina i Donji Miholjac ostvaruje se nacionalni dohodak po stanovniku od 
3050 do 3500 dinara, što je svega 50 do 60% ostvarenog dohotka po glavi 
stanovnika u Slavoniji). 

Skromni rezultati u industrijaliziranju Slavonije 


Proces depopulacije zahvaća Slavoniju sve snažnije a sadašnja situ- 
acija ne nudi nikakvo poboljšanje u budućnosti. Daljnje smanjenje zapo- 
slenih u poljoprivredi do kojega će dovesti njena modernizacija još će više 
otežati problem zaposlenih u Slavoniji. Za bitno povećanje broja zaposlenih 
u tercijarnim aktivnostima neće postojati uvjeti zbog nedovoljnog stupnja 
razvitka Slavonije u cjelini. Rješenje bi se trebalo naći u povećanju zaposle- 
nih u industriji. Ali baš u pogledu razvitka industrije ostaje najviše otvo- 
renih pitanja. Godinama je podržavan verbalno a bez adekvatne materijalne 
podloge jedan optimizam o bržem razvoju postojećih industrijskih poduzeća. 
No, upravo ta industrijska poduzeća nisu mogla sama da riješe probleme 
svoje modernizacije s time što je stalno bio prisutan socijalni problem za- 
poslenih. Naime, slavonska industrija je bila i još je uvijek radno inten- 
zivna, a to ujedno znači i nedovoljno akumulativna. Dr Petar Anić izra- 
čunao je da je u industriji Slavonije (on je naziva »regija Osijek«) u raz- 
doblju koje je prethodilo reformi 1965, godine na milijardu dinara brutto 
investicija prosječan broj zaposlenih u SFRJ porastao za 883 radnika, SRH 
za 1191 radnika, a u regiji Osijek za 1526 radnika. U toj analizi Anić kon- 
statira da su »relativno niska ulaganja, naslijeđena zaostalost privrede, a 
dijelom i strukturni faktor, utjecali na tehničku opremljenost privrede« koja 
je najniža u odnosu na prosjek SFRJ, SRH te Rijeke i Splita. 

Stalno smanjivanje potreba za radnom snagom u poljoprivredi i rela- 
tivno usporeni razvoj tercijarnih aktivnosti otežavali su da se radno in- 
tenzivna industrijska poduzeća moderniziraju i restrukturiraju bitnom iz- 
mjenom organskog sastava uloženih sredstava i time stvore uvjete za veću 
akumulativnost i brži industrijski razvoj Slavonije. 

Ni u 1970. godini nije se prestalo podržavati u nerealnom optimizmu 
neke radne organizacije kao nosioce pojedinih pravaca razvoja, kao što je 
to npr. bio slučaj s dezintegriranim poduzećem »Tiko« ili »Litokartonom«. 
Banka u Osijeku nije smogla snage da podrži potrebnu modernizaciju tak- 
vih poduzeća, a niti je njihov razvoj realno sagledan s obzirom na razvoj 
i planove razvoja drugih poduzeća u Slavoniji i izvan nje. U stvari još je 
uvijek prisutna ideja da čitava regija treba prvenstveno polaziti od toga 
što može sama riješiti ne očekujući nikakav veliki preokret od tzv. sistem- 
skih, rješenja. Takav romantizam i stalno podržavanje vjere u vlastite sna- 
ge također je jedan od razloga zašto se Slavonija i njena industrija nalaze 
u takvom stanju u kakvom su danas. : 

Činjenica je da su npr. »Sloboda« i »Standard« u Osijeku, pa i »Lito- 

karton« i mnoga druga poduzeća u različitim mjestima Slavonije vlastitim 
sredstvima višestruko povećala svoje kapacitete i opseg proizvodnje. Ali, 
ipak to je sve bilo nedovoljno da se stvori jaka suvremena industrija u 
Slavoniji. Reproduktivna sposobnost slavonske industrije u dugoročno nepo- 
voljnim uvjetima bila je za to sasvim nedovoljna. 
; Da bi se bitno izmijenio sadašnji položaj Slavonije bile su potrebne 
investicije u objekte koji bi vukli razvoj čitave Slavonije. A takvih ulaga- 
nja nije bilo. Činjenica je da u čitavom poslijeratnom razdoblju u Slavo- 
niji nije izgrađen niti jedan jedini objekt koji bi predstavljao giganta u 
jugoslavenskim pa makar i u hrvatskim razmjerima. Na ovom je neophodno 
inzistirati ne radi veličine poduzeća izgrađenog na ledini, već radi toga 
što industrijsko poduzeće značajno u razmjerima SFRJ i SRH znači i pro- 
izvodnju na bazi najsuvremenije tehnologije i najracionalnije organizacije 
proizvodnog procesa. Upravo to je Slavoniji manjkalo. 

Dr Petar Anić u svojoj knjizi »Mogućnosti razvoja industrije osječke 
regije«, Osijek 1970. na str. 26 nabraja »značajnije industrijske kapacitete 
koji su izgrađeni poslije drugog svjetskog rata na području regije Osijek: 
Tvornica čokolade u Osijeku, izgrađena 1962. godine; tvornica mlijeka u 
prahu, poklon Međunarodne organizacije UNICEF; Exporina klaonica u 
Mecama, izgrađena 1958. godine; tvornica polukemijske celuloze, papira i 
kartonske ambalaže Belišće, izgrađena 1961. godine i tvornica šećera u Žu- 
panji izgrađena 1947. g.«. 

Ne umanjujući ni najmanje značenje ovih kapaciteta, ipak je očito da 
oni ne mogu povući razvoj slavonske regije, a njihovi dosada ostvareni 
rezultati su relativno skromni. 

Među slavonskim poduzećima izvan poljoprivredno-industrijskih kom- 
binata kao nosioci razvoja svakako bi trebali biti Kombinat Borovo, Metalna 
industrija »Đuro Đaković« u Slavonskom Brodu, Kombinat Belišće, »Sapo- 
nia« u Osijeku i još neka druga. No, za sva ova industrijska poduzeća ka- 
rakteristično je da do sada nikada ni jedan njihov program nije bio u 
potpunosti financiran i da nikada ni jedna banka nije dala toliko sred- 
stava da se primjenom najsuvremenije tehnologije problem modernizacije 
tih najvažnijih industrijskih punktova u Slavoniji riješi. Dapače, stalno je 
prisutno nekakvo divljenje kako ta poduzeća svoj razvoj sama financiraju. 
(U NIN-u od 4. X 1970. piše se dosta o Borovu i konstatira da je potrebno 
renovirati sve kapacitete na bazi najnovijih tehnoloških procesa i uz navo- 
đenje šta je do sada učinjeno uzvikuje »a što je najvažnije sav taj porast 
proizvodnje i sav razvoj Borova financira se uglavnom vlastitim sredstvi- 
ma«.) Međutim, baš u vezi s Borovom sjećam se da je pisano kako se u 
njemu ostvaruje zavidna proizvodnost rada, ali da se ona ne prati osobnim 
dohocima. Dakle, modernizacija direktno na račun rezultata rada! Takva 
modernizacija primjenjuje se u mnogim poduzećima Slavonije. No, bez ob- 
zira što je takav pristup za svaku pohvalu, sigurno je da se tim putem ne 
mogu ostvariti najveći rezultati i da to ne može biti metoda razvoja indu- 
strije Slavonije, jer se tako industrija ne razvija u cjelini u drugim po- 
dručjima. 

Defekt sustava financiranja i odnosa prema industriji slavonske regije 
osobito je došao do izražaja u financiranju Kombinata »Saponije« u Osijeku. 
Premda je u tom poduzeću došlo do velike koncentracije kreativnih snaga, 
a ostvarivani su i izvanredni rezultati, najambiciozniji programi nisu finan- 
cirani. Ljudi u »Saponiji« su skromni, a možda čak i zadovoljni s onim što 
su dobili. Ali Slavonija kao cjelina i Osijek ne mogu prihvatiti takav odnos 
i moraju tražiti da se on izmijeni, jer o još bržem razvoju »Saponije« ovisi 
i razvoj Slavonije. A u »Saponiji« postoji i kreativna gila i svi uvjeti za 
maksimalnu efikasnost uloženih sredstava. U »Saponiji« je obavljena raz- 
dioba dohotka u razmjeru 55:45, dok su poduzeća iste branše dijelila doho- 
dak u odnosu 95 za osobne dohotke i 5% za fondove. Ali ni tada sva sredstva 
koja su bila neophodna za realizaciju ambicioznog programa nisu dobivena. 

Primjer Borova i »Saponije« treba poslužiti samo kao ilustracija nea- 
dekvatnog odnosa prema privredi Slavonije u cjelini i kao dokaz da se 
poduzeća ne mogu prepustiti sama gebi ni onda kada ostvaruju najveće 
rezultate, jer samo najpropulzivniji mogu povući razvoj čitave regije. A 
zaostajanje Slavonije vuče za sobom i nedovoljno brzi rast privrede Hrvat- 
ske u cjelini. f 

Sličan je slučaj s poduzećem »Autoreparatura« u Osijeku. Radnici toga 
poduzeća već godinama vlastitim sredstvima uz stezanje kajiša izgrađuju 
sve nove i nove objekte. Izgradnja je vršena i direktnim dobrovoljnim fi- 
zičkim radom onda kad je to već odumrlo u nas kao praksa. Za 20 godina 
ukupni prihod poduzeća povećan je za 300 puta i stvoren poslovni fond koji 
je 50 puta veći nego što je bio ukupni prihod prije 20 godina. Unatoč stal- 
nom porastu zaposlenih, čime se rješava težak socijalan problem u Osijeku, 
ovo poduzeće ne može nikako dobiti potrebna sredstva za razvoj. Radi se o 
najpropulzivnijoj privrednoj aktivnosti, automobilskoj struci, koju treba 
razviti u čitavoj Slavoniji. Sva raspoloživa sredstva banke u Osijeku su 
nedovoljna da zadovolje potrebe samo tog poduzeća. I sada, premda postoje 
svi uvjeti, do financijskih sredstava se ne može doći. Više nema nitko 
prava da traži od kolektiva »Autoreparature« da se dalje razvija onim 
tempom kako to potrebe zahtijevaju. Ovdje mora stati iza tog kolektiva 
rukovodstvo republike i naći načine da se riješi problem razvoja najpro- 
pulzivnije aktivnosti u regiji. Neodrživo je da se Slavonija onemogući čak 
i u razvoju automobilske djelatnosti, i to kada po stupnju motorizacije da- 
leko zaostaje u odnosu na ostvareni stupanj motorizacije u SRH i SFRJ. U 

1969. godini na 1 putnički automobil dolazilo je u Hrvatskoj 29,8 stanovnika, 
u Jugoslaviji 36,2 stanovnika, a u Slavoniji čak 48,3 stanovnika. 

Interesantno je da jednostavno ne postoji odgovarajući interes da se 
npr. problem poduzeća »Autoreparature« riješi. To nije privatna stvar glav- 
nog direktora tog poduzeća ili zaposlenih u njemu. To je neposredni interes 
razvoja Slavonije i Republike Hrvatske. Općina Osijek taj problem ne može 
riješiti, a u Slavoniji ne postoji potrebna zajednica komuna pa u sadašnjoj 
situaciji problem može i mora rješavati republika. Razvitak autosaobraćaja, 
autoremonta i trgovine automobilima i automobilskim dijelovima čime se 
»Autoreparatura« bavi, u Slavoniji očito je regionalnog značenja, što ujedno 
ukazuje na potrebu stvaranja odgovarajućeg regionalnog tijela odgovornog 
za privredni razvoj regije. Do tada te funkcije treba obavljati republika 
kao uvjet ostvarenja odgovarajućeg privrednog razvoja republike. Nema 
dileme: to nije i ne može biti zadatak federacije! 


Šta znači nedostatak odgovarajućeg regionalnog tijela koje bi moglo 
potpomoći i koje bi bilo odgovorno za privredni razvoj dokaz je i drugog 
poduzeća autostruke — »Panonije« iz Osijeka koje se isto tako mora raz- 
vijati prvenstveno vlastitim sredstvima. Od 3 motorna vozila nosivosti 15 t 
u 1954. godini to je poduzeće stiglo da stvori u 1969. godini 139 motornih 
vozila i 44 prikolice s preko 1600 t nosivosti. U posljednjih 10 godina za 9 
puta se povećava broj ostvarenih tonskih kilometara. U vrlo teškim uvje- 
tima ostvaruju se izvanredni rezultati poslovanja, ali sada jednostavno ne 
postoji niti jedna banka koja može podržati razvoj »Panonije« neophodan 
da zadovolji potrebe regije. Osječka banka sredstava nema i tako »Panonija« 
ne pripada nikome. Upravo kao ni »Autoreparatura«, iako se radi o potrebi 
razvoja najpropulzivnijih aktivnosti u regiji. Regionalne banke nema i tako 
razvitak cestovnog saobraćaja Slavonije ovisi o slučajnim kreditima koje ta 
poduzeća pod vrlo teškim uvjetima dobiju od neke banke. No, neadekvatan 
razvoj tih poduzeća pogađa privredu Slavonije u cjelini. »Panonija« se ne 
može u odgovarajućem obujmu proširiti, nabaviti suvremena specijalizi- 
rana sredstva i tako zadovoljiti rastuće potrebe slavonske privrede za pri- 
jevozom u cestovnom prometu. 


Zbog svega toga dolazi do neracionalnog ulaganja privrede u vlastite 


saobraćajne kapacitete koji se nedovoljno efikasno koriste. Analize poka- 


zuju da javni cestovni promet u Slavoniji višestruko djelotvornije iskorišću- 
je svoje kapacitete u odnosu na saobraćaj za vlastite potrebe. Radi se o 
nepotrebnom ulaganju u neadekvatne kapacitete koji se i ne mogu racio- 
nalno iskoristiti, Tako je analiza korištenja kamionskih kapaciteta za vlasti- 
te potrebe privrede Slavonije, obavljena 1969. godine, pokazala da se ko- 
načan efekt rada kamiona u saobraćaju za vlastite potrebe svodi na 1,5 
vožnju dnevno na udaljenost od 15 kilometara, brzinom od 10 kilometara 
na sat uz 10-satni radni dan kamiona dnevno. 


No, problem neracionalnog ulaganja u prometne kapacitete za vlastite 
potrebe ne može se riješiti sve dotle dok se »Panoniji« ne osiguraju potrebna 
financijska sredstva, a to je moguće ako se krediti usmjere prema onome 
tko će ih djelotvornije iskoristiti. A tada će »Panonija« moći ponuditi takve 
usluge koje će bitno sniziti sadašnje transportne troškove slavonskih podu- 
zeća. Prema tome to nije i ne može biti samo interes Slavonije. 


Što treba poduzeti 


Problem osiguranja financijskih sredstava »Autoreparaturi« i »Pano- 
Niji« mora se riješiti u skladu s reformskom ekonomskom i političkom 1o- 
gikom. Ti su kolektivi povećanjem opsega svoga poslovanja za stotinu ili 
više stotina puta stekli pravo na razdiobu uvjeta proizvodnje, oni su stekli 
pravo na sudjelovanje u razdiobi financijskog kapitala, jer su i oni u njego- 
vu stvaranju sudjelovali. Neprihvatljiva je činovnička logika da za razvoj 
autostruke u Slavoniji nema novaca. To je naopaka logika koja koči razvoj 
i zato joj se mora suprotstaviti prava, ekonomska, reformska logika prema 

kojoj oni kolektivi koji su propulzivni i djelotvorni imaju pravo na sudjelo- 
vanje u razdiobi financijskog kapitala nezavisno od toga kakve se naopake 
papirnate konstrukcije stvaraju u bankarskoj operativi. 

Prevladavanje u praksi naopake logike, u praksi financijskog kapitala, 
dovelo je Slavoniju do stanja u kojem se nalazi. Zapravo, osjeća se jedna 
inertnost koja vodi petrificiranju stanja i odnosa koje bi trebalo mijenjati. 
Ali ni u Slavoniji, a ni u republici još nisu stvoreni adekvatni instrumen- 
tariji i mehanizmi putem kojih bi se ekonomski neadekvatna stanja i odno- 
"si mogli brzo i bitno mijenjati kako to zahtijevaju potrebe. Ovo se može 
verificirati na još dva primjera. 

Tvornica šibica »Drava« uz tvornicu »Dolac« najveći je proizvođač ši- 
bica u Jugoslaviji. U prodajnoj cijeni od 20 starih dinara 9 starih dinara 
otpada na porez. Da su šibice bile u austrougarskoj državi monopol i izvor 
prihoda fiskusa shvatljivo je. Ali da to one moraju biti i danas, to rijetko tko 
može razumjeti. Taj porez je jednostavno ostao po inerciji. Činovničkoj! 
Birokratskoj! Posljedica je: neodrživo nizak organski sastav sredstava u 
»Dravi« i 11 puta niža proizvodnost rada nego u Švedskoj! Nemogućnost ade- 
kvatne rekonstrukcije i restrukturiranja čak usprkos maksimalnim naporima 
kolektiva. I tako, Slavonija plaća super-porez na državni monopol uveden u 
prijelaznom dobu iz feudalizma u kapitalizam. 

Tvornica soda vode u Osijeku počela se razvijati u poduzeće za pro- 
izvodnju bezalkoholnih pića. Promijenila je naziv u »Osječanka« i postala 
integracioni centar s organizacionim jedinicama u Pakracu, Rijeci, Biogradu 
na moru, Bjelovaru, Sesvetama, Šibeniku, Splitu i Hvaru. Nemam dovoljno 
informacija za ocjenu ekonomske opravdanosti takve ekspanzije, ali je očito 
da takav razvoj ne bi bio moguć da nije bilo šansi da proces rezultira 
pozitivnim rezultatima. Programi su bili vjerojatno razmatrani u svim tim 
mjestima. No, nije problem u tome, već u tome što takvu ekspanziju nije 
podržala ni jedna banka, pa je poduzeće dospjelo pod prinudnu upravu radi 
gubitaka. Ali, jedan od razloga za gubitke je u tome, što je poduzeće od 
jednog reeksportera pod firmim zajedničkog ulaganja dobilo kredit uz 25% 
kamata, a što je značilo 100 milijuna starih dinara kamata godišnje. No, 
reeksporter sada gubitke ne snosi, što bi morao, da je riječ o stvarnom 
zajedničkom ulaganju. Čitav teret prevaljen je na Općinu Osijek s tim 
što je počeo proces dezintegracije. Slavonija će snositi glavni teret osnivač- 
kih ulaganja u drugim mjestima, troškove osvajanja nove proizvodnje, novih 
tržišta i ostale inicijalne troškove. Intervencija organa republike neopho- 
dna je ne samo kao pomoć, već i kao zaštita, ali ne radi se samo o interesu 
regije, već i republike u cjelini. 

Svi navedeni procesi koji se zbivaju u Slavoniji i koji su je doveli do 
sadašnjeg stanja i puta za koji se ne zna kuda vodi, upućuje na potrebu 
stvaranja odgovarajućeg zajedničkog organizma koordinacije u Slavoniji i 
potrebu da republička vlada na drugi način postane koordinator i zaštitnik 
elementarnih interesa koji su zajednički za regiju i republiku. 

Izvršno vijeće s odgovarajućim organizmima i mehanizmima mora po- 
stati integrirajući faktor svih regija u republici i ono mora stati iza npr. 
Belja ili IPK u Osijeku, jer o rezultatima rada tih kolektiva ovisi i pro- 
speritet Hrvatske u cjelini, s tim što gubitak takvih poduzeća snose svi. 

Dosadašnje je mjesto regija u društvenim planovima utvrđivano for- 
malno, a iza planskih odluka nije stajala i čvrsta materijalna baza. Iza 
racionalno koncipiranog programa razvoja Slavonije morala bi stati re- 
publika i federacija i čitava Jugoslavija, kao što se je stalo iza Đerdapa, že- 
ljezničke pruge Beograd—Bar, pomoći Skopju ili razvoju turizma. Slavo- 
nija mora, kao i svaka druga regija, dobiti iste ili relativno iste šanse i 
pravo na sudjelovanje pri razdiobi društvenog kapitala. Ona ne može 
imati sada relativno manje prava nego što je to imala prije reforme. 

Ne postavlja se problem zamjene federativnog etatizma republičkim, 
već se ističe potreba da se na nov način omogući razvitak onima koji su do 
sada bez svoje krivnje zaostali. 

Republika se mora javiti kao integracioni centar ili kao jezgra, kao 
koordinator i usmjerivač ideja i vizija koje se mogu javiti u razvoju regije, 

osobito ako se treba izvršiti interregionalno usklađivanje interesa. Npr. 80- 
tovo svaka općina može u Slavoniji inzistirati na izgradnji istih kapaci- 
teta prehrambene industrije, a da se drugi, potrebni, uopće ne izgrade. Po- 
treban je dogovor i mehanizam za usklađivanje i usmjeravanje takvih raz- 
ličitih interesa. 

Osim toga, više nema dileme da financijski kapital mora doći pod 
samoupravnu kontrolu i da se njegova razdioba mora obavljati na drukčiji 
način nego do sada. Planovima razvoja na zakonom određeni način utvrđuju 
se pravci razvoja, i konkretan privredni razvoj. Plan donosi Sabor, ali ga 
hrvatska vlada ne može provesti ako nema mehanizama i materijalne 
osnove. Plan bi morao biti temelj i za izrađu liste prioriteta u kreditiranju 
pojedinih objekata. Time bi se banke onemogućile u svom neodgovornom 
ponašanju kao da ih se ništa ne tiče kakav je plan razvoja donesen od 
najvišeg zakonodavnog tijela. Banke ne bi bile obvezane na kreditiranje u 
slučaju ako utvrde da se radi o ekonomski neopravdanoj investiciji. Ali 
takve obveze mogao bi ih osloboditi samo Sabor ili vlada po određenom 
postupku. 

Ovo su samo neke mogućnosti stvarne transformacije samoupravljača 
u nosioce reprodukcije, koji će biti podržani u svom djelovanju odgovara- 
jućim i efikasnim mehanizmima i organizmima, što više neće imati u ru- 
kama samo zakone, već i mogućnost da osiguraju materijalna sredstva za 
njihovo provođenje. 

Jedan od razloga za postojeće disproporcije u razvoju regije u odnosu 
na razvoj republike i Jugoslavije leži u tome što u republici ne postoje od- 
govarajuće analize i što se ne prate dovoljno efikasno privredna kretanja 
po pojedinim regijama. Nedostaju čak i elementarne tekuće informacije. 
Razumljivo je onda da se ne mogu ni dovoljno brzo donositi odgovarajuće 
mjere. Neophodno je da se postojeći informacioni i analitički centri restruk- 
turiraju, moderniziraju i prilagode potrebama svih organa vlasti, i svih 
usmjeravajućih i integrirajućih organizama republike. Neravnomjernosti u 
razvoju nemoguće je otkloniti bez adekvatnih i suptilnih informacija i ana- 
liza koje moraju biti kompleksne i izrađene primjenom znanstveno usvojene 
metodologije. A to sada nije slučaj. 


Mjesto zaključka 


Možda neke od mojih ocjena nisu sasvim točne, možda se o nekima 
može i diskutirati. No, one su rezultat poštenog napora da se prikaže jedno 
stanje koje se mora mijenjati. 

No, da pitanje postavljeno u naslovu (Quo vadis, Slavonijo?) za mene 
ostaje i na kraju, razlog su ova tri podatka: 

1) U razdoblju od 1965. do 1968. godine ostvarene su ove stope rasta 
društvenog proizvoda: 


SFRJ 3,6 
SRH | 4,3 
Slavonija 2,9 


To znači da se u Slavoniji ostvarivao za 20% niži društveni proizvod 
od jugoslavenskog prosjeka, a preko 30% niži od prosjeka Hrvatske, što 
očito upućuje na sve veće zaostajanje. 

2) U dugom 14-godišnjem razdoblju od 1956. do 1969. godine u jugo- 
slavenskim razmjerima u investicionu izgradnju ulagalo se u prosjeku 22,6% 
nacionalnog dohotka, a u Slavoniji samo 14,5%, što znači da je u čitavoj 
Jugoslaviji u reprodukciju ulagano 56% više sredstava nego u Slavoniji. 

3) U 1968. godini dospjele obaveze po investicionim kreditima za trajna 
sredstva u čitavoj slavonskoj privredi bile su veće od izdvajanja čitave priv- 
rede sredstava iz dohotka u poslovne fondove. To znači da samoupravljači 
u Slavoniji ne mogu odlučivati o vlastitom razvoju. Prema rezultatima iz 
1968. godine čitava se slavonska privreda vlastitim sredstvima može samo 
umanjeno reproducirati. 

GRAĐANSKA APOLOGIJA 
MIRKA ČANADANOVICA 


Radoje Radojević 


ŽAK: Hoćete li, gospodine, da govorite sa svojim kočijašem 
ili kuvarom? Ja sam i jedno i drugo. 
HARPAGON: Sa obojicom. 
ŽAK: Ali s kojim prvo? 
HARPAGON: S kuvarom. 
(Moličre: Tvrdica) 


»Kritika« br. 11. objavila je »odgovor« Mirka Čanadanovića na moj 
tekst »LINGVISTIKA« MIRKA ČANADANOVIĆA (»Kritika« br. 5), pod na- 
slovom: »Politika Radoja Radojevića«. Čanadanović ovdje, umjesto da ma- 
kar pokuša obesnažiti moje argumente, proširuje i konkretizuje svoje poli- 
tičke optužbe iz radnje koju je objavio u »Borbi« od 10. avgusta 1969. pod 
naslovom »Nesporazumi oko sporazuma Matica o Rečniku«, gdje je tvrdio 
da je »radnja Radoja Radojevića O jeziku i nacionalnoj (ne)ravnopravnosti 
u teoriji i praksi« (»Kritika« br. 5) »antisrpska« (podvukao M. Č.). Kako se 
Mirko Čanadanović u pomenutijem tekstovima služi metodom neprihvatlji- 
vijem u naučnijem raspravama, razumije se da je neuputno ići njegovijem 
tragom. 

Čim je pretpostavio da može raspravljati o pravu crnogorske nacije 
da se služi svojim jezikom onako kako joj najbolje odgovara i da svoj jezik 
naziva nacionalnijem imenom, Mirko Čanadanović je došao u položaj teo- 
loškog apologete koji proklinje nevjernike, kad im već ne može dokazati 
postojanje boga. Zato ću pokazati osnovne pogrješke u metodu i sistemu 
mišljenja Mirka Čanađanovića. 

Mirko Čanadanović prvo blagonaklono veli da »nije i ne može biti 
sporno pravo svakoga naroda da svoj jezik naziva svojim nacionalnim ime- 
nom«, a odmah još blagonaklonije dodaje: »I više od toga: svaki narod ima 
puno pravo da bira i sam jezik kojim će se služiti« (podvukao R. R.). Ovo 
»pravo« koje on milostivo »dodjeljuje« narodima, odmah, u narednoj re- 
čenici, i »ukida« onijema za koje »misli« da mogu bez njega, pa veli: »Me- 
đutim, ja mislim da upotreba toga prava u našem slučaju jednostavno nije 
danas aktuelna, čak ni za Crnogorce i Muslimane, čijeg imena nema u na- 
zivu našeg zajedničkog jezika« (podvukao M. Č.). On proglašava »neaktu- 
elnim« ovaj problem da bi »umirio« Crnogorce, ostavio ih van, kao što su 
bili i do sada. Pri tome ne objašnjava naučnu i političku opravdanost do- 
sadašnjeg naziva jezika, niti zbog čega je aktuelan naziv za Hrvate i Srbe. 

Čanadanović tvrdi da »jezik i njegov naziv« nije »od rešavajućeg zna- 
čaja za nacionalnu individualnost i ravnopravnost«, pa naglašava da nije 
»ozbiljno« postavljati to pitanje; međutim, iz čitavog njegovog dosadašnjeg 
rada u oblasti jezika najjasnije izbija tendencija da zaštiti naziv jezika koji 
sadrži samo nacionalna imena Hrvata i Srba, kao i »pravo« da predstavnici 


1 Pored jedino ispravnih naziva hrvatskog i srpskog jezika (hrvatski i srpski), 
javljaju se i tzv. »dvočlani« nazivi: srpski ili hrvatski, hrvatski ili srpski, srpsko- 
hrvatski, hrvatskosrpski, srpskohrvatski (hrvatskosrpski), hrvatskosrpski (srpskohrvat- 
ski), ali uvijek kao rezultat političkih akcija. Već same kombinacije nam pokazuju da 
se ni Srbi ni Hrvati nikad nijesu htjeli odreći nacionalnog imena u nazivu jezika, 
svakako iz opravdanih razloga. 


860 


ta dva naroda isključivo rješavaju pitanja »normiranja« zajedničkog jezika 
(Crnogoraca, Hrvata i Srba).* 

Ako se već poziva na »marksističku istoriografiju«, Čanadanović bi 
morao znati da nijedna od komponenti nacionalne ravnopravnosti nije sa- 
ma za sebe, apsolutno, »od rešavajućeg značaja za nacionalnu individualnost 
i ravnopravnost«, i da svaka jeste to u sveukupnosti nacionalnih obilježja i 
neotuđivih prava. Kad već Srbi i Hrvati svoj jezik nazivaju nacionalnim ime- 
nima,š kome je onda Čanadanović uputio »misao« da nacionalno ime u 
nazivu jezika nije »od rješavajućeg značaja«, zašto nije odgovorio na pitanje 
da li bi prihvatio rješenje po kojemu bi se varijante nazivale »južna« i 
»jugozapadna« (eufemistički naziv za »crnogorsku« i »muslimansku«, kao što 
je »istočna« i »zapadna« za »srpsku« i »hrvatsku«), a da se jezik naziva 
»crnogorskomuslimanski«? : 


Čanadanović neće da objasni šta znači njegova rečenica: »I više od 
toga: svaki narod ima puno pravo da bira i sam jezik kojim će se služiti«? 
Lakše je, razumije se, pozajmiti velikodušnu »misao« koja bi veoma deko- 
rativno djelovala kao prvi član kakve lingvističke-političke »povelje je- 
dnakosti«, nego definisati »pravo« koje ima realnog osnova u životu isto 
koliko i »pravo« djece da biraju svoje roditelje! Narodi ne »biraju« jezike 
već ih vjekovima stvaraju; jezik nastaje zajedno s narodom. Jezik, kao 
socijalno-istorijska pojava, nastao je iz međuljudskih odnosa. Iz uslova i 
načina života i socijalne organizacije izrasta duhovna nadgradnja nacija, 
koja je izražena i odražena i u jeziku. Ako istorijski posmatramo jezik bilo 
kojega naroda, tj. ako dijalektičko-materijalistički primijenimo metode od- 
govarajućih lingvističkih disciplina, vidjećemo da je on apsolutno ugrađen 
u narodno biće, i da je narodno biće ugrađeno u njega, odnosno da je govorni 
i književni jezik neodvojivi dio bića nacije kao društvenog oblika postojanja 
i bitna komponenta njene psihičke konstitucije. Samo kad bi nestalo nacije, 
nestalo bi i njenoga jezika, ali nacija može nestati samo u genocidu (do sada, 
hvala bogu, nemamo takvog slučaja). Pitanje je samo u tome: da li je neki 
narod stekao ekonomske, političke i kulturne uslove da svoj narodni jezik 
nesmetano upotrebljava kao književni, ili mora da »bira« jezik nekoga 
»jačeg« naroda s kojim živi u državnoj zajednici (ili je u zavisnosti od 
njega)? Da su narodi kroz istoriju »birali« svoje jezike, najlakše bi »izabrali« 
jezik osvajača. U tome bi slučaju danas postojalo manje nacija u svijetu, 
jer su narodi braneći svoj jezik — branili i bitni element svojega bića. 

Nemoguće je odvajati tzv. »standardni« književni jezik od narodnog 
jezika (možda to imaju u vidu oni koji govore o »pravu« na izbor jezika?), 
Ako književni jezik nije ništa drugo do narodni jezik ostvaren u pisanoj 
književnosti i podvrgnut nužnim gramatičko-pravopisnim pravilima na os- 
novu najčešće izraženih osobina i izražajnih vrijednosti, onda se nikakva 
»standardizacija« ne može vršiti spolja, van samoga jezika i naroda koji 
društvenim dogovorom rješava svoja jezička pitanja na najbolji mogući 
način. Svaki pokušaj da se književni jezik nekog naroda podvrgne »normi« 
nekoga drugoga književnog jezika, ili »jedinstvenoj« književnoj »normi« više 
jezika, vodi ka otuđenju jezika, sakaćenju, stvaranju neke vještačke jezičke 
mješavine. Aritmetički prosjeci kod odlučivanja na osnovu učestanosti po- 
javnih oblika, prema broju reprezentativnih pisaca i književnih djela poje- 
dinih naroda, koji se obično primjenjuje kad se »normira« jedan književni 
A ž »Treba uvesti najstroža pravila što se tiče upotrebe nacionalnog jezika u na- 
cionalnim republikama koje ulaze u naš savez, i proveriti ta pravila naročito briž- 
ljivo. Nema sumnje da će pod izgovorom jedinstva železničke službe, pod izgovorom 


fiskalnog jedinstva itd. kod nas, pri sadašnjem našem aparatu, izbijati masa zlo- 
upotreba istinski ruskog karaktera. Radi borbe protiv tih zloupotreba neophodna je 


* posebna inventivnost, a da ne govorimo o posebnoj iskrenosti onih koji će se prihva- 


titi takve borbe. Tu će biti potreban detaljan kodeks, koji mogu koliko-toliko uspe- 
šno sastaviti samo pripadnici autohtone nacije koji žive u datoj republici« (V. I. 
Lenjin, Pismo Kongresu o davanju zakonodavnih funkcija Gosplanu, — prilog pita- 
nju o nacionalnostima ili o »autonomizaciji«; Izabrana dela, tom 14, Kultura, Beograd 
1960, 578—579). 

3 »Demokratska država bezuslovno mora priznati punu slobodu raznih jezika i 
odbaciti svakojake privilegije jednog. jezika. Demokratska država neće dopustiti gu- 
šenja, majorizovanje, nijedne nacionalnosti od strane druge ni u jednoj oblasti, ni u 
jednoj grani javnih poslova« (V. I. Lenjin, O pitanju nacionalne politike, tom 8, 
Kultura, Beograd 1960, 331). k 

jezik (ukoliko posebni razlozi ne nalažu da se postupi drukčije), nanose 
štetu svijem jezicima a najveću jeziku s najmanjijem brojem uzetih repre- 
zentanata. Pod pretpostavkom da se uzme isti broj reprezentanata, što je 
u praksi neostvarljivo, i da se postupa potpuno objektivno i odlučuje 
ravnopravno, opet bi rezultat bio štetan a »jedinstvenost« prividna. Iz po- 
sebnih uslova materijalnog i duhovnog života izrasta i posebna leksika i 
struktura jezika. Ne navodeći ovoga puta konkretne primjere, da kažem 
uopšteno: crnogorski jezik ima ogromnu posebnu leksiku, koje nema u 
srpskom i hrvatskom jeziku ili je u njima malo poznata, da ne pominjem 
ostale velike razlike i posebnosti. U toj leksici ima dosta riječi koje postoje 
i u srpskom ili u hrvatskom ali sa drugijem ili sasvim suprotnijem znače- 
njima. Ali, dosta posebnih pojmova koje sadrži crnogorski jezik ne označa- 
vaju, recimo, predmet (u realnom i apstraktnom smislu) karakterističan za 
materijalni i duhovni život Crnogoraca, te se i u djelima pisaca rijetko 
javljaju. U tome slučaju, iako svojstveni za sveukupni crnogorski književni 
jezik, oni se u odnosu na druge jezike čiji pojmovi preovlađuju u skupnoj 
valorizaciji, javljaju kao »dijalektizmi«, »regionalizmi«, »provincijalizmi«, 
»arhaizmi« itd. Ko ima pravo da književni jezik svojega naroda proglasi za 
»indikator« književnog jezika drugog naroda? Tu smo već kod priča o »si- 
nonimima«, »dubletima« i sličnijem aritmetičko-lingvističkim kombinacija- 
ma, ali o njima ovdje ne može biti govora. 

Mirko Čanadanović stalno »dodjeljuje« neka »prava« koja se podra- 
zumijevaju kao i pravo na egzistenciju: »u korišćenju« jezika, »u odlu- 
čivanju o njemu«, »da svoj jezik naziva svojim nacionalnim imenom« i 
tome slično. Ne dovodi li već i samo raspravljanje o tijem »pravima« u 
sumnju ono što po prirodi stvari pripada svakome narodu? Da li Čanada- 
noviću ne bi bilo pametnije da se ostavi ovakve paternalističke »raspodjele« 
raznih »prava« i prepusti narodima da se petljaju s njima?! 

Sam je Čanadanović svojom aktivnošću pokazao da nijesu »varijante 
prvenstveno lingvističko pitanje, a ne političko-nacionalno«. Zna on dobro 
da nema toga pitanja koje ne bi za ljude i ljudske zajednice bilo prije svega 
političko pitanje, jer naučnici ne rade da bi »prekratili vrijeme« nego da bi 
unaprijedili život ljudskih zajednica, a to je »čista« politika! Kad problemi 
jezika ne bi bili prije svega političko pitanje, ne bismo ni vodili ove raspra- 
ve. Već samo izučavanje jezika u školama, sastavljanje gramatika i pravo- 
pisa, nije ništa drugo do politička akcija društva koje želi da primjenom 
naučnih metoda unaprijedi svoju kulturu i time svoj cjelokupni život. U 
protivnom bi društvo pustilo da govori i piše kako ko hoće, književnici bi 
pisali »po pravilu babe Smiljane« — kako je to sjajno rekao veliki književni 
političar Vuk Stefanović Karadžić, pa bi na jezičkom polju bilo sve čisto i 
mirno!.. 5 

Čanadanović tvrdi da »stanovište o (samo) dvema varijantama zastu- 
paju, čak češće i sa potpunijim objašnjenjima, i lingvisti na drugim stra- 
nama — u Bosni i Hercegovini i, naročito, u Hrvatskoj«5 To nije tačno. 
Naprotiv. Već niz lingvista je ne samo zauzeo pozitivan stav u pogledu 
ravnopravnog tretmana crnogorske varijante u slučaju varijantnog rješe- 
nja jezičkih problema, nego i istakao ravnopravnost Crnogoraca u pogledu 
»kodifikacije« njihovoga književnog jezika i nazivanja jezika svojim nacio- 


4 >I jezičkom pitanju, kao i svim političkim pitanjima, liberali prilaze kao lice- 
merni trgovci koji pružaju jednu ruku (otvoreno) demokratiji, a drugu (iza leđa) 
feuđalcima i policajcima. Mi smo protiv privilegija — viče liberal, a iza leđa gleda 
da za sebe iscenjka od feudala čas jednu čas drugu privilegiju« (V. I. Lenjin, Kritičke 
beleške o nacionalnom pitanju — Liberali i demokrati u jezičnom pitanju; Izabrana 
dela, Kultura, Beograd 1960, tom 8, 283). 

* Ali za buržoaziju zahtev ravnopravnosti nacija vrlo često je faktički istovetan 
sa propagandom nacionalne isključivosti i šovinizma, vrlo često je spojiv sa propa- 
gandom razdvajanja i otuđenja nacija. S tim se apsolutno ne može da miri proleter- 
ski internacionalizam ...« (V. I. Lenjin, Kvarenja radnika rafiniranim nacionalizmom, 
Izabrana dela, Kultura, Beograd 1960, 337). 

“ Priznavanje ravnopravnosti nacija i jezika leži marksistima na srcu ne samo 
zato što su oni najdosledniji demokrati. Interesi proleterske solidarnosti, drugarskog 
jedinstva klasne borbe radnika zahtevaju najpotpuniju ravnopravnost nacija radi 
uklanjanja i najmanjeg nacionalnog nepoverenja, otuđenja, podozrivosti, mržnje. A 
potom ravnopravnost uključuje i odricanje svih privilegija jednome od jezika, uklju- 
čuje pravo na samoopredeljenje svih nacija« (ibid.). 

nalnijem imenom. Osobito su zapaženi glasovi nekih uglednih lingvista iz 
Hrvatske. To je poznato i nema potrebe da ovdje citiram njinove izjave. 
Nego, i ovdje izbija na površinu način mišljenja Mirka Čanadanovića. On 
uvijek polazi od pretpostavke da neki faktori izvan Crne Gore treba da 
odlučuju o crnogorskome jeziku! Osim toga, lingvistima iz Hrvatske, a i 
nekima iz Bosne i Hercegovine, potura da su tvrdili kako postoje »samo« 
dvije varijante zajedničkog jezika. Je li moguće da on misli, da pisati »da 
postoje dvije varijante« i pisati »da postoje samo dvije varijante« — znači 
jednu te istu stvar?! Iako su hrvatski lingvisti, na primjer, postavljajući 
pitanje hrvatske jezičke ravnopravnosti, pisali da postoje dvije varijante, 
oni nikad nijesu isključivali postojanje treće — crnogorske varijante. 

Okovan premisama u koje bi želio da »okuje« jezičku i političku stvar- 
nost, Čanadanović pokušava da omalovaži sam predmet rasprave, problem 
kulturne i jezičke ravnopravnosti crnogorske nacije, omalovažavanjem oni- 
jeh koji mu se suprotstavljaju. Njemu smeta što crnogorski kulturni rad- 
nici narušavaju njegov »naučno-politički« mir, njegovo »pravo« da kroji je- 
zičke norme i forme za Crnogorce! 

Ako u »odgovoru« Mirka Čanadanovića uopšte ima suštine, onda se 
ona sastoji u tome da je moj rad »antisrpski« zbog toga što sam rekao da 
je u srpskoj građanskoj nauci postojala velikosrpska orijentacija, te da se 
radovi tijeh naučnika ne mogu danas uzimati kao »dokaz« da ne postoji 
crnogorska nacija, crnogorska nacionalna istorija i kultura, crnogorski jezik 
u istoj mjeri u kojoj postoji hrvatski i srpski jezik, — kao i da se takva 
tendencija u odnosu prema Crnoj Gori i Crnogorcima zadržala i u poslije- 
revolucionarnom periodu. Iako sam tu kazao samo djelić svima poznate 
istine, koju su marksisti-komunisti mnogo puta isticali, srpski kao i ostali, 
Čanadanović udara u sentimentalne žice »stare slave i veličine«, pa za moj 
tekst kaže da je »politički letak, ne samo protiv istorije srpske nauke i knji- 


1 Mirko Čanadanović mi preporučuje da pročitam neku literaturu o jeziku 
Hvala mu na »mentorskoj« brizi. Uvažavajući njegove sugestije, pretpostavio sa da 
mi i sopstvene naučne radove o jeziku i književnosti nije preporučio kao nužnu lite- 
raturu zbog toga što je skroman čovjek. Bojeći se da mi nije, u neobaviještenosti 
mojoj, i kakav njegov naučni rad o jeziku i književnosti ostao nepročitan (a uvijek 
prvo treba znati šta je sve »mentor« napisao), potekoh u potragu za njima. Zavirao 
sam u biblioteke, pregledao bibliografije, i konačno, otišao u Bibliografski institut u 
Beogradu. Našao sam tri članka u novinama, koje sam već bio pročitao i oko njih s 
anal Zn i jedan zo ni do danas nijesam pročitao, i to: 

» a — zanemarena disciplina u našoj nauci ; 
Sad, 4. april 1965. (nepročitan); 4 pr m no 

b) »Jedinstvo i varijante«, Politika, Beograd, 7. april 1968; 

€) »Jezik sa dve ravnopravne varijante«, Politika, Beograd, 12. januar 1969; š 
Ku za agera sna oko sporazuma Matica o Rečniku«, Borba, Beograd, 11 i 12. 

U novinama sam pročitao i nekoliko njegovih izjava kako treba riješiti jezičke 
nae PE kog sre u Piplagnnjo ne Ako je ova o Ronažlja ra 

, okazao svoju neobaviješt: - 
danovića arke o j ještenost, pa u tome slučaju molim Čana: 

U naci-fašističkim »Idejama«, god. I, br. 17, Beograd, 9. mart 1935, str. 1, Miloš 
nena a sao pei > ie potapa »Crnogorska Kritika«, Pošto“ iskaže 

1 I o na Crnogorce su nezahvalni, iako im j j 
mane zenje Ka? za ti drago kamenje«, piše: mjeh roma moe 

» sporno je, međutim, da se u poslednje vreme javlja jedna neprekidna kri- 
nai gore još, svega i svačega što dolazi iz Beograda. U jednom deki crnogorske 

S ponosa koja je očigledno nepravedna, a na stranu što je nerazmišljena. 
s er a. Sa en ng konsekventno, dok se egoizam sve više širi u 
, sv j i 
Ze niniro don j e što je srbijansko na jedan infaman način karikira, 

Ima li čega bednijeg nego teza da u Srbiji neko treb i - 
zu Polličkom o. j eba da se uči slobodi i po 

a em ja: po mome mišljenju ničem jugoslavenskom nije otrebno da se 
ono što je srpsko, i što je svetlo i čisto bilo, i što nije a, i 
meni i so biti prlja i uništava. ; jade sa € M e sg 

o se tiče političkih sloboda i političkog razbora ko će da uči one koji su 
dokazali šta je država, zar oni koji su bili vojvođanski glasači, ili, koalicije s bine 
i bez bana, ili oni što ističu sedam barjaka kada vetar duva? 
aa Opkoljen neprijateljima, naš narod ne može žuriti, i da hoće, u socijalnim. 
ma On mora, i da neće, preživeti prvo epohu nacionalnog utvrđenja i smi- 

Postoji fakat da, ma šta ko govorio, u većini kritike danas, u većini nezado- 
voljstava van Srbije, nije osnova slobodoumna nego sabotaža, rat koji se vodi posle 
rata; protiv koga? Kazaću ja: kraj svih umilnih fraza i obećanja, protiv onih koji su 
bili za ovu državu; — a od koga? Od onih koji nisu bili za nju. 

Tragična je danas crnogorska kritika po tome, što u njoj preotima maha, ne 
narod, i onaj soj naše krvi koji je bio san našeg detinjstva, nego jedan buket poli- 
e e: i jorgovana« (jorgovan« — u rječniku Miloša Crnjanskog: komu- 

ževnosti nego i protiv cele savremene nauke i društveno-političke prakse u 
SR Srbiji, pa i protiv stanja i odnosa u celoj našoj zajednici« (svuda pod- 
vukao M. Č.). 

Uvjeren da će čitaoci sami pravedno ocijeniti šta je ovo što je Mirko 
Čanadanović napisao, i koji od nas dvojice ustaje »protiv stanja i odnosa 
u celoj našoj zajednici«, neću davati svoje ocjene, niti se baviti jezikom i 
stilom Mirka Čanadanovića. Napomenuću samo, da ću i ubuduće pisati 
protiv onijeh »stanja i odnosa u celoj našoj zajednici« iz kojih rezultiraju 
pokušaji narušavanja samoupravnih prava, socijalističkog sistema, ravno- 
pravnosti nacija i narodnosti, odnosno Programa SKJ i Ustava SFRJ. Mo- 
ram konstatovati i to da Mirko Čanadanović, u duhu svojega metoda, zao- 
bilazi ove redove koje sam napisao u »Kritici« br. 9, a koji sve objašnjavaju: 

»Bilo bi prirodno očekivati da Mirko Čanadanović, kao politički i naučni 
radnik, dijalektički, marksistički gleda na pojam naroda i nacije kao na 
klasno i politički diferenciranu ljudsku zajednicu, koja nema u svemu je- 
dinstvene interese, a ne očima pretpozitivističkog nacional-romantičara. Ne 
može se gledati na bilo koji narod kao na klasnu, idejnu i moralnu cjelinu 
u kojoj svaka jedinka radi u interesu cjeline. Takvo gledanje je buržoaski 
idealizam iza kojega se kriju društveni antagonizmi da bi se opravdalo 
ugnjetavanje eksproprisanijeh dijelova naroda. U protivnom revolucije ne 
bi imale moralnoga i političkoga opravdanja. Ne može se na sve rezultate 
srpske građanske nauke gledati kao na svetinju koja čuva interese i inte- 
gritet srpskog naroda; mora se izdvajati ono što predstavlja vrijednosti i 
za današnje vrijeme, od nacionalno-romantičarskijeh zabluda i velikonacio- 
nalnijeh buržoaskijeh mistifikacija. Od njihovijeh likova ne smiju se pra- 
viti ikonostasi u koje niko ne smije dirnuti. Nije riječ o »napadima« na te 
ličnosti već o valorizaciji njihovoga rada prema savremenijem naučnijem i 
političkijem tekovinama nacija Jugoslavije. Ne mogu se njihovi radovi uzi- 
mati kao naučni dokazi u pokušajima da se negira crnogorska nacija, prisvoji 
crnogorska nacionalna istorija i kultura i ospori jezična ravnopravnost 
Crnogoraca. Uostalom, takvijem odnosom stvarno se degradiraju i same te 
ličnosti. Napokon, njihovi pogledi su dobrijem dijelom reviđirani u odnosu 
na Makedonce, Hrvate i druge narode, a ostaju na snazi jedino u odnosu 
na Crnogorce!«? 


Građanska apologija Mirka Čanadanovića, koji ovako »brani« od »an- 
tisrpskih« istupanja »istoriju srpske nauke i književnosti«, potpuno je nova 
pojava u komunističkom pokretu jugoslovenskih naroda. Čak ni građanski 
orijentisani naučnici, od 1945. naovamo, nijesu ovako generalno posvećivali 
staru građansku nauku i u cijelosti joj poricali buržoasko-nacionalističku 
orijentaciju. Za našu socijalističku epohu je upravo nužnost da se kritički 
razmotre tekovine građanske nauke i odbaci ono što koči savremeni napre- 
dak nauke i društva. Stvar je u tome što građanski naučnici bilo koje naci- 
onalnosti, pa ni srpski, u burnijem vremenima devetnaestog i prve polovine 
dvadesetog vijeka, u spletu protivurječnih socijalnih, nacionalnih i političkih 
previranja i dramatičnih događaja, nijesu ni mogli drukčije postu- 
pati i pisati. Oni nijesu mogli »izići« iz svojega društvenog bića, te bi svaka 
optužba protiv njih što nijesu bili »bolji« značila isto što i optuživati buržo- 


* Kad već u Jugoslaviji postoje četiri »priznata nacionalna jezika (hrvatski, slo- 
venački, makedonski i srpski) i devet jezika narodnosti koje imaju Ustavom garan- 
tovana prava na upotrebu svojega nacionalnog jezika (Albanci, Mađari, Turci, Bugari, 
Rumuni, Italijani, Slovaci, Česi, Rusini tj. Ukrajinci), što sve zajedno predstavlja 
trinaest jezika i ogromnu većinu stanovništva, kako to ispade da b aš od Crnogoraca 
»zavisi« jezičko-političko jedinstvo nacija i narodnosti u SFR Jugoslaviji?! : 

1 Srbin Đorđe Jovanović, koji je svoj revolucionarni životni put završio po- 
gibijom u revoluciji, ovako je propratio pojavu knjige Hrvata Vladimira Dvorni- 
kovića »Karakterologija Jugoslavena« (Beograd 1939), u kojoj Dvorniković »filozof- 
sko-istorijski« piše O »Jugoslovenskom narodu i njegovim »osobinama«: » = Ipak, 
Karakterologija Jugoslovena je zadocnila. Dvadesetogodišnje jugoslovenstvovanje po- 
kazalo je pasivan bilans. Svi dosadašnji i budući sikofanti moraju da vode računa o 
toj pasivi, pa makar je najsvesrdnije ne priznavali. No od svih tih raznih sekti i fajti 
jugoslovenstvujuščih, *integralci' su dobili najteže udarce i po svom centralističkom 
licu i po svojoj hegemonističkoj duši. A shvatanja €. dr Dvornikovića u stvari su 
samo 'naučna' sistematizacija 'integralnog jugoslovenstva'. G.. dr Vladimir Dvorni- 
ković je u istini dr Jurica Demetrović koji je skinuo svoj ministarski frak i obukao 
'naučnički' redengot« (Pravi karakter »Karakterologije Jugoslovena«, Pregled, knjiga 
XVI, sv. 204, Beograd 1940, 635). 

aziju zato što nema proletersku klasnu svijest nego — buržoasku!., Zato i 
dolaze revolucije, kao izraz društvenog interesa najbrojnije klase u krilu 
jedne nacije odnosno države, što buržoazija ne može da primi proletersku 
klasnu svijest a ne što neće. Ali Mirko Čanadanović, očigledno, ne misli u 
tijem kategorijama!.. 

Nije ni moguće ni potrebno sačinjavati ogromne bibliografije i debele 
tomove citata radi dokazivanja onoga što je svakome imalo upućenome 
čovjeku poznato: da su u srpskoj građanskoj nauci od Vuka Karadžića 
naovamo, Crnogorci i Makedonci, pa i Hrvati i neki drugi narodi, u svako- 
me pogledu tretirani kao Srbi i da je o tome napisana nepregledna litera- 
tura, a da je takav tretman Crnogoraca produžen i nakon pobjede revolucije. 
Zato ću navesti samo još nekoliko primjera, ilustracije rađi, iz ranijeg 
vremena, i neke iz doba poslije 1945. godine. Prvo ću podsjetiti na činjenicu 
da jezik spada u najjača sredstva svake velikonacionalne i denacionaliza- 
torske politike, o čemu postoje nebrojeni primjeri i u prošlosti i u sadašnjo- 
sti nasuprot »zaključku« Mirka Čanadanovića da »jezik i njegov naziv« 
nije »od rešavajućeg značaja za nacionalnu individualnost i ravnoprav- 
nost«i 


Vuk Karadžić je rekao i ovo: »... ali ne znam kako bi se tijem imenom 
(tj. hrvatskijem, nap. R. R.) mogla nazvati ona braća naša zakona Rimsko- 
ga koja žive n. p. u Banatu, ili u Bačkoj, ili u Srijemu i Slavoniji, ili u 
Bosni i Hercegovini, ili u Dubrovniku, i govore onakijem istijem jezikom 
kao i Srbi. Ako bi ko rekao da se i od njih gdjekoji mogu nazivati Hrvati 
po tome što na onijem mjestima gdje je Slovenskome jeziku 'jat' govore 
i, n. p. dite, vira, sime itd., ali kako će Dubrovčani, Konavljani, Peraštani, 
Dobroćani i ostali koji ni te razlike nemaju? A osim toga, kad bi ova razlika 
u govoru mogla biti dovoljan uzrok da se oni koji govore dite, vira, sime 
ne mogu zvati Srbi, kako bi se onda Čakavci (koji govore dite, vira, sime) i 
Kekavci (koji govore dete, vera, seme) i malo prije pomenuti Štokavci (koji 
govore dijete, vjera, sjeme) svi zajedno mogli zvati Hrvati? (...) Osobiti 
spomen i pohvalu ovdje zaslužuju Mađari: oni zovu Rac (od Rascianus od 
Raške iz Rsije) svakoga onoga koji srpskijem jezikom govori, a ako doz- 
naju da je takovi Rimskoga zakona, onda vele da je papišta Rac.«!* A na 
drugome mjestu kaže i ovo: 

»Današnji rodoljupci hrvatski jamačno u sebi misle i mogli bi reći 
da je Čakavaca danas malo prema negdašnjijem Hrvatima; ali kad se uzmu 
svi ikavci (koji u onijem slogovima gdje se u Slovenskom jeziku piše 'jat 
govore i), za koje mislim da su negda bili Čakavci pa se posrbili poslije kad 
su Srbi iz Bosne i Hercegovine bježeći od Turaka navalili u njihove kra- 
jeve, onda će ih izići od prilike onoliko koliko ih je i prije bilo. 

Po ovome se upravo može reći da ovi naši ljudi Rimskoga zakona koji 
u pomenutijem slogovima mjesto 'jat' ne govore i nego je ili e nijesu postali 
od Hrvata nego su njihovi stari bili pravi Srbi, pak su ili u stara vremena 
u Rimskom zakonu ostali dobrovoljno (kao na pr. Dubrovčani, Konavljani, 
Peraštani, Dobroćani i Barani), ili im je u novija vremena zakon ovaj na 
silu nametnut (kao na pr. u Hrvatskoj u Žumberku, i po drugijem mje- 
stima)«18. Aleksandar Belić piše: 


»Kad se ne bi moglo dokazati da Srbi i Hrvati (pod Srbima podrazu- 
mijeva i Makedonce i Crnogorce, nap. R. R.) prema narodnim govorima 
svojim obrazuju celinu, danas bi bilo ipak izvan svake sumnje njihovo 
nacionalno jedinstvo. Jer oni danas imaju jedan zajednički književni jezik. 
(...) A kad delovi jednog naroda dadu izraza svojim osećanjima solidar- 
nosti i jedinstva u jednom, zajedničkom književnom jeziku, onda je to, 
zaista, jedan od nepobitnih dokaza da su jedan narod, jer po svojim želja- 
ma, hoće to da bude.«14 


. “Teško je povjerovati da lingvist može istinski osjećati bojazan od »udaljava- 
nja« jezika Crnogoraca, Hrvata i Srba, na primjer, ako svaki narod nesmetano »ko- 
ridlekra« svoj _ književni jezik i naziva ga svojim nacionalnim imenom. 

Kovčežić za istoriju, jezik i običaje Srba sva tri zakona, članak Srbi svi i 
svuda, — Beč 1849, 6—8. 
8% Gramatički i polemički spisi, knjiga III, Beograd 1896, str. 464—465. 
4 Srbija i južnoslovensko pitanje, Niš 1915, str, 17. 

Stojan Novaković kaže: »IL na drugim je mestima i raznih naroda i 
raznih najezda, i na drugim se mestima u krug državnih tvorevina (koje su 
se svuda širile u izvesnim geografskim celinama) ukazali i različiti dijalekti 
i različiti jezici; ali se na drugim mestima našlo svuda po jedno pleme, 
koje je svojom snagom na vidik izbijalo i one druge sa sobom izjednačavalo, 
ili na državnu zajednicu nagonilo.«15 

Jovan Erdeljanović, pišući o programu Srpskog kulturnog kluba i 
Jugoslovenskog kulturnog kluba,l$ govori o »tri jugoslovenska plemena, Hr- 
vata, Srba i Slovenaca«, zalaže se za »jugoslovensku naciju« i »jugosloven- 
sku kulturu«, pa određuje najvažnije zadatke, među kojima i ovaj: »Jedan 
od glavnih zadataka bez sumnje bi imao biti da se u našim narodnim ma- 
sama širi i utvrđuje svest o tome da smo mi svi Jugosloveni jedan narod, 
jedne krvi i jednog porekla«, da bi stvorili »jednu celinu koja bi zaista 
predstavljala pravu jugoslovensku naciju«, jer će te »duhovne veze stvoriti 
od naroda tri plemena svesnu i jednim duhom prožetu jugoslovensku na- 
ciju«d? 

Jovan Skerlić je uvrstio u srpsku književnost? čak i Nikolu Tomazea, 
porijeklom Hrvata iz Šibenika, koji je gotovo čitav život proveo u Italiji, 
bio i mletački ministar prosvjete i diplomat, pisao na italijanskom jeziku 
itd., pa za njega veli i ovo: »Iskrice napisao na italijanskom jeziku, objavio 
1841. u Mlecima«. Ili: »Navrativši se u Šibenik 1839, on se dade na ponovno 
učenje srpskog jezika.«!? 

»Srpski književni glasnik« (uređivao ga tada Bogdan Popović) je, u 
svesci VII za 1902. godinu, na strani 1149—1159, a pod inicijalima N. S. — 
objavio članak pod naslovom »Srbi i Hrvati«, gdje stoji napisano i ovo: 
»Hrvati, dakle, nisu i ne mogu biti posebna narodnost, ali su na putu da 
postanu — srpska narodnost. Uzimanjem srpskog za svoj književni jezik, 
učinili su najvažniji korak sjedinjenju. A i inače se proces stapanja polako, 
ali stalno vrši. Čitanjem svake srpske knjige, svake narodne pesme, peva- 
njem svake srpske arije, prelazi i atom sveže srpske demokratske kulture u 
njihov organizam. Sioga svi Srbi greše, koji im zameraju kad oni Marka 
Kraljevića nazivaju Hrvatom, kad pevaju 'rado ide Hrvat u vojnike itd., 
jer oni time i nehotice priznaju da postaju Srbi; a nama nije stalo do neko- 
liko pismena, koja sačinjavaju reč Hrvat, nego do pronašanja kulturnih 
osobina, koje su usko skopčane s pojmom Srbin, a te nikada niko neće moći 
previđeti i odreći. 

Proces pretapanja niko ne može zaustaviti, jer se tu sastaje masa sa 
istojezičnom masom, isto kao što se ne da otkloniti nikakvim deklamacijama 
o slozi borba između inteligencija i srednjih staleža; jer su Srbi i Hrvati 
u današnjem izdanju — dve političke stranke. 

Borba koja se po svemu svetu vodi između liberalizma i klerikalizma, 
— između demokratskog nacionalizma i ultramontanskog kozmopolitizma oli- 
čena je kod nas u borbi Srba i Hrvata. Opreka između istorijskog državnog 
prava, koje služi kao podloga programima svih hrvatskih stranaka od kojih 
nema ni jedne liberalne (sigurno jedinstveno u Evropi), i prirodnog prava 
izloženog u srpskoj narodnoj misli, kao podloga programima srpskih stra- 
naka, od kojih nema ni jednog klerikalno-konzervativnog, najbolje to po- 
kazuje.« 

Pero Slijepčević je, zajedno s Ljubom Leontićem i Vladislavom Fabi- 
jančićem, u Ženevi 1915, pisao »Manifest jugoslovenske omladine«, s pred- 


15 Balkanska pitanja, Beograd 1906, str. 378. 
1 Slobodan Jovanović, predsjednik Srpskog kulturnog kluba, piše: »Umesto da 


evni glasnik, knj. 59, godište 1940, str. 29—38). 

17 »Koju ćemo kulturu, samo srpsku ili jugoslovensku?«, Beograd 1938, str. 3—1. 

4 Istoričar Jaša Tomić, nalazeći opravdanje za srpsku građansku _ istorio rafiju 
XIX vijeka što je nacionalno-romantičarski nepouzdana, piše: »Mi smo Srbi počeli da 
malo jače pišemo istoriju u dobu, kada se naš narod spremao za oslobođenje od 
turskoga jarma. Ticalo se: Biti ili ne biti. U službu velike misli oslobođenja stupila 
je i istorija. Onđašnja omladina je pevala (Špac. J. T. — nap. R. R.). Pevala je 
istoriju, pevala politiku, pevala ekonomiju, i da je mogla da peva hemiju, ona bi je 
pevala« (Boj na Kosovu — Seoba Srba — Crna Gora, Novi Sad 1908, str. 7). 

govorom 'T. Masarika, gdje pišu: »Srbi, Hrvati i Slovenci, kao jedan jedini 
narod, težili su oduvijek da se ujedine u jednu jedinu državu«,? i dalje: 
»Srbi, Hrvati i Slovenci, zajedničkim imenom Jugosloveni, jedan su narod. 
Usled teških okolnih prilika oni su ostali politički pocepani i stoga postoje 
tri posebna imena«*! — A 1924. godine piše: »Nemanja je od Rašana, Zeća- 
na, Humljana i Neretljana pravio Srbe; a mi danas težimo da se po vre- 
menu od Srba, Hrvata i Slovenaca i mnogih drugih stvori jedna veća, je- 
dinstvena jugoslovenska narodna celina. On je od plemena pravio narod, 
a mi od naroda pravimo naciju.«2ž 

Tihomir Đorđević kaže: »Sve pak ostale jugoslovenske zemlje od Alpa 
do Belog mora i od Jadranskog mora do Balkana ostale su sa jednim ne- 
deljivim narodom jugoslovenskim, koji ima isto poreklo, isti jezik, iste 
fizičke i duševne osobine, iste kulturne tekovine. (...) Stulie, Rjecoslozje 
ilirsko-talijansko-latinsko, 1806. — na jugoslovenskom jeziku. (...) Dj. Da- 
ničić, Istorija oblika srpskog ili hrvatskog jezika do svršetka XVII veka, 
1874, — na jugoslov. (na jugoslovenskom jeziku, nap. R. R). (...) Jedan 
narod sa istim jezikom, na istome zemljištu, pod istim uticajem, Srbi, Hrva- 
ti i Slovenci imali su jednu istorijsku prošlost. (...) Kad je među južnim 
Slovenima jedan jezik, onda je sasvim prirodno, što je na tome jeziku i 
jedna literatura. Koliko je jugosl. literatura ista da navedemo samo jedan 
primer. 1846. godine izašao je u Zagrebu ep 'Smrt Smail-age Čengića! od 
Ivana Mažuranića. Ep je iznosio na jedan veličanstven način vitešku borbu 
Hercegovaca (sic) protiv Turaka. (.. .) Ostavimo na stranu koliko g. Vendel 
ima prava kad za očevidno srpsku Maćedoniju govori da može biti i srpska 
i Bugarska. (...) U jugozapadnoj Maćedoniji... prostire se velika i živo- 
pisna srpska varoš Bitolj sa oko 60.000 stanovnika, Posle Beograda i Skopja, 
to je najveća varoš Srbije.«?3 

Vladimir Ćorović piše: »Crna Gora se za vreme ovoga sloma Srbije 
držala veoma bedno. Njena vojska se uopšte za čitavo vreme ovoga rata 
nije istakla nijednom pobedom. (...) Jedna ružna ljaga u njenoj novoj 
istoriji biće žensko% upuštanje Lovćena...«25 »Srbija je sa puno prava 
mogla zažaliti, na Srbe iz ostalih zemalja, a naročito na Crnu Goru i Srbe 
pod Turcima, što je čitavo vreme ostaviše samu da bije boj i za sebe i za 
njih«2% (riječ je o 1809. godini, kada je Petar I podigao Crnu Goru na Turke, 
naročito tzv. brđanska plemena i plemena koja se graniče s Hercegovinom 
— Grahovo, Banjani, Piva, Drobnjak, — nad kojima su Turci s velikom 
vojskom izvršili teške odmazde; Petar I je za cijelo vrijeme prvog srpskog: 
ustanka slao odrede Crnogoraca za pomoć Srbima, — nap. RR). 

Dimitrije Tucović je napisao: »Za izlazak na more Srbija je imala dva 
prirodna pravca. Prvi preko Crne Gore za Bar, vodi preko oblasti koje pri- 
padaju dvema srpskim državama i koje su naseljene skoro isključivo srp- 
skim narodom. Drugi, Vardarskom dolinom za Solun... (...) Srpska bur- 
žoazija nije bila čak ni toliko jaka da slomi dinastičku isključivost između 


# Manifest jugoslovenske omladine, Antofagasta 1916. 


sa srpskim narodom u toku svih borbi dotada. (...) Partija je pozivala crnogorski 
narod da se bori... protiv velikosrpskih agenata u Crnoj Gori, potplaćenih politi- 
kanata, raznih korumpiranih velikosrpskih stranaka itd. Ona je narodu dokazivala đa 


#5 »Velika Srbija«, str. 86. 
M ibid., str. 36, 

Srbije i Crne Gore i da spajanjem dveju oblasti jednog istog naroda u jednu 
državnu celinu izađe na toliko željeno more preko svoje jedinstvene te- 
ritorije. (...) Tako je pred tvrdim bedemima Skadra odigrana jedna krvava 
igra vojske, da bi se zadovoljila monarhistička sujeta kleptomana koji je pod 
tim bedemima sahranio svoju žalosnu zemljicu«7 (podvukao D. T.. 

Ovoga puta neću komentarisati citirane tekstove iz radova glavnih 
predstavnika srpske građanske nauke; neka tekstovi »sami sebe« komen- 
tarišu, da ne bi Mirko Čanadanović opet morao da ih »brani« od mene. 
Djela ovih naučnika, i mnogih koje nijesam pomenuo, dostupna su svakome 
građaninu u Jugoslaviji. Ikoliko upućeni ljudi, bez obzira šta javno govo- 
rili, znaju gdje se nalazi istina. Neupućeni, ako su zainteresovani, mogu se 
brzo i lako uputiti da bi mogli sami zaključivati. Napomenuću još jednom 
da moji kritički osvrti nijesu napadi na mrtve i u mnogo čemu zaslužne 
srpske građanske naučnike, nego suprotstavljanje savremenim autorima koji 
danas na njihove radove i sudove ne gledaju istorijski već ih neistorijski 
uzimaju kao postulate za današnju nauku i političku praksu. Duboko sam 
uvjeren da ti naučnici tada objektivno nijesu mogli drukčije misliti, raditi 
i pisati jer su bili »proizvod vremena«, imanentni izraz svojega društvenog 
građanskog bića, bića jedne mlade i veoma ekspanzivne buržoazije, koja je 
ulagala velike napore da indoktrinira nacionalnom romantikom, velikonacio- 
nalnom i velikodržavnom ideologijom, čak i seljaštvo a kamoli svoju ma- 
lobrojnu inteligenciju, oslonivši se na tradiciju nacionalno-romantičarskih 
oslobodilačkih zanosa koji su vladali duhovima i u Srbiji i u drugim zemlja- 
ma Jugoslavije od četrdesetih do šezdesetih godina prošloga vijeka. Po- 
četkom dvadesetog vijeka u evropskim buržoaskim državama je trebalo 
»biti« Lenjin, pa imati potpuno ispravan stav u nacionalnom pitanju. Zato 
nije nikakvo čudo što je i Dimitrije 'Tucović, vođa srpske socijaldemokratije 
i značajna figura radničkog pokreta, onako pisao, kad znamo da su i ko- 
munisti, malo docnije, prepustili nacionalno pitanje buržoaziji da ga ona 
»rješava ustavim putem«; što je Jovan Tomašević, vođa crnogorskih komu- 
nista, zajedno s njima, podržao tzv. »podgoričku skupštinu« i »prisajedinje- 
nje« Crne Gore Srbiji, a potom organizovao radnički odred za borbu protiv 
crnogorskog naroda koji je s oružjem ustao u odbranu svoje državnosti i 
nacionalne ravnopravnosti, u situaciji za koju drug Tito kaže: »... ipak 
je odmah poslije obrazovanja države SHS, 1918—1920 godine, izišlo na 
vidjelo da je ta država bremenita mnogim suprotnostima, koje su se, usljed 
velikosrpske hegemonije, nametnute monarhijom Karađorđevića i buržoa- 
skom vladom, odmah u početku počele naglo zaoštravati. Jedan od glavnih 
elemenata tog zaoštravanja bilo je neriješeno nacionalno pitanje, koje je 
vladajuća klika potpuno ignorirala, propovijedajući uporno o troimenom na- 
rodu, to jest da su Srbi, Hrvati i Slovenci jedan narod, a na Makedonce, 
Crnogorce itd. uopće se nije obazirala. (...) U Crnoj Gori i Hrvatskoj 
došlo je do jakog otpora protiv takvog nacionalnog ujedinjena; taj otpor 


# Čak i Vasa Čubrilovi o srpskoj građanskoj nauci kaže: »Istina, ovaj prvi na- 
raštaj prilazi srpskoj prošlosti sa malo kritičnosti, precenjujući njene dobre osobine, 
a prelazeći preko njenih nedostataka. Pokazalo se to u nekritičnom proučavanju na- 
rodne istorije, pre svega feudalnog doba Nemanjića. Ovo će nepovoljno uticati na 
izgrađivanje državne misli kod srpskog građanstva, jačajući nacionalnu samosvest, 
isključivost i megalomaniju, suzbijajući samokritičnost i smisao za naporan sitan kul- 
turni rad, bez čega nema savremene kulture i civilizacije. (..-) Kulturna samosvest 
vodila je u kulturnu i nacionalnu isključivost i netrpeljivost... .« (Istorija političke 
misli u Srbiji XIX veka, Beograd, 1958, str. 201). 


% Svetozar Marković, kritikujući članak V. Jovanovića objavljen u »Mladoj 
Srbadiji«, koji piše, pod naslovom »Osnovi snage i veličine srpstva«, da su Srbima 
urođena neka vječna izuzetna moralna i politička svojstva: »Treba primetiti da ova 
svojstva V. Jovanović smatra kao da su urođena Srbima od pamtiveka onako isto, 
kao što je Arapinu urođena crna koža, grgurava kosa i debele usnice. (...) On je- 
dnako gleda kroz ružičaste naočari na svu srpsku istoriju i na sve što je 'srpsko'. 
Kod njega su Srbi ovejane demokrate još u sedmom stoljeću i sve što se posle do- 
gađa među njima nedemokratski, to je sve 'stran uticaj', kao da je ceo svet u to 
doba bio pokvaren osim jedinih Srba. (...) Ovako je gledište na jedan narod bole- 
šljivo, ono može imati vrlo štetna uticaja. U Rusiji tako gleda na ruski narod tako 
zvana škola slovenofila. Ona laskajući narodu veli, da je sve dobro što je od naroda, 
glupost i praznoverje, pravoslavlje i obožavanje cara i tome slično« (Pjevanje i 
mišljenje, članak »Mlada Srbadija«, Beograd 1882, str. 49—55). 

bio je u krvi ugušen, kako u Crnoj Gori tako i u Hrvatskoj. Eto, to je bila 
misija francuskih i srpskh trupa u novopripojenim krajevima«,30 : 

Sumnjam da se ovakvom apologijom građanske nauke, kao jednog vida 
društvene stvarnosti iz prošlosti svoje nacije, može služiti socijalističkom 
napretku i razvoju društvene svijesti te nacije, bratstvu i jedinstvu nacija 
i narodnosti Jugoslavije za koje se Čanadanović toliko zalaže. Iz toga vida 
stvarnosti je nastalo i ovakvo »bogaćenje« jezika, kad su baš profesori i 
učitelji stvorili novi »komparativ« — »srbastije«! Oni, tj. Udruženje profe- 
sora i učitelja u Makedoniji, u instrukcijama za organizaciju proslave sv. 
Save u Makedoniji, 1919. godine, pišu: »... da se to proslavljanje u svakoj 
školi izvede što svečanije i srbastije, pošto je nesumnjiv fakat da: 'samo 
Srbin slavu slavi'...«31 Iz toga vida te stvarnosti su ponikli i ovi redovi, 
napisani rukom akademika, profesora univerziteta, ministra, diplomate, isto- 
ričara, ekonomiste i književnika Čedomilja Mijatovića: »I to nije sve što 
bih imao da kažem, jer, imam naročitog razloga — bez sumnje nečega mi- 
stičnog — da tvrdim da su k našim pobedama doprinele u izvjesnoj meri 
i suze naših žena i molitve naše crkve. Ako se ova moja poslanica oštampa 
u naročitoj knjizi, ja ću u prilozima k njoj opisati kako sam ja, koji sam 
jedan vizionar, u jednoj živoj viziji, video na nebesima potok od bisera, jer 
su se suze... pretvarale u biser, te poticale kao potok na nebesima. A tako 
sam isto u jednoj drugoj viziji dobio dokaz i uverenje da su se molitve 
naših duhovnika po svim srpskim crkvama, od Hilandara do Krušedola 
prikupljale u naročiti jedan kor pred Prestolom Božjim.«#2 


Više prostora sam posvetio razmatranju prošlosti zbog toga što »sušti- 
na« optužbi Mirka Čanadanovića i jeste u tome: da pišem »antisrpski« 
protiv »istorije srpske nauke i književnosti«. Za ono što sam pisao, kako 
veli Čanadanović, »protiv cele savremene nauke i društveno-političke prak- 
se u SR Srbiji, pa i protiv stanja i odnosa u celoj našoj zajednici«, već je 
lakše. Ljudi čitaju novine, časopise, knjige, gledaju televiziju, slušaju radio, 
prate sva zbivanja u društvu; đaci i studenti slušaju predavanja, uče lele 
cije, čitaju, — te svi oni manje-više znaju kako stvari stoje. Zato ću samo 
u najkraćim crtama skrenuti pažnju na neke činjenice koje Čanadanović 
želi da potre. Uostalom, nema časopisa koji bi htio svoja godišta posvećivati 
takvijem bibliografijama, sve kad bi neko i htio da se tijem bavi kao što 
neće. Ostajući pri uvjerenju da ima »stanja« i »odnosa« u »celoj našoj 
zajednici« iz kojih se rađaju i aktivnosti suprotne načelima na kojima ona 
na i da imam pravo pisati protiv takvih »stanja i odnosa«, želim istaći 
ran nekih autora uzeo sreda, bez ikakve namjere da ih posebno 


s Politički 
MD. uta. 2 K.. izveštaj CK KPJ Petom kongresu KPJ, »Peti kongres KPJ, Beograd 

"i Rajko St. Mićić: Svetosavska proslava«, Skoplj 

% »Prva i posljednja poslanica Čedi LE. nine i j i i 
BRPske agr, mea sv. D5. Beograd krom Masna 4 JSpREMAEBA PADE Pe 

vdje ću staviti samo naslove nekijeh djel št ž 
M ažeracii ordoma ) E jela, o znači da sadrže elemente 
ish pažnju na < aaa zemlje, istorije i kulture kao srpske, a samo izuzetno skre- 
k orđe Sp. Radojčić: Staro srpsko pesništvo, »Bagdala«, Kruši i 
; a : , š evac 1966; , 

pcau ae doeraosti rar veku, Matica srpska, Novi rk E i 
e. e. 4 tologija stare srpske književnosti, 1960; Tvorci 


dA jag Kovačević: Zbornik srpskohrvatske lirike, »Bratstvo-jedinstvo«, Novi 
Miodrag Popović: Istorija srpske knji i i 
Z jiževnosti, romantizam, »Nolit«, Beograd 1969. 
Zoran Gavrilović: Antologija srpskog ljub n ? : 
i : Ant avno ; 
Penske srpakog zrniirog pesni: va oirade, era ka ševio 
ć: Savremena poezija, »Nolit ; € j 
literatura 1945—1965, »Prosveta« Beograd 1968. Kanađani kn mean mana 

lite, ae (priređivač): Stara srpska književnost, zbirka radova, — »No- 
Vojislav Korać: Graditeljska škola Pomorja i j i 

A A 8 , posebna izdanja Srpske akademije 

pa umjetnosti, knj. CCCLXXXIV, Odeljenje društvenih tonka. knj. 49, Beo- 


a zanm Trifunović: Srpska likovna kritika, »Srpska književna zadruga«, Beo- 
Miodrag Pavlović: Antologija srpskog pesništva, Beo rad 1964 
Sreten Vukosavljević: Istorija seljačko društva 5 5 

sela SANU, knj. I, II, Beograd 1953. A ; df oi pedis 


Vasa Čubrilović: Istorija političke i ji - 
grad dost. ja p e misli u Srbiji XIX veka, »Prosveta«, Beo 

U cijeloj SFR Jugoslaviji crnogorska nacionalna istorija se tretira u 
sklopu srpske nacionalne istorije (istoriografska djela i drugi radovi iz 
oblasti istorije, programi i udžbenici za sve vrste i stepene školovanja, 
priručnici, monografije, enciklopedije itd). Na fakultetima u Jugoslaviji 
nema ni jedne katedre za crnogorsku istoriju. Dok se prije rata ime crno- 
gorsko nalazilo u enciklopedijama, makar i kao »srpska etnička grupa«, kad 
su Crnogorci stekli nacionalnu ravnopravnost — ono je izbrisano! Sad se 
iznova počelo javljati, ali kao »narod srpskog porijekla«, bez nacionalne 
istorije i kulture, jer to sve ide pod odrednicom »Srbi«!... 

U cijeloj SFR Jugoslaviji crnogorska književnost je u svijem obla- 
stima predstavljena kao integralni dio srpske književnosti (u istorijama, 
školskim programima i udžbenicima za sve vrste i stepene školovanja, 
monografijama, raspravama, studijama, kritikama, leksikografskim izdanji- 
ma). Ako neki crnogorski pisac uđe u školski program, onda ga svrstaju u 
»odgovarajuće« poglavlje srpske književnosti (»srpska srednjovekovna knji- 
ževnost«, »srpski romantizam«, »srpski realizam« itd.). Na univerzitetima u 
Jugoslaviji ne postoji ni jedna katedra za crnogorsku književnost. U pro- 
jektovanoj istoriji jugoslovenskih književnosti, koju bi trebalo da izdaju 
Matica srpska i Matica hrvatska, crnogorskijem piscima je određeno mje- 
sto u srpskoj književnosti.“ Matica srpska, u čijoj upravi se nalazi i Mirko 
Čanadanović, štampala je već i drugo izdanje edicije »Srpska književnost 
u sto knjiga«, u koju je uvršćena i crnogorska književnost. Beogradski 
»Nolit« izdao je ediciju »Srpska književnost u književnoj kritici«, u dva- 
naest knjiga, gdje se i crnogorski pisci tretiraju kao srpski (u knjigama 
gdje je to predmet »zahtijevao«). U svijem antologijama, izdatim van Crne 
Gore, osim antologije Vlatka Pavletića »Sto djela jugoslavenskih književ- 
nosti«, crnogorski pisci su (ako ih je antologičar uzimao u obzir) prikazani 


Rastislav Marić: Studije iz srpske numizmatike, izd. Odeljenja društvenih nauka 
SANU, knj. 20, Beograd 1956. f 

Vladimir R. Petković: Pregled crkvenih spomenika kroz povesnicu srpskog na- 
roda, izd. Odeljenja društvenih nauka SANU, knj. 4, Beograd 1950. 

Dejan Medaković: Grafika srpskih štampanih knjiga XV—XVII veka, izd. Ode- 
ljenja društvenih nauka SANU, knj. 29. 

Lazar Plavšić: Srpske štamparije od kraja XV do polovine XIX veka, izd. Udru- 
ženja grafičkih preduzeća Jugoslavije, Beograd 1959. 

Relja Katić: Istorija veterinarstva Srbije, izd. Odeljenja medicinskih nauka 
SANU, knj. 11, primljeno na XI skupu Odeljenja med. nauka 24. XI 1954, Beograd 
1957. — Ovdje autor Crnu Goru tretira kao dio Srbije! 

Bojana Radojković: Srpski okovi jevanđelja XVI i XVII veka, zbornik Muzeja 
primenjene umetnosti, br. 3—4, Beograd 1958; Jedna nepoznata grupa drvenih krstova 
sa reljefom praznika, Zbornik Muzeja primenjene umetnosti, br. 5, Beograd 1959; 
Nustracije srpskih štampanih knjiga XVI vijeka kao priručnici starih srpskih zlatara, 
Zbornik Muzeja primenjene umetnosti, br. 11, Beograd 1967. 

Dobrila Stojanović: Umetnički vez u Srbiji od XIV—XIX veka, Katalog za izložbu 
pod istim nazivom, izd. Muzeja primenjene umetnosti u Beogradu 1959, koja je otvo- 
rena u Beogradu januara 1960. — Govoreći o primjercima crnogorskog veza, autorka 
»uključuje« Crnu Goru u sastav Srbije! 

Vasa Čubrilović i Sima Ćirković: Istorija Srba (teze za pisanje ove istorije), izd. 
Republičke zajednice kulture SR Srbije, Beograd 1970. — Crna Gora se integralno 
tretira kao srpska zemlja, a Crnogorci kao dio srpskog naroda odnosno srpske nacije. 

Vuk Dragović: Srpska štampa između dva rata, I, Osnova za bibliografiju srpske 
periodike 1915—1945. Primljeno na VII skupu, Odeljenja društvenih nauka Srpske aka- 
demije nauka i umetnosti 14. oktobra 1953, izdanje Istorijskog instituta, knjiga 8, 
Beograd 1956. 

“ »Činjenica da ni crnogorski pisci, ni ma ko drugi u Crnoj Gori, nijesu bili 
upoznati sa pripremama *Istorije jugoslovenskih književnosti" izazvala je ovih dana 
ozbiljno reagovanje ne samo pisaca nego i svih kulturnih radnika. 

Crnogorski pisci su tim povodom 10. marta održali proširenu sjednicu Uprave 
na kojoj su razmatrali koncepcije 'Istorije ju oslovenskih književnosti« koje je iznio 
njen glavni urednik doktor Boško Novaković, i izrazili duboko neslaganje sa tim 
koncepcijama. Članovi udruženja književnika skreću pažnju javnosti na razloge svog 
neprihvatanja ovakvog načina rada i na posljedice ovakvog odnosa prema jednoj na- 
cionalnoj literaturi. 

Oni ističu da autori "Istorije jugoslovenskih književnosti' iako su kao osnovni 
princip proklamovali poštovanje osobenosti svake nacionalne literature, ignorisali .su 
crnogorsku književnost i jasno pokazali da im nije stalo ni do nauke ni do principa 


I najavljena koncepcija, i izostavljanja crnogorske literature, i sastav redakcije, 
u kojoj nema ni jednog predstavnika ove književnosti, govori da priređivači 'Istorije 
jugoslovenskih književnosti' osporavaju postojanje crnogorske književnosti. 

S obzirom da je ovo jedan u nizu primjera ovakvog odnosa, zaključeno je na 
proširenoj sjednici Uprave, prema crnogorskoj književnosti i kulturi uopšte, crnogor- 
ski pisci će na predstojećem Plenumu detaljnije razmatrati ove pojave i založiti se za 
otklanjanje nesporazuma koji nanose štetu konstruktivnim međunacionalnim odnosi- 
ma i saradnji u kulturi« (»Pobjeda« od 138. marta 1969, Titograd, str. 9, pod naslovom: 
»Ignorisanje crnogorske knjževnosti«). 

kao srpski. Crnogorska narodna književnost prikazuje 

i pisana — srpskom. Mada u tzv. tekućoj iji ka 
preovlađuje ispravan tretman, još ima staroga načina svrstavanja. Naročito 
u prikazima često vidimo eufemističku odrednicu »naša književnost« Djela 
Vuka Karadžića, Bogdana Popovića, Jovana Skerlića, Pavla Popovića i eon 
gih autora, još se izdaju bez ikakvih ograda i komentara u kojima bi se 
ukazalo na istorijske sadržaje pojedinih stavova u tijem djelima, razgrani- 
čila istorijska i naučna vrijednost od neistorijskoga nanosa velikonacionalne 
romantike i velikonacionalne hegemonističke ideologije, za nauku i društve- 
nu politiku veoma štetnoga kad se pokušava »uzidati« i u novu društvenu 
građevinu. 

Na isti način kao i crnogorska nacionalna istorija i književnost, čitava 
crnogorska nacionalna kultura je svrstana u srpsku nacionalnu kulturu: u 
nastavi od osnovne škole do univerziteta; u naučnim djelima i leksikograf- 
skim izdanjima; u naučnim radovima i publicističkim tekstovima; u raspra- 
vama i kritikama; u raznim priručnicima, edicijama, komentarima i član- 
cima; u postavama muzeja i na izložbama, u radio i televizijskim emisija- 
ma i tako dalje... Čak se i u geografsko-političkom smislu Crna Gora 
»priključuje« Srbiji! 

. No, ima znakova da i Mirko Čanadanović počinje evoluirati. U razgo- 
vorima o jeziku na Televiziji Beograd, koji su objavljeni u »Borbi« od 271. 
juna 1970, str. 12—13, izjavio je, na primjedbu urednika Ljubomira Milina 
da, »kada je reč o načelnim pitanjima, onda treba uključiti i Crnogorce i 
Muslimane (ne znam zašto ih ne bi trebalo »uključiti« i kada je riječ o 
»nenačelnim« pitanjima!), pa čak i ovo: »Ja lično mislim da je jedan od 
najkrupnijih nedostataka naših dosadašnjih razgovora upravo taj da su 
se odviše eksponirale dve strane, ja bih čak rekao ne dve republike, ne dve 
nacije, nego dve ustanove, samo dve ustanove, a prirodno bi bilo, u skladu 
s našom nacionalnom kulturom i jezičkom ravnopravnošću, da danas rav- 
nopravno učestvuju u tim razgovorima predstavnici naučnih i kulturnih 
ustanova iz sve četiri naše republike.« Dakle, već smo se u jednome važno- 
me pitanju našli na istijem pozicijama! »Ja lično mislim« da mogu biti za- 
dovoljan što Mirku Čanadanoviću nije trebalo više od tri mjeseca razmi- 
šljanja — da bi uvidio da Crnogorci do sada ništa nijesu pitani o jeziku i 
da su se »dvije Matice... ionako nametnule za sveopšte jezičke zakono- 
davce« (moje riječi), tj. kazao isto ono zbog čega je o meni rekao toliko 
ružnih riječi. On je, na kraju, rekao i ovo: » ... Valjalo bi da oslobodimo 
razgovore o jeziku od lošeg uplitanja politike, odnosno od loših političara 
bilo da su to profesionalni političari bilo da su oni koji imaju akademske 
a a ne bave se jezikom kao akademski ljudi, već kao politikanti i nacio- 

alisti.« 


Slažem se. 

Nakon što je od 1964. godine nacionalno pitanje počelo sve otvorenije 
prodirati na političku scenu mnogonacionalne jugoslavenske zajednice, osje- 
ćao se sve teže nedostatak suvremenih teoretskih prikaza i stavova o feno- 
menu nacije i nacionalnog sa sociološkog, kulturološkog, politološkog i hi- 
storiografskog aspekta, Međutim, ova godina kao da predstavlja prijelom u 
dosadašnjem nehaju naših društvenih znanosti, jer je izbacila pravu žetvu 
studija i rasprava o problemu nacije iz pera niza istaknutih znanstvenih i 
javnih radnika, osobito u Hrvatskoj. Tu su održana također i dva znanstve- 
na skupa: najprije u Zagrebu seminar »Socijalizam i nacionalno pitanje« u 
veljači, a mjesec dana kasnije veliki simpozij u Krapinskim Toplicama 
»Odnos klasnog i nacionalnog u suvremenom socijalizmu«. Njima je pret- 
hodio splitski simpozij o nacionalnom i klasnom, čiji su prilozi objavljeni 
u časopisu »Vidik« (prosinac 1969) s veoma zapaženim istupanjem Dalibora 
Brozovića. 

Prema izvještaju »Borbe« (21. 3. 1970) na savjetovanju u Krapinskim 
Toplicama, na kojem je podnijeto 30 saopćenja na preko 700. stranica, čule 
su se i izjave koje do tada nisu bile baš uobičajene na javnim skupovima, 
kao na primjer: »Potrebno je priznati nacionalizam kao pozitivnu pojavu 
koja omogućava stvaralaštvo i bržu integraciju nacije« (Zdenko Roter). Ti: 
»Kada govorim o nacionalnom, spreman sam da u našim sociološkim istraži- 
vanjima shvatim nacionalizam u pozitivnom, a ne u pežorativnom smislu« 
(Esad Čimić). Ili: »Potreba priznanja nacionalizma koji ide za prirodnom 
afirmacijom ljudskih vrijednosti ne treba da dobije negativno određenje. 
Naprotiv nasuprot totalitarizmu, to je pretpostavka budućeg demokratski 
artikuliranog društva« (Antun Marušić). 

Neka od saopćenja (naravno, ne citiranih autora) objavio je časopis 
»Naše teme«, koji je bio jedan od organizatora savjetovanja u Krapinskim 
Toplicama. Očekivali smo daljnje priloge s tog simpozija; tada se pojavio 
broj 7—8 (»juli—august 1970«), koji znači radikalnu negaciju novih glasova, 
koji su se tamo čuli. »Naše teme« objavile su u tome broju »Teze« Veljka 
Rusa, slovenskog sociologa, koje je on već prije bio iznio na sociološkom 
savjetovanju u Mariboru (svibanj 1970), pod provokativnim naslovom u 
kojem je sadržana cijela jedna ideologija i politička praksa: »Nacija kao 
faktor kočenja društvenog razvoja«. Taj članak — koji svojim predbrion- 
skim duhom i frazeologijom znači reafirmaciju svega što jugoslavenski na- 
rodi u posljednjih nekoliko godina nastoje prevladati na planu deetatizacije 
i decentralizacije a protiv unitarizma — ponukao me da objavim ovu ras- 
pravu o historijskim odrednicama nacije, iako je zamišljena kao teoretski 
uvod u širi rad o formiranju hrvatske nacije. 

Na Rusove »Teze« već je reagirano, i to od strane Darka Bekića (Tjedni 
list omladine Hrvatske — TLO od 11. IX 1970, prenijeto u »Vjesniku« od 
17. LX 1970). U obranu V. Rusa ustao je odmah NIN (20. EX 1970) pod naslo- 
vom »Starmali maniri« (očito insinuirajući da »stari« stoje iza »malog« Be- 
kića i omladinskog lista): »Ne može se poreći da se Rus zalaže i za jedan 
nužan i progresivan tok stvari; rečeno uobičajenim jezikom: za podelu rada, 
integraciju u privredi, za unutrašnju diferencijaciju i jedinstvo privrede itd.« 

Ovaj vapaj za integracijom, za velikim sistemima, za efikasnošću već 
je postao dosadan, a »rečeno uobičajenim jezikom« ne znači drugo do zahtjev 
za centralizmom, u kojem bi centar najbrojnije i najjače nacije dominirao 
i nad svim ostalim nacijama. To je na jugoslavenske prilike prenijeta ide- 
ologija bogatih, prema vanjskim utjecajima zatvorenih društava USA i 
Zapadne Europe, koja raspolažu ekonomskom i političkom moći, koju je 
teško ugroziti. Ti centri su također za velike sisteme, za svjetsku integra- 
ciju, u kojoj jedino oni mogu dominirati, kao što i u centraliziranoj Jugo- 
slaviji jedino beogradske banke i reeksporteri mogu dominirati prelazeći u 
sve veću ekspanziju. Tako je nekadašnja »istočna« varijanta socijalističke 
solidarnosti zamijenjena »zapadnom« varijantom ekonomske i znanstvene 
efikasnosti. A sve u jednom već davno poznatom cilju. Tu će, možda, biti 
zanimljivo navesti citat iz uvodnog članka »Pravoslavlja« od 22. I 1970: 
»Mi smo danas pred sličnom zadaćom kao Sava i Nemanja. I mi kao Ne- 
manja ujedinili smo zemlje, pa se mučimo kako da ujedinimo i duše njenih 
stanovnika, da nam država bude čvrsta i dugoveka. Sve je slično, samo što 
je danas veće nego u vreme Save i Nemanje. Nemanja je od Rašana, Ze- 
ćana, Humljana i Neretljana pravio Srbe; a mi danas težimo da se po 
vremenu od Srba, Hrvata i Slovenaca i mnogih drugih stvori jedna veća, 
jedinstvena, jugoslovenska narodna celina. On je od plemena pravio narod, 
a mi od naroda pravimo naciju.« 

Zašto je V. Rus postao jedan od glasnogovornika te i takve koncepcije 
to je očito njegova stvar, ali je stvar hrvatske kulturne javnosti da postavi, 
kao što i postavlja, pitanje, zašto je glavni i odgovorni urednik »Naših 
tema« Stipe Šuvar objavio takav tekst u poznatom zagrebačkom časopisu. 
Ne uklapa li se taj potez dra Stipe Šuvara na sasvim prirodan način u onu 
liniju kojom se već proslavio ne samo teoretski, nego i u konkretnom po- 
litičkom kreševu protiv nacionalističkih zastranjivanja? Svima nama je još 
u živom sjećanju njegovo hrabro istupanje uz bok isto tako slavnog bojov- 
nika Slavka Šajbera prošle godine, kada je »upozorio da nacionalisti po- 
svakog onog iko se ne osjeća Hrvatom kakvim se oni osjećaju. Po njegovim 
riječima stvara se teška atmosfera, pogotovo u društvenoj nadgradnji i 
kulturi na mjestima gdje se kreira naša nacionalna kultura« (»Vjesnik«, 
20. V 1969). Ili, kada je »čitajući izvatke iz priče 'Izdajnik' Petra Šegedina 
ilustrirao šovinističke pojave u pojedinim kulturnim krugovima« (»Borba«, 
20. V 1969). 

Ali dr Stipe Šuvar se nije zaustavio na tome. Već u lipnju 1969. on 
lansira svoju ubitačnu polemiku u svojem časopisu, koju prenosi »Vjesnik« 
u pet nastavaka (12—16. VI) pod naslovom »Društveni razvoj i međuna- 
cionalni odnosi u tumačenjima dra Šime Đodana«. Ta je kritika, nasuprot 
namjerama autora imala pozitivan rezultat, jer je mjesto da diskreditira dra 
Đodana upoznala najširu javnost s njegovim stavovima o sve težem stanju 
hrvatskog gospodarstva u još uvijek centraliziranom jugoslavenskom eko- 
nomskom sistemu. Argumentaciju dra Stipe Šuvara jedino je prihvatio dr 
Miloš Žanko, unaprijedivši ga u svojeg osobnog ekonomskog eksperta: »Ne- 
ma potrebe da se zadržavam na stavovima dr. Šime Đodana o ekonomskom 
položaju SR Hrvatske, o privrednoj i društvenoj reformi, već čitaoce upu- 
ćujem na raspravu dr. Stipe Šuvara "Društveni razvoj i međunacionalni 
odnosi u tumačenju dr. Šime Đodana' (Naše teme br. 6/69), koji je iznio 
metodološku neodrživost i nacionalističke političke konzekvence stavova dr. 
Šime Đodana« (»Borba«, 19. XI 1969). 

Valjda osokoljen tim, u svakom pogledu rijetkim priznanjem, dr Stipe 
Šuvar se ponovno džilitnuo i to opet na istu metu sada na pune 63 strane 

potkraj 40-tih i na početku 50-tih godina. On još uvijek govori o »narodnim 
masama«, danas kada i kao pojedinci i kao na ije želimo biti individualnosti. 
Za njega »radničku klasu čine neposredni proizvođači u oblasti materijalne 
proizvodnje, dok su svi ostali pripadnici društva u odnosu na njih više ili 
manje privilegirana *kontraklasa'« (str. 2030) — kada je danas svima jasno 
da tako uškopljena klasa nema budućnosti, a s njome ni socijalizam, naj- 
manje samoupravni, jer razvoj nose sve više visoko obrazovani kadrovi, 
tercijarne djelatnosti i automacija. Na tom pitanju dr Stipe Šuvar je pokušao 
ukrstiti koplje ni s kim drugim do s drom Vladimirom Bakarićem: »I kao 
što se dr Bakarić poziva na Engelsa, kada odbacuje inzistiranje da radnici 
budu glavna snaga u rukovodećim tijelima socijalističkog društva, tako se 
i oni koji stoje na protivnom stanovištu pozivaju na misli klasika marksiz-. 
ma« (»Borba«, 25. II 1969). No, to ga ne smeta da se u ovom glomaznom 
tekstu u svojem časopisu poziva na dra V. Bakarića, kao što se i dr Miloš 
Žanko pozivao iscrpno i obilno na M. Krležu, iako ga je ranije žestoko . 
napadao zbog potpisivanja »Deklaracije o nazivu i položaju hrvatskog knji- 
ževnog jezika«, (a Krleža se svojeg potpisa, koliko mi je poznato, nije nikada 
odrekao). Nije li to zaista poseban osjećaj za principijelnost stanovite vrste 
naših javnih radnika... s? 

Ali ima u tom tekstu još dubljih slojeva, koje na prvi pogled prepozna- 
jemo kao prežitak iz Jeftićeve i Stojadinovićeve Jugoslavije, kao u onoj 
dirljivoj paroli koja još ne zna za te čudne i prevrtljive narode, a kamoli, 
budi Bog s nama, za nekakve prevratničke nacije: »Osim toga, brat je mio 
koje vjere bio samo neka radi po zakonu i neka doista odgovara za ono 
što radil« (str. 2028). Zar je onda čudno da se stavovi dra Stipe Šuvara, V. 
Rusa i kompanije tako odlično poklapaju s političkim credom šestojanuar- 
skog ministra i senatora, bana Savske banovine dra Marka Kostrenčića, 
koji nas je nedavno, kao veliki socijalist, podučio: »Danas, kad svijetom 
duvaju socijalistički vjetrovi, takvim 'narodima' s njinovim silovitim na- 
cionalističkim prohtjevima i reakcionarnim težnjama nema mjesta i taj 
buržoaski kumir treba da nestane, jer se ne da uskladiti s istinskim soci- 
jalizmom, koji je orijentiran internacionalno i usmjeren humanistički na 
interese cijelog čovječanstva. Narod kao politička kategorija sa svojim na- 
cionalizmom odigrao je u historiji sličnu ulogu kakvu je odigrala vjera sa 
svojim religioznim fanatizmom — jedno i drugo u svom neodređenom 
obliku obmane, zbog koje se prolilo mnogo dragocjene i nedužne krvi. U 
socijalističkoj sredini narod sa svojim nacionalizmom treba da bude izlu- 
čen, kao što se to desilo s religijom, kao feudalnim ostatkom, u buržoaskom 
društvenom uređenju. Narod treba i dalje da zadrži svoju časnu ulogu i 
funkciju kao jezična, ekološka, kulturna, folklorna grupa ljudi. Patriotizam 
da, nacionalizam ne« (Čovjek čovjeku vuk ila misterij, »Vjesnik«, 7. IV 1970). 
Nad dubinom te hipokrizije riječi bi bile izlišne, kada između njihovog 
sadašnjeg značenja i nekadašnjeg položaja bana Savske banovine ne bi po- 
stojala veza željezne logike. Radi se uvijek o jednom te istom: otuđiti 
hrvatski narod od svake političke moći i samoodređenja i svesti ga u naj- 
boljem slučaju na folklornu grupu. 

Daleko sam i od pomisli da izredam sve smicalice i floskule iz teksta 
dra Stipe Šuvara, koji bi mogao poslužiti kao iscrpan udžbenik unitaristič- 
kog jugonacionalizma, ali i staljinističkog dogmatizma, na koji smo, na 
sreću, već počeli pomalo zaboravljati. Ali tu je dr Stipe Šuvar da nas 
podsjeti da i kod nas još živi povampirena sablast javnog tužioca Višinskog, 
koji je razradio glasovitu teoriju o potencijalnom zločinu i o pravu države 
na preventivnu kaznu za osobe, koje bi mogle biti društveno opasne, jako 
im se nikakva krivica ne može dokazati. Prema toj pravnoj doktrini svojeg 
velikog inkvizitora Staljin je milijune sovjetskih građana lišio slobode i 

života u strahovitim sibirskim logorima. One koje nije mogao šutke likvidi- 
rati izvodio je na sud, na kojemu je vladala druga teorija, također Višin- 
skog, nastala u doba velikih čistki 1936—1938, o priznanju krivnje od strane 
optuženog kao dovoljnom dokazu i razlogu za osudu, makar drugih dokaza 
i nema. Kako su takva priznanja fabricirana čitav svijet je imao prilike vi- 
djeti i na poslijeratnim procesima u zemljama, koje se ponose ograničenim 
suverenitetom. Dr Stipe Šuvar je već iznio optužbu, samo da li će se naći 
netko da u danom momeniu pristupi i iznuđivanju priznanja »od naših 
hrvatskih odličnika, naših nacionalkomunista i našeg hrvatskog političkog 
podzemlja, koje vrvi kako nepriznatim genijima tako i potencijalnim zli- 
kovcima« (str. 2002) ostaje nakon svega otvoreno pitanje. 

Još samo jedna napomena. Tekst koji slijedi napisan je nekoliko mje- 
seci prije nego što su se pojavile »Teze« V. Rusa i on se nepromijenjen 
ovdje donosi. I u njemu je, na kraju, riječ o funkcionalizmu kao eventual- 
noj budućnosti čovjeka. Samo, za razliku od V. Rusa, koji ga bezobzirno 
nameće kao isključivo rješenje za naše sadašnje teškoće, ja o općoj funkci- 
onalnoj integraciji govorim kao o dalekoj teoretskoj mogućnosti, i to s 
dosta skepticizma, jer sam prema eshatološkim invokacijama uvijek gajio 
skepsu. Futurolozi, ako žele biti ozbiljni, ograničavaju se na nekoliko go- 
dina, najviše na nekoliko decenija, a što će biti za sto ili dvjesta godina, 
to ne može nitko predviđati. Uostalom, ako moramo pristupati funkcionalnim 
integracijama, provodimo ih na europskom i svjetskom nivou, a nemojmo 
ge zatvarati iza ovog balkanskog plota, kao što nam savjetuje Veljko Rus. 
Nisam protiv suradnje, široke i multiđimenzionalne, dapače. Htio sam samo 
upozoriti na čvrstu prisutnost historijskog fenomena nacije danas i u do- 
glednoj budućnosti, iz čega se sam po sebi nameće praktički zaključak: Tako 
dugo dok postoji francuska nacija, dok postoji ruska nacija i ostale nacije 
Europe i svijeta, treba postojati, i prirodno je da postoji, i hrvatska nacija. 


I 
Danas, kada su na dnevni red došla različita odumiranja — jer ne 
odumiru samo klase, nego i država, filozofija, umjetnost i religija — nije 


čudo, da se uvelike piše i govori i o ođumiranju nacije. Međutim, u isto 
vrijeme svjedoci smo rađanja niza nacija u velikim dijelovima svijeta, 
osobito u Africi, a ni sama Europa druge polovine 20. stoljeća još uvijek 
nije imuna od snažnih nacionalnih potresa. 

U svakom slučaju vremena i vjerovanja, koja su na lak način mislila 
obračunati s problemom nacije, čini se da su već dobrano iza nas. Ali je 
isto tako svima postalo jasno, da nacija, a ni narod, nisu vječne nepromjen- 
ljive kategorije, nego da su historijske pojave, koje imaju svoj početak, 
razvoj i kraj. No mnogo je teže shvatiti, da nam i u tom određenom po- 
vijesnom razdoblju, u kojem se narod pojavljuje, izmiče njegova bit, da je 
teško utvrditi, jednom zauvijek, što je to narod; da bi nam zapravo trebalo 
toliko definicija koliko ima i samih naroda, štaviše da se određenje jednog 
te istog naroda mijenja s različitim fazama njegova povijesna života; i ko- 
načno, kako se mi mijenjamo, tako se mijenja i naš pogled na taj problem. 

.Krećući se po tom živom pijesku mnogostruke relativnosti, iz koje kao 
da je nemoguće izvući makar i »opće zakone povijesnog razvitka«, nego u 
najboljem slučaju dati »odgovarajući« opis proteklih zbivanja, svjesni smo 
ipak da moramo fiksirati neke orijentacione točke i tako izgraditi barem 
operativni, ako ne apsolutni sustav, kako se ne bismo izgubili na potpunom 
bespuću. Drugim riječima: valja pronaći put koji bi nas izveo iz suhog 
faktografskog pozitivizma, gdje se od drveća ne vidi šuma, ali koji se ne 
bi rasplinuo u praznim teoretskim spekulacijama, koje katkada znaju oko- 
štati u dogme. 

Čini se da u fenomenu naroda, kakav se javlja na historijskoj sceni, 
možemo razabrati dvije glavne kormaponente: objektivnu, tj. skup faktora, 
koji određenoj zajednici ljudi daju karakter naroda, i subjektivnu, tj. svijest 
te zajednice o svojoj narodnoj pripadnosti, koje je glavni element volja 


875 


usmjerena prema budućnosti, volja ne samo za kontinuitetom, nego i za 
razvojem. Ili, parafrazirajući Hegela, postoji narod po sebi i narod za sebe. 

Koji su to faktori, koji određuju narod, kao objektivnu datost (iako je 
narodna svijest, kao zadatost, i te kako objektivna sila, ali ćemo je zbog 
njene osobite uloge promatrati posebno) postoje bezbrojni odgovori u lite- 
raturi društvenih znanosti. Naime, etnogeneza je, osobito europskih naroda, 
izvanredno složen proces. Ne samo zbog stapanja različitih plemena i na- 
roda, zbog promjenljivosti teritorijalnih i jezičnih granica, već i zbog me- 
đusobnih kulturnih utjecaja. 

Upravo zbog tih međusobnih utjecaja čitave grupe naroda ujedinjuje 
posebna srodnost u široke, nadnacionalne zajednice, koje se danas obično 
zovu civilizacije, a možda bi adekvatniji naziv bio kulture. Tako se na 
europskom kontinentu u tijeku stoljeća formirala zapadnoeuropska i bizant- 
skopravoslavna civilizacija, između kojih se pružio pojas zemalja između 
Baltičkog i Egejskog mora, izložen unakrsnim utjecajima zapada i istoka, 
poznat kao »Međueuropa«. Postoji u Europi još jedan tip širokih nadnacio- 
nalnih grupa, koje se temelje na srodnosti uglavnom jezika, a manje kul- 
ture i još manje porijekla. Izvan tih zajednica lingvističke srodnosti — 
poznatih pod imenom Germana, Romana i Slavena — ostaje još niz europ- 
skih naroda (Grci, Albanci, Irci, Velšani), pogotovu onih koji, barem jezično, 
nisu ni Indoevropljani (Mađari, Finci, Baski). Također se spomenute tri 
velike grupe ne poklapaju sa civilizacijskim krugovima, jer su Germani i 
Romani (s izuzetkom Rumunja) pripadnici zapadnoeuropske civilizacije, 
dok su slavenski narodi podijeljeni između ove i bizantskopravoslavne ci- 
vilizacije. 

Možda ćemo najmanje pogriješiti, ako narod definiramo kao zajednicu 
ljudi manje-više istog porijekla, nastanjenih na određenom teritoriju, zaje- 
dnička jezika, gospodarstva, običaja, vjere i kulture uopće, te povijesti i 
imena kao neizostavnog izraza narodne individualnosti. Poneki od tih ele- 
menata mogu manjkati, neki mogu biti zajednički za dva ili više naroda, a 
da se ipak individulanost jednog naroda, određena preostalim faktorima i 
označena posebnim narodnim imenom, bitno ne naruši. 

Paralelno s pojavom naroda na povijesnoj sceni javlja se i drugi histo- 
rijski fenomen, koji ga prati i dobrim dijelom određuje, a to je država sa 
svojom klasnom strukturom kao organizacija za razdiobu viška rada i koja 
u tu svrhu raspolaže suverenom vlašću na određenom teritoriju. 

Kako je nastala država, postoje dva glavna objašnjenja: unutarnjim 
raslojavanjem i vanjskim podjarmljivanjem. Drugo se mišljenje čini plau- 
zibilnije, ali se mora vrlo često kombinirati s prvim, koje katkada može 
nastupiti i samo. 


Osvajačko pleme, koje nad podjarmljenim starosjediocima formira kla- 
su upravljača, a time i državu, raspolažući viškom rada, često preuzima 
mnoge elemente narodnosti od podjarmljenih: jezik, običaje, vjeru; rijetko 
preuzima ime. Taj eksploatatorski, gospodujući sloj postaje nosilac narodne 
svijesti. Stapanje tih heterogenih elemenata predstavlja glavni sadržaj et- 
nogeneze europskih naroda. To je dugotrajan dijalektički proces između 
objektivnih i subjektivnih faktora, između stvarnosti i svijesti, između 
kojih postoji međusobno povratno djelovanje, koje i formira narodnu za- 
jednicu, tj. narod i konačno naciju. 

'To je, dakako, tek orijentaciona shema, koja dopušta najrazličitija od- 
stupanja i kombinacije. U svakom slučaju za europsku povijest, kako se 
odvijala od propasti antičke civilizacije i seobe naroda, dosta dobro odgo- 
vara. Tada su germanska, a i druga plemena, podjarmivši starosjedioce, na 
teritoriju Zapadnorimskog Carstva, a kasnije i diljem Europe, osnovala 
niz država. 

U prvoj fazi, koja u zapadnoj Europi traje od kraja petog do devetog 
stoljeća, zbiva se svjetskohistorijski proces, očit na početku svake civili- 
zacije, a to je prijelaz s krvne, plemenske veze na teritorijalnu, državnu 
vezu. Glavni nosilac tog procesa bila je patrijarhalna kućna zadruga S 
vlasništvom nad određenom površinom obradive zemlje, na čijem je čelu 

stajao glavar zadružne obitelji. Prema tome uzoru formirana je država, 
na čijem čelu stoji kralj, koji čitavo državno područje smatra svojim vlas- 
ništvom, očevinom ili patrimonijem. Upravu nad patrimonijalnom državom 
vrše kraljevi pratioci i činovnici, koji u tom pogledu konkuriraju s rodov- 
skim plemstvom, ali ga i sve više potiskuju. 

Polako i neprimjetno ta klasa upravljača, koja se gotovo potpuno regru- 
tira iz osvajačkog naroda ili plemena, prigrabila je u državi toliku vlast, da 
je uspjela slobodnog seljaka pretvoriti u kmeta, a od kralja iznuditi dio nje- 
gove vlasti nad državnim teritorijem i zadržati je kao nasljednu. Tako je 
nastao feudalizam kao druga društveno-ekonomska formacija zapadnoeu- 
ropske civilizacije sa svojom mnogo složenijom društvenom stratifikacijom, 
to više što se paralelno javljaju gradovi i njihov komunalni pokret. Gradovi 
zahtijevaju izuzimanje iz feudalne hijerarhije i direktan odnos prema kralju 
koji postaje tako ne samo senior nego i suveren. 

U doba feudalizma nosilac narodne svijesti je klasa feudalaca ili plem- 
stvo, jer jedino je ono vodilo politiku i ratove, stvaralo kulturu ili joj bilo 
mecena, te prema tome sačinjavalo politički narod, nasuprot kojem stoji 
»misera plebs contribuens«. 


Ali kao što su nekada feudalci prigrabili vlast od kralja i rodovskog 


plemstva, tako je i njih na početku novog vijeka stalo potiskivati građanstvo, 


koje sve masovnije izlazi na historijsku scenu. Apsolutna monarhija od 16. 
do 18. stoljeća izraz je napete ravnoteže između te dvije klase: feudalne, 
koja silazi s vlasti, i građanske, koja je preuzima, a zajedno s vlašću i 
narodnu svijest. 

, Dolazi do pojave treće društveno-ekonomske formacije: kapitalizma, u 
kojem se narodna svijest demokratizira, zahvaća sve šire slojeve, dok nije 
konačno našla svoj puni izraz u francuskoj revoluciji. Značajno je da je 
tada u konventu podnijet prijedlog, da se zabrani ime Francuz, jer da sjeća 
na tiraniju jedne »rase« nad drugom. To je eklatantan primjer probuđene 
mržnje na nekadašnje osvajače i njihove potomke, koji su stoljećima pred- 
stavljali narod, koji se u međuvremenu razvio u homogenu cjelinu. Narod 
po sebi postao je i narod za sebe. 


Pojavio se novi povijesni fenomen: moderna nacija, koja nije drugo do 
narod, koji je u svojim širokim slojevima postao svjestan svojeg zajedništva, 
svoje posebnosti, jednom riječi svojeg identiteta, i koji kao takav hoće ra- 
spolagati sam svojom sudbinom, organizirati se u svojoj narodnoj državi, 
koja mu jedina i može taj identitet zajamčiti. To više što moderna država 
preuzima sve šire funkcije na gospodarskom, političkom i kulturnom planu, 
te time postaje sve presudnija za individualnost svakog naroda. To doba 
izbacilo je parolu Jedna nacija — jedna država! koja izražava srž novog 
Principa narodnosti nasuprot starog principa legitimnosti. 


Tako smo došli do središnjeg pitanja novije europske povijesti. Naime, 
svi europski narodi nisu imali sreću, da se njihova nacija formira unutar 
države, čije bi se granice uglavnom poklapale s etničkim granicama, kao 
što su to imali sreću npr. Francuzi, Englezi, Holandezi, Šveđani ili Portu- 
galci. Mnogi narodi srednje i istočne Europe razvili su se u nacije, iako 
su bili raskomađani u više država, kao Talijani, Nijemci i Poljaci, ili su 
pak bili obuhvaćeni u mnogonacionalne države kao što su bile Austrijsko 
i Tursko Carstvo. 


. Mnogi od tih srednjo- i istočno-europskih naroda, odnosno njihov vo- 
deći sloj, stvorili su u srednjem vijeku države, koje su se u feudalno doba 
ili raspale (kao Njemačka, dok Italija prije 1861. nije nikada ni bila jedin- 
stvena), ili su morale ući u najrazličitije saveze s jačim državama (Hrvatska, 
Mađarska, Češka), ili su bile uništene (na primjer Grčka, Srbija, Bugarska), 
ali su ostale u narodnoj svijesti kao jedan od njenih najjačih konstituensa. 

. Postojali su i tzv. »nehistorijski narodi«, kao na primjer Slovenci, Slo- 
vaci, Albanci, Rumunji, koji nisu prije imali svoje države, ali su na temelju 
posebnog jezika, teritorija, običaja i povijesne sudbine uspjeli formirati 
nacionalnu svijest i tako stvoriti posebne nacije. 

Očito je, dakle, da u Europi ima naroda, koje je formirala država (stoga 
se u njihovim jezicima teško razlikuju pojmovi: narod, nacija, država), i 
drugih koji su se formirali u borbi s državom ili državama. Kod potonjih 
država nije bila u stanju da ih pretopi, nego su je oni, došavši do nacionalne 
svijesti, shvatili kao tuđinski jaram, te pregnuli da je nadomjeste vlastitom 
državom kao vrhovnom formom narodnog života. 

Ako narod u doba patrimonijalne društveno-ekonomske formacije (tj. 
osvajačko pleme ili savez plemena koji stacioniranjem na određenom teri- 
toriju i formiranjem države postaje narod za sebe) shvatimo kao tezu, onda 
se feudalizam sa svojim staleškim raslojavanjem i pokrajinskim partiku- 
larizmom na jednoj strani, a sve snažnijom internacionalnom kulturom i 
ideologijom crkve na drugoj strani, može smatrati za antitezu; epoha pak 
kapitalizma predstavlja sintezu, koja prevladava elemente obiju prethodnih 
faza na višem planu stvaranjem moderne nacije. 

Na taj način razvoj je zaokružen i dovršen. Stoga ni pojava radničke 
klase sredinom 19. stoljeća nije na tom planu mogla ništa bitno izmijeniti, 
jer je formiranje europskih nacija već bilo završeno. Radnička klasa pre- 
uzela je svoju historijsku ulogu unutar već stvorenih nacionalnih okvira, 
unutar kojih se odvija i njena vlastita povijest. 

Zapravo ono što najviše razlikuje naciju od ostalih zajednica, pa i 
klase, jest njena volja da bude globalno društvo, to znači sebi dovoljno i 
prema tome jasno razgraničeno od drugih jednakih društava, dakle, da se 
konstituira u suverenoj nacionalnoj državi. No, toj tendenciji nacionalnog 
zatvaranja uvijek su se, a u moderno doba sve više, suprotstavljale sile 
akulturacije, međunarodne veze i utjecaji, koji mogu biti i nasilne, imperi- 
jalističke naravi. Tako raspon između nacionalizma i internacionalizma po- 
staje sve napetiji i proturječniji. Tu napetost može prevladati samo nena- 
silna, miroljubiva suradnja među nacijama, humani internacionalizam, koji 
će poštovati prava svih, pa i najmanjih naroda na samostalan razvitak, koji 
neće osiromašiti u monolitnosti (blokovskoj ili nekoj drugoj), nego obogatiti 
plodonosnu raznolikost svijeta. 

Nije slučajno da se nacionalizam javlja paralelno s pojavom industrij- 
ske revolucije, kolonijalnih carstava, međucivilizacijskog kozmopolitizma 
i osobito tehnokratskog manipuliranja. Pred tom najezdom tuđih i nivelira- 
jućih sila vjernost poznatom, zavičajnom sistemu vrijednosti predstavlja 
obranu identiteta i jastva ne samo narodnog, nego i pojedinaca. Mogućnost 
pripadati svojem narodu ljudi su uvijek doživljavali kao slobodu, jer slo- 
boda je mogućnost da se bude i dalje razvije ono što jesmo, mogućnost 
birati vlastiti put. 

No, sloboda je kao zrak ili zdravlje — postajemo je potpuno svjesni 
tek kada je nema. Zato i nacionalni osjećaj ili patriotizam postaje najjači, 
ili se upravo budi, kada je narod ugrožen. U tome se i sastoji smisao Can- 
karovih riječi: »Domovino, ti si kao zdravlje!« 

Naciju nije stvorio kapitalizam kao neki okvir za novu društvenu 
podjelu rada, jer je kapitalizam duboko anacionalan, Naprotiv nacija na- 
staje kao obrambeni mehanizam na određenom etničkom ili narodnom po- 
dručju upravo protiv otuđujuće moći internacionalnog kapitala. Za naciju je 
jezik njene poezije važniji od jezika njenog tržišta, koje bi tobože naciju 
formiralo. Točno je jedino to, da novi kapitalistički način proizvodnje pri- 
vodi široke slojeve naroda do ekonomske, a prema tome i političke afirma- 
cije. Ali nacionalnu svijest kapitalizam narodu ne može dati, jer je nema, 
dapače, njegov je ideal kozmopolitizam, jer samo on osigurava nesmetano 
strujanje kapitala. I baš protiv tih nivelirajućih tendencija kapitalizma po- 
kreće se mehanizam nacionalnih tradicija i posebne nacionalne svijesti. Na- 
cije razbijaju kapitalizam na svoje nacionalne zabrane, kao što pokazuje 
ekonomska politika europskih naroda od merkantilizma u 17. stoljeću do 
danas. Prema tome odnos kapitalizma i nacije je dijalektički: nacije se 
formiraju uz pomoć kapitalizma, ali i u borbi s njime. 

Moderni se nacionalizam javlja kao jedan od polova velikog pokreta, 
koji se korijeni u vremenu i djelu J. J. Rousseaua, za povratak iskonskom 

čovjeku, dok drugi pol predstavlja socijalizam sa svojim različitim vrstama 
od utopijskog preko komunizma do anarhizma i današnje »nove ljevice«. 
'Ta dva pola, kao alternativa za otuđenost od tradicionalnih humanih vrije- 
dnosti, u posljednje vrijeme kao da se opet sve više približuju, osobito na 
širokim prostorima tzv. »trećeg svijeta«. 

Naravno, svaka se ideja i svaki pokret može razviti u svoju suprotnost, 
pa se to dogodilo i s nacionalizmom i socijalizmom, pod čijim su parolama 
formirani čudovišni centri partijsko-birokratske moći, otuđene od vlastita 
naroda i vlastite klase, kao što pokazuje povijest 20. stoljeća. Taj pokret 
koji je s oba svoja krila — lijevim i desnim — nastao u želji da vrati čo- 
vjeka njegovom rodovnom biću, kao da je najviše pridonio da se obični 
čovjek do kraja otuđi od svakog utjecaja i moći. Vjerojatno stoga jer se radi 
shema i fikcija zaboravilo na konkretnog čovjeka, koji nije ni samo nacio- 
nalan, ni samo socijalan, odnosno klasno uvjetovan, nego je splet bezbrojnih 
faktora, koji i čine njegovu slobodu i dostojanstvo. 

Svakako će najvažniji problem budućih decenija, a možda i stoljeća 
ostati zadatak spasiti čovjekovu ličnost, da je monstruozni mehanizam mo- 
dernog društva, koji koncentrira sve veću moć u sve uže krugove, potpu- 
no ne zgazi. U tom vidu nacionalni policentrizam pruža stanovitu nadu 
Jedino u tome može biti smisao pokreta nesvrstanih zemalja. : 

.No, dokle će nacionalni pokreti moći zaustavljati bujicu suvremene 
sveizjednačavajuće, ali i sve rafiniranije civilizacije, ili još točnije postcivi- 
lizacije, u kojoj ni »glas krvi«, ni »zov zemlje« neće igrati ulogu u grupi- 
ranju ljudi, nego njihove funkcije i sklonosti, drugo je pitanje. Veliki nad- 
nacionalni ekonomsko-politički sistemi, kao što su EEZ ili SEV, već najav- 
ljuju, čini se, novu eru. ' 

Ali danas — i još veoma dugo — sistem vrijednosti, izgrađen unutar 
određenog naroda, ostaje nezamjenljiv osobito u nerazvijenim i potlačenim 
zemljama, jer, osim svega, transcendira egocentrizam pojedinca na širi plan. 
U razrješavanju trijade, pojedinačno — posebno — opće, narod je još uvijek 
najprirodniji član posredovanja između čovjeka i čovječanstva. 


IZAŠLO IZ TISKA 


Tacit: ANALI 


Cijena: 140 D 


Goethe: FAUST 


Narudžbe se šalju na adresu: Nakladni zavod Matice 
hrvatske, Zagreb, Ulica Matice hrvatske 2, tekući račun 
broj: 301-1-7097, ili pismom zatražiti da se navedeno djelo 
pošalje pouzećem na određenu adresu. 

osvrti i prikazi 


PORUČAK BEZ POUČKA 


(Nenad Prelog, Jakov: »Ja živim«, 
Mladost, Zagreb 1970) 


Posljednje dvije rečenice romana 
Jakov: »Ja živim« Nenada Preloga 
glase: »Napisao sam roman — pomisli 
Dječak, i osjećam se kao da mu više 
ne pripadam. Što ću sada raditi?« 

U želji da sredimo dojmove, u tra- 
ženju propedeutičkih analogija mo- 
gli bismo na trenutak biti zadovoljni 
s pokušajem identificiranja ove proze 
otkrićem veze s onom bogatom rije- 
kom odgojnih romana kojih je naro- 
čito u prošlom stoljeću, bilo sijaset. 
Pa ipak kada se malo pomnije zau- 
stavimo nad ovim romanom otkriva- 
mo da se radi o prozi krhotina svije- 
sti, o prozi nadjevenoj zalutalim aso- 
cijacijama koje bombardiraju jednu 
narcisoidnu svijest. 

Prelog je započeo pisati svoj ro- 
maneskni prvenac pridržavajući se 
stanovitog koncepta kojim je želio 
potpuno obuhvatiti zbilju dječaka što 
živi podvojen između vitalnog zadat- 
ka da živi svoj život i želje da piše 
svoj život, pa u toj nedoumici nema 
vremena, a niti ne nalazi prave raz- 
loge da se doista prepusti slobodnom 
postojanju. 

Možemo pretpostaviti da je mladi 
pisac počeo konstruirati svoju knjigu 
s jasno formuliranom namjerom. Svo- 
ju tanašnu duhovnu autobiografiju 
pokušao je pretvoriti u pokusnog ku- 
nića, pokušao se odvojiti od sebe sa- 
mog samo zato da bi promatranje bi- 

lo što kompleksnije, a rezultat što 
bliži analitičkom dojmovniku podvo- 
jenog čovjeka kojemu je kroz neku 
maglu ipak poznato da on sam po- 
stoji kao cjelina koja svoj totalitet 
ostvaruje samo onda ako sudjeluje u 
svemu što ga okružuje i određuje. 


Začuđen fenomenom da ipak živi, . 


prateći bujicu akcidentalija kroz koju 
pluta njegova svijest, bilježeći rojeve 
nebitnosti koji se zalijeću u mali po- 
svećeni prostor brižno njegovanog kul- 
ta dnevničarenja osobnih dojmova, pri- 
povjedač i njegovo lice, zapravo nje- 
gov dvojnik, zapleli su se u šipražje 
trivijalnosti koje sebe ne uspijevaju 
transcendirati. 

Prisjećam se da sam jednom pro- 
čitao zapis autora ovog romana u ko- 
jem se govorilo o fenomenu sintetič- 
kog romana i čini mi se da sada na- 
zirem stanovitu vezu između ideja ta- 
mo zastupanih i prakse prikazane na 
stranicama ovog romana. Međutim, ta 
mi se veza čini više parodijskog ne- 
go tvorbenog značenja. 

Nižući krhotine događaja, nepresta- 
no mijenjajući kut promatranja, Ne- 
nad Prelog nije nas iznenadio. Trivi- 
jalan je i tanašan svijet i doživljaj- 
nost s kojom nas upoznaje, ijako ona 
intencionalnost — da se piše roman 
koji bi jasno sadržao i branio svoju 
poetiku — nije za odbaciti usprkos 
tome što nam se to može prije činiti 
potvrdom stanovite autorove intelek- 
tualne nego spisateljske zrelosti. 

Dvoiba koja je pokretala mladog 
pisca tek je tu i tamo probijala na 
površinu ali isključivo kao pitanje 
intelektualca, a ne kao stvaralačka u- 
pitnost teksta koji se razvija teh- 
nikom kazivačkog otkrivanja. 

»Dječak živi i piše roman. 

I znam da je ovaj roman kojeg pi- 
šem sve što mogu napisati, znam da 


pišem svoj život, ali ne znam da li 
ću ga moći dovršiti. 

Nisam siguran da ću moći dovršiti 
svoj roman (život), pa ni svoj život 
(roman). Jer sve je to već negdje za- 
pisano, napisano, sve se već unapri- 
jed zna, pa je ovo sve svejedno i 
uzalud«. (str. 68) 

U toj dilemi koja je svojedobno 
mučila duhove poput Valerya, Prelog 
se izgubio u labirintu vlastitih kon- 
strukcija na temu ROMAN ILI ŽI- 
VOT. 

»Prvo je napisao ono što mu se do- 
gađalo, a onda je počeo pisati i ono 
Što će mu se dogoditi. Dječak je koji 
put radio ono što je već bilo zapisano 
u romanu. 

Kolebam se, više puta previše pi- 
šem život, a više puta previše pišem 
roman. Gdje je sredina? I dosta mi 
je poneki put tog romana (života), 
jer previše o njemu ovisim, previše 
na njega mislim, previše mi vremena 
oduzima. Ujutro se budim s pomisli 
na njega, a u noći ne da spavati. 

I ja ću pišući uvjeriti sam sebe da 
život nema smisla. Jer uvijek uspi- 
jem sam sebi dokazati lažnost i nis- 
kost svih onih stvari i djelovanja ko- 
ja mi ovdje na svijetu pružaju svo 
zadovoljstvo. 

Što bi bilo da sada umrem? Roman 
bi ostao nedovršen. I možda bi ga on- 
da netko izdao ovako bez završetka, 
ili bi možda netko dopisao kraj. Ali 
to onda ne bi više bio moj život. 

Da li će moj roman biti autentičan? 

Da li će moj život biti autentičan?« 
(str. 101). 

Ali kako oblikovati roman u kojem 
će biti uspostavljena ova izvanredno 
suptilna ravnoteža? Kako nepovezane 
detalje, koji su postali simboli rado- 
znale svijesti, pretvoriti u priču ili 
barem u pričanje? Konstruktivno 
načelo ove proze vrlo je jednostavno 
i sastoji se od neprestanog mijenja- 
nja kutova promatranja lica i doga- 
đaja i ubacivanja viceva, paradoksa 
ili kratkih pričica koje simuliraju na- 
rativnu gustinu ove proze, što po mno- 
go čemu pripada onim romanima koje 
bi mogao napisati svaki malo senzi- 
bilniji mladić što osjeća potrebu da 
evocira krize i nedoumice svog pu- 
berteta. 

Podvojen između zamornog narci- 
soizma i prilično jasno izražene po- 
trebe da piše prozu koncepata, Nenad 
Prelog pokazuje ovom knjigom da ne 
pripada našim »naturščicima«, ali i- 
stodobno on nas također nije uspio 
uvjeriti da u njegovom romanu po- 
stoji neka organski snažnija veza iz- 
među konstrukcije i imaginacije, Ko- 
ja je evidentna čak i u čisto tehno- 
loškoj, a kamoli ne u jednoj prozi 

koja na kraju krajeva predstavlja sa- 
ia raka nizu »sentimentalnih od- 
goja« koji su morali biti ilj i 
na stranicama romana. zabilježeni 


Branimir Donat 


HRVATSKI BOG SVJETLA I 
TMINE 


Jozo Laušić: Klačina, Naprijed, Za- 
greb 1970. 


Izgladnio je Hrvatski Genije, o- 
čupan i bijedan, i slomljen onim 
crnim vjetrinama što su prohujale 
nad njegovom glavom. Nad tem 
glavom, ispijenom kao u mumije, 
koju su u posljednjih hiljadu i 
petstotina godina više puta od- 
sjekli kao glavu strašno opasnu. 


Krleža: Hrvatski bog Mars 


U krizi duha i doba hrvatska se 
sudbina opetuje kao strah od uza- 
judne žrtve. I Laušićeva je Klačina 
opetovan roman, prerađen nakon tri- 
naest godina, te se i u tomu krije zna- 
men sve tjeskobnije sudbine. Kosto- 
lomi se razgorješe u Klačinu, trplje- 
nje se prometnu u uzaludnu bunu. 

Bez brige budi, crveni pope! Neće 
oni okasniti kao što na naša. kreše- 
va nikad nije okasnio Madžar, Šva- 
bo, Turčin i Mlečić. Sletjet će se 
lešinari kad sve bude gotovo, kad 
se mi, rekao bi moj krepani ćaća, 
onako naški, kostolomski temeljito 
iskoljemo. 

Laušić govori o tlu gdje su vazda 
razarani samosvojni načini života. Bo- 
gumili, koji se »zatvarahu u svoje 
kuće da se tu mole i uzajamno jspo- 
vijedaju«, prva su duhovna buna na 
život kojemu je oduzeta samodluka. 
Njihova je nemoć poipun poraz za- 
jedničke sudbine, što je vjerom u 
Sotonu manihejski jednostavno obja- 
snila odakle zlo na svijetu. Laušiće- 
va Kostolomija nije legenda, nego 0- 
čajna odredba vlastite sudbe, skošće- 
na zemlja puna: glada i čemera, puna 
himbe i tamnog pamćenja, U romanu 
je temeljno pitanje, može li se istina 
dokazati iz povijesti, ili nam se po- 
vijest priprema. 

Hrvatski rat nije iznimno stanje, 
nego produžetak svagdanje klačine u 
kojoj gori kamen i čovjek. U romanu 
metafora ili slika samim opetovanjem 
postaje simbolom, a još većom ustraj- 

nošću čak i dijelom mitskoga sustava. 
Klačina se doimlje kao govorni dio 
obreda, pravorijek, kojim se upućuje 
mlade u »kulturu njihova društva i u 
propise o budućnosti mrtvih«, govori 
im o podrijetlu i o sudbini. A hrvatska 
je sudbina biće bez egzistencije — o 
sebi se može znati, ali se ne može biti. 
Pojedinac bi htio biti »u sebi sazi- 
dan, u samomu sebi imati vlastita 
svjedoka, vlastita suca i vlastita tu- 
žitelja« (Kierkegaard). Laušićeva je 
kula od bezizlazja upravo paslika ove 
nesretne svijesti. Pojedincu je nemo- 
guće biti sebi svjedokom, sucem i tu- 
žiteljem u narodu koji ne može sebi 
biti svjedok, sudac i tužitelj. Tu osa- 
mu Laušić očituje samogovorom; već 
dječak u sebi s nekim pripovijeda, a 
starci divane s Bogom, jedinim svje- 
dokom u pustoši vremena i prostora, 
i zato je njihov samorijek sudbono- 
san. U jednako je strašnoj osami pra- 
vorijek naroda, i tako ispripovijedan 
Laušićev bi roman bio mit o zemlji 
Nedođiji i Kostolomiji, u čijem bi se 
bezvremlju pokazalo kako pitanje hr- 
vatske sudbine nije riješeno ni u kak- 
voj buni. 

Nekom teorijskom tananošću mo- 
gli bismo tzv. zavičajnu književnost 
odrediti niječno — okolina u romanu 
nikad nije metafora ili simbol (nije 
Kafkin zamak). Urasla u tlo, služi se 
metaforom i simbolom kao najjačim 
stilskim sredstvom, a Laušić čak i 
čuvstvena stanja izriče alegorično. U 
oskudnu krajoliku i u sveudilj iznova 
potvrđivanu prostoru, duševni je život 
likova usudno pitanje: konačno se u- 
sudbiti! A u Kostolomiji sudbina pri- 
zivlje sudbinu, između predaka i po- 
tomka za zbiljski život ostaje proma- 
šeni put otkupljenja. Zato je vrijeme 
u romanu neko »čudesno izvanpovije- 
sno vrijeme« (Eliade), tjeskoba od 0- 
nog što bi se moglo označiti kao Ništa, 
a ipak to Ništa neprestano iskrsava, 

U sveopćem ognju tvoje strašne po- 
vijesti. 

A Laušić pripovijedanje polako od- 
mšta, nutarnja odluka lik vraća na 
početni simbol, jer je svaka odluka 
sudbinska a život oskudan — nijeka- 


nje, odricanje, isposništvo, post. Stoga 
je u čovjeku vazdašnja drama pori- 
canje kršćanske afirmacije života, iro- 
nijski i mračno Stipan otkida vlastito 
meso i baca ga psu koji motri iz neke 
opasne vječnosti. A ta je prigušena 
napetost postignuta virtuoznim jezi- 
kom, ćuti se tvar glasa kad opsuje 
tiše i koštanije. Laušićev je jezik uz- 
nosit, sumanuti kroz bibliju govori 
o Hrvatskoj, očitujući tako biblijsku 
sudbu hrvatskoga naroda. Počesti su 
i simboli snage: zlatni junci, orao, 
poskok, oganj, klačina — sve opaki 
i moćni svijet sučeljen temi, gotovo iz 
klasičnog romana, o promašenu živo- 
tu, što je u Laušića promašeni put 
otkupljenja. 


U sveudiljnoj obnovi svijesti o sebi 
(s obješenim rukama i raskvasalim 
trbuhom), lik obnavlja i misao o po- 
vijesti. Ana pod tuđi krov nosi tuđe 
dijete u utrobi, te u toj sveđernoj na- 
zočnosti sudbonosnoga doživljuje se- 
be opsađenu drugima. Subrat se pro- 
meće u neprijatelja, i sve se mišljenje 
i zbivanje pomiče u ćudoređe, u pi- 
tanje, može li se od neprijatelja bra- 
niti bezumljem i zločinom. Sukob ro- 
đene braće očituje se tad kao sukob 
pravovjernoga i izdajice, i što god či- 
nili ljudi s toga tla, njima upravlja 
kršćanska etika dobra i zla, pravde 
i krivnje. A Laušić je tu usudnost u 
duhu otkrio i u svagdanjem življenju. 
To ili jesi ili nisi događa se i u naj- 
manjemu postupku, čak i u dječjoj 
igri. Stoga je bez ikakve moći riječ 
koja nema već značenja (koja ne kon- 
vergira simbolu), jer se kolektivno 
neprestano obnavlja u pojedincu; kle- 
tvom se odjeljuje od drugoga, iz svag- 
danje se psihologije dolazi u metafi- 
ziku. 

A srž svega iracionalna jest svje- 
tlo i tama. U kršćanskoj se etici oči- 
tuje u dobru i u zlu, kao u dvostru- 
ku posljetku jednoga uzroka, a bogu- 
milsko dvopočelno svjetlo-tmina, li- 
jepom je slikom iskazano u njihovim 
molitvištima na vrhuncima. Služeći 
se tim dvopočelnim korijenom, rodo- 
slov bih u Klačini narisao ovako: 


Ps aRPPatea 
Bog = šutnja 


Mijat 


kajduk) —————___ 


preci 


Alibeg 


pe as: (poturica) 


V 


otac 


sin-svjetlo 


882 


he S 


. Najvažniji je prvi mrtvac plemena, 
jer je on jedini istodobno i predak i 
potomak. Mnozi auktori drže da se 
najdublja ćut života — očitovana u 
iracionalnomu — javlja ondje gdje 
su preci različni i nema kohezione 
misli mogućega podrijetla od istog 
čovjeka. Zato i nije začudan nemir i 
provala  iracionalnoga u ljudima 
Dalmatinske zagore, koji proživljuju 
pretke do devetoga kolina, traže 0os- 
vetnika i pobijeđenoga, a ćudoredno 
načelo dobra i zla podijelilo ih je 
teškom međom na sina bludnoga i na 
sina uzdanicu, što je pak u boga-oca 
pali i uznositi anđeo. Trebalo bi znati 
koji je predak početak povijesti: da 
mi Mijat priopći sve ono što bijaše 
u početku ove grozne, ove pasje po- 
vijesti, ovih zvjerskih opsada i ove 
žarke klačine. 

A mi ustrajno vjekovima branimo 
kulu u kojoj smo tako bezdušno za- 
točeni 

opsađeni sa svih strana više od sa- 
ma sebe negoli od dušmanina 

u svoju strašnu Nedođiju, u pro- 
store pune žeđe, smrada i lešinara. 

Iz takva neosamostaljena života Jo- 
zo Laušić u svomu romanu strašnom 
iskrenošću i gnjevom piše sudbinski 
pravorijek. Bezumnoj se buni može 
pridružiti samo uzaludna istina, Ne 
može se pisati finom ironijom i s di- 
stance o životu u kojemu nema igre 
mašte, kad je sav u oporbi dobra i 
zla, istine i zablude, a grijeh je mo- 
guć i mišlju i riječju, a ne samo dje- 
lom. Stoga je Laušićeva ironija ri- 
jetka i neobična (ubiti brata znači 
utrnuti bratoubilaštvo), a temeljitije 
je njegovo umijeće da uznosit čin pri- 
vede u ovozemski. Mahnito se zvonje- 
nje na Veliki petak, poput mahnita 
govorenja, pretvara u svagdanji pro- 
blem poremećena obreda. A vrhunac 
je metafizike svagdašnjice Stipanova 
javna ispovijed. 

Bezbitni je život najočitiji u uspo- 
redbi s nečim drugim. Usporedba je 
zapravo duševno rasterećenje, potre- 
ba da se svijet uzvisi ili ponizi, da 
ga se odredi svjetlom ili tminom. Za- 
to je u Laušića najčešća slika onoga 
što samo sebe ništi, kao samojed i 
samogriz (škorpija, poskok), a bez- 
izlazni se krug očituje i u odjelotvo- 
renju alegorije, u ironijskoj slici tvr- 
dalja Sveukruga, kojemu je u srijedi 
pomamni magarac svezan za tm iz 
klačine. Svaki simbol u Klačini ra- 
ste k drami, i sluti se da će stećak 
(ispošćeni kamen) sagorjeti, a finalna 
je metafora poskok u orlu. Naravski, 
Laušićev je stil užaren, jer govori o 
svijetu koji se prima kao u ognjici, 
alegoričan je zato što se u čovjeku 
svijet zbiva pred očima skupine, dru- 

gih — a ne drugoga, te je više uprav- 
ljen ćudoređu nego egzistenciji. Go- 
vori o odgovornosti domovini. 

Mi smo naopaka klačina koju sa- 

mi sobom, svojim tjelesima, svojim 

srcima i dušama svojim izgubljenim 

ložimo. Da je istresti taj raj kao što 
se torba istresa, znam da iz njega 
jedan jedini Hrvat ne bi ispao. Jer, 
braćo, nas je đavo odnosio u me- 
đusobnim našim bojevima, u izda- 
jama, u bratoubilačkim klanjima, 
odnosio nas je dok smo gladni pso- 
vali, vrbovao dok smo mijenjali 
vjeru ne bi li kako sačuvali ognji- 

šte, novačio nas je ovako jadne i 

ostavljene u sve svoje naopake voj- 

ske. Mi smo dušogupci. 

Hrvatska je sudbina biće bez egzi- 
stencije, o sebi se može znati, ali se 
ne može biti. Sve je jedno, Roko, ka- 
ko nam se zove bog, nama je glavno 
da opstanemo, glavno je da nas bude. 
Povijest se predaje potomcima u onim 
strašnim trenucima kad vlastita sud- 
bina prizivlje bivšu sudbinu, i pčtre- 
san je prizor u Klačini kad nad dje- 
čakom u ognjici pobunjeni did i su- 
ludi fratar govore o hrvatskom zlu, 
o dolasku i raskolu. 

Sudbina prizivlje sudbinu. 


Jozo Vrkić 


TRI ROMANA ALEKSANDRE 
NUČIĆ-GUDELJ 


Tri romana objavljena u razmaku 
od svega četiri godine, pogotovu ka- 
da je riječ o piscu koji svoj književni 
staž nije započeo uobičajenim šegr- 
tovanjem po književnim časopisima 
ispunjavajući obrasce malih formi, 
obavezuje na pažnju. : 

I u romanu Nije se zbilo u Veront 
(1965), i u romanu Kuća u elipsi vrta 
(1966) kao i u romanu Svečanosti tr- 
gova i stepenica (1969) Aleksandre 

Nučić-Gudelj prevladava jedno ro- 
mantičko nagnuće, snažna potreba da 
se fiksira katastrofička vizija ljudske 
sudbine u jednoj pomalo statičkoj se- 
kvenci, tako da opservirani događaji 
i sudbine izdvojeni iz totaliteta svog 
pravog socijalnog konteksta djeluju 
na prvi pogled idilično, dok u svojoj 
srži okrivaju bespomoćnost traganja 
za uvjerljivim razlozima ljudskog 
prava na sreću. 

Roman Nije se zbilo u Veroni (Zna- 
nje 1965) svojevrsna je neoromantička 
verzija legende o veronskim ljubav- 
nicima, prilagođena našem vremenu, 
našoj sredini i našem smislu za iro- 
nične travestije. U okvirima života 
malog primorskog gradića i Velikog 
grada autorica je pokušala ispričati 
priču o fatalnoj ljubavi i u nastojanju 
da izrazi ovu tradicionalnu, ali isto- 
vremeno i vječnu problematiku, ona 
se vrlo često koristila tradicionalnim 
sredstvima, da ne kažemo i uobiča- 
jenim klišejima, koji su uostalom i 
postali glavni nosači njezina romane- 
sknog fabuliranja. 

Fabula romana Nije se zbilo u Ve- 
roni nalazi se na samom rubu ponora 
trivijalnog romana u kojem postoji 
lijepa princeza i nesretni momak koji 
nije ni lijep a ni bogat, no kojeg 
ona ipak usrećuje, bez obzira što su 
svi ostali takmaci za njezinu ruku 
lijepi, pa čak i plemeniti prinčevi, 
međutim, autorica posjeđuje osjećaj 
pričanja, smisao da lica smjesti u kon- 
tekst ljudskog govora — a to je u 
ovom trenutku razbaštinjenja priče 
i kazivanja i te kako sretna romane- 
skna okolnost. 


Autoričin neoromantički pokušaj da 
suvremenim senzibilitetima oblikuje u 
biti drevnu legendu o fatalnoj ljuba- 
vi samo je djelomice uspio, jer bez 
obzira na brojnost ironičnih digresija 
koje otkrivaju njezinu — u biti — 
ironičnu nevjericu u stvarnu mogu- 
ćnost njezine priče, njezina ideja o 
fatalnoj ljubavi nalazi se gotovo na 
razini klišea. Otuda onaj tako inten- 
zivni osjećaj prisutnosti nekog mla- 
kog sentimentalizma na stranicama 
ovog inače vrlo čitljivog romana. 

Ispunjen meandrima i kaskadama 
formalnih zapleta i prepreka kojima 
autorica pokušava motivirati dram- 
sku napetost, ovaj roman ne osiva- 
ruje nužnu ravnotežu između vanj- 
skih događaja i unutrašnjih razloga 
tim zbivanjima i upravo zbog toga 
u njemu i nalazimo mnoge nezgrap- 
nosti ali i vrlo artikulirano pripovi- 
jedanje, sposobnost i dar da se iz 
jezično-govorne magme izažme pone- 
ka rečenica što zablista istinskim sja- 
jem autentičnosti kazivanja koje ovaj 
roman, čak i unatoč fabularnim ro- 

mantičko-sentimentalnim trivijalnosti- 
ma čini čitkim, a ponekad i zanim- 
ljivim. Autorica ponekad iritira ne- 
vještinom komponiranja, ali nikada 
ne zamara nespretnošću pričanja. 

Sentimentalna pripovijest o ljubavi 
Roka, dječaka-bogalja, sina gradskog 
služnika i Krijesnice, ljepotice i kćer- 
ke uglednog direktora gimnazije, pri- 
ča o tome kako su pregažene granice 
građanskih konvencija, pa čak i o- 
sobnih ambicija mladih protagonista 
koji nastoje svim svojim ljudskim si- 
lama da ljubav ne bude oskvrnjena, 
priča o studiju, prekovremenom ra- 
du, o podstanarskim mukama, o dje- 
tetu koje treba uskoro doći na svijet, 
o roditeljskoj uvrijeđenosti fatalno 
završava kada Krijesnica umire pri 
porodu, a Roko stradava pod kotači- 
ma tramvaja. 

Takva je pripovijest više nego ne- 
obična u vrijeme kada proza postaje 
sve više ispovijest jednog junaka ili 
zorna ilustracija jedne filozofske te- 
ze. Unutar malog radijusa spisateljica 
je smjestila suviše elemenata karak- 
terističnih za romantičnu prozu. Sud- 
bine njezinih lica suviše su melodram- 
ski planirane, nesreće koje ih prate 
progresivne su i očito kontrapunkti- 
rane s unutrašnjim ozarenjima ideal- 
ne ljubavi koja je konačno — a u to 
nas uvjerava autorica — neostvariva, 
ali ne i nezamisliva. 

Temeljna ideja ovog romana goto- 
vo je unamumnovska, jer autorica zor- 
no pokazuje da je ljubav nešto naj- 
tragičnije na svijetu, jer ona je »di- 
jete iluzije i otac razočaranja« (Una- 
muno: Tragični osjećaj života). 

U svom prvencu Aleksandra Nu- 
čić-Gudelj pokazala je više darovi- 
tosti nego rutine, a najvrednija oso- 
bina romana Nije se zbilo u Veroni 
jest prirođen dar pripovijedanja, ne- 
pretenciozne opservacije fenomena 
svakodnevnog života, osvrtanje na 
autentične i zato žive trivijalnosti iz 
đačkog i studentskog života, 

Nastankom drugi, a slijedom ob- 
javljivanja treći roman Aleksandre 
Nušić-Gudelj Svečanosti trgova i ste- 
penica (Zora, 1969) logično se nado- 
vezuje na tematski prostor, kao ina 
način opserviranja koji je autorica 
predočila u svom prvom romanu. Po- 
novo se radi o romanu melodramske 
koncepcije, čak je i sredina na stano- 
vit način slična sredini romana Nije 
se zbilo u Veroni. Idila umjetničkog 
i pseudoumjetničkog svijeta i polu- 
svijeta, lagodnost egzila u napuštenim 
gradovima hrvatske Istre, prividna 
toplina koja bi trebala zračiti iz ne- 
konvencionalnog gledanja na: život i 
ljude koji se prepuštaju svojim in- 
stinktima, razlozi kao i način da se 


obaveze svakodnevnice pretvore u slo- 
bodu dokolice, improviziranost i ne- 
autentičnost života takvih umjetnič- 
kih kolonija, ulog bez pokrića na kar- 
tu lažne sudbine predstavlja duhovnu 
podlogu tog svijeta u koji je ušla 
spisateljica s plemenitom namjerom 
da bude svjedokom ljudskih sudbi- 
na. 

Kao i u romanu Nije se zbilo u Ve- 
roni i na stranicama ovog romana 
osjeća se prisutnost onog spleena ko- 
jeg je za suvremenu mondenu i za- 
bavnu književnost otkrila prije nekih 
petnaestak godina francuska spisate- 
ljica Francoise Sagan. Nazovimo io 
opsesijom bavljenja tragičnošću koja 
ne obavezuje, cinizmom koji ne uz- 
buđuje, izazovom sudbine koju ne 
treba slijediti. Prema tome na ulazu 
u taj fiktivni svijet, u to carstvo ilu- 
zije koje je nastalo kao oporba pro- 
zaičnom svijetu nužnosti iz kojeg je- 
dva da i naziremo izlaze možemo u 
duhu starih alegorija staviti natpis 
REZERVAT za nonkonformiste u bi- 
jegu pred teretom svakodnevnog ne- 
junačkog života koji mogu izdržati 
samo istinski heroji. 

Ali darovita spisateljica kao ulog 
svog dara unosi u ovu konceptualnu 
konstrukciju smisao za pojedinost, 
otkriće životno vjernih svjedočansta- 
va, težinu autentičnog dokumenta, 1o- 
giku govorne fraze. I tako ovaj svijet 
pod staklenim zvonom živi svojim 
književno autentičnim životom zahva- 
ljujući ozonu proizvedenom u knji- 
ževnim laboratorijima na temelju 
recepata za pisanje čitke, atraktivne 
i pretpostavimo komercijalne književ- 
nosti zabavnog karaktera i autentič- 
nom kisiku koji zrači iz slikovitih 
detalja koji govore rječito o auto- 
ričinoj sposobnosti izdvajanja karak- 
terističnih dokaza prisutnosti u stano- 
vitom vremenu i saživljenosti s nje- 
govim problemima. U odnosu na do- 
minantne težnje unutar strujanja su- 
vremene hrvatske proze roman Sve- 


.čanosti trgova i stepenica može po- 


služiti kao primjer starog pravila da 
ukoliko od književnosti tražimo sve 
— ona vrlo često ne može dati ništa. 
Aleksandra Nučić-Gudelj zahtijeva od 
književnosti, pa prema tome i od svo- 
jih romana relativno malo. Njezina 
skromnost na kraju krajeva zadovo- 
ljit će skromnost nepretencioznog či- 
taoca koji želi na oblacima tlapnje 
odletjeti u neki njemu nepoznat pro- 
stor, u svijet u kojem važe neka dru- 
ga pravila. Spisateljica ne nudi neke 
duboke probleme, jer njezini boemi ne 
brinu što će sutra jesti, ne boje se 
ništavila, a nekoliko dinara za ciga- 


rete, krov nad glavom i iluzije o svo- 
joj nezavisnosti i slobodi nose svi u 
svojim srcima. U zamjenu nudi niz 
vješto skiciranih  portreta-ispovijesti 
svojih uglavnom ispraznih junaka ko- 
je daju ne samo okvir romana, nego 
pripovjedačko kompozicionu dinami- 
ku. Tu su na okupu propali slikari, 
pederasti, lezbijke pod štitom medi- 
teranskog žarkog sunca u idili napu- 
štenih zdanja i u iluziji slobode koju 
u biti ne mogu nikada zadobiti svo- 
jim neangažiranim načinom življenja. 

Arkadijski prostor romana Sveča- 
nosti trgova i stepenica po svemu o- 
nom što ga određuje dio je prostora 
kojeg je u zamjenu za konkretan svi- 
jet izmislila generacija pisaca svje- 
sna da će urgentna pitanja svog op- 
stanka prije iskazati u preobraženom 
obličju, u slici koja je radikalno su- 
protna zbilji ali djeluje propedeutič- 
ki, jer sugerira misao da se jedino 
na taj način može zbilja kritizirati. 

Kuća u elipsi vrta razlikuje se pri- 
povjedačkim postupkom od prethodna 
dva romana. Nazovemo li te romane 
objektivističkim, dramskim, odnosno 
predstavljačkim, onda Kuća u elipsi 
vrta pripada subjektivnoj prozi. 


Izoliranjem od zbivanja, događanja 
i nizanja ljudskih sudbina čiji među- 
odnosi tvore teksturu sižeja (fabule 
i stila), poniranjem u analizu preru- 
šavanja sveznajućeg pisca u men- 
talitet djevojčice razapete na križu 
apsurda modernog braka, djevojčica 
čiji roditelji žive svaki svoj život ka- 
ko bi najlakše zadovoljili zahtjevima 
suvremenog  tehnokratskog društva, 
autorica ulazi u novi tematski krug 
kroz psihologiju djevojčice, u njezi- 
nim neposrednim reakcijama, jedno- 
stavnim pitanjima koja prodiru u sa- 
mu Srž problema spisateljica s mora- 
lističkih pozicija razobličuje vrijeme 
bez srca i duše. Ušuljavši se tako u 
mentalitet djevojčice predškolske do- 
bi, spisateljica je postupkom očuđe- 
nja, te poetizacijom izraza (koji je iz- 
gubio konzistentnost i direktnost ka- 
zivanja prethodnih knjiga) ušla u no- 
vi svijet problema. Kritikom među- 
ljudskih odnosa, i to posredstvom svi- 
jesti djevojčice koja čezne za rodi- 
teljskom blizinom i toplinom doma 
kroz koji sada pušu vjetrovi najpri- 
mitivnijih ambicija, autorica je pro- 
širila tematski prostor svoje proze, 
obogatila je pripovjedački prosede, 
iako je poetizacijom (naime ona bi 
trebala biti ekvivalentom psihološke 
argumentacije) izgubila na neposred- 
nosti i jednostavnosti pričanja. 

Riječ je o djelima vrlo prosječne 
stvaralačke vrijednosti ali i o djeli- 
ma koje krasi vrlina koju ne treba 

ieniivati — a to je smisao za ži- 
PARIS mgesljiv detalj i sklonost da u 
nekoj romantičkoj opsesiji krene pu- 
tovima neočekivanim za građansko 
soanjirani mentalitet hrvatske proze 
koja želi mijenjati svijet bez obzira 
kuda te željene promjene vode i što 
za čitateljstvo znače. 

UPRAVO IZAŠLO IZ TISKA 
ZBORNIK RADOVA O PETRU HEKTOROVIĆU 


Narudžbe se šalju na adresu: Nakladni zavod Matice 


pošalje pouzećem na određenu adresu. 


U narodu gdje vlada povjerenje 
prema domaćoj književnosti ovi ro- 
mani predstavljali bi dio »zabavne 
književnosti«, dio one književnosti od 
koje ne boli glava a koja na kraju 
krajeva. ipak jest autentični svjedok 
nekog vremena i života. 


Branimir Donat 


Autori: Rafo Bogišić, Ivan Bošković, Maja Bošković-Stulli, 
Frano Čale, Cvito Fisković, Vinko Foretić, Marin 
Franičević, Bratoljub Klaić, Nikica Kolumbić, Frano 
Maroević, Tonko Maroević, Petar Matković, Alek- 
sandar Mladenović, Grga Novak, Nikša Račić, Jakša 
Ravlić, Franjo Švelec, Josip Torbarina, Miroslav 


Vaupotić, Lovro Županović 


Cijena: 60 D 


hrvatske, Zagreb, Ulica Matice hrvatske 2, tekući račun 
broj: 301-1-7097, ili pismom zatražiti da se navedeno djelo 


POLOŽAJ HRVATSKE KNJI- 
ŽEVNOSTI U GIMNAZIJAMA 
SOCIJALISTIČKE REPUBLIKE 
HRVATSKE* 


U »Modroj lasti« od 1. rujna 1970. 
pročitala sam ove retke: »Ako su na- 
stavnici formalisti pa se služe samo 
udžbenicima, naša djeta neće moći 
dovoljno spoznati nacionalnu povijest. 
Ako je Hrvatska u doba ranog feu- 
dalizma bila razvijena, dijete to u 
školi donekle sazna, a ako u doba 
ranog kapitalizma Hrvatska nije ima- 
la državu, ne znači da se to razdoblje 
ne treba učiti jer povijest naroda nije 
time prekinuta. Svatko mora prven- 
stveno znati povijest svog naroda. 
Ako nisi dobar Hrvat, ne možeš biti 
ni dovoljno dobar Jugoslaven. Norma- 
lan čovjek mora voljeti svoju povi- 
jest, ali treba poštivati i tuđu, nje- 
zine običaje i tradicije. Mi smo dobri 
Jugoslaveni zato jer smo dobri Hr- 
vati, Slovenci, Crnogorci, Srbi, Ma- 
kedonci i Bosanci.« 

Ove jednostavne i jasne misli samo 
su na neki način sažimanje oštre kri- 
tike što ju je prije kratkog vremena 
Šibl iznio u našoj dnevnoj štampi o 
nastavi povijesti u našim školama i 
o povijesnim udžbenicima, a možda 
bi mogle poslužiti i na početku ovoga 
prikaza, koji u vremenima novog pri- 


.* Hrvatska književnost promatrana je u 
diana jer je gimnazija najreprezenta- 
tivnija škola za opću naobrazbu. Osnovna 
škola, uglavnom, učenike »uvodi« u književ- 
nost. 


ljetopis 


stupa nacionalnim problemima, nacio- 
nalnoj kulturi i nacionalnom osjećaju 
želi osvijetliti položaj hrvatske knji- 
ževnosti u nastavi hrvatskosrpskog 
jezika i književnosti u našim sred- 
njim školama. 

O programu za književnost i jezik 
kod nas se mnogo pisalo i govorilo. 
On se od oslobođenja do danas ne- 
koliko puta mijenjao i svaki se put 
vjerovalo da je nađeno najsretnije 
rješenje kojim će se zadovoljiti zah- 
tjevi što se postavljaju pred srednjo- 
školske nastavnike hrvatskog jezika 
i književnosti, a ispraviti nedostaci 
prethodnoga programa. Tako je npr. 
program iz 1964, prethodnik novoga 
iz 1969, kritiziran u Pedagoškom ra- 
du 1965. Pisac članka iznio je neko- 
liko ozbiljnih zamjerki i koncepciji 
programa, i opsegu, i izboru, i raspo- 
redu jezičnog i književnog gradiva 
što ga treba prijeći u četiri školske 
godine. Koncepciji je prigovoreno što 
književnost ne promatra u povijesnom 
kontinuitetu, opsegu stoga što je pro- 
gram književnosti sveden na tri go- 
dine pa je takav plan onemogućio 
moderniji metodski pristup piscu, iz- 
boru i rasporedu zamjereno je da je 
izvršen »na očitu štetu hrvatske knji- 
ževnosti«, da su izostavljena mnoga 
značajna imena naše književne povi- 
jesti (posebno iz književne povijesti 
hrvatskog naroda). 

Novi program ispravio je neke ne- 
dostatke svoga prethodnika. U nje- 
mu je izvršen nešto bolji raspored 
gradiva i on daje detaljnije i temelji- 
tije upute za obradu svake metodske 
teme. Da li se položaj hrvatske knji- 
ževnosti u tom programu izmijenio u 
njezinu korist? U analizi koja slijedi 
pokušat ću osvijetliti prvenstveno taj 
problem i iznijeti koje je mjesto u 
novom programu dano hrvatskoj knji- 

ževnosti i kako je ona smještena u 
okvire evropske, odnosno svjetske 
književnosti i književnosti ostalih ju- 
goslavenskih naroda. 

Zadaci nastave hrvatskosrpskog je- 
zika s književnošću prema novom 
programu jesu: 

— da učenici u okviru historijskog 
razvoja književnosti upoznaju najzna- 
čajnija dostignuća književnosti naših 
naroda; 

—— da na osnovi analize književnog 
djela shvate njegovu društvenu uvje- 
tovanost i estetsku vrijednost i da 
tako postaju svjesni čitaoci; 

— da na vrijednim književnim pri- 
mjerima bogate svoj osjećajni život, 
razvijaju svoja estetska osjećanja i 
izgrade pogled na svijet; k 

— da upoznaju bogatstvo i ljepotu 


književnog jezika, njegove zakonitosti. 


i izražajne mogućnosti i tako izgrade 

svoj usmeni i pismeni izraz. 
Koncepcija zadataka ovoga novog 

programa ne razlikuje se od one iz 


1964. U njoj je u prvi plan postav-. 


ljen razvoj ljubavi prema književno- 
sti uopće, razvoj estetskih osjećaja i 
osjećajnog života, dok ni izdaleka ni- 


je spomenuto da nastava književno-. 
sti treba poslužiti razvoju nacional-' 


nog ponosa, jačanju nacionalne svije- 
sti, stvaranju osjećaja da se hrvatska 
književnost u nenormalnim uvjetima 
kontinuirano razvijala i bila već od 
najstarijih vremena odraz visoke kul- 
ture naših književnika i svjedok naše 
otvorenosti prema Evropi i prema 
Slavenstvu. 

U 2 polugodištu prvoga razreda 
počinje se sa srednjovjekovnom knji- 
ževnošću, sistematski, u povijesnim 
okvirima, proučavati naša i strana 
književnost. Zahtijeva se upoznavanje 
učenika s općim karakteristikama pi- 
smenosti jugoslavenskih naroda, ana- 
liza odlomaka Aleksandride, Života 
sv. Save od Teodozija, Pohvale mo- 
nahinje Jefimije, te obrada početaka 
slovenske pismenosti uz analizu Bri- 
žinskih spomenika. Za ove teme pred- 
viđeno je 5 sati. U tom, dakle, vre- 
menu predviđene su analize odloma- 
ka iz srpske i slovenske književnosti 
pa je sasvim razumljivo da na njih 
otpada veći dio planiranog vremena 
jer je akcent rada uvijek u književ- 
nosti prvenstveno na analizama. U 
preostalom vremenu jedva će se obra- 
diti opće značajke srednjovjekovne 
književnosti i počeci književnosti me- 
đu slavenskim narodima (što se, opet, 
ne može obraditi bez Ćirila i Metoda 
i slike vremena u kojem su djelovali). 
Koliko će minuta od 5 sati preostati 
nastavniku da upozna đake s djelat- 
nošću naših glagoljaša, da im npr. 
pokaže faksimile nekih listova prve 

hrvatske štampane knjige koja se 
može mjeriti s evropskim inkunabu- 
lama onoga vremena, a tiskana je na 
našem tlu, u Kosinju; da im možda 
pročita Šibensku molitvu i nekoliko 
odlomaka iz hrvatskih prikazanja ko- 
ja se baš ovih dana izvlače iz prašine 
zaborava? A ne bude li nastavnik na- 
šao vremena i za relativno bogatu 
i plodnu hrvatsku srednjovjekovnu 
književnost, ostat će mrak neznanja 
na nekoliko stoljeća, znat će naši đaci 
za biografije i Brižinske spomenike 
(i dobro je da to znadu o književno- 
sti naroda s kojima žive u zajedni- 
čkoj državi), ali neće znati dovoljno 
o kulturnoj povijesti svoga naroda, 
neće znati da Marulić nije baš slu- 
čajno tu, na našem hrvatskom tlu 
napisao prvo veće umjetničko djelo 
na hrvatskom jeziku nego da je ono 
izraslo na temeljima stvorenim i Baš- 
čanskom pločom, i Šibenskom moli- 
tvom i crkvenim prikazanjima i apo- 
krifnom književnošću. No, tu nastaje 
nova nevolja: Marulić u Programu 
nije dosta značajna ličnost ni kao in- 
telektualac i mislilac ni kao književ- 
nik, a da bi mu se posvetio ma i 
jedan školski sat. Tako se na neki 
način prešlo šutke preko imena jed- 
nog od najpoznatijih hrvatskih misli- 
laca s kraja 15. i početka 16. stoljeća, 
čija su djela na latinskom jeziku do- 
živjela brojna izdanja, prevedena na 


* nekoliko jezika i štampana u nekoli- 


ko evropskih gradova i čiji je spjev 
Judita, pisan hrvatskim jezikom, u 
dvije godine doživio čak tri izdanja 
— kao pravi bestseler. 

Sastavljači programa našli su se, 
doduše, pred ne malim problemom 
(kako opsežno gradivo obraditi u malo 
vremena) pa su ga nastojali riješiti 
izborom iz hrvatske književnosti ko- 
jega je osnovni nedostatak da je raz- 
bio dojam povijesnoga kontinuiteta. 
Dojam  zaokruženosti i cjelovitosti 
mogao se postići samo vještim izbo- 
rom svih onih pisaca koji predstav- 
ljaju glavne točke našega stvaralaštva 
i koji se na neki način mogu povezati 
čvrstim idejnim nitima. Stoga se npr. 
ni rad na stvaranju jedinstvenoga hr- 
vatskoga književnog jezika ne može 
zamisliti bez Vitezovića, ali, eto, ni 
za njega nije bilo mjesta. 

Naši najpoznatiji pisci 16. i17. st 
(s izuzetkom izostavljenog Marulića): 
Lucić, Čubranović, Hektorović, Držić 
i Gundulić obrađuju se u 8 sati, a 
toliko je predviđeno i za Dantea, Sha- 
kespearea i Cervantesa. Tu, u toj us- 
poredbi nameće nam se problem od- 
nosa nacisnalne i evropske književno- 
sti u programu književnosti za gi- 
mnazije. U već navedenom članku 
»Kritika nastavnog programa za hr- 


vatskosrpski jezik s književnošću u 
gimnazijama« J. D. polemizirajući s 
profesorom  Frangešom o mjestu 
svjetske književnosti u nastavi knji- 
ževnosti kaže: 

»Ne bismo smjeli zaboraviti da 
autarhijske težnje u kulturi, kako to 
kaže profesor Frangeš, nemaju iste 
ciljeve kod velikih i malih naroda. 
Kod prvih su to elementi ekspanzije, 
dok su kod drugih najčešće sredstva 
nacionalne obrane. Mi, doduše, mo- 
žemo reći da danas nije vrijeme ilir- 
skog pokreta i da nam ne prijeti opa- 
snost mađarizacije i germanizacije, 
ali isto tako možemo spomenuti da 
uočavanje umjetničkih kvaliteta jed- 
ne Novakove pripovijesti nema s di- 
daktičkog stajališta ništa manju vri- 
jednost od uočavanja Danteove umjet- 
ničke veličine. S didaktičkog stajali- 
šta u našoj je gimnaziji opravdanije 
ako hvalimo Augusta Šenou više nego 
Victora Hugoa kad ta hvala nije samo 
formalna i kad nije zasnovana na 
uvjerenju da je Šenoa veći pisac od 
Victora Hugoa. Zašto da nam toliko 
smeta ona stara ali simpatična uzre- 
čica tuđe poštuj, a svojim se diči? 
Osim toga, misao da literaturu tre- 
ba predavati kao literaturu, to jest 
kao umjetnost' treba prihvatiti kao 
neporecivu istinu, samo treba dodati 
— opet pozivajući se na sistem općeg 
obrazovanja — kako ne bi bilo naj- 
sretnije iz programa izostaviti i svu 
onu literaturu za koju se ne bismo 
složili da je istinska umjetnost. Čini 
mi se da bi baš onda naše gimna- 
zije odgajale nepotpune intelektualce.« 

U novom programu svjetska knji- 
ževnost dobila je još značajnije mjesto 
nego u starom. Ona se doista iz pro- 
grama ne može izostaviti i prof. Fran- 
geš ima pravo kad kaže: »U našoj se 
nastavi ne smije kopati jaz između na- 
še i svjetske književnosti, nego obrat- 
no, naša se književnost mora predavati 
i doživljavati kao logičan i neotuđiv 
dio svjetske književnosti.« Ali ako u 
1. razredu 8 sati budemo obrađivali 
Dantea, Shakespearea i Cervantesa, na 
štetu npr. Držića, koji nam je život- 
niji i bliži, onda ćemo izbjeći jedan 
problem, a stvoriti drugi. Estetski kri- 


. terij može se uskladiti s kriterijem 


kulturne baštine i tako da se domaći 
pisci ne glorificiraju, a strani ne pot- 
cjenjuju, ali nacionalni pisci u pro- 
gramu irebaju imati kvantitativnu 
prednost. 


U vezi s programom književnosti za 
1. razred potrebno je istaknuti još dva 
problema. Učenik se na početku ško- 
lovanja na drugom stupnju susreće s 
tzv. uvodom u književnost, odnosno 
teorijom književnosti. On treba svla- 
dati mnoštvo termina i upoznati brdo 


novih pojmova, a sve sa cilj = 
voli knjigu i da se upozna PRE 
pristupom književnom djelu. U takvu 
odnosu prema gradivu nacionalni je 
moment potpuno sporedan, a u prvi 
plan dolaze estetske i formalne karak- 
teristike djela i problem stvaralačkog 
čina: pojam umjetnosti, stvaralac i 
stvaralački čin, umjetnost u prostoru 
i vremenu, smisao umjetničkog kazi- 
vanja, bitni elementi lirskog izraza, 
stilski elementi dramskog izraza, itd., 
itd, a sve se to može učiti ili usporedo 
s jednom povijesnom podjelom knji- 
ževnosti ili tek kad se kod učenika u 
toku nekoliko godina rada izgradila 
navika da u djelu ne promatraju samo 
sadržaj i eventualno glavnu misao. Taj 
skok od pristupa djelu u osnovnoj ško- 
li do pristupa koji zahtijeva i zrelost 
i načitanost tako je nagao da znanje 
iz teorije književnosti na kraju prvog 
polugodiša može biti samo formalisti- 
čno pa je pol godine na neki način 
izgubljeno. 

U drugom polugodištu uči se, kao 
što sam već napomenula, književnost 
od srednjovjekovne do 19. stoljeća. 
Iako ovdje dominira hrvatska književ- 
nost među ostalim književnostima ju- 
goslavenskih naroda, jer je imala i 
najbolje uvjete za cvat, program na- 
cionalni karakter književnosti tog raz- 
doblja uopće ne naglašava pa se na 
temelju danih natuknica ne može kod 
učenika odgojiti svijest kamo ta knji- 
ževnost pripada. Nedostatak o kojem 
je riječ vidi se u razradi gradiva: Po- 
čeci književnosti kod jugoslavenskih 
naroda, Renesansna književnost u Ev- 
ropi i kod nas, Reformacija u Sloveniji 
i Hrvatskoj, Književnost 17. i 18. sto- 
ljeća. Ako hrvatsku književnost ne 
budemo promatrali u jednom kontinu- 
iranom slijedu i povezanosti epohe s 
epohom, onda ćemo takvim pristupom 
pomoći onima koji uz nekoliko stolje- 
ća hrvatske književnosti ne stavljaju 
nikad atribut koji joj pripada i. bez 
kojega je ona svačija i ničija. 

U programu za 2, 3. i 4. razred bit 
će zanimljivo promotriti mjesto hrvat- 
ske književnosti u odnosu prema svjet- 
skoj književnosti i  književnostima 
ostalih jugoslavenskih naroda. 

U 2. razredu obrađuje se romantizam 
i prijelaz k realizmu. Iz hrvatske knji- 
ževnosti susrećemo ovu problematku: 
Hrvatski narodni preporod — 2 sata, 
Mažuranić — 5 sati, Preradović — 2 
sata, Šenoa — 5 sati, ukupno 15 sati! 
Dok je hrvatskom narodnom preporo- 
du dano otprilike onoliko sati koliko 
je i potrebno za jedno srednjoškolsko 
poznavanje hrvatske književnosti, Še- 
noa je smješten na kraj programa, na- 
kon srpskog romantizma, makedonske 
književnosti i srpskog i slovenskog 

k : : : dno 
i a iz romantizma u realizam. skih naroda obrađuju svaka posebno, 
Kine način Šenoa ostao osamljen, a druga je nova, u njoj je dana u ia 
bez veze s hrvatskom književnošću boru suvremena književnost jugos a- 
svoga vremena, a razdoblje od ilir- venskih naroda s podjelom na rodove. 
skog pokreta do Šenoe čini se kao Za prvu podjelu, koja seže: od prije- 
neki vakuum. Tako je kontinuitet hr- laza stoljeća do književnosti u novoj 
vatske književnosti ponovno prekinut. Jugoslaviji, ona iga je ća ir a 
Evo podataka o broju sati (u 2. raz- svjetska književnos * sati 0) 
redu) = hrvatsku književnost i knji- srpska književnost: 14 sati am 
ževnosti evropskih i ostalih jugosla- slovenska književnost: 7 sati (1406) 
venskih naroda: makedonska književnost: 2 sata (4 26) 
evropska književnost: 11 sati (20%) hrvatska književnost: 20 sati (40 i 
srpska književnost: 19 sati (85%) Odnos između hrvatske književnosti i 
slovenska književnost: 9 sati (16%) ostalih književnosti 
makedonska književnost: 1 sat (2%) (u pan 
hrvatska književnost: 15 sati (27%) 40% :6 Q ' 
Odnos između hrvatske književnosti i 20 sati hrvatske književnosti prema 30 
ostalih književnosti sati za ostale književnosti. 
(u postocima) U ovom odnosu upada u oči pro- 
27% : 73% mjena u broju sati nako mi 
ke književnosti prema 40 nosti i svjetske književnosti u oris 
io puča inieonodti i hrvatske u. dojaka om 
; ; . književnom razdoblju umaniz 
pi nj redu obrađuje se realizam 1 ču nadrealizma svjetska književnost 
sooo : nije zastupljena s tako malim bro- 
evropska književnost: 20 sati (24%) jem sati pa se promatraču nameće 
srpska književnost: 23 sata (28%) Ditanje što je navelo sastavljače pro- 
slovenska književnost: 9 sati (11%) grama da taj odnos izmijene. Postoje 
hrvatska književnost: 30 sati (87%) dvije najvjerojatnije mogućnosti. Ili 
Odnos između hrvatske književnosti i sastavljači programa drže da je kva- 
ostalih književnosti liteta hrvatskih pisaca iz toga vre- 
(u postocima) mena tako vidno poboljšana da se, bez 
37% : 63% obzira na utjecaje izvana (koji su u 
30 sati hrvatske književnosti prema 52 tom razdoblju bili veći nego u roman- 
sata za ostale književnosti tizmu i e Ra no 
ikanju vremena, u vremen- nosti mora dati dos ojnije mjesto (i 
see. na a a kojem se našao pro- to Pid 4 a ne to 
iiž i _ ževnosti); je ta 1 i - 
grem bika da pie čaj a Ako je sastavljače u ovom pri- 
skog realizma obrađuju se Kovačić, ćajna. DJ pd g 
jčević i i ije, za Le- stupu vodio estetski kriterij, onca. 
prodo aje o saaadetaa 2 sula, Ku- i opet treba prigovoriti jer se u pm: 
Sničiću. Kozarcu, Harambašiću, Turiću, dvadesetak sati ao mrene 
Draženoviću ni traga, ni spomena. Ta- anno Korak me pva pr 
j i tarom programu iz nos A. 2. ića, , 
106 a“. m ia biti S budule? Cesarića — u jednom satu. Prema to- 
Iz razdoblja moderne izabrani su me, očito ni ovo rješenje nije o 
Matoš, Nazor, Vidrić i Šimunović. U neke vidne koristi za nastavu ob ž 
starom programu uz njih su se obra- ske književnosti, pa se nameće s 
divali još i Domjanić i Vojnović. U jedan zaključak: prince prvenstva hr- 
srpskoj modernoj obrađuju se kao i u vatske književnosti trebao je biti za- 
starom programu Šantić, Dučić, Rakić, stupljen od samog početka tako da se 
Stanković, Kočić, a dodan je još i Dis, pronađe spretan kompromis između 
u slovenskoj moderni dodani su u no- kriterija povijesne vrijednosti i estet- 
vom programu Kette i Murn-Aleksan- skih vrednota, između hrvatske knji- 
drov. Tako je sada slika srpske i slo- ževnosti s jedne strane i književnosti 
venske moderne jasnija, a hrvatske ostalih naroda s druge strane. U našim 
bljeđa. Teško je osim toga tumačiti hr- dosadašnjim programima mijenjale su 
vatsku modernu na piscima koji su tek ge koncepcije »podavanja« književno- 
dio moderne kao ma. ka a." sti, no bitno se položaj hrvatske knji- 
sasanice, Mog aii rk . kao ževnosti nije nikad popravio. Tradici- 
idol «e > pd X onalni okviri izgleda da se teško mogu 
gao Pog tnje raskinuti, a još teže stvoriti novi. 


U programu za 4. razred gimnazije E : _ 
vidno se ističu dvije koncepcije u po- Suvremena književnost jugoslaven 


djeli gradiva. Jedna donekle predstav- skih naroda podijeljena je prema dru- 
lja nastavak one iz 2. i 3. razreda, gdje gim načelima, ona se promatra kao 
se nacionalne književnosti jugoslaven- da je jedna i jedinstvena, a ne skup 

nacionalnih književnosti. Ta podjela 
izgleda ovako: 

1. Izbor iz književnog stvaralaštva S. 
Kulenovića, K. Destovnik-Kajuha, i J. 
Popovića — 3 sata 

2. Izbor iz poezije J. Kaštelana, V. Pa- 
run, S. Mihalića, V. Pope, S. Raičko- 
vića, J. Udoviča, D. Zajca, A. Šopova 
— 10 sati 

3. Iz pripovjedne proze R. Marinko- 
vića, V. Kaleba, M. Božića, V. Desni- 
ce, M. Lalića, O. Daviča, D. Cosića, 
C. Kosmača, O. Župančiča, S. Janev- 
skog — 12 sati 

4. Iz dramskog stvaralaštva M. Matko- 
vića, D. Smoleja, K. Čašule — 2 sata. 

Ta podjela isključuje postojanje na- 
cionalnih književnosti u novoj Jugo- 
slaviji i nameće obradu suvremenih 
pisaca bez nacionalnih okvira. Novi 
program morao je više poštivati na- 
cionalna obilježja književnosti jugo- 
slavenskih naroda, a u sintezi mogle 
su se dati one značajke suvremenih 
naših književnika koje ih vezuju i pri- 
bližuju jednog drugom. Sastavljači 
programa možda će reći da je ovakva 
podjela, gdje je akcent rada na pojedi- 
načnim analizama u okviru književnih 
rodova, izabrana stoga što se o suvre- 
menim piscima još ne mogu dati de- 
finitivne ocjene. Ali ta ih isprika teško 
može opravdati jer se opće nacionalne 
značajke naše književnosti i te kako 
jasno razabiru, ako se već ne mogu 
dati pojedinačni konačni sudovi. Danas 
uostalom naši književnici ispoljavaju 
svoj nacionalni osjećaj oslobođeni tu- 
đinskog, nenarodnog režima koji je 
osobito kod nekih jugoslavenskih na- 
cija pisce sapinjao i onemogućavao 
slobodu njihove misli, 

Kako su prošli hrvatski pisci u o- 
kvirima ove podjele prema književ- 
nim vrstama? 3 hrvatska pjesnika 
prema 5 ostalih, 4 hrvatska pripovje- 
dača prema 5 pripadnika ostalih na- 
cija, 1 hrvatski dramatičar prema 2 
ostala. Odnos za hrvatske književni- 
ke bolji nego u 2. i 3. razredu, ali 
još uvijek nepogodan. Nema smisla 
postavljati pitanje izbora unutar hr- 
vatskih suvremenih pisaca jer su se 
sastavljači očito trudili da izaberu 
najbolje, ali preko jednog velikog hr- 


vatskog pisca nije se smjelo prijeći 


— konkretno: Petar Šegedin izbačen 
je iz programa (u programu iz 1964. 
imao je mjesto) upravo u vrijeme kad 
ga većina hrvatskih kritičara drži 
najzanimljivijom i najtalentiranijom 
ličnošću moderne hrvatske proze, zbog 
čten je i dobio niz zapaženih nagra- 
a 

Ako promotrimo koji se broj pisa- 
ca od romantizma do naših dana spo- 
minje i obrađuje u okviru nastave 
književnosti, dobit ćemo ove podatke 


(tzv. staru hrvatsku književnost ov- 
dje ne uzimam u obzir jer je ona u 
programu u prednosti prema književ- 
nostima drugih jugoslavenskih naroda 
naprosto zbog toga što kod drugih 
jugoslavenskih naroda ili nije imala 
izrazitijih predstavnika ili nije posto- 
jala): 

svjetska književnost: 39 pisaca 
srpska književnost: 36 pisaca 
slovenska književnost: 27 pisaca 
makedonska književnost: 7 pisaca 
suvremena crnogorska književnost: 1 
pisac 

hrvatska književnost: 31 pisac. 


Brojke nas i opet upozoravaju na 
problem o kojem se govori. Niz za- 
paženih hrvatskih pisaca, od kojih 
neki imaju više kulturno-povijesno, 
a neki opet estetsko značenje, ne spo- 
minje se čak ni uz put. A ne bi se 
smjelo nikako dogoditi da đak ne po- 
znaje Marulića, Vitezovića, Botića, 
Markovića, Harambašića,  Galovića, 
Sudetu, Kozarčanina, Šegedina. 

Kod nas se vrlo često ističe da se 
vlastite vrijednosti ne smiju preuve- 
ličavati, da ne smijemo isticati svoje 
nacionalne i kulturne vrednote kako 
time ne bismo povrijedili osjećaje 
drugih. Tako smo u toj svojoj objek- 
tivnosti i kritičnosti i principijelnosti 
zatajili sami sebe, okljaštrili povijest 
vlastite književnosti u srednjoj školi 
u tolikoj mjeri da se kod učenika na- 
prosto mora razviti osjećaj manje 
vrijednosti i u odnosu prema svjet- 
skim književnostima i u odnosu pre- 
ma književnostima ostalih jugoslaven- 
skih naroda, 


Program, koncipiran kao ovaj, is- 
ključuje, nadalje, tzv. zavičajnu na- 
stavu. Naime, on precizno određuje 
broj sati za svakog pojedinog pisca i 
nastavnik se tog plana očito mora pri- 
državati. Nije li nelogično da učenik 
iz Like ništa ne zna o Starčeviću, Tu- 
riću, Draženoviću; iz Istre o Viktoru 
Car-Eminu, Mati Baloti, iz Podravine 
o Galoviću, iz Slavonije o Ivanu Ko- 
zarcu itd. Za takav vid nastave mo- 
gao bi se predvidjeti jedan broj sati, 
što ne znači da nastavnik mora pre- 
dimenzionirati značenje nekog »lokal- 
nog« ili »pokrajinskog« pisca. 


Ipak, navođenje broja sati u no- 
vom programu ima i jednu korist. 
Premda su nastavnici već i prije o- 
sjećali problem zapostavljenosti hr- 
vatske književnosti, on je sada postao 
tako očit da ga je doista teško opo- 
vrgnuti (od 19. stoljeća do suvreme- 
ne književnosti od broja sati predvi- 
đenog za književnosti pojedinih na- 
roda 35% otpada na hrvatsku knji- 
ževnost, a 65% na književnosti osta- 
lih naroda). 

Bilo bi vrlo zanimljivo promotriti 
problem i iz drugog kuta: kako su 
prošle nacionalne književnosti u ško- 
lama drugih jugoslavenskih naroda, 
ali kako, unatoč potrazi, do progra- 
ma iz drugih republika nisam mogla 
doći, pokušat ću, na temelju priručni- 
ka koji se upotrebljavaju u srednjim 
školama SR Srbije osvijetliti zastu- 
pljenost srpske književnosti u odno- 
su prema svjetskoj i književnostima 
ostalih jugoslavenskih naroda (to su 
novi udžbenici predviđeni za upotre- 
bu u srednjim školama i prema to- 
me zaključujem da su usklađeni s 
programom). 

Položaj srpske književnosti u srp- 
skim školskim udžbenicima htjela bih 
prikazati da pokažem kako postoje i 
neka druga rješenja koja bi se mož- 
da i kod nas mogla u principu pri- 
hvatiti, a ne zbog toga da jadikujem 
kako su hrvatski književnici u ud- 
žbenicima iz jedne druge republike 
loše prošli. Mene, dakle, u prvom re- 
du zanima kvantitativni raspored gra- 
diva kao jedno od mogućih rješenja, 
a ne kao objekt kritike, premda bi 
možda bilo potrebno zaustaviti se na 
obradi hrvatske književnosti do pre- 
poroda koja je u spomenutim priruč- 
nicima obezličena. (Hrvatska je npr. 
u 16. stoljeću prema tom udžbeniku 
imala kulturni razvitak »umnogome 
poremećen i usporen... U takvim u- 
slovima, razumljivo, nije ni moglo do- 
ći do nekog zamašnijeg kulturnog na- 
pretka...« Stoga je Dubrovnik »naš 
Dubrovnik«, Judita »najstarije delo 
naše umetničke književnosti«, Gun- 
dulić »naš književnik«, itd., itd., a hr- 
vatska književnost počinje tek od 
Zrinskog i Frankopana.) 


Pregled jugoslovenske književnosti, 
izdanje Zavoda za izdavanje udžbe- 
nika Socijalističke Republike Srbije, 
Beograd, obuhvaća četiri knjige. Au- 
tor je III knjige Dragutin A. Stefano- 
vić, a IL, IL i IV Dragutin A. Stefa- 


nović i Vukašin Stanisavljević. Svaka: 


je od tih knjiga pisana za jedan raz- 
red. U I knjizi obrađuje se narodna 
književnost, feudalna književnost, du- 
brovačko-dalmatinska književnost i 
racionalizam; u II romantizam, u III 
realizam, u IV mođerna književnost, 


književnost između dva rata i suvre-, 


mena književnost jugoslavenskih na- 
roda. Ovakav raspored gradiva, gle- 


dan u grubim okvirima, ima jednu: 


prednost u odnosu prema programu 
u SR Hrvatskoj: on ne zapostavlja 
tzv. narodnu književnost, a nedosta- 
tak mu je da je u IV knjizi preopši- 
ran. Međutim, kad bi se prihvatio i 
kod nas, onda bi se problem obrađe 
novije književnosti mogao riješiti ve- 
ćim brojem sati. 

Kvantitativna  zastupljenost* 'knji- 
ževnosti pojedinih naroda, od roman- 
tizma do naših dana, izgledala bi o- 
vako: 


Romantizam 

svjetska književnost: 20 str. (11%) 
hrvatska književnost: 40 str. (23%) 
slovenska književnost: 17 str. (10%) 


makedonska književnost: 7 str. (4%) 
srpska književnost: 90 str. (52%) 


Odnos između srpske književnosti i 
ostalih književnosti (u postocima) 
52% :48% 


Realizam 

svjetska književnost: 17 str. (12%) 
hrvatska književnost: 26 str. (18%) 
.slovenska književnost: 14 str. (10%) 
srpska književnost: 85 str. (60%) 


Odnos između srpske književnosti i 
ostalih književnosti (u postocima) 
60% : 40% 


Moderna i suvremena književnost 


svjetska književnost: 49 str. (14%) 
hrvatska književnost: 67 str. (20%) 
slovenska književnost: 44 str. > (13%) 


makedonska književnost: 12 str. (3%) 
suvremena crnog. knjiž.: 10 str. (3%) 
srpska književnost: 158 str. (47%) 


Odnos između srpske književnosti i 
ostalih književnosti (u postocima) 
47% :53% 


Princip zastupljenosti nacionalne 
književnosti u spomenutim je knjiga- 
ma jasno uočljiv. Nacionalna je knji- 
ževnost u prvom planu (u grubim po- 
stocima prosjek je 53% za nacionalnu 
književnost prema 47% za ostale knji- 
ževnosti), ostale književnosti dane su 
u vrlo kratkom i sažetom osvrtu, koji 
ima strogo informativni karakter. U 
svakoj epohi iz tog je škrtog osvrta 
izdvojen onaj predstavnik hrvatske, 
slovenske, makedonske književnosti 
koji po svom značenju, prema mišlje- 
nju autora, zauzima u okvirima po- 
jedine književnosti izuzetno mjesto. 
Tako su npr. iscrpno obrađeni iz hr- 
vatske književnosti Mažuranić, Šenoa, 
Kranjčević, Nazor, Krleža. U književ- 
nosti 20. stoljeća obrada je književ- 
nika ujednačenija, pa je ovdje srpske 
književnosti nešto manje nego svih 
ostalih, ali je ta prednost ostalih još 
uvijek neznatna. 


# U izračunavanju nisu uzeti u obzir oni 
dijelovi udžbenika gdje se govori općenita 
o prilikama i književnim pravcima. 


Što se tiče broja pisaca koji se kao 
predstavnici pojedinih nacionalnih 
književnosti u priručniku obrađuju, 
odnos je slijedeći: 
svjetskih književnika: 22 
hrvatskih književnika: 31 
slovenskih književnika: 18 
makedonskih književnika: 6 
srpskih književnika: 48 
48 srpskih književnika prema 77 osta- 
lih u našem programu 31 hrvatski 
prema 109 ostalih. 

Mislim da bi najrealnije rješenje 
odnosa nacionalne književnosti i knji- 
ževnosti ostalih naroda bilo u odnosu 
50% :50%. Sastavljači novog progra- 
ma, ako budu ovaj problem hijeli ri- 
ješiti, neće imati lak posao. Ako pak 
hrvatska književnost i dalje bude ima- 
la tako skromno mjesto u školama 
SR Hrvatske, možemo biti sigurni da 
će buduće generacije sve manje po- 
sezati za knjigom hrvatskih pisaca i 
sve se više udaljavati od onih misli 
i osjećaja koji su kao zlatna nit ut- 
kani u hrvatsku književnost. 


Zlata Derossi 


ZA KONGRES HRVATSKE 
KULTURE 


KAKO DO NOVE ZGRADE ZA- 
GREBAČKOG KAZALIŠTA 
MLADIH 


Cijenjeni uredniče! 


Obaveza koju sam preuzeo u Va- 
šoj redakciji bila je naoko jednostav- 
na: na kartici-dvije objasniti kako 
je došlo do toga da naokolo moram 
skupljati dobrovoljne priloge za izgra- 
dnju zgrade Zagrebačkoga kazališta 
mladih jer, smatrali ste, takav posao 
degradira položaj kulturnog radnika. 


Dužan sam dakle odgovoriti, ali ne 
samo Vama nego i svima koji, kao i 
Vi, do sađa nisu dali svoj prilog i po- 
gotovu onima, koji to uopće neće u- 
činiti. A prije svega moram i ovim 
putem zahvaliti svima što su nas do 


sađa pomogli, a tih nije malo: je- 
sec i pol skupilo ih sa ga dtednini. 
: Dvadeset i tri godine, usprkos obe- 
ćanjima »odgovornih« i nizu izuzet- 
nih međunarodnih uspjeha, radnici 
Zagrebačkoga kazališta mladih još u- 
vijek svakodnevno sele predstave iz 
dvorane u dvoranu, svakoga dana pu- 
blika — roditelji s djecom — traže 
naše predstave na drugom kraju gra- 
da i čudo je kako do sad još nisu iz- 
gubili živce. A predsjednici grada na- 
ručivali su projekte, određivali loka- 
cije, vodile su se duge i iscrpljujuće 
diskusije o neophodnosti i prioritetu 
izgradnje ove zgrade, ali u gotovo 
četvrt stoljeća — pozitivnih rezultata 
nije bilo. — Ali — bilo je onih dru- 
gih: tijekom svih tih godina mlada 
i najmlađa zagrebačka publika za ra- 
zliku od one u mnogim drugim gra- 
dovima nije imala svoga kazališta i 
zato je i u kazalištima za odrasle ima 
danas u našem gradu manje nego u 
tim gradovima. Zagreb je i ovuje gu- 
bio i značenje i korak; možda samo 
zbog stjecaja okolnosti, možda neha- 
tom, iako je znano da je manipula- 
cija to lakša što su oni kojima se ma- 
nipulira manje kulturni. 

Dalje se tako po našem sudu nije 
moglo. Podržani od gotovo svih ka- 
zališnih radnika Zagreba odlučili smo 
— barem ćemo pokušati sami. 

Nalijepiti takvom pokušaju etiketu 
fanatizma naravno veoma je lako, ali 
vidite, ja mislim da bi nam spas mo- 
gao donijeti možda još jedino fana- 
tizam —— i to kulturni fanatizam — 
jer se jedan narod najefikasnije može 
braniti kulturom; da živimo na žalost 
danas i da nam više života od ovoga 
nije dano i da zato — uprkos svemu 
— valja djelovati. 


Mislio sam: gotovo sva kazališta u 
Hrvatskoj sagrađena su od dobrovolj- 
nih priloga građana u vrijeme kada 
su ti gradovi bili znatno manji nego 
je Zagreb danas. Nisam vidio razlog 
zašto ne bi i ovo, u kome bi djeca 
Zagreba mogla zavoljeti kazalište i 
naučiti kako ga treba gledati i doži- 
vljavati, moralo biti izgrađeno na dru- 
gi način, kad ni danas nismo bolje 
sreće. Ako. Vam kažem još da je je- 
dan od idejnih nacrta načinio pokojni 
prof. Ibler, jedan od najvećih arhi- 
tekata koje smo ikada imali i locirao 
ga idealno u Tkalčićevu ulicu, ispalo 
bi da sam formalno odgovorio na sve 
što je od mene traženo. Da imam 
alibi. Ostala bi još samo rečenica-dvi- 
je o drugom dijelu zadane mi teme 
i tu bih morao reći — pretpostavljam 
— da to doduše jest degradacija kul- 
turnoga rada, ali da ovako uzvišen 
cilj može opravdati i malo neđostojna 
sredstva, kad već više nemamo onak- 

vih protunarodnih doktora poput Isi- 
dora Kršnjavoga, koji nam je pot- 
kraj prošloga stoljeća izgradio po- 
sljednju novu zagrebačku kazališnu 
zgradu. 

Ali, čini mi se da nije posve tako 
i da treba reći još riječ-dvije o toj 
degradaciji naprosto zato, jer kada 
govorimo o položaju kulturnoga rad- 
nika moramo znati ili iskusiti kako 
mu je ovo naše vrijeme determiniralo 
funkciju. 

Kada sam 1964. kao veoma mlad 
redatelj dobio Nagradu grada Zagre- 
ba bilo je u meni mnogo nade da ovaj 
moj posao može i izvan ustoličenog 
koncepta kulture kao društvenog de- 
kora i đeproblematizirane štafaže i- 
mati i svoju funkcionalnost i razlo- 
žnost, svoje narodnosno opravdanje, 
ugrubo — da bi u izvornom smislu 
riječi mogao biti društveno potreban. 
Ali ni prije ni poslije nagrade nisam 
uspio saznati sluša li tko sve te radio- 
-drame, trebaju li one komu ili ne. 
Nakon Šoljanova Lica koje sam po- 
stavio u Hrvatskom narodnom kaza- 
lištu od svega me se najviše dojmilo 
prazno gledalište i počeo sam (polako) 
shvaćati da rezultati našega rada u- 
mjesto na široko tlo publike padaju 
isključivo na tlo naših međusobnih 
cehovskih odnosa i zakulisanih osob- 
nih ili koterijaških igara i fama (što 
je i razumljivo jer je pojilo malo a 
grla je mnogo i postaju sve žednija). 
Trebalo mi je ukratko mnogo godina 
da shvatim, da je posao koji sam že- 
lio raditi — bespredmetan, da sve te 
rečenice padaju u gluhe i prazne dvo- 
rane i da one savršeno ništa ne mogu 
promijeniti u položaju tih 50 dobro- 
voljnih ili 500 privedenih a nezain- 
teresiranih ljudi u gledalištu. To isto 
sam (sada možda i s mizantropijom) 
ustanovio i za rad mojih sudrugova i 
mnogo zrelijih i mnogo darovitijih od 
mene: od onih koji pišu knjige što ih 
međusobno razmjenjuju a prodaju se 
u simboličnom broju primjeraka do 
onih što skladaju glazbu koja nikada 
neće biti izvedena. 

Prosljeđujući dakle ovu (možda i 
paušalnu i krivu) premisu po mome 
je sudu posljednji čas da shvatimo 
da je naše sektorsko bavljenje »višim 
duhovnim sferama« izgubilo vezu sa 
zbiljom, da ono može ostati samo kao 
dokument, kao indeks općeg pa i na- 
šega vlastitog otuđenja. I da bi na- 
stavljajući s tim »elitnim« djelova- 
njem i s besplodnim »estetičkim« ras- 
prama jednoga dana morao sama se- 
be optužiti za, oprostite na bomba- 
stičnosti, saučesništvo u kulturnom 
genocidu vlastitoga naroda. Čini mi 
se da je ovo moje vrijeme prekarnije 
od onoga u kome su djelovali »ilirci« 

i da je neophodno da se prestanemo 
vladati kao da smo kulturom proželi 
same osnove nacionalnog bića i da 
moram učiniti sve što mogu kako bih 
pridonio da bismo barem djecu kul- 
turno zainteresirali i odgojili, ako 
smo već svjesni da je najveći dio sta- 
rijih u trenutno ovako strukturiranim 
urbanim sredinama za kazalište defi- 
nitivno izgubljen. 

Vjerojatno je na pomolu vrijeme 
za jednu temeljitu reformu hrvatske 
kulture za učešće u kojoj ja osobno 
sumnjam da imam i snage i talenta, 
ali ono što bih možda mogao to je — 
pokušati pomoći da se za nju pripre- 
me novi naraštaji. Jer, tek na jednoj 
višoj kulturnoj razini onih koji do- 
laze bila bi, mislim, moguća jedna 
istinska preobrazba naše kulturne si- 
tuacije, koja je sada u biti u se za- 
tvorena, psihijatrijski kazano autisti- 
čka, residuum nas potplaćenih (u oba 
značenja te riječi) i ogorčenih kul- 
turnih radnika, nemoćnih da otvorimo 
novi obzor mediju s kojim smo izgu- 
bili organsku vezu. A da smo na ve- 
likom dijelu našega »kulturnoga fron- 
ta« lišeni veze s vlastitim narodom čija 
je kulturna zainteresiranost takva 
kakva jest i našom »zaslugom«, bojim 
se da je neopoziva činjenica. (A to 
što je ovaj rascjep između vrhunske 
kulture i publike predznak kulturne 
situacije i u mnogih drugih naroda 
ne daje nam pravo da se ponašamo 
kao da tu nema naše odgovornosti!) 

Ja eto i zato mislim da je ovo moje 
vrijeme prekarnije od onoga ilirsko- 
ga, da makar prihvatio i Barčevu eti- 
ketu ilirca-diletanta i fanatika i tko 
zna još kakve pejorative treba posve- 
titi svu pažnju novim naraštajima jer 
nam ne može biti svejedno kakav će 
hrvatski narod biti u budućnosti, kada 
ga naše pokoljenje više neće sačinja- 
vati; suprotstaviti se devizi »poslije 
nas — potop« u čije se carevanje mo- 
žete uvjeriti ako ispitate kako se u 
nas brine o djeci, kakva je naša knji- 
ževnost za djecu a kakva naših srod- 
nika po jeziku i dr. Čini mi se, eto, 
ukratko — da treba pokušati za dje- 
cu stvoriti kulturu i umjetnost koja 
će ih biti u stanju privući i zainte- 
resirati, koja će biti zanimljiva ia- 
traktivna a ne dosadna i puko ili pse- 
udopedagoška. U kazalištu to za me- 
ne znači: odškrinuti im vrata u car- 
stvo slobode, u carstvo mašte, koja 
imanentno uključuje radikalnu kriti- 
ku svega što jest, jer joj je premisa 
ona zemlja koju nastavaju »ljuđi naz- 
bilj« Držićeva Negromanta, a još pri- 
je toga izgraditi zgradu u kakvoj će 
takvo kazalište biti moguće — pri- 
premiti za to elementarne empirijske 
uvjete, da bi djeca takvu likovno nji- 


ma primjereno oblikovanu zgradu za- 
voljela, da bi kad odrastu išla i u dru- 
ge kazališne zgrade. Da kao obrazova- 
na i kulturna publika oni sami budu 
selektori, da ne prihvaćaju sve što im 
žele nametnuti, da njihova kultura 
bude platforma našega sutrašnjega 
stvaralaštva, da budu u stanju odu- 
prijeti se, onemogućiti one koji će im 
pokušati prodati rog za svijeću. (Sve 
to naravno nije nova mudrost, ali se 
na žalost nikako ne ostvaruje.) 

Eto, za to smatram da me moje 
skupljanje »milorada«, moje prosja- 
čenje ne degradira, kad to već nakon 
toliko godina molbi nisu učinili drugi. 
Ne degradira me kao pripadnika mo- 
ga naroda, a degradira li me kao 
»kulturnog radnika« u smislu u ko- 
jem sam ga gore pokušao odrediti i 
nije mi stalo, jer ako zbog toga bu- 
dem i izopćen iz društva posvećenih 
neću sebe smatrati gorim nego sam 
se smatrao dosad. 

Ako Vam se ovo što sam ovdje po- 
kušao obrazložiti čini iole uvjerljivim 
pošaljite svoj prilog za izgradnju zgra- 
de »Zagrebačkoga kazališta mladih na 
žiro račun 301-3-2486 s naznakom 
Zagrebačko kazalište mladih — za iz- 
gradnju zgrade«. Ako ne, bacite ovo 
pismo u koš: i onako nisam siguran 
moram li se stidjeti što sam ga na- 
pisao. 


Nikola Vončina 

Pismo nismo bacili u koš, naprotiv: 
držimo ga vrijednim i signativnim pri- 
logom »Kritici«. Uz to, i mi ćemo da- 
ti redakcijski prilog za izgradnju ka- 
zališta: 500 n. d. Sirotinja siroti- 
nji! Osim toga, svaki od urednika o- 
driče se jednog svog honorara (125 n. 
d) i prilaže ga zakladi za izgradnju 
Zagrebačkoga kazališta mladih. Pa 
ipak — sve u vezi s tim žalosno je 
svjedočanstvo o našem vremenu, koje 
nas neminovno podsjeća na nepore- 
cive činjenice da je gotovo sve zgra- 
de što ih kulturni i umjetnički Za- 
greb ima danas na raspolaganju na- 
slijedio od vremena omražene Austro- 
-Ugarske monarhije u kojoj je Hr- 
vatska bila tlačena i krvavo iskori- 
šćivana. Prošlo je više od dva puta 
po četvrt stoljeća drukčijega života u 
drugim strukturama, a da ništa no- 
vo nije izgrađeno, nego se naprotiv 
za obnovu i preuređenje Hr- 
vatskog narodnog kazališta moralo 
sakupljati milodare od poduzeća, a 
zbog čega je odgođeno i dovršenje 
koncertne dvorane kao i započinjanje 
radova na drugim objektima jednako 
potrebnim duhovnoj i fizičkoj kul- 
turi hrvatskog naroda. Jedino bi nam 


zadovoljstvo moralo biti saznanje da 
su kulturna središta ostalih bratskih 
naroda u istom razdoblju, ili u naj- 
novijem razdoblju, višestruko oboga- 
tila svoj fundus zgrada namijenjenih 
kulturi i umjetnosti. (Op. ur.) 


SUSTAVNO KLEVETANJE 
HRVATSKE U INOZEMSTVU 


Sve je češća pojava, da se kroz 
sredstva turističke informacije pro- 
turaju neistine i klevete o našoj Re- 
publici. To je već poznato. Ali, ako 
pogledamo ono, što je manje poznato, 
onda moramo zaključiti, da se može 
očekivati prava poplava kleveta u 
sredstvima turističke informacije. 


: Nacije o nacijama stvaraju sudove 
i — predrasude. U prošlim su vreme- 
nima ti sudovi potjecali iz različnih 
dodira: trgovinom, ratom, hodočašći- 
ma. Danas je na mjesto većine tih 
dodira stupio turizam. Turist putuje, 
upoznaje strane zemlje, kupuje turi- 
stičke vodiče, informira se u tisku. 
Zemlje sjevera, koje daju najveći broj 
turista, izdaju i vodiče za svoje lju- 
de, skupljaju podatke o zemljama u 
koje njihovi turisti putuju, obraćaju 
se za te podatke turističkim organi- 
zacijama i predstavništvima tih ze- 
malja. Podatke o Jugoslaviji daju ra- 
zličita predstavništva i dakako, Tu- 
ristički savez Jugoslavije u Beogradu. 
A kad te turističke publikacije jed- 
nom i izađu u inozemstvu, onda nije 
rijetkost da se u njima pojavi poda- 
tak, da se Jugoslavija sastoji od više 
republika i — provincija! Među pro- 
vincije se, dakako, broje Hrvatska i 
Slovenija, kao što se to dogodilo lani 
u vodiču hamburškog izdavača Hei- 
deverlag Helen Kulow, o čemu je pi- 
sala »Kritika« 13/1970. Isti vodič di- 
jeli jadransku obalu na Slovensko 
primorje, Dalmaciju i Crnogorsko pri- 
morje. 

General Fitzroy McLean, koji slovi 
kao: »prijatelj Jugoslavije«, čak je u 
svojoj prošlogodišnjoj knjizi, koju je 
za turiste engleskog jezika napisao 
pod naslovom Yugoslavia, iznio, uz 0- 
stale netočnosti, i čak mišljenje da 
smo mi Hrvati i Muslimani jedva do- 
čekali Hitlerove armije 1941, da bi- 
smo im se pridružili i počeli s poko- 
ljem Srba. O tome je pisao Šime Ba- 
len u »Kolu« 4/1970, a i VUS. Šime 
Balen je pisao i o nejasnoj ulozi Mc 
Leanovog savjetnika Dmitra Čulića 
i... sve je na tome i ostalo! Možemo 
li očekivati, da će svijet. i dalje ima- 
ti prilika da se informira o našoj 
zemlji na taj način? Po svemu sudeći: 
možemo! 

Jer, dok mi pišemo protestne članke, 
oni koji stoje iza te mračne i kleve- 
tničke rabote malo se uzbuđuju zbog 
naših članaka. A što bi se i uzbuđiva- 
li, kad su klevete, te krive i tenden- 
ciozne podatke, koje su oni dali, pot- 
pisali drugi. Javnosti je manje poz- 
nato tko su oni i što su oni. Tako npr. 
nije mnogo poznato, da je Dmitar 
Čulić, suradnik  Fitzroya McLeana, 
koji je čak i supotpisao na naslovnoj 
strani famoznu klevetničku publika- 
ciju Fitzroya McLeana, legalni jugo- 
slavenski turistički predstavnik u 
Ziirichu, dakle i hrvatski predstavnik. 
Ovaj čovjek koji se, uzgred rečeno, 
nije uopće potrudio da opovrgne op- 
tužbu Šime Balena, inače je pasioni- 
rani pisac brojnih turističkih vodiča 
na lošem njemačkom jeziku. Blago 
našoj Republici! Štoviše, Dmitar Ču- 
lić je i dalje jugoslavenski turistički 
predstavnik u Ziirichu, on pravi po- 
slove sa tvrtkom »Split« AG, koju je 
u Zirichu lanjske godine osnovala 
Investiciono-komercijalna banka u 
Splitu, ulazi i izlazi iz sjedišta te 
banke u Splitu kad god mu se to 
svidi. Također je manje poznato, da 
je general McLean vlasnik kuće u 
Korčuli, gdje je on i ove godine pro- 
veo ljeto, a općina mu je izdala ure- 
dnu dozvolu boravka. I nije ga bilo 
strah da provede ljeto među tim nje- 
mu mrskim Hrvatima, koji su — po 
gospodinu Fitzroyu McLeanu — po- 
državali Hitlera za vrijeme rata, iako 
se baš on, general, onda major Mec- 
Lean borio protiv Hitlera. Nije toga 
gospodina stid, da i dalje dolazi u 
zemlju koju je oklevetao. Zaista, ima 
li što lakše, nego klevetati Hrvatsku! 


Kuća Heideverlag Ellen Kulow, ko- 
ja je već jednom izdala vodič pun 
netočnih i tendencioznih podataka o 
Hrvatskoj i Sloveniji, upravo se spre- 
ma da izda drugi vodič o Jugoslaviji, 

štoviše ona je poslala akvizitera da 
po Jugoslaviji (a i Hrvatskoj) skuplja 
skupo plaćene reklame. Sreo sam tog 
akvizitera prošlog mjeseca u Investi- 
ciono-komercijalnoj banci u Splitu. 
On mi je pokazao posjetnicu, na kojoj 
je pisalo Walter Klages, Heideverlag, 
2000 Hamburg 50 Blucherstrasse 55, 
i dok mu je tajnica banke potpisivala 
zaključnicu, ja sam poveo s njim raz- 
govor, iz kojeg sam doznao, da je nje- 
gova kuća dobila podatke za taj fa- 
mozni vodič od jugoslavenskog turi- 
stičkog predstavništva u Frankfurtu 
na Maini i od Turističkog saveza Ju- 
goslavije. Štoviše, gospodin Walter 
Klages posjeduje, za slučaj da negdje 
što zapne, i preporuku toga Turistič- 
kog saveza Jugoslavije u Beogradu, 
lijepu urednu preporuku br. 2976/1 
05-11/IA, koju je vlastoručno potpisao 
predsjednik — Dušan Marić! 

I nakon što je izišao onaj famozni 
vodič, Turistički savez Jugoslavije, 
dakle, stoji iza te mračne rabote. Ia- 
ko ne vjerujemo (jer to iz iskaza Wal- 
tera Klagesa ne proizlazi) da bi Du- 
šan Marić osobno dao takav podatak 
Heideverlagu, jasno je, da on bez po 
muke može istražiti tko ga je od nje- 
govih ljudi dao. Ako mu je stalo do 
istine on će to učiniti, a ako ne učini, 
onda znači da pokriva antihrvatsku 
i antislovensku, a time i antijugosla- 
vensku rabotu. Zaista lako li je vri- 
jeđati i klevetati Hrvatsku! 

A vodiči se tiskaju i izlaze i dalje. 
Sustav predrasuda o našoj zemlji pro- 
računato se širi u inozemstvu. Pred- 
rasude će se širiti i dalje, dok god 
se ne utvrdi odgovornost i ne povede 
odgovarajući postupak protiv zlona- 
mjernih dezinformatora. Riječi i član- 
ci nisu uvijek dovoljni, potrebna je 
i akcija. Valja se na kraju pobrinuti 
i za paritet u diplomatskim i turisti- 
čkim predstavništvima u inozemstvu. 
Jer dok većina stranih turista dolazi 
baš u Hrvatsku, u Hrvatskoj često 
provede i odmor ne znajući da se re- 
publika u kojoj se nalazi zove Hrvat- 
ska zahvaljujući vodičima u kojima 
je riječ samo o Dalmaciji i o Jugo- 
slaviji; u isto vrijeme većina jugo- 
slavenskih radnika, koji rade u ino- 
zemstvu, dolazi baš iz Hrvaiske, a 
ipak među onima, koji sjede u turi- 
stičkim i diplomatskim predstavništvi- 
ma u inozemstvu, Hrvata je najmanje. 
Naravno žetva ne izostaje.* 


Ivan Pederin 


# Ovaj je članak upućen »Vjesniku« 23. 
listopada 1970. Do danas nije objavljen?!? 


ZAŠTO SMO ZA RAZBIJANJE 
UGOVORA IZMEĐU POSLOV- 
NOG UDRUŽENJA STAMBE- 
NIH ZADRUGA I OPĆINSKE 
SKUPŠTINE TROGIR 


Najprije da se predstavimo: 


Radnu grupu pri Općinskom komi- 
tetu SKH u Trogiru sačinjava nas 
četrdesetak mladih ljudi, koji imamo 
za cilj dobrobit ove komune. Želimo 
nadići političko stanje u komuni koje 
karakterizira razdvojenost i nepovje- 
renje, kao i sukob selo—grad; u tom 
smislu želimo biti most suradnje sa 
svima onima kojima je kao i nama na 
srcu boljitak komune. Ovim otvore- 
nim pismom izražavamo naš stav pre- 
ma ugovoru sklopljenom između Po- 
slovnog udruženja stambenih zadruga 
iz Beograda i Skupštine općine Tro- 
gir. Najprije ćemo iznijeti kratku po- 
vijest cijelog problema. Nastojat ćemo 
to uraditi na što istinitiji način; do- 
puštamo i mogućnost da u nečemu 
pogriješimo i ako se to dogodi, moli- 
mo sve koji tako misle da nas isprave 
zbog što tačnije slike. 

U Trogiru 28. VII 1967. godine, 
sklopljen je Ugovor između Poslov- 
nog udruženja stambenih zadruga iz 
Beograda i Skupštine općine Trogir 
o ustupanju zemljišta za uređenje i 
izgradnju turističkih naselja: »Race- 
tinovac«, »Kancelirovac«, »Sv. Fumi- 
ja« i »Medene« uz naknadu. 

Evo nekih najznačajnijih tačaka 
Ugovora: 


Član 3. »Investitor se obavezuje da 


* će do konca 1969. izgraditi infrastruk- 


turu na sve tri lokacije predviđene 
za turistička naselja, te za iste loka- 
cije kompletirati čitavu investicionu 
dokumentaciju i izgraditi ukupno 
1000 ležaja (slovima hiljadu). 

Do konca 1970. god. izgradit će osim 
u prethodnom stavu još 2000 ležaja 
(slovima dvije hiljade), a. do konca 
1973. god. završit će kompletnu iz- 
gradnju i to cca 7800 ležaja ukupno 
na sve tri lokacije, a sve prema odlu- 
ci koja zamjenjuje urbanistički plan 
ovih područja.« 

Član 5. »Investitor će u ime nak- 
nade za ustupljeno zemljište, opisa- 
no u čl. 1 ugovora platiti i to: 

a) 20 (dvadeset) N. din. za 1 m? po- 
vršine zemljišta za zemljište koje je 
u ovom momentu u društvenoj imo- 
vini, a koja naknada obuhvaća kako 

naknadu za zemljište, tako i onu za 


sve što se na tom zemljištu nalazi 
«< 


b) Dalje, u istom članu 
stoji: »Investitor će mepaljes anna 
đene naknade isplatiti Općini na sli- 
jedeći način: 

1. Naknadu za zemljište koje se sad 
nalazi u društvenoj imovini, pome- 
nutu u stavu 1. ovog člana pod a) u 
tri rate i to: 


— prvu ratu do 1. rujna 1968. 
— drugu ratu do 1. srpnja 1969. 
— treću ratu do 31. prosinca 1969.« 


Član 10. »Za slučaj da dođe do 
raskida ovog ugovora iz razloga što 
investitor nije izvršio isti u nekom 
njegovom dijelu, investitor će: 

a) zadržati pravo korišćenja dijela 
zemljišta i objekata koji su na tom 
zemljištu završeni, kao i onih obje- 
kata koji se nalaze u završnoj fazi 
izgradnje. 

b) imati pravo na naknadu stvarnih 
troškova od budućeg investitora za 
odgovarajući dio izgradnje infrastruk- 
ture na onom dijelu zemljišta na ko- 
jem nije započeta izgradnja objekata 
ili je započeta u neznatnom obimu. 

c) naknadu u onom iznosu u kome 
je investitor istu platio Općini, od- 
nosno drugim vlasnicima zemljišta 
na kojem nije započeta izgradnja 
objekata ili je započela u neznatnom 
obimu, a koje zemljište zbog raskida 
ugovora će preuzeti Općina uz oba- 
vezu isplate naknade kada Općina 
pronađe drugog investitora. 


Član 12. »Ovaj ugovor može svaka 
stranka raskinuti svojim zahtjevom, 
ukoliko se jedna ili druga ne bi pri- 
državale ugovorenih obaveza.« 


Na zemljištima o kojima se govori 
u ugovoru, otkad je sklopljen nije 
još započeta izgradnja niti jednog le- 
žaja. Interesantno je da se nigdje ne 
precizira površina društvene imovine 
koja se prodaje, pa suglasno tome ne 
govori se ni o veličini sredstava koja 
se moraju doznačiti Skupštini općine. 
U tekstu ne stoji ni kolika je veličina 
rata koje se moraju doznačiti. Među- 
tim, činjenica je da je do danas — 28. 
X 1970. Skupštini plaćeno samo oko 
30 milijuna: st. din. Pošto su ugovo- 
rom prodana najljepša i ogromna po- 
dručja općine, mišljenja smo da gor- 
nji iznos ne može pokriti ni prvu 
ratu. 

Ove godine Poslovno udruženje 
stambenih zadruga iz Beograda ustu- 
pilo je (vjerojatno uz kakvu zaradu) 
PIK-u »Beograd« spomenute terene 
i to bez privole Općinske skupštine. 
Ustupanjem prava PIK-u, Poslovno 
udruženje stambenih zadruga iz Beo- 
grada ukazuje — čini nam se — svo- 

je prave namjere: špekulaciju s tu- 
đim terenima. Sad PIK »Beograd« 
namjerava stupiti u pregovore sa 
Skupštinom općine zbog investicija u 
turističku izgradnju na području tro- 
girske komune. Postoje informacije 
da su već predstavnici Općine bez 
odobrenja i znanja Skupštine stupili 
u preliminarne pregovore s PIK-om 
»Beograd«. Smatramo da bi bilo fa- 
talno pogrešno stupiti u pregovore s 
PIK-om »Beograd«, jer bi se Općina 
našla u podređenom položaju, a iona- 
ko se PIK »Beograd« »dočepao« te- 
rena na nelegalan način, premda ugo- 
vor između Poslovnog udruženja 
stambenih zadruga i Skupštine opći- 
ne još nije prekinut. 

Treba spomenuti slučaj domaćeg 
ugostiteljskog poduzeća »Budućnost«, 
kojem je uvelike nastojalo naškoditi 
Poslovno udruženje stambenih zadru- 
ga, »namećući se kao arbitar« u tu- 
rističkoj izgradnji Trogira. Poduzeće 
»Budućnost« upravo završava gradnju 
golemog hotelskog kompleksa sa 1200 
ležaja. Na tome se ne zaustavljaju 
ambiciozni planovi ovog poduzeća, 
zasnovani na kreditima dobivenim 
od IKB »Split«. Vrlo vjerojatno da 
će se u tom poduzeću javiti problem 
s iznalaženjem kadrova. Pitamo se: 
odakle bi se tek iznašli kadrovi kad 
bi PIK »Beograd« izgradio hotele? 
(iako pomalo sumnjamo u njegove 
namjere da gradi hotele, nakon na- 
čina s kojim je na njega Poslovno 
udruženje stambenih zadruga preni- 
jelo svoja prava). 


Ne bi li gradnja novih hotela zna- 
čila nelojalnu konkurenciju poduzeću, 
koje je izgradnjom novih hotelskih 
kapaciteta stavilo Trogir među prva 
turistička središta Dalmacije? Forsi- 
ranje izgradnje a da se ne misli da li 
to odgovara realnim mogućnostima 
komune, bilo je jednako provincij- 
skim megalomanskim ambicijama. 

Može nam se predbaciti da smo pro- 
tiv izgradnje ili protiv prosperiteta 
komune. Mi smo za izgradnju, ali na 
racionalan način. Mi smo i za izgrad- 
nju koju bi financirao PIK »Beograd« 
ili bilo tko drugi, ali u kojoj bi tro- 
girska komuna bila ravnopravan par- 


tner, kako pri kreiranju poslovne tako 
i kadrovske politike, a u ovom slu- 
čaju ona to nije, jer »više nije vlas- 
nik« najvrednijih terena. Ravnoprav- 
no se može raspravljati samo ako se 
raskine ugovor. Usput se može govo- 
riti da su već izgubljeni neracional- 
nim gospodarenjem i organizacijom 
prostora najatraktivniji dijelovi ove 
komune — npr. velika uvala Saldun 
rasparcelirana je između privatnika 
za gradnju vikendica, a dio je dobio 
»Ineks«. 

Zbog naravi ugovora između Op- 
ćinske skupštine i Poslovnog udru- 
ženja stambenih zadruga iz Beogra- 
da, po kojem su trogirskoj komuni 
vezane ruke, a »Zadruge« nisu izvr- 
šile niti dio preuzetih obaveza, svi se 
u komuni načelno slažu da ugo- 
vor treba raskinuti. Međutim, čuju se 
mišljenja protiv raskidanja ugovora, 
jer bi — navodno — općina izgubila 
investitora PIK »Beograd«. U ovom 
momentu da li je to gorući problem 
komune? Nije li dovoljan golem ka- 
pacitet domaćeg poduzeća »Buduć- 
nost«, za koje se već, kako je rečeno, 
postavlja problem kadrova, a uz to i 
problem popunjenja kapaciteta. Op- 
ćinski komitet i Općinska konferen- 
cija SK zauzeli su odlučan stav — 
raskinuti ugovor. Pri tome se navo- 
de i primjeri »kolonijalno« eksploa- 
tiranih komuna od strane grabežlji- 
vih reeksportera, kao što je to slučaj 
s Primoštenom i Cavtatom, a što bi 
sutra moglo zadesiti i nas. 


Iz navedenih razloga, radna grupa 
je za razbijanje ugovora s Poslov- 
nim udruženjem stambenih zadruga 
iz Beograda. Smatramo da podrža- 
vanje ugovora znači podavanje naše 
komune tuđim interesima, kao i su- 
protstavljanje stavovima CK SKH, 
kao i Predsjedništva SKJ, u času kad 
se provodi borba protiv kapitala otu- 
đenog od proizvođača. Ukoliko se ugo- 
vor ne prekine, doći ćemo u takvo 
stanje kakvo Trogir nije zadesilo više 
od dva milenija njegove prošlosti: 
možemo postati komuna bez teritorija. 


Radna grupa pri Općinskom 
komitetu SKH 


Mjesto svakog drugog komentara: 
SRETNO I HRABRO — U NOVU I BOLJU GODINU! 

SADRŽAJ 


KRITIKA 
knjiga III, brojevi 10—15, godina 1970. 


Riječ uredništva nm. m ar, 


Ivo Frangeš: 
Petar Šegedin: 
Drago Ivanišević: 


Veci nad grobom . +... 2 

Neka je slava Većeslavu Meiidieh 

Veci vijenac . +. ai 
TEMA 


Današnje oporbe i raspre o proteklom sukobu 


na književnoj 


Stanko Lasić: 


Miroslav Vaupotić: 


Grgo Gamulin: 


ljevici oo 


Sukob na ij an A sana 
(1928—1952) * s s 


Vrijednost i značenje lijevih ča- 
sopisa i novina u hrvatskoj knji- 
ževnosti četrdesetih godina . 


Izbor unutar totaliteta . 


Demistificirana Biblija 


Ernst Bloch: 
Slavko Goldstein: 
Adalbert Rebić: 


Jeronim Šetka: 


Bratoljub Klaić: 
Karlo Kosor: 


Ateizam u kršćanstvu 
Potomstvo naroda izabranog 


Metode tumačenja Gareskolifanig 
Biblije od starine do danas 


Kršćanski termini u novome hrt 
jevodu Biblije o fa Pi“ 


Sintaksa Biblije . 


sole nE naa | u Jasan nove hrvatske 
Biblije .. oo. la 


Važnost nacionalnog — jučer, danas i sutra. 


Anton Slodnjak: 


Mate Šimundić: 


Josip Bratulić: 


Geza Kikić: 


Slovenska literatura u odnosu 
prema vskarim soTapenim litera- 
turama M " = 18995 A TR . 


Protiv agrar hrvatske književ- 
nosti na »staru i »movu« (U vezi s 
temom »Kada uistinu poBinje po 
atski standardni jezik«) 


v 
peovnoram mjobjača hrvatske šadi: 


Historiografski trenutak istine 


Franjo Tuđman: 


Slavko Goldstein: 


Andrija-Ljubomir 
Lisac: 


Mirjana Gross: 


evnosti rare 

O pseudoznanstvenom pristup 
bunjevačkim Hronom i njegov 
preporodu 4.4 “ . 
Hrvatska politika u prvim godina- 
ma borbe protiv vidovdanskog 
centralističko - hegamantatitaosg 
poretka sobova TN 


Nacrt za Vecinu biografiju . . . 


O mekog. Blađoljskoj Htešasi na za 
maćem . 


Hrvatska historiografija na Ks 
kretnici? $ #3 . 


Opaske o najnovijoj hrvatskoj prozi... <. 


Branimir Donat: 


Dalibor Cvitan: 


Branimir Donat: 


Stanko Korać: 


Grgo Gamulin: 
Dalibor Brozović: 


Ivan Pederin:; 


Oblici lažne svijesti u pogitjerav 
nom hrvatskom romanu . Pa“ 


Eiron i alazon u ruvwrsmenog hr- 
vatskoj prozi ša so 8 u... 


Humor . i satira u poslijeratnom 
hrvatskom romanu .«.. 


Dvaput cenzuriran roman Nos aka 
BImiIČAa s s» So s oč o Šš oso doso od o8 


OGLEDII RASPRAVE 


U ovom trenutku socijalizma 


O početku hrvatskog jazika og dia 
darda s a “ 


Kačićeva književna terminologi 
ja i narodna pjesma. +... 

Mirjana Buljan: Rosemaryjino dijete — tragedija 

konformizma (uz film Romana Polanskog) 
Dalibor Brozović: Epitaf Biljafri . ... $ s. 
Mate Zorić: Zaboravljeno poglavlje iz hrvat- 


ske književne prošlosti: pisci ta- 
lijanskog jezičnog izraza u Dal 
macijii Nikola Tommaseo . +... 


Mirjana Buljan: Irci i njihov »vjerskik rat... 
Vojislav Nikčević: Čiji je takozvani Vukov jezik? 
Šime Đodan: Aktualni Kogpošarski položaj Za- 
greba . . B S ar s 
Antun Šoljan: Zahvaljujem na pitanjima. . +. 
Dubravko Horvatić: Hrvatsko naivno djineratia iilvan 
Lacković-Croata _.. gb 
Jozo Vrkić: Opako nešto cm37.3 Ž o oi u 
Natko Devčić: Strukturirani žkaate+t (povodom jedne 
nesvakidašnje londonske glazbene priredbe) . 
"Tomislav Ladan: Ante Starčević (državnik, govor- 
nik, književnik) hE. 2. BOJE o 


PROSUDBE I RAŠČLAMBE 


Milan Selaković: Ljubo Wiesner — artistički blije- 
sak kampanilizma hrvatske mla- 
de lirilkče,s m“ goga ao jeo o oo 


Tomislav Šegota: Obradba stručnih naziva u »Rječ- 
niku hrvatskosrpskoga književ- 
nog jezika« (Geografija i neki poinosi iz 


dodirnih znanosti) | a E 
Branislav Nedosegnuta intimnost, fatum i 
Zeljković: fosfori u prosjie Drage Ivaniše- 
vića .. 2.8 s og8 M e 
Bruno Popović: Sezona u sati #4 a 
as Lavoslav Vukelić 
Veljko Vučetić: Lirika Ante Cettinea . . 


Dubravko Ivančan: Modernizam ili sudbina pognije 
A 2 Simića 0). 2 2 a a 


Nikola Batušić: O književno-kritičkim PR 
Alberta Halera “ . soo 


Dubravko Ivančan: Modernizam ili sudbina poezije 
A. B. Šimića (2) . . . do soo o 


RAZGOVORI 


Ruben Radica u razgovoru s Evom Sedak: 
Beskonačno veselje skladanja .. +... 


Vlado Gotovac u razgovoru s Vlatkom Pavletićem: 
»Ja u Limbu govorim ono što postoji.. # 


Antun Šoljan u razgovoru s Vlatkom Pavletićem: 
»Djelo je mogućnost da se sačuva zdrav razum« . 


RASPRE 
Salim Čerić: Još o knjizi parne nn srpsko- 
hrvatskog jezika . . Sa a i 
Hrvoje Šošić: Za racionalni sustav omitattu saso 
i reprodukcije znanosti i kulture 
Trpimir Macan Šta je sporno a šta neosporno o 
*Muslimstnima hrvatskosrpskog je- 
zika«? . s. inga grota rad 
Hrvoje Šošić: O dohotku i dobiti — suprotno od 
A. Bajta i L Rupnika . 4 a 
Mirko Čanadanović: Politika Radoja Radojevića . . - 
da Klaić: Još ednom o tristotoj obljetnici 
kt ša Filozofskog fakulteta u 
Zagrebu (Povodom napisa V. Bazale) . . - 

vladimir Bazala: Umjesto odgovora Nadi Klaić. 


Grgo Gamulin: Na rubu ili u jezgri problema (o 
nacionalnoj ravnopravnosti u socijalizmu — u spox 
vodu diskusije o muslimanima) . . . 


vladimir Blašković: Ograda od objede ili poruka jav- 
na povodom jedne arabeskne u. 
lajne i njene ture 1 jazije. S 


Zvonimir Komarica:O_ nacionalnoj LAO kob raji 
(Uz rasprave o popisu stanovništva u 1971. god.) 


Smiljana Rendić: Još o imenu Židova (odgovor Slavku 
Goldsteinu) —.4 4 


OSVRTI I PRIKAZI 


Zvonimir Mrkonjić: Prema fenomenologiji pina figov 
Zidić: »Blagdansko lice«) . 


Dubravko Ivančan: Radovan Vučković: »Preobražaji . 


preobraženja« a od 

Branimir Donat: Okuženi smrću (Nikola Pulić: Procesija 
Matica hrvatska, Zagreb, 1969). . . 

Mirko Rogošić: Fingirana skrovitost (Željko BpREnn 
Izgon, biblioteka »Razlog«, Zagreb, 1968) . 

Ivo Vidan Znanje Pounda i glas poniji e 
(u povodu Ladanova prijevoda u hrvatski jezik) 

Branimir Donat: Prema »romanu istine« (Josip pana 
»Sante«) š owo o “ 

Dalibor Cvitan: o osddata. sktiža OEjenko smoje 
»Naše malo misto«) . «4. +. +. ' 

Petar Selem: Najniža moguća masi. .. kak Ste- 


rijino pozorje # PoE 


Miroslav Brandt: Poruka jedne sh ijoćta e ma Čr- 
nja i Ive Mihovilović, Bomabija začinjavca, = 
jeka, 1969) 2 ooo za ode o oso a 


Miroslav Vaupotić: Opaske između tekst ova i posli- 
je njih (Muhsin Boeh M1 Zaba teksta, 
Sarajevo, 1969) > 13 s. 0 će 


Vojmil Rabadan: Dva Sigeta i asu istina (uz pra- 
izvedbu spektakla Zagrebačkog kazališta mladih 


»Obsidio sigetiana.. .“) Kaj = 5 2 uk sk? 
Petar Selem: Dubrovnik ljeta 1970. A Sa 
Branimir Donat: Poručak bez poučka (Nenad Bee, du 

kov: »Ja živim«, Zagreb 1970) . . . « 


Jozo Vrkić: Hrvatski bog svjetla i tmine (Jozo 
Laušić: Klačina, Naprijed, Zagreb 1970) . . . 


Branimir Donat: Tri romana RJ ERaaiire Mbi Oghee 
delj RIJ . dokoel tas 


LJETOPIS 


Luka Ibrišimović Zgo i nezgode hrvatskih knji- 
i Đuka Begović: Lea j Vika dnevni žumsje se Basotiak ge 


. . . . . . 


Pismo Marijana Matkovića sucu za prekršaje 


(u povodu »Generala i njegova lakrdijaša«) . +. + 4 + 
Dokle država u državi? . 4 aa 
Zagreb Federaciji — 

Federacija Zagrebu . + + 4 4. 4.4 «+. a... 


Zagreb Federaciji —= Federacija Zagrebu. 
Nacionalni kijuč u jugoslavenskoj diplomaciji 


Šerif Šehović: Raskrinkano pa pre naa (ili zašto 
je Žanko doživio slom?) . . Ž-A mA 


Sastav saveznih funkcionara, koji se biraju 
redova saveznih poslanika, prema republiši? oj 
pokrajinskoj zastupljenosti 5 , 


iz 
i 


Zvonimir Neka pniiisšaa suvremenih migra- 
Komarica: cija .. DNK . 
Dragutin Ipak i u er na hrvatskom je- 


Šćukanec: ziku 

V.R: Nova podjela Jugoslavi 
mačkom turističkom vodit FK onje 563 
Slavko Mihalić: Složeni put do stvarne sl 
umjetničkog stvaranja . oko ck: 564 
Razlozi za burnu sjednicu maori aos od- 
bora Saveza književnika Jugoslavije . 567 
Škole bez đaka — Hrvatska bez Hrvata . . . . 568 
Hrvatska u narodnooslobodilačkoj borbi i — 
u našim školskim udžbenicima . . 4.444 + +. 568 
Pravo na isticanje trobojnice . . . +. 44... 728 
Nakon osude Ivana Alilovića. . . . . «. «. 780 
Zdravica američkog predsjednika u žadvabo 7131 
Zlata Derossi: Položaj hrvatske književ s... u 
gimnazijama prsne papa 
blike Hrvatske . 887 
Nikola Vončina: Kako do nove zgrade Zagrebač. 
kog kazališta mladih . . +... 893 
Ivan Pederin: Sustavno parena ida Hrvatske u 
inozemstvu oo on a a Og BB 
Zašto smo za razbijanje ugovora između Po- 
slovnog udruženja stambenih nadraga i Kia 
ske skupštine Trogir pjena E. 897 
LISTIĆI 
Petar Šegedin: Razgovor povodom izvođenja dra- 
me M. Ed tkovića »General i nje- 
gov lak nei jade u prao na- 
rodnom kazalištu . . . K . 239 
Petar Šegedin: Govor na godišnjoj ski iaAr Rru= 
štva književnika Hrvatske . . 404 
Smiljana Rendić: O imenu Židova 4 4 4 4 04 4) 406 
Demanti Matice hrvatske .. +. + a. g lac, a 
Julije Derossi: Estetsko pitanje u povijesti hr- 
vatske književnosti # « '« sli 
Marin Pavlinović: O Pavlinovićevim »Putima« . . . 413 
Krešimir Brant: Gospodarenje u začaranom krugu 703 
KRITIKA — Časopis za kritiku umjetnosti i kulturno-politička pitanja. Urednici: Dali- 


bor Cvitan, Branimir Donat, Vlatko Pavletić (glavni i odgovorni urednik), Danilo Pejo- 
vić i Petar Selem. 

KRITIKA izlazi šest puta godišnje, a svako godište sačinjava jednu knjigu. Cijena pojedinog 
primjerka je 10 ND za tuzemstvo. Pretplata za 1970. godinu iznosi ND 50.— za tuzemstvo 
odnosno 8 USA $ za inozemstvo. Pretplata se šalje Nakladnom zavodu Matice hrvatske, 
Zagreb, Ulica Matice hrvatske 2; za tuzemsivo na žiro račun broj 301-1-7097, a za inozemstvo: 


za zapadne zemlje (devize): 301/620-1001-32002-10-149 
za istočne zemlje (devize): 301/620-1001-32000- 30-149 


Nabavite svakako najnovije izdanje Nakladnog zavoda Matice 
hrvatske 


HRVOJE ŠOŠIĆ 
ZA ČISTE RAČUNE 


Jedan od najagilnijih i najsposobnijih mlađih hrvatskih ekonom- 
skih stručnjaka napisao je sasvim osebujno djelo, koje je prije svega 
izvanredni priručnik za svakoga iko želi shvatiti gospodarske dile- 
me sadašnjeg trenutka Hrvatske i Jugoslavije, ali uz to i povrh toga 
također sjajni, oštroumni i temeljito potkrijepljeni obračun s regre- 
sivnim snagama i nosiocima novih eksploatatorskih i kolonijalistič- 
kih tendencija. 

Ako se želite uputiti u bit najaktualnijih gospodarskih problema 
o kojima ovisi budućnost sviju nas, pa i opstanak naroda čiji sve 
veći vitalni dio odlazi na rad u inozemstvo odakle se uglavnom još 
uvijek ne vraća — onda svakako odmah naručite pouzećem djelo 
dra Hrvoja Šošića. 

Kao još nigdje do sada raskrinkane su metode pritiska reekspor- 
tera i velikih bivših saveznih banaka na privredne organizacije, ko- 
mune, općine i pojedince, što je samo novi bjelodani dokaz da nije 
tek tako s najvišeg mjesta aludirano na praksu da se utjecajni poje- 
dinci i kritički raspoloženi funkcionari ušutkuju: prijetnjama ili pod- 
mićivanjem! 

Osim toga, dr Hrvoje Šošić u svome polemičkom djelu navodi 
niz usporednih tablica i brojevitih argumenata kojima ukazuje na 
manje ili više skrivene načine financijskih prelijevanja iz jedne re- 
publike u drugu, što je izvor mnogih sadašnjih nesporazuma i na- 
petosti s ozbiljnim posljedicama na daljnje razvijanje bratskih me- 
đunacionalnih odnosa u Jugoslaviji. 


Raskrinkati krivce sadašnje gospodarske krize; 


baciti rukavicu izazova snagama koje koče daljnji proces de- 
mokratizacije i svestranih nastojanja za uspostavljanje socijalističke 
zajednice uistinu ravnopravnih naroda i narodnosti; 


ukazati na bitna pitanja i ujedno 
predložiti kako ih valja riješiti 


— to je bila namjera autora ovoga djela, a na Vama je sada da se 
kao čitaoci uvjerite u kojoj je mjeri taj zadatak ostvaren. 


Naručite odmah pouzećem knjigu: ZA ČISTE RAČUNE! — Cijena: 45D. 
Narudžbe se šalju na adresu: Nakladni zavod Matice hrvatske, Zagreb, 


Ulica Matice hrvatske 2, tekući račun broj: 301-1-7097, ili pismom zatražiti 
da se navedeno izdanje pošalje pouzećem na određenu adresu. 


PRETPLATA 


na nEriiiku 


za 1971. godinu 
iznosi 50 D, 

a uplaćuje se 

na tekući račun 
Nakladnog zavoda 
Matice hrvatske, 
Zagreb, Matičina 2, 
broj: 301-1-7097. 


=. 


PRIJATELJIMA I ČITAOCIMA »KRITIKE«! 


Usprkos nerazumijevanjima, pa i klevetama i različitim pritiscima, ne 
samo s jedne strane, časopis »Kritika« se ipak održao na poprištu bez 
ustupaka i ovim brojem navršava svoje treće godište, s relativno visokom 
nakladom, bez neprodanih starih primjeraka. 

Nema sumnje, ništa od toga nije slučajno: ni pohvale ni napadi, ni nov- 
čana oskudica ni brzo rasprodana naklada svakoga broja. Pretpostavljamo 
da smo dali, makar kako skromni, ipak svoj i određeni prilog afir- 
maciji Hrvatske, hrvatske kulture, umjetnosti i znanosti. Ne iskorišćujemo 
samo tekovine tuđih zalaganja, nego i sami sudjelujemo u borbi za sve veću 
slobodu pojedinaca i za što potpuniju ravnopravnost naroda i narodnosti u 
Jugoslaviji, pa je vjerojatno i to jedan od razloga što danas već možemo 
govoriti o oko 10.000 stalnih čitalaca i vjernih prijatelja časopisa »Kritika«. 

Uređujući i objavljujući promišljeno tematske brojeve, kao i posebne 
brojeve posvećene važnim, aktualnim ili trajno zanimljivim temama preu- 
zimamo i financijski rizik, jer za te posebne brojeve u pravilu nemamo ni- 
kakvih posebnih dotacija. Zato nam je tako iznimno važna podrška onih 
čitalaca koji unaprijed svake godine uplaćuju cijeli iznos pretplate za tekuću 
godinu i na taj nam način omogućuju da dobro promišljenim ulaganjem 
u redovnu i posebnu izdavačku djelatnost domašimo dva cilja: (1) obogatimo 
hrvatsku književnost i publicistiku novim vrijednim kritičkim djelima i 
ujedno (2) održimo kakvu-takvu financijsku stabilnost, koju nam garantiraju 
s jedne strane pretplatnici i ostali čitaoci, ali s druge strane također fondovi 
za kulturu: republički i gradski! 

Pa ipak, da bismo i dalje mogli opstati na poprištu, samosvojni i ažurni, 
moramo pribjeći i ovom posebnom pozivu što ga upućujemo svima koji su 
zainteresirani za dosadašnju fizionomiju i orijentaciju »Kritike« — da nam 
pomognu! , 

Kao pojedinci, pomoći ćete nam godišnjom pretplatom na »Kritiku« za 
1971. i otkupom svih naših posebnih izdanja koja još eventualno niste na- 
bavili, a kao predstavnici i funkcionari u ustanovama i poduzećima možete 
nam još djelotvornije pomoći otkupom oglasnog prostora u »Kritici« prema 
slijedećoj tarifi: 1 stranica 1.000 D, 1/2 stranice 600 D, 6 stranica u 1971. 
godini 5.000 D. 


PRETPLATA u visini od 50 D za »Kritiku« u 1971. godini prima se odmah 
i šalje na tekući račun Nakladnog zavoda Matice hrvatske, Zagreb, Matičina 
2, broj: 301-1-7097. 

Za inozemstvo pretplata iznosi 8 USA dolara i doznačuje se na devizni 
račun Nakladnog zavoda Matice hrvaiske, Zagreb, Ulica Matice hrvatske 2, 
broj: 301-620-1001-32000-10-149. 


OGLASI se uplaćuju na tekući račun Društva književnika Hrvatske, 
Zagreb, Trg Republike 7, broj: 301-8-2011, dok tekstove za oglase prima ured- 
ništvo na adresu: Nakladni zavod Matice hrvatske, Zagreb, Matičina 2. 


PRETPLATITE SE I NAĐITE NOVE PRETPLATNIKE! 


U slijedećoj godini »Kritika« će objaviti niz zanimljivih rasprava i kri- 
tičkih priloga, kao i raspre o aktualnim pitanjima. Već u 16. broju (za si- 
ječanj i veljaču 1971) predviđeni su prilozi u kojima se bez uvijanja raščla- 
njuju pitanja u vezi sa suvremenom hrvatskom historiografijom, zatim o 
novoj glazbi i novoj filozofiji umjetnosti. Osim toga, već su napisani, i če- 
kaju slobodan termin za objavljivanje, tekstovi posvećeni najnovijem stanju 
u našoj lingvistici, na liniji borbe protiv jezičkih nepravilnosti i još uvijek 
evidentne neravnopravnosti hrvatskog jezika u nekim našim saveznim usia- 
novama i jako važnim i utjecajnim organizacijama. 


Za deset novih pretplatnika svaki prijatelj »Kritike« ima pravo da bes- 
platno dobije jedno od posebnih izdanja »Kritike« prema vlastitom izboru 
ito: 

i. HRVATSKI KNJIŽEVNI JEZIK I PITANJE VARIJANATA Cijena 45 D 
2. Dalibor Brozović: RJEČNIK JEZIKA, ILI JEZIK RJEČNIKA"? Cijena 28 D 


3. EKSPRESIONIZAM I HRVATSKA KNJIŽEVNOST Cijena 30 D 
Rasprave i članci 

4. STRUKTURALIZAM Cijena 40 D 
Rasprave i eseji, s rječnikom strukturalističkog nazivlja Cijena 40 D 

5. Ante Sekulić: KNJIŽEVNOST BAČKIH HRVATA Cijena 60 D 

6. PETAR HEKTOROVIĆ Cijena 60 D 
Zbornik radova 

7. O PETRU PRERADOVICU DANAS Cijena 30 D 


Zbornik radova 


Posebna izdanja možete i odvojeno naručiti; pri tom pretplainici »Kri- 
tike« uživaju popust od 30% za izdanja 1969. i 1970, a 20% za nova izdanja 
koja će izaći iz tiska u tijeku 1971. godine. 

Narudžbe i uplate za posebna izdanja prima Nakladni zavod Matice 
hrvatske, Zagreb, Matičina 2, na tekući račun 301-1-7097. 


Unaprijed zahvaljujemo na povjerenju i podršci. 


Nakladnom zavodu Matice hrvatske 
Zagreb Matičina2. 


Ovim se pretplaćujem na časopis KRITIKA za 1971. godinu. (Pretplata iznosi D 50.—) 


Ujedno molim da mi dostavite ova posebna izdanja KRITIKE: 


1. Hrvatski književni jezik i pitanje 
varijanata KOMI (aca uz cijenu od D 45.— 
2. Dalibor Brozović: Rječnik jezika, ili 


jezik Rječnika? s s no» 28— 
3. Ekspresionizam i hrvatska književnost nisi S » » 30— 
4. Strukturalizam e. 
5. Ante Sekulić: Književnost bačkih Hrvata s. 64 s » o» 60— 
6. Petar Hektorović, zbornik 9 m » o» 60— 
7. O Petru Preradoviću danas, zbornik a 3 » o» 30— 


Budući da se ovim dopisom pretplaćujem na čosopis KRITIKA, to molim da mi 
se za naručena posebna izdanja KRITIKE prizna popust od 30%. 

Iznos pretplate za 1971. godinu i za naručena posebna izdanja doznačujem na te- 
kući račun: 301-1-7097 odnosno poštanskom uputnicom. 


Uz pozdrav 

Obr. 1 - Izd. SDK - Opća uplatnica 


Tema: Opaske o najnovijoj hrvatskoj prozi (pišu: 
B. Donat, D. Cvitan i S. Korać) & A. Šoljan: 
»Djelo je mogućnost da se sačuva zdrav razum« 
& G. Gamulin: Otuđenje savršeno funkcionali- 
zirano. SR. Radojević: Građanska apologija 
Mirka Čanadanovića & V. Košćak: Što je na- 
cija? Q _J. Vrkić: Hrvatski bog svjetla i tmine 
S Z. Derossi: Položaj hrvatske književnosti u 
gimnazijama SR Hrvatske _ & N. Vončina: Kako 
do nove zgrade Zagrebačkog kazališta mladih? 


Poštarina plaćena u gotovu & Cijena 10 ND 


